
Capitolul 1 


Londra martie 1816 


Aflat la adăpostul obscur al lojei private de la operă, 
Nathaniel Grey îşi desprinse paharul de whisky de buze şi 
zâmbi spre capul minunat coafat şi aplecat peste vintrele 
lui. 

Oh, Lady Margaret Roquefort era o femeie 
încântătoare, cu o gură delicios de perversă, a cărei 
companie îi plăcea la nebunie. Din fericire pentru el, îi 
împărtăşea şi interesul pentru operă, socotind că 
activităţile care se petreceau în întunericul lojelor erau mult 
mai interesante decât ceea ce se întâmpla pe scenă. 

Notele tot mai ridicate ale ariei se pierdură sub 
geamătul discret de plăcere, când buzele ei se strânseră în 
jurul lui. Închise ochii şi savură în linişte momentul. 

N-ar fi trebuit să se afle acolo, la două loje distanţă de 
loja prinţului regent, delectându-se cu una dintre cele mai 
frumoase doamne din societatea engleză. Nu el. Nu un 
orfan care era atât de neimportant pentru ceilalţi, încât 
minciuna pe care alesese să o spună despre el însuşi, cum 
că era fiul fugar al unui fierar, era, cu siguranţă, mai bună 
decât adevărul. 

Însă, de-a lungul vieţii, îşi câştigase cu vârf şi îndesat 
dreptul de a face parte dintre gentlemanii din lumea bună, 
după ce ucisese - şi aproape fusese el însuşi ucis - ca să îi 
protejeze pe toţi, fără să audă vreodată o mulţumire din 
partea cuiva. Şi totuşi, cu toate că se putea îmbrăca la fel 
ca ei, că putea juca jocuri de noroc alături de ei, că putea 
să le bea cel mai bun whisky şi să se culce cu cele mai 
minunate dintre doamnele lor, nu avea să fie niciodată unul 
de-al lor. 


Şi nu-i păsa câtuşi de puţin. 

De fapt, chiar îi făcea plăcere. Viaţa la periferia 
societăţii îi dădea o libertate de care nu s-ar fi bucurat 
niciodată dacă ar fi fost un bărbat din lumea bună, iar 
pentru el libertatea însemna totul. 

— Grey, gemu Margaret. 

El îşi cobori mâna, mângâindu-i obrazul cu 
încheieturile degetelor şi zâmbi gândindu-se la acea ironie, 
în timp ce excitaţia îi înfierbânta sângele. Oare l-ar mai fi 
satisfăcut Lady Roquefort dacă ar fi ştiut adevărul despre 
el? Işi înăbuşi râsul. Cunoscând-o pe Margaret, era sigur că 
l-ar fi supt chiar cu şi mai multă sârguinţă, într-o încântare 
rebelă. 

O baroneasă şi un orfan... Oare acel zvon suculent n- 
ar fi făcut să freamăte toată înalta societate dacă s-ar fi 
aflat? 

Se asigurase însă că nimeni nu urma să afle vreodată. 

Chiar şi când avea doar zece ani, când fugise de la 
orfelinat, se descurcase să mintă în privinţa propriei 
persoane şi o făcuse îndeajuns de bine cât să-şi facă rost 
de o slujbă de grăjdar la Henley Park, unde avusese un 
acoperiş deasupra capului, mâncare în burtă şi o educaţie 
impusă de vicontesa Henley. Când împlinise optsprezece 
ani, îşi cumpărase un post de ofiţer şi se înscrisese în 
Derbedeii Stacojii ai Primilor Dragoni. 

Acela era bărbatul cu care Margaret credea că se 
distrează în seara aceea. Ofiţerul de armată care 
condusese atac după atac în peninsulă, până când un 
singur glonţ fusese de-ajuns să pună capăt carierei sale în 
cavalerie şi să îl oblige să se reinventeze încă o dată, de 
data aceea ca agent al Ministerului de Război. Suferise al 
naibii de tare când pierduse comanda, însă sfârşitul 
războaielor crease nevoia de agenţi de încredere, iar el se 
pricepea la spionaj. De fapt, era atât de bun, că i se oferise 
un post mult râvnit pe continent. Dacă totul mergea 


conform planului, peste o lună era deja în Spania. 

Ajunsese atât de aproape de izbândă, încât îi putea 
simţi gustul. Tânjea după ea. Toate întâmplările din viaţa lui 
duseseră spre acea oportunitate, şi avea de gând să facă 
orice ca să nu o rateze. 

Dar până una-alta acum era aici, cu gura şi mâinile 
dornice ale lui Margaret pe el, şi se simţea foarte bine. 

Soprana atinse ultimele acorduri vibrante. Răsuflând 
aspru printre dinţii încleştaţi, Grey se cutremură şi îşi dădu 
drumul. 

Margaret înghiţea tot, în vreme ce gura ei fierbinte îi 
mulgea mădularul. După ce termină, el se retrase şi îi 
întinse paharul. 

In timp ce ea bău ce mai rămăsese din băutură, el se 
încheie la pantaloni. Ah, ce-i mai plăcea la operă! Şi într-o 
bună zi chiar avea de gând să urmărească şi spectacolul. 

— In... whisky! Margaret făcu o faţă dezgustată, iar el 
o apucă de cot ca să o ajute să se ridice. Ştii că nu suport 
chestia asta, Grey. De ce nu bei şi tu vin de Porto sau 
brandy, ceva ce îmi place şi mie? 

— Nu beau niciodată brandy. Făcu o grimasă 
dezgustată. Nu mai beau brandy. 

Brandy-ul îi amintea de francezi, iar el se străduise 
din răsputeri să uite de război ca să se poată concentra 
asupra viitorului. 

In jurul lor răsunară aplauze, publicul se ridică şi toată 
lumea îşi părăsi lojele pentru a ieşi în pauză. Vorbăria goală 
dintre cei cu sânge albastru răsuna aproape la fel de tare 
precum glasurile cântăreților de operă. 

— Atunci vin de Porto. 

Lăsă paharul deoparte şi îşi netezi rochia cu mâinile, 
ca să acopere cutele incriminatoare. 

Buzele lui schiţară un zâmbet amuzat. Oh, ce-i mai 
plăceau femeile precum Lady Roquefort! Aceste doamne 
bine-crescute din înalta societate, care erau întotdeauna 


atât de manierate şi de la modă, chiar şi când se aflau în 
genunchi. Sigur avea să le ducă dorul în Spania. 

— Data viitoare să mă serveşti cu vin de Porto. 

El îi aruncă un zâmbet fermecător. Femeia aceea nu 
însemna pentru el absolut nimic altceva în afară de o 
distracţie de o seară, şi îşi înăbuşi un surâs plin de dispreţ 
la gândul că ea chiar crezuse că îi putea da ordine. 

— Desigur, milady. Întinse mâna şi îşi trecu uşor 
degetele peste umflăturile sânilor ei, dezgoliţi de decolteul 
coborât îndrăzneț.  Răsuflarea ei se acceleră sub 
mângâierea lui, iar el continuă pe un ton jos: Tot ce îţi 
doreşti. 

Ea vibră sub atingerea lui exploratoare. 

— Toate doamnele te bârfeau mai devreme la toaletă. 

— Hmm... Şi ce spuneau? 

Sigur se aşteptase ca el să se intereseze de subiect, 
aşa că îi făcu pe plac. Insă lui nu-i păsa deloc de gâştele 
acelea bârfitoare. 

— Se întrebau cum e în pat maiorul Grey, dacă a ochit 
vreo femeie pe post de amantă sau dacă nu cumva preferă 
legăturile promiscue. 

— Legături promiscue, murmură el cu un aer grav 
prefăcut, aplecându-şi capul ca să îşi treacă vârful limbii 
prin valea dintre sânii ei. Cu siguranţă, legăturile 
promiscue. 

Cu un râs uşuratic, ea îi lovi umărul şi îl forţă să se 
dea înapoi în momentul în care zgomotul mulţimii se înteţi. 
Îşi aranjă mănuşile lungi. 

— Cum arăt? 

— Uluitor! Îi ridică mâna la buze. Ca întotdeauna. 

Vorbe goale, menite să flateze, însă o făceau să se 
simtă bine. Şi doar asta conta. 

Trebuia să îi menţină fericirea, astfel încât şi 
săptămâna următoare să se poată bucura în compania lui 
Mozart. 


Complimentul îi aduse o licărire în privire, şi se 
rezemă de perete. 

— Te-ai descurcat de minune să faci rost de o lojă 
privată doar pentru tine. Cum ai reuşit? 

— Mereu am apreciat intimitatea unei loje rezervate, 
ocoli el cu pricepere întrebarea. 

Se obişnuise de mult cu complimentele nesincere, pe 
care i le aruncau cei de teapa ei. Acum nu-l mai supărau 
mai mult decât o ploaie de vară. Nu era însă atât de prost 
încât să se expună criticilor care ar fi apărut în cazul în care 
ar fi mărturisit că loja îi aparţinea lui Edward Westover, 
duce de Strathmore, fostul său colonel de la Derbedeii 
Stacojii. 

Fără îndoială, Margaret era convinsă că avusese un 
comportament de-a dreptul scandalos în seara aceasta 
când îl cuprinsese cu gura. Bineînţeles că avea dreptate. 
Nici măcar rangul de maior nu era de-ajuns ca să îşi obţină 
un statut în lumea bună, când nu avea nici avere şi niciun 
nume de familie care să îl însoţească. Dar nici nu-i păsa. 
Era liber să se culce cu cine dorea, oricând dorea, şi, în 
cazul lui Lady Roquefort, oriunde dorea, fără să dea 
nimănui socoteală. 

— Acum fii fată bună, zise el îndreptând-o spre ieşirea 
din lojă, încântat că îl satisfăcuse în seara aceea, şi dă 
fuguţa înapoi la soţul tău, înainte ca bătrânul baron să-şi 
dea seama că lipseşti. 

Cu un rânjet satisfăcut şi o palmă jucăuşă la fund care 
o făcu să sară în sus, se făcu nevăzut în spatele perdelei 
spre mulţimea de pe coridor, lăsând-o în urmă fără a se mai 
gândi vreo clipă la ea. 

Era încă devreme. Mai avea destul timp să joace 
câteva partide de cărţi la un club, acum că nu mai avea 
niciun motiv să rămână la operă. La urma urmei, nu venise 
acolo ca să asculte muzică. 

Poate reuşea să-l facă pe Thomas Matteson să 


renunţe la planurile plictisitoare pe care şi le făcuse pentru 
seara aceea şi să îl ia cu el. Fuseseră cei mai buni prieteni 
încă de când luptaseră împreună în Spania, unde îşi 
salvaseră de multe ori unul altuia viaţa atât în faţa 
soldaţilor francezi, cât şi a soţilor spanioli. 

Grey se încruntă uşor. Era ciudat să se gândească la 
cât de mult li se schimbase viaţa în ultimii doi ani. El 
devenise agent, în timp ce Edward şi Thomas intraseră în 
rândurile nobilimii, Edward devenind duce de Strathmore, 
iar Thomas obţinând titlul de marchiz după ce tatăl său 
moştenise în mod neaşteptat un ducat. Viaţa lor urma însă 
să se schimbe din nou. Grey avea să se întoarcă în Spania, 
iar Edward, Dumnezeu să-l aibă în pază, urma să devină 
tată. 

Cel mai bine era să profite de cât mai multe nopţi 
acum cât mai putea, se hotărî Grey în timp ce cobori 
scările, strecurându-se printre grupurile de iubitori de operă 
care şuşoteau pe coridor şi pe scara spiralată din holul 
impunător de dedesubt. Salută din cap câteva cunoştinţe 
pe care le zări în aglomeraţie, însă acestea îi răspunseră cu 
priviri nedumerite, ca şi când ar fi fost surprinse să îl vadă 
acolo. 

În timp ce trecea pe lângă un grup de debutante 
îmbrăcate în culori pastelate, aflate la o distanţă sigură, din 
spatele evantaielor se auzi o şoaptă uimită. 

— Marchizul! 

Erau mulţi marchizi în lumea bună, îşi spuse Grey, 
lipsit de interes. Nu dădu atenţie acelui comentariu, ci 
cobori scările pe lângă un grup de gâşte bârfitoare care 
aveau aceleaşi expresii şocate, aceeaşi fâlfâire energică a 
evantaielor într-o frenezie agitată, în timp ce se uitau în 
direcţia lui. La fel cum făcuse şi cu debutantele, le ocoli cu 
grijă şi pe gâşte. Ultimul lucru cu care avea chef să-şi strice 
dispoziţia în seara aceea erau acele priviri dezaprobatoare 
pe care matroanele din înalta societate se pricepeau atât 


de bine să le arunce unor depravaţi ca el. 

Când ajunse în hol, surprinse frânturi de conversaţie. 

— Cât de îngrozitor... marchizul... să moară astfel... 

Hmm! Un marchiz pe moarte. Deci asta stârnise atâta 
agitaţie în seara aceea. Veşti noi despre marchizul de 
Dunwich. Bătrânul căzuse la pat cu câteva zile în urmă, 
lovit de aceeaşi febră care îi răpusese pe fiul şi pe nepotul 
său, lăsând titlul fără moştenitor, iar întreaga lume bună 
zumzăise speculând ce avea să se întâmple cu titlul după 
moartea lui. judecând după tensiunea care plutea în 
mulţime în acea seară, probabil că bătrânul dăduse, în 
sfârşit, ortul popii. 

În drumul său, făcu un semn discret din cap către 
contele de St. James şi către mama acestuia, străduindu-se 
să îi atragă atenţia baronesei Sydney Rowland, care stătea 
lângă ei. Tânăra văduvă era frumoasă şi exact genul lui de 
femeie... 

Un bărbat păşi direct în faţa lui, blocându-i înaintarea. 

Grey nu-şi mai amintea numele lui, însă îl recunoscu 
drept un prieten îndepărtat de-al lui Thomas Matteson din 
perioada universităţii. 

— Domnule maior, spuse bărbatul uimit. Sunt al naibii 
de uluit să vă văd aici în seara asta! 

— Îmi place opera, răspunse Grey ridicând din umeri. 
Zâmbi larg, amuzându-se în sinea lui. Mai ales ariile. 

Pe chipul bărbatului apăru o cută adâncă. 

— Dar am crezut că, date fiind evenimentele de azi, 
sunteţi la reşedinţa Chatham în seara asta. 

Ah, bineînţeles. De asta se uita toată lumea ciudat la 
el. Alistair Crenshaw, marchizul de Dunwich, fusese rudă 
îndepărtată cu familia Matteson prin căsătoria surorii lui 
Thomas, iar cei mai mulţi din Mayfair ştiau că el şi Thomas 
luptaseră împreună în peninsulă. Thomas fusese cel care îi 
arătase complexitatea şi potenţialul vieţii de crai în rândul 
înaltei societăţi, după ce se întorseseră în Anglia, iar 


prietenia cu el îi adusese o acceptare ranchiunoasă în sânul 
lumii bune. Cu toţii crezuseră probabil că Grey îşi prezenta 
condoleanţele în faţa familiei în seara aceea. 

El scutură din cap. 

—Am ales opera. Îmi voi prezenta mâine 
condoleanţele. 

Bărbatul se albi la faţă. 

— Dar... marchizul! 

— Se pare că e mort. Mare păcat! 

Apoi îşi continuă drumul prin mulţime, ignorând 
privirea complet uluită de pe chipul bărbatului. Se apropie 
de uşă, tânjind după răcoarea nopţii de afară... 

— Marchizul era atât de tânăr. 

Se opri brusc şi îşi înălţă capul. Un marchiz tânăr? 

Bărbatul care dăduse vestea se afla la câţiva metri de 
el, într-un grup de domni şi doamne înzorzonate. Grey se 
îndreptă spre acel grup, afişând un zâmbet pe jumătate 
plictisit, care contrasta cu neliniştea tot mai mare pe care o 
simţea în el. 

— Ce marchiz tânăr? 

— Chesney. Bărbatul clipi, surprins că la operă se mai 
afla cineva care nu auzise veştile. Impuşcat în stradă la 
apus. Nimeni nu ştie... 

Thomas. Preţ de o clipă, rămase privind lung şi 
neîncrezător, mintea lui împietrită nereuşind să înţeleagă 
cuvintele ieşite din gura bărbatului. Apoi îşi simţi sângele 
îngheţându-i în vene şi plămânii golindu-i-se de aer în 
vreme ce panica punea stăpânire pe el. Dumnezeule, nu... 
Nu se putea. Nu Thomas... însă expresia de pe chipul 
bărbatului era prea limpede ca să existe urmă de îndoială. 

Grey alergă în stradă. 

Când ajunse la reşedinţa Chatham, conacul era 
luminat ca ziua de lumânări şi felinare, iar inima aproape îi 
stătu în loc de groază. Doi cai înşeuaţi erau priponiţi în faţă, 
împreună cu trăsura masivă neagră, marcată cu blazonul 


ducelui de Strathmore. 

O luă la goană pe treptele din faţă ale porticului de 
piatră şi bătu cu putere în uşă. Jensen, majordomul de la 
Chatham, deschise, însă nu se dădu deoparte ca să îl lase 
să intre. 

— Conacul e închis în seara asta, domnule maior, îi 
spuse Jensen, cu chipul cenuşiu tras şi cu sprâncenele 
cărunte încruntate de grijă. Vă rog să reveniţi mâine! 

Când încercă să deschidă uşa, Grey îşi propti umărul 
de ea şi intră cu forţa, făcându-l pe majordom să se 
împiedice în spate ca să-i facă loc. 

Dacă ar fi fost oricare altă noapte, nu ar fi provocat 
asemenea agitaţie. S-ar fi întors a doua zi, aşa cum i se 
ceruse, doar ca să păstreze liniştea. Însă, în seara aceea, 
refuza să fie politicos. 

— Unde e Chesney? întrebă Grey. E aici? 

— Domnule maior, vă rog! Jensen îl privi aspru. Casa 
este închisă la ordinele Excelen... 

— Jensen. O voce impunătoare de pe palierul de la 
etaj răzbătu până la ei. Lasă-l să intre! 

Majordomul aruncă o privire către Edward Westover, 
ducele de Strathmore. Cu un oftat iritat şuierat printre dinţi 
pentru că autoritatea îi fusese subminată, făcu un pas în 
spate şi îl lăsă pe Grey să intre în casă. 

Acesta urcă în grabă treptele de marmură, cu inima 
bătându-i puternic de spaimă. 

— Thomas? întrebă el răguşit. 

— E aici, îl informă Edward solemn, cu vocea 
coborâtă, ca să nu îl audă servitorii. Chirurgii sunt cu el. 

— Trăieşte? 

Grey se apucă de balustrada de fier forjat ca să-şi 
menţină echilibrul. 

Chipul lui Edward se umbri, solemn şi sumbru. 

— Abia. 

Grey răsuflă prelung, cutremurat. 


— Doamne... ce s-a întâmplat? 

Aruncând o privire către Jensen, care rămăsese în hol, 
Edward făcu un semn cu capul către sala de biliard de 
lângă ei. Grey îl urmă înăuntru şi acceptă paharul de scotch 
pe care îl turnă fostul său colonel dintr-o sticlă de pe masa 
aşezată chiar lângă uşă, paharul pe jumătate gol de alături 
spunându-i că Edward apelase deja la alcool pentru a-şi 
aduna puterile. Ridică paharul, încercând să-şi ascundă 
tremurul mâinilor. 

— Francezii? întrebă el încet. 

Edward şi Grey erau doi dintre cei foarte puţini 
oameni care ştiau că Thomas continuase să îşi servească 
ţara şi după ce părăsise armata, semnând un contract prin 
care lucra în secret cu Ministerul de Război. Dacă francezii 
descoperiseră că spiona, probabil încercaseră să îl 
asasineze. 

Edward scutură din cap. 

— Fusese în vizită la reşedinţa Strathmore şi era în 
drum spre casă, când a fost împuşcat de un tâlhar. Întinse 
mâna după pahar şi sorbi prelung din el. Un grăjdar a auzit 
zgomotul şi l-a găsit pe bărbat scotocind buzunarele lui 
Thomas. 

Grey îşi adună puterile. 

— Cât de grav e rănit? 

Chipul lui Edward împietri. 

— A fost împuşcat în stomac. 

Grey simţi că se sufocă; se rezemă de perete şi 
închise strâns ochii. Frica, groaza şi furia se învălmăşeau în 
el; refuza să se gândească la ce era mai rău. Doamne, 
Dumnezeule... nu Thomas, nu aşa. După ce înfruntase 
moartea în Spania, nu se putea lăsa ucis la două străzi 
distanţă de propria casă. 

— Acum e operat de chirurgi. Slavă cerului că acel 
grăjdar a ajuns la timp lângă el, altfel ar fi sângerat acolo 
până ar fi murit. Edward studie lichidul chihlimbariu din 


pahar. Jensen a trimis un curier la conac. Când a auzit, Kate 
a insistat să vină cu mine să îi ajute pe chirurgi. 

Îngrijorarea i se îndreptă spre ducesă. 

— În starea ei? 

Edward făcu o grimasă cu gândul la soţia însărcinată. 

— Încearcă tu să o opreşti când îi intră ceva în cap. 

începu să respire ritmic. Concentrându-se asupra 
aerului care îi umplea plămânii şi încercând să îşi alunge 
disperarea care îl cuprindea, Grey făcu eforturi să se 
liniştească. Însă inima continua să îi bată cu putere, iar 
stomacul îi fremăta. Împuşcat în măruntaie... Thomas era 
viu, însă cel mai probabil nu mai apuca zorile. 

— La dracu'! Edward trânti paharul de cristal cu atâta 
putere, că lichidul se vărsă pe masă. Işi frecă degetele de 
frunte, arătând în acea clipă ca şi când ar fi îmbătrânit cu 
câteva zeci de ani. Eu l-am trimis în oraş în seara asta. Kate 
îl invitase să rămână cu noi la cină, însă eu doream să fiu 
singur cu ea. Vina îi făcuse umerii să se încordeze. Scutură 
din cap. Dacă n-aş fi insistat, dacă l-aş fi invitat să rămână 
şi i-aş mai fi oferit ceva de băut... 

— Nu a fost vina ta, colonele, îl linişti Grey. 

— Ştiu, răspunse el încet, însă, la naiba, aşa mă simt. 
Îndepărtă paharul. Am trimis un curier la moşia părinţilor lui 
de la ţară. 

— Are şi o soră, lângă York... Emily, îi aminti Grey, în 
timp ce prin minte îi trecu o imagine din urmă cu cinci ani, 
o fată slăbănoagă cu cosiţe blonde, care îşi adora fratele 
mai mare cel iubitor. Sigur voia să ştie, să fie lângă 
Thomas... Trebuie să îi trimitem şi ei un mesaj. 

Edward încuviinţă cu tristeţe din cap, însă amândoi 
erau conştienţi de realitatea dură, aceea că vestea urma să 
ajungă la familia Thomas abia după câteva zile. lar atunci 
Thomas va fi trecut deja de orice nevoie de alinare din 
partea lor. 

— l-am angajat pe cei din Bow Street să urmărească 


tâlharul şi i-am ordonat lui Jensen să închidă casa pentru 
vizitatori. Nu ne rămâne decât să aşteptăm. 

Grey îl privi lung, simțind cum durerea din el se 
transformă în furie. Să aştepte? Avea să aştepte pe naiba! 
Dând pe gât restul de scotch dintr-o singură înghiţitură, se 
îndepărtă de perete şi se îndreptă în grabă spre uşă. 

— Unde te duci? strigă Edward după el. 

El privi înapoi peste umăr, în timp ce ieşea cu paşi 
mari din încăpere, înfăţişarea sa exterioară calmă 
ascunzând furia oarbă care ardea în el. 

— Să-l găsesc pe cel care a făcut asta. 

Edward porni după el. 

— Lasă asta în seama celor din Bow Street. Ei au 
acces la Mayfair. 

— Eu am relaţii mai bune. Oamenii mei sunt pe străzi 
în cel mult o oră. 

— Grey. Edward îşi lăsă mâna pe braţul lui Grey când 
ajunseră la scări şi repetă cu hotărâre: Bow Street are 
acces la Mayfair. 

Grey îşi încleştă maxilarul ca reacţie la sensul nerostit 
al comentariului lui Edward. Poliţiştilor avea să li se permită 
să intre în orice casă din Mayfair dacă spuneau că 
cercetează împuşcarea unui marchiz, în vreme ce el şi 
oamenii săi de la Ministerul de Război n-ar fi fost lăsaţi să 
treacă nici de uşa de la intrare. 

Îşi miji ochii în care se zărea o lucire glacială, 
amintindu-şi că el nu avea să aparţină niciodată înaltei 
societăţi londoneze, indiferent de cât s-ar fi străduit sau de 
câte ori ar fi fost promovat. Înainte de seara aceea nu-i 
păsase niciodată, iar adevărul nu duruse niciodată mai mult 
decât în acel moment brutal de frustrant, când faptul că era 
un intrus îi anula orice şansă de a-l ajuta pe Thomas. 

— O să-l găsesc pe individul ăla, repetă Grey, 
trăgându-şi braţul din strânsoarea lui Edward şi luând-o la 
goană pe scări către uşa principală. Poate că nu am acelaşi 


acces la Mayfair ca un poliţist din Bow Street sau ca un 
nobil, ripostă el, însă nu am nimic de pierdut. lar dacă 
Thomas moare, o să-l fac pe ticălosul ăla să regrete ziua în 
care s-a născut. 

— Grey... 

— Trebuie să fac asta, colonele. Trebuie să fac ceva 
să ajut, orice îmi stă în putinţă. Se opri în capul scărilor şi 
aruncă o ultimă privire spre Edward. Pieptul i se strânse 
fără să vrea de durere şi frustrare, în timp ce adrenalina îi 
străbătu tot trupul. Doar n-o să stau aici, aşteptând să 
moară. 

Apoi ieşi pe uşă şi se făcu nevăzut în noapte. 


* 


Grey se foi stânjenit pe scaunul din dormitorul lui 
Thomas în momentul în care lumina dimineţii pătrunse pe 
lângă draperiile trase. Îl dureau toţi muşchii, şi tresări când 
simţi un junghi în mijloc. 

Trecuse o săptămână de când Thomas fusese 
împuşcat, iar el petrecuse încă o noapte nedormită la 
căpătâiul lui, ca să stea de veghe, şi în tot acest răstimp 
ieşise din casă doar ca să-i ajute pe poliţiştii din Bow Street 
să dea de urma vinovatului. Îl găsise chiar el pe tâlhar într- 
o tavernă împuţită din Spitalfields, lăudându-se în gura 
mare că jefuise un gentleman în Mayfair şi având încă în 
posesia lui ceasul pe care îl furase din buzunarul lui 
Thomas. Tică/osul! Doi ofiţeri de poliţie îl ţinuseră cu forţa 
să nu-l omoare în bătaie pe nenorocitul ăla chiar acolo, în 
tavernă, după care nu-i mai rămăsese nimic de făcut decât 
să stea, cu o dimineaţă în urmă, în spatele spânzurătorii de 
la Tyburn şi să-l privească fără niciun pic de milă pe 
respectivul cum atârna în ştreang. 

Poate că războiul îl asprise prea mult. Poate că nu mai 
simţea niciun pic de compasiune după ce fusese martor la 


toate atrocitățile războiului. Se bucurase când îl văzuse pe 
tâlhar murind. Şi simţise şi uşurare să ştie că bărbatul acela 
nu mai putea face rău nimănui de acum încolo. 

Uşa se deschise încet, iar în cameră pătrunse Edward 
Westover. Privirea lui obosită se intersectă cu a lui Grey şi 
poposi îngrijorată o clipă, apoi se mută spre pat şi spre 
trupul slăbit al lui Thomas, care zăcea cât se putea de 
confortabil în condiţiile date. 

Dar cât de confortabil se putea simţi Thomas, ţinând 
cont de iadul prin care trecuse în ultima săptămână? ŞI 
ţinând cont de faptul că braţele şi picioarele îi erau legate 
de pat ca să nu se zvârcolească în accesele febrile nocturne 
şi să rupă suturile. Fusese ideea tinerei ducese Kate 
Westover, care plânsese în pumnii încleştaţi în timp ce îi 
implora pe cei doi să îl lege. Se supuseseră fără să scoată 
un cuvânt, fără să schimbe o privire, ştiind că era un lucru 
necesar, chiar dacă vinovăția le sfredelea dureros 
piepturile. 

Privirea îi trecu înapoi la Grey. 

— lar ai rămas aici peste noapte. 

Nu fusese o întrebare, ci o constatare sumbră. 

— Da. 

Şi el îşi petrecuse noaptea tot aici. Deşi, se gândi el, 
strâmbându-se în timp ce se smulse cu greu din fotoliu şi îşi 
masă gâtul înţepenit, Jensen ar fi putut măcar să-l întrebe 
dacă nu ar fi vrut să-i improvizeze şi lui un pat. Dar nu avea 
de gând să se plângă taman acum, când Thomas zăcea 
inert şi extrem de palid în patul lui. 

— Cum mai e? se interesă încet Edward. 

— Mai bine. 

In sfârşit dormise toată noaptea, prima dată când nu 
se mai zvârcolise şi nici nu mai ţipase în somn. Febra 
începuse să-i cedeze, iar momentele de luciditate 
deveniseră mai lungi şi mai frecvente, semn că încet-încet 
îşi recăpăta forţele. Culoarea însă nu-i revenise în obrajii 


pământii, iar chipul îi era la fel de palid ca al unei fantome. 

Edward veni încet lângă pat şi se încruntă spre 
Thomas şi la suturile negre care îl urâţeau. 

— Bine măcar că s-a dezumflat. Kate o să se bucure. 

— A venit şi ducesa cu tine? 

Grey se apropie de el. Ambii bărbaţi îşi fixară privirile 
solemne spre prietenul lor, incapabili să facă altceva decât 
să stea de gardă. 

Edward scutură din cap. 

— A vrut să vină, dar am convins-o să rămână acasă. 
Este epuizată şi trebuie să se odihnească, atât pentru 
binele ei, cât şi pentru al copilului. Se încruntă apoi. Dar e 
foarte probabil să vină totuşi după-amiază. Mă îndoiesc că 
voi reuşi să o ţin departe mai mult timp. 

Grey încuviinţă din cap, şi pieptul i se umplu de 
respect şi recunoştinţă la adresa ducesei. Insistase să stea 
la reşedinţa Chatham aproape la fel de mult ca el şi mult 
mai multe ore decât doctorul Brandon, medicul oficial care 
îl îngrijea pe Thomas. 

— Nu o ţine prea mult departe, colonele, zise el încet, 
cu un nod în gât. Thomas se simte mai bine când e ea aici. 

Edward răsuflă greu şi încuviinţă din cap. 

— Îi place când îi dă să mănânce. 

În ciuda golului pe care îl simţea în stomac, Grey reuşi 
să afişeze un zâmbet chinuit. 

— Îi place să se uite în decolteul ei când se apleacă 
peste el să-i bage lingura în gură. 

— Şi asta. Edward făcu o grimasă. După ce se face 
bine, am de gând să-l snopesc în bătaie pentru asta. 

Privirea lui Grey se plimbă agale peste Thomas, peste 
trupul lui ce ar fi părut de-a dreptul inert dacă n-ar fi fost 
mişcările imperceptibile, dar constante ale pieptului său. 
Atât de îngrozitor de palid... 

— Atunci sper să-l rupi în bătaie în cel mai scurt timp, 
zise Grey încet, cuvintele lui ironice fiind încărcate de 


mâhnire. 

— Şi eu, murmură Edward. 

De la parter se auziră nişte sunete discordante care 
întrerupseră liniştea din zorii târzii, aşternută peste casa 
încă adormită. Uşa de la intrare se deschise cu zgomot. Paşi 
grăbiţi răsunară în timp ce intrau şi ieşeau din casă, iar de 
afară se auziră nişte ţipete înfundate. Apoi o voce înfuriată 
strigă pe hol. 

Edward aruncă o privire piezişă spre Grey. 

— Au venit Chathamii. 

— Aşa se pare, bombăni Grey, deloc încântat să îi 
întâlnească pe părinţii lui Thomas. Niciodată nu fuseseră de 
acord cu prietenia dintre el şi fiul lor, cu atât mai puţin 
după incidentul petrecut în urmă cu cinci ani, când îl 
surprinseseră sărutându-le fiica. Acum îl tolerau pentru că 
nu voiau să şi-l îndepărteze pe Thomas. 

Câteva clipe mai târziu, în cameră intră alergând 
mama lui. Mary Matteson, ducesă de Chatham, se opri 
brusc la vederea fiului ei. Din gâtlej i se smulse un suspin. 
Veni încet spre pat şi întinse o mână tremurândă spre 
obrazul lui Thomas. 

— Thomas? îi rostise numele ca o rugăminte printre 
suspinele care o sugrumau. Thomas, mă auzi? Dragul meu, 
sunt mama... te rog... te rog trezeşte-te... 

Suspine stinse se revărsară din pieptul ei, iar ochii 
deja roşii izbăviră lacrimile pe care le plângea de multe zile, 
încă de când mesagerul adusese vestea că fiul ei fusese 
împuşcat, şi cu fiece kilometru pe care îl străbătuseră în 
goană de la Lancashire spre Londra. 

— E atât de rece şi de palid, murmură ea chinuit, 
mângâindu-i chipul cu degetele. Copilul meu - bietul meu 
băieţel... 

Cei doi bărbaţi priviră neajutoraţi scena, dar Grey nu 
mai suportă şi se întoarse în altă parte, cu ochii 
împăienjeniţi de lacrimi. 


Edward îi aşeză încet palma pe umăr. 

— Acum nu mai este în pericol, o asigură el pe un ton 
calm şi hotărât. Timbrul vocii îi aminti lui Grey de momentul 
în care erau în Spania, iar Edward vorbise răniților după 
bătălie ca să le aducă alinare şi să îi îmbărbăteze cum se 
pricepuse mai bine. Doctorul Brandon a confirmat. Thomas 
o să se facă bine. 

Suspinele ei de îngrijorare se transformară în suspine 
de uşurare. Îl apucă de Edward de mână şi îl strânse cu 
forţă. 

— Dar... dar nu se trezeşte... 

— A dormit profund toată noaptea, interveni cu 
blândeţe Grey, păstrând însă distanţă. Nu era bine-venit 
aici, dar voia să încerce să-i aline durerea. E bine că 
doarme. Înseamnă că trupul i se vindecă. 

Ea îi aruncă o privire peste umăr şi tresări surprinsă, 
de parcă nici n-ar fi remarcat până atunci că era şi el prin 
preajmă. Apoi îşi strânse buzele şi dădu din cap că a înţeles 
ce-i spunea, după care se întoarse înapoi spre Thomas. 

— Mulţumesc, Excelenţă, îi spuse lui Edward. Prietenia 
dumitale înseamnă foarte mult pentru mine şi ducele de 
Chatham. Thomas este în viaţă datorită dumitale. 

— Şi datorită maiorului Grey, o corectă cu delicateţe 
Edward, căutând privirea lui Grey peste capul ei. 

Grey ar fi putut să-i spună să o lase baltă. Nu avea 
nicio îndoială că, dacă Edward n-ar fi fost în încăpere, deja 
le-ar fi cerut valeţilor să îl azvârle în stradă. 

— Thomas! 

John Matteson, duce de Chatham, păşi în cameră. 
Chipul îi era măcinat de grijă, iar pumnii îi atârnau 
neputincioşi pe lângă corp. 

Bărbat înalt şi impunător, având aceeaşi ţinută 
militară ca Thomas, ducele îşi servise patria ataşat în India, 
la Compania Indiilor de Est, fiind vreme de zece ani 
legătura militară cu maharajahii locali, după care se 


întorsese în Anglia împreună cu cea de-a doua soţie şi cu 
un copil mic, şi lucrase ca administrator, asta până când 
devenise pe neaşteptate moştenitor. Ce îl şoca pe Grey de 
fiecare dată când îl vedea era asemănarea fizică izbitoare 
dintre el şi Thomas, deşi diferenţa ca temperament şi 
caracter era la fel de mare. 

O prinse pe soţia lui de umeri şi se uită spre fiul lui. 

— Mary, cum se simte? 

Femeia îşi suprimă un suspin şi şopti: 

— Trăieşte. Îşi întoarse capul, îşi îngropă faţa în 
umărul soţului ei şi rosti plângând: Băiatul nostru trăieşte... 

— Slavă Domnului, îngăimă ducele de Chatham, apoi 
braţele îi alunecară în jurul soţiei sale, ca să o tragă mai 
aproape. Ti-am spus că totul va fi bine. li dădu drumul şi se 
retrase, punând capăt momentului de sensibilitate. Se uită 
prin cameră. Emily unde-i? 

Edward îşi drese vocea. 

— l-am trimis un mesager. S-a întors acum trei zile cu 
asta. Ridică o scrisoare de pe şemineu şi i-o înmână tatălui 
ei. Intenţionează să vină cât de repede poate. 

Chatham  despături scrisoarea şi o parcurse cu 
repeziciune. Umerii i se încordară, dar făcu un semn din cap 
spre Edward, cu o expresie stoică. 

— Mulţumesc. 

Grey era la curent cu conţinutul scrisorii. Emily, sora 
lui Thomas, îi mulţumise lui Edward pentru că îi dăduse de 
ştire despre  împuşcătură, îi rămânea extrem de 
recunoscătoare colonelului pentru că se gândise să o 
contacteze, dar susţinea că nu putea părăsi Londra. Era 
încă în doliu după ce soţul ei murise pe neaşteptate toamna 
trecută, era prea bolnavă ca să călătorească, iar drumurile 
din nord nu erau deloc sigure din cauza ploilor de 
primăvară, însă avea să vină cât de repede putea. „Spune-i 
lui Thomas că îl iubesc şi că îl voi iubi mereu...” 

Numai şi numai minciuni afurisite. Când o întâlnise, în 


urmă cu cinci ani, îşi manifestase deschis adoraţia faţă de 
fratele ei mai mare, care la rândul lui o tratase la fel şi o 
numise cu afecţiune „puştoaica”. 

Tânăra aceea ar fi făcut orice ca să fie alături de 
fratele ei rănit şi n-ar fi lăsat nici boala, nici vremea să o 
oprească. 

În schimb, se părea că Grey nu o mai cunoştea deloc 
pe proaspăta văduvă care trimisese scrisoarea. 

— Mamă... 

Cuvintele răsunară aproape ca o şoaptă pe buzele lui 
Thomas, dar sunetul reuşi să străpungă întreaga încăpere. 

Mary Matteson suspină şi îi cuprinse obrazul în palmă, 
apoi se aşeză pe pat lângă el. 

— Sunt aici, Thomas. Şi tatăl tău e tot aici. 

Ochii rămaseră închişi, dar îşi linse buzele uscate în 
timp ce se trezea încet. 

— Îmi pare rău... îmi pare atât de rău... 

— Nu, dragul meu, nu. Se aplecă să-l sărute pe frunte, 
lacrimi fierbinţi prelingându-i-se pe obraji. Nu a fost vina ta. 
Nu am vrut să... 

El dădu să se întindă spre ea, dar era încă legat de 
pat. 

Femeia se retrase şi aruncă o privire acuzatoare spre 
Grey, cu ochii înlăcrimaţi. 

— Desfă-i imediat legăturile! 

Îl cuprinse furia când îi zări acuzaţia de pe chip, 
amestecându-se cu vina îngrozitoare pe care o resimțea 
deja pentru că fusese nevoit să îl lege pe cel mai bun 
prieten al lui de pat. Îşi ţinu însă gura şi nu zise nimic, 
înțelegând că nu era momentul să se apere în faţa 
părinţilor lui Thomas. Şi cu atât mai puţin în încăperea în 
care zăcea el. 

— Mary, se adresă Chatham soţiei lui, nu ar fi legat 
dacă doctorul Brandon nu ar fi crezut că este necesar. 

Dar în loc să o liniştească, explicaţia lui o făcu să 


plângă şi mai tare. 

Pleoapele lui Thomas se deschiseră cu greutate, 
consumându-i toată energia. 

— Nu plânge, mamă, şopti el. Apoi zise gâjâit: Apă, te 
rog! 

Mary încuviinţă din cap şi se întinse după urciorul şi 
paharul de pe noptiera de lângă pat, dar mâinile îi tremurau 
atât de tare, încât mai că îl vărsă. 

— Lăsaţi-mă pe mine! Grey veni lângă ea şi îi luă 
paharul, apoi îşi strecură cu grijă mâna pe sub capul lui 
Thomas, ca să i-l ridice de pe pernă. Îi ţinu paharul la 
buzele pârjolite şi i-l înclină cât să poată sorbi câteva guri, 
apoi îi reaşeză capul pe pernă. 

Ochii albaştri şi înceţoşaţi ai lui Thomas dădură ocol 
încăperii. Chipul palid îi fu brăzdat de uimire. 

— Emily...? 

— Ajunge şi ea cât de repede poate, îi servi Grey 
minciuna, ştiind că adevărul l-ar fi supărat. Era foarte 
probabil să nu vină deloc. În ultimii doi ani, Thomas şi Emily 
se certaseră şi comunicaseră rar, deşi Thomas refuzase de 
fiecare dată să dea o altă explicaţie în afara faptului că 
Emily se măritase. 

— Vremea e urâtă rău în nord şi nu poate să plece la 
drum acum. Dar o să vină în curând. 

Răspunsul nu astâmpără agitația din ochii lui Thomas. 

— Am nevoie de ea, Grey... am nevoie de Emily. 

Grey se holbă la el, cu durerea sfâşiindu-i pieptul în 
faţa rugăminţii stinse a lui Thomas. Era încă foarte slăbit, 
pielea îi era aproape transparentă din cauza hemoragiei, iar 
muşchii prea fragili ca să se poată sălta din pat. Pentru el şi 
respiratul era un efort. 

— Adu-mi-o pe puştoaică... te rog... 

Grey încuviinţă din cap, neavând curaj să vorbească. 
Ştia ce avea de făcut. 

— O să îţi trimit trăsura şi escorta pentru fiica noastră, 


domnule maior, interveni Chatham. Nu trebuie să-ţi faci 
griji din punctul acesta de vedere. 

Grey îl ignoră şi aruncă o privire spre Edward, a cărui 
expresie solemnă îi transmise că înţelesese perfect 
întrebarea nerostită, încuviinţă o singură dată din cap. 

Grey se roti pe călcâie şi ieşi din cameră, străbătu 
toată casa şi ajunse la uşa de la intrare. Strângea din dinţi 
tensionat şi ştia foarte bine ce avea de făcut. 

— Trimite un mesaj lui Arthur Hedley la Brigada de 
Cavalerie, îi ordonă el rândaşului care îi adusese calul de la 
grajd, apoi îi aruncă o monedă, ca să fie sigur că mesajul 
avea să fie transmis. Spune-i să vină după mine în nord, la 
Yorkshire. 

Ştiind că fostul sergent avea să-l prindă din urmă 
până la căderea serii, încălecă şi porni la drum. Thomas 
voia să o aibă pe Emily alături, aşa că exact asta avea să 
facă. Să i-o aducă alături. 

Indiferent de ce era necesar să se întâmple ca să fie 
aşa. 


Capitolul 2 


Yorkshire 


Snowden Hall. „Slavă Domnului”. 

După trei zile de călărit din greu, Grey îşi mână cu 
recunoştinţă calul pe drumul care ducea către imensa 
fermă Yorkshire, acolo unde locuia sora lui Thomas, cu 
Hedley la o aruncătură de băț în spatele lui. Trei zile de 
călărit aproape încontinuu, pe o ploaie infectă şi pe un frig 
nefiresc, în care se opriseră doar când bezna îi învăluise - şi 
toate astea doar pentru că Thomas ceruse să i se aducă 
sora, iar Grey ar fi mutat munţii din loc pentru el. 


Deşi, se gândi el, strâmbându-se în timp ce îşi ridică 
privirea spre norii groşi şi negri care amenințau cu o ploaie 
rece înainte de căderea nopţii, nu se gândise că mutatul 
munţilor din loc însemna călăritul prin iad. Insă nu avea să- 
şi găsească liniştea până nu o aducea pe Emily Matteson 
Crenshaw la uşa familiei Chatham. 

Fără niciun avertisment, un glonţ penetră trunchiul 
unui copac la doar câţiva centimetri pe deasupra capului 
lui. Lemnul se crăpă cu zgomot. 

„Doamne!” Sări jos de pe cal, se rostogoli în spatele 
zidului care mărginea curtea grajdului casei albe de piatră 
şi duse mâna la pistolul din interiorul hainei. 

— Fereşte-te! strigă spre Hedley. 

Fiind un soldat bine antrenat care luptase sub 
comanda lui cu batalionul Derbedeii Stacojii, Hedley se 
aruncă la baza zidului şi se târî pe burtă spre Grey. Hedley 
se încruntă şi-şi scoase şi el pistolul. 

— Se pare că nu le plac vizitatorii. 

— Aşa se pare. Grey trase adânc aer în piept să-şi 
calmeze inima care îi bătea nebunește. Ultimul lucru la care 
se aşteptase în această dimineaţă era să fie țintuit pe loc 
de o armă. 

— De unde se trage? 

— Din grădina laterală. 

Aruncă o privire spre zid, cât să vadă că putea să se 
strecoare pe acolo ca să ajungă mai aproape de cel care 
trăgea, şi îi dădu pistolul lui Hedley. 

— Atrage-i atenţia cât dau eu o tură. 

— Da, domnule! 

Hedley îi smulse pălăria de pe cap lui Grey şi o aruncă 
sus, deasupra lor. Se auzi o împuşcătură, iar glonţul trecu 
drept prin ea. Grey rămase cu gura căscată. 

— Ce mama naibii... 

— Îi atrag atenţia, maiorule, aşa cum ai ordonat. 
Hedley îşi reprimă cu greu râsul, dar rânjetul nu-i dispăru 


nici când aruncă din nou pălăria, dar de data asta nu mai 
trase. 

— Doar atrage-i atenţia, bombăni Grey şi-şi luă pălăria 
împuşcată de pe jos, după care porni pe lângă grădină. 
Pălăria îi era distrusă, dar gluma lui Hedley dezvăluise ceea 
ce era de aflat. Cel care trăgea în ei deţinea o singură 
puşcă şi avea nevoie de timp ca să o reîncarce. 

Inaintă cu atenţie, ghemuit la adăpostul zidului. Ajuns 
la capătul zidului, îi făcu semn lui Hedley, care apăsă pe 
trăgaci şi trimise un glonţ ce zgâlţăi peretele de sub 
acoperişul casei. 

Când auzi împuşcătura de răspuns, Grey sări în 
picioare şi se piti după colţ. Cu spatele la zid, înconjură 
casă, apoi se băgă la adăpostul tufelor crescute fără 
măsură şi a pomilor din grădina laterală. Se lăsă pe vine şi 
aşteptă următoarea împuşcătură. 

Ei bine, pentru el era o mare surpriză. E drept că nu 
se despărţise de Emily în cele mai amiabile condiţii. Habar 
nu avusese la ce să se aştepte în după-amiaza aceasta 
când călărise până la uşa ei, dar sigur nu la focuri de armă. 

După ce răsunară următoarele două împuşcături, se 
grăbi să străbată grădina. Chiar în faţa lui, parţial ascunse 
de tufe, erau două siluete ghemuite în spatele unui zid 
micuţ, pregătite să pornească spre drum. 

Grey se repezi înainte. Urechile îi fură asurzite de un 
strigăt când îl trânti pe atacator la pământ, descoperind 
într-o fracțiune de secundă derutantă... 

O femeie. 

O femeie catifelată şi cu forme frumoase, îmbrăcată 
în muselină bleumarin şi dantelă albă, cu păr auriu. Ochii ei 
mari, albaştri precum safirul, îl fixară cu un amestec de 
teamă şi furie. Asta chiar înainte să-şi înfigă dinţii în 
antebraţul lui. 

Trase cu sete o înjurătură şi se suci să-i ţintuiască 
braţele la pământ şi să-i îndepărteze gura, proptindu-şi un 


picior greu peste picioarele ei, ca să o împiedice să îl 
lovească. 

— Încetează! 

— Dă-te de pe ea, brută ce eşti! 

Simţi lovitura unei greble de lemn peste umeri şi 
tresări, aplecându-şi capul în timp ce o femeie bătrână 
îmbrăcată ca o servitoare cu rochie gri şi bonetă albă îl 
pocnea neîncetat în cap. 

— Dă-te de pe ea să nu care cumva să o răneşti! 
zbieră servitoarea. 

— Eu să o rănesc? A tras în mine! mârâi el şi prinse cu 
o singură mână încheieturile blondei, ca să poată să înhaţe 
grebla care se agita pe deasupra lui cu cealaltă. 

— Aşa-ţi trebuie! şuieră blonda, încercând în zadar să 
scape de sub el. Ce fel de gentleman ar... 

Când îi auzi vocea, Grey îngheţă. Căută să îi vadă 
chipul, invadat de tot felul de amintiri. 

— Puştoaico, tu eşti? 

Fata încetă să se mai zbată. Aceiaşi ochi albaştri pe 
care el şi-i amintea acum cât se poate de bine se măriră de 
uimire. 

— Căpitanul Grey? Numele i-l rostise ca pe-o şoaptă, 
de parcă nu-i venea să-şi creadă ochilor că era el. 

Îi aruncă un zâmbet strâmb. 

— E o plăcere să te revăd! 

Grebla îl pocni direct în căpăţână. 

— Ce naiba, femeie? Se repezi să prindă iar grebla de 
mâner, încetează! 

Hedley sări la servitoare din spate, o prinse de mijloc 
şi o roti în timp ce îi smulse grebla din mâini şi o azvârli cât 
colo. Ea începu să dea din picioare şi încercă să-i tragă 
câţiva pumni, dar el o ridică pur şi simplu pe femeia scundă 
şi o lăsă să se agite prin aer până când aceasta renunţă să 
se mai zbată şi pufni enervată. 

— l-am venit de hac! anunţă cu mândrie sergentul pe 


deasupra capului ei. 

— Bine ai făcut, răspunse Grey, fără să-şi mute 
privirea de la chipul lui Emily, care stătea întinsă pe pământ 
sub el, incredibil de nemişcată acum, cu excepţia răsuflării 
care îi ridica şi îi cobora pieptul. Du-o în casă şi calmeaz-o 
cumva, bine? adăugă cu jumătate de gură: Şi n-o lăsa să te 
rănească. 

— Da, domnule. Hedley încuviinţă din cap şi îi dădu 
drumul femeii, apoi îşi înclină politicos capul şi porni spre 
casă. După dumneata, doamnă. 

Servitoarea îşi încrucişă cu obstinaţie braţele. 

— Nu plec nicăieri! 

— E în ordine, Yardley. Sunt prieteni vechi de-ai mei, îi 
explică Emily. 

Se strâmbă iritată şi-şi trase mâinile din strânsoarea 
lui Grey, împingându-l. Grey se conformă, deşi îi luă o clipă 
să-şi alunge ceața care se abătuse brusc peste creierul lui 
şi să-i dea drumul fetei. În loc să o ajute să se ridice, se 
sprijini de zid, îşi puse o mână pe genunchiul îndoit şi se 
holbă la ea, încă nevenindu-i să creadă că o găsise aşa. 
Trăgând în el cu puşca. Şi frumoasă. 

Servitoarea îşi mută neîncrezătoare privirea de la 
Grey la stăpâna ei. 

— Milady, nu vreau să... 

— Sunt bine. Îşi trase picioarele sub ea. Vrei, te rog, 
să serveşti gustări în salon? Chipul îi fu brăzdat de o 
expresie rugătoare prin care încerca să îi comunice tacit 
celeilalte femei ceva ce Grey nu putu descifra. Ceva despre 
el. „Interesant”. Vin şi eu imediat împreună cu căpitanul 
Grey. 

Yardley se încruntă, în continuare îngrijorată. 

— Bine, sunt chiar în bucătărie. Arătă cu degetul spre 
Grey. Dacă ridici mâna asupra stăpânei mele, domnule, ai 
grijă că am un sertar plin cu cuțite - şi ştiu cum să le 
folosesc! 


Buzele lui Grey zvâcniră, pentru că îi venea să râdă 
atât de expresia de buldog de pe faţa lui Yardley, cât şi de 
uimirea lui Emily că servitoarea ei îndrăznise să amenințe 
un bărbat de două ori cât ea. 

— N-am nicio îndoială, doamnă, răspunse el cu o 
solemnitate forţată. 

Femeia mai pufni o dată, după care se roti pe călcâie 
şi începu să marşeze spre casă, cu Hedley pe urmele ei, 
care îşi astupase gura cu mâna ca să nu izbucnească în râs. 

Neştiind la ce să se aştepte după plecarea celorlalţi, 
Grey îşi mută privirea spre Emily. Ea se uită mirată la el, cu 
o mână apăsată pe stomac şi galbenă la faţă, de parcă 
văzuse o stafie. Într-un fel, presupuse el, chiar aşa era. 

— Îmi pare bine să te revăd, Emily, zise el încet. 

Deşi nu mai era nici Emily, nici domnişoara Matteson. 
Acum era doamna Crenshaw, fapt care o făcea să pară mult 
mai bătrână de douăzeci şi unu de ani. Nu mai era tânăra 
dulce şi inocentă pe care şi-o amintea stând cu orele în 
grădină, cu caietul de desen şi creioane, desenându-şi o 
lume a ei. Şi nici tânăra cu ochi visători care îl întrebase 
într-o după-amiază dacă voia să o înveţe să se sărute. 

— Căpitane Grey, se încumetă ea să spună, de parcă 
ar fi depus toate eforturile din lume să îi recunoască 
prezenţa. 

Se strâmbă. Care vasăzică nu se bucura să îl vadă. 
Asta nu prevestea nimic bun. 

— Deci îţi aminteşti de mine? 

Se înţeleseseră bine în urmă cu cinci ani, până când el 
îşi pierduse minţile şi o sărutase, ba chiar sperase ca 
sărutul să se repete. În caz contrar, avea să fie o călătorie 
afurisit de lungă înapoi spre Londra. 

— Sigur că îmi amintesc. 

În privire îi luci o urmă de regret. Reacţia îl supără 
puţin. Ei bine, poate că o merita, se gândi el, pentru ce 
făcuse. 


— Acum sunt maior. 

Tresări contrariată. 

— Poftim? 

— Am fost promovat. 

Nu ştia de ce conta, dar simţise că trebuia să-i spună. 
De parcă ar mai fi fost încă fata visătoare de şaisprezece 
ani pe care o putea impresiona. 

— Oh. Îşi mută privirea, evident neimpresionată. 
Felicitări! 

Ei bine, asta chiar îl duru. Aşadar, puştoaica încă îi 
purta pică, chiar şi după atâţia ani. O călătorie foarte lungă 
până în Londra... 

Dar ceva nu se lega. Chipul ei palid şi mâinile care îi 
tremurau şi pe care nu le putea ţine nemişcate, felul în care 
ochii ei priveau în toate direcţiile numai spre el nu - 
îngrijorat, se întinse să o atingă pe umăr. 

— Te simţi bine? 

Îşi smulse palma de pe stomac de parcă ar fi ars-o. Se 
trase mai în spate ca să se ferească de el. 

— Sunt bine. 

O studie cu curiozitate. În ochii aceia ca safirele ardea 
ceva mai mult decât regret şi jenă din pricina sărutului. Era 
şi o sclipire întunecată, care îi zbârli părul de pe ceafă. Era 
aceeaşi privire pe care o remarcase pe chipurile soldaţilor 
căzuţi prizonieri în timpul războiului. Frică. 

Simti un junghi în piept. 

— Dacă s-a întâmplat ceva... 

— Nu s-a întâmplat nimic. Dar cred - cred că cel mai 
bine ar fi să pleci, îi spuse cu sinceritate, iar buzele i se 
crispară şi se albi şi mai mult la faţă. 

— Nu vrei nici măcar să ştii de ce am venit? o întrebă 
el cu tact, perplex în faţa vârtejului de emoţii pe care le 
emana ea. Doamne, Dumnezeule, emoţiile se revărsau de-a 
dreptul. 

Preţ de o clipă, nu spuse nimic, doar se uită sumbru 


spre el, iar ochii îi scăpărară. Apoi îşi plecă privirea şi 
începu să se joace cu fustele. 

— Ştiu deja. 

Se încruntă. Era sigur că Chatham nu trimisese un alt 
curier care să ajungă înaintea lui. 

— Ştii? 

Incuviinţă ferm din cap, apoi înghiţi. Cu greu. 

— Dacă ai venit până aici înseamnă că... înghiţi cu 
aşa mare greutate, că de abia o mai auzi şoptind. Thomas a 
murit. 

Pe obraz i se prelinse o lacrimă şi închise ochii. 

Răsuflă îndurerat văzând-o atât de tristă, atât de 
profund devastată. In ciuda rupturii dintre ei, Thomas îşi 
iubea sora, iar el ştia că şi Emily îl iubea pe Thomas. Grey 
suferea pentru amândoi. Îi şterse cu delicateţe lacrima cu 
degetul mare. 

— Ba nu, Emily. O mângâie cu dosul palmei pe obraz, 
ca să o liniştească. Fratele tău trăieşte. 

Ea deschise brusc ochii. Fântâni de safir se holbară la 
el, vulnerabile şi pline de scepticism. 

— Thomas trăieşte, repetă şi îi cuprinse chipul în 
palme. Nu am crezut, dar a supravieţuit. Zâmbi larg spre 
ea, incapabil să ascundă propria uşurare. E atât de 
încăpățânat, încât a refuzat să moară. 

— Oh, slavă Domnului, murmură ea, iar trupul ei 
micuţ se încovoie de uşurare. Slavă Domnului! 

Îşi aruncă braţele în jurul umerilor lui şi îşi îngropă 
chipul la gâtul lui. El îşi ridică palmele pe spatele ei, într-o 
îmbrăţişare de alinare. Ea se foi în braţele lui, sânii ei îl 
împunseră în piept, iar respiraţia lui se precipită - da, nu 
mai era un băț cu cosiţe blonde. Puştoaica se transformase 
într-o femeie, într-una ale cărei buze calde îi atingeau în 
treacăt gâtul în timp ce murmura la nesfârşit mulţumiri lui 
Dumnezeu pentru că îi salvase fratele, mulţumiri pentru că 
îi adusese această veste... lar fiecare cuvânt vibra prin tot 


corpul lui şi până în vârful mădularului care începuse să-i 
freamăte. „Pe toţi dracii!” 

Înghiţi în sec, apoi o apucă încet de umeri şi o 
îndepărtă. 

Îşi şterse ochii. 

— Nu trebuia să baţi tot drumul ăsta, zise ea, însă 
recunoştinţa i se simţea în voce. Ai fi putut să-mi trimiţi 
vorbă... 

Rânji spre ea. 

— Am venit să te duc în Londra. 

Mâna cu care gesticula i se opri în aer, iar fericirea de 
pe chip îi dispăru, fiind înlocuită din nou de teama aceea 
misterioasă pe care i-o sesizase mai devreme. De data 
aceasta era chiar mai intensă. Preţ de o clipă, avu senzaţia 
că era posibil ca ea să sară în picioare şi s-o rupă la fugă ca 
un iepure speriat. 

— Thomas a cerut să vii, îi explică el. l-am promis că i 
te aduc. 

— Thomas a cerut...? 

O fracțiune de secundă, tot trupul îi fu zdruncinat de 
un dor disperat, toată compasiunea şi durerea copleşitoare 
pentru fratele ei fiind aproape palpabile. Işi duse palma în 
dreptul inimii. 

Apoi încremeni, iar vulnerabilitatea pe care el i-o 
întrezărise dispăru precum un văl de pe chipul ei. Cu toate 
acestea, Emily tot nu-şi putea ascunde frica. Teama îi 
strălucea în priviri la fel de tare ca lacrimile. _ 

— lţi mulţumesc că mi-ai spus de Thomas. lţi apreciez 
din suflet bunătatea şi devotamentul faţă de el, mult mai 
mult decât crezi. Ezită, apoi se forţă să continue: Dar nu vin 
nicăieri cu tine. 

Era complet uluit. 

— Emily... 

— Doamnă Crenshaw, îl corectă ea, apoi zise pe un 
ton mult mai blând: Dacă nu te superi. 


El strânse din dinţi. Ce-i păsa lui că voia să se 
formalizeze? În mod inexplicabil însă, asta îl înfuria. La fel 
ca refuzul de a-şi vedea fratele. Oare fata simpatică pe care 
o cunoscuse se transformase într-o vrăjitoare fără inimă? 

— Îmi este imposibil să călătoresc acum, maiorule. 
Vocea i se înecă în scuze, dar se grăbi să vorbească mai 
departe. Deci dumneata şi omul dumitale trebuie să plecaţi 
după ce serviţi ceaiul. 

— O să rămânem peste noapte, o contrazise el. 

Ochii îi scânteiară, neştiind dacă să fie furioasă sau 
îngrozită în faţa perspectivei de a-l găzdui peste noapte. 

— Nu este loc pentru dumneata aici. 

Îşi ridică sceptic privirea spre casa mare din spatele ei 
şi înălţă tăcut dintr-o sprânceană. 

— Nu putem găzdui pe nimeni în momentul acesta, 
explică ea cu o nerăbdare aproape disperată, doar - doar l- 
o convinge să plece. Îşi îndepărtă privirea şi se concentră 
spre fusta de care trăgea cu degetele. Dar în sat este un 
han... 

O apucă de mână şi i-o lipi de fustă, să stea 
nemişcată. 

Icni şocată şi-şi ridică privirea spre el, cu ochii ei 
albaştri rotunzi şi uriaşi. 

— Chiar vrei să cred aşa ceva? 

Nu ridică vocea şi-şi controlă furia, dar refuză să îi dea 
drumul la încheietură când ea se smuci să scape de el. 

— Dar ăsta e adevărul! 

— Ba e o minciună sfruntată, mârâi el. 

— Căpitane Grey! 

Înspăimântată de acuzaţia lui, se zbătu să scape, dar 
el o strânse şi mai tare. O credea în stare să o ia la fugă. 
Sau să ia un cuţit de bucătărie. 

— Maior Grey, o corectă el enervat, vrând să-i dea 
clar de înţeles că nu mai era tânărul ofiţer pe care îl rotise 
pe degete în urmă cu cinci ani cu farmecul şi inocenta ei. 


Atunci se lăsase manipulat, dar a doua oară nu-i mai 
mergea cu el. Aici e vorba de mai mult, doamnă Crenshaw, 
nu doar că nu vrei să primeşti musafiri. Ai tras în mine! 

Ea pufni cu aroganță. 

— lar tu ai apărut neinvitat! 

Îşi miji ochii spre ea. Puştoaica devenise între timp 
femeie, dar şi cea mai nepricepută mincinoasă din câte 
întâlnise în viaţa lui. Şi cu siguranţă cea mai enervantă. 

— De când o lady trage cu puşca în oameni, invitaţi 
sau neinvitaţi? 

— De când... închise brusc gura, fără îşi ducă ideea la 
sfârşit, şi încetă să se mai zbată. Privirea îi căzu pe pieptul 
lui şi îl imploră exasperată: Te rog, pleacă! 

Cu cât îi cerea mai insistent să plece, cu atât mai 
hotărât era să rămână. 

Doar că de data asta, când se trase să se elibereze, îi 
dădu drumul. li lăsă suficient spaţiu să se încurce singură în 
propriile minciuni. Se clătină pe picioare, iar mâinile ei 
neobosite culeseră nervoase bucăţi de fire de iarbă agăţate 
de fustă în timp ce se îndepărta de el. 

— Imi pare rău că ai bătut degeaba atâta drum, 
maiorule, dar sunt prea bolnavă ca să pot călători. O să-i 
scriu lui Thomas... 

— Pe naiba o să-i scrii! explodă el la capătul răbdării 
şi cu asemenea încrâncenare, încât ea tresări. O să vii cu 
mine în Londra, şi o să plecăm mâine în zori. 

— Nu. Afurisita asta de femeiuşcă înălţă sfidător 
bărbia în aer. Refuz categoric! 

Se îndreptă încet de spate şi-şi încleştă fălcile ca să 
nu-i scape răspunsul, deloc demn de un gentleman, 
referitor la locul în care i-ar fi propus să-şi înfigă refuzul 
categoric. Ochii ei se făcură şi mai mari, pentru că îi 
sesizase supărarea incandescentă care mocnea în el. 
instinctiv, începu să se retragă. 

lar el veni spre ea, urmând-o pas cu pas. 


— Nu plec fără tine. 

— Te rog, Grey! Încă un pas în spate, un altul făcut de 
el... până când ea se lovi cu spatele de peretele casei şi-şi 
ridică zadarnic mâinile ca să-l împingă la o parte. Trebuie 
să pleci! 

Tonul rugător, panica crescândă din ochii ei - voia cu 
disperare să-l facă să plece. 

— De ce? o întrebă el, refuzând să cedeze. 

— Pentru că... pentru că nu poţi să rămâi... 

— De ce ai tras în noi? 

Se apropie de ea, prinzând-o între casă şi trupul lui. 
Atât de aproape, încât palmele ei se lipiră de pieptul lui. 

— N-am ştiut că eşti tu. 

— Evident. De ce? 

— Te rog, pleacă... 

— Ce se întâmplă aici? 

— Nimic! Jur că nimic. 

— Spune-mi! 

— Grey, te rog! 

Umerii îi căzură, iar el simţi că nu îl mai împingea, ci îl 
apucase de reverele hainei ca să-l ţină aproape. Oricum n- 
ar fi plecat nicăieri până nu afla adevărul. 

În panica ei, respiraţia îi tremura, atrăgându-i fără să 
vrea atenţia către pieptul ei. Mare greşeală. Pentru că era 
un piept foarte frumos şi plin, care se ridică şi cădea rapid 
sub linia decolteului ei strâmt, cu fiecare respiraţie rapidă. 

„E puştoaica”, ţinu el să îşi reamintească, fixându-şi 
privirea asupra ochilor ei. Sora lui Thomas. Femeia din 
cauza căreia putea fi ucis de mâna celui mai bun prieten al 
lui dacă îndrăznea să mai ridice un deget asupra ei. Şi cu 
siguranţă nu femeia la care să se uite ca la o... ei bine, ca 
la o femeie. 

Îşi fixă ochii în ochii ei şi refuză să o lase să-şi coboare 
privirea. 

— Ai tras în mine. 


— Au fost nişte tâlhării... 

— Puştoaico, mormăi el, semn că nu voia să-i audă 
minciunile. 

— Nu ai de ce să-ţi faci griji! Se forţă să zâmbească, 
dar nu îl linişti deloc. Şi promit să nu mai trag în tine când 
pleci. 

În ciuda tentativei ei de a face o glumă, el îşi miji ochii 
neîncrezător. 

— Dacă nu s-a întâmplat nimic... 

— Nu s-a întâmplat, protestă ea, mult prea repede. 

— Atunci, răspunde-mi la următoarea întrebare. Işi 
lăsă capul până ajunse în dreptul ochilor ei, până când 
ajunse atât de aproape de ea, încât îi simţi răsuflarea 
întretăiată  umbrindu-i buzele. Unde-ţi sunt servitorii, 
doamnă Crenshaw? 

Încremeni, singura mişcare fiind o căscare de moment 
a ochilor, o intensificare a fricii din adâncurile lor. Privirea 
unui prizonier. 

— Deja am ajuns de ceva vreme, şi oricine ar fi auzit 
împuşcăturile trase când am sosit. Unde-ţi sunt valeţii şi 
rândaşii? O prinse de bărbie şi o ţinu cât să nu se poată uita 
în altă parte. Şi să nu mă minţi! 

Ea îl studie cu precauţie, încercând parcă să se decidă 
câtă încredere putea avea în el. Apoi răspunse, cele două 
cuvinte răbufnind din ea ca o şoaptă răguşită. 

— Au plecat. 

Imposibil să fi auzit corect. 

— Poftim? 

— Soţul meu a fost ucis într-un accident de călărie 
acum cinci luni, şopti ea, îngrozită că ar putea fi auzită şi de 
altcineva. Dar au mai fost şi alte... incidente. Servitorii s-au 
temut pentru vieţile lor. Jumătate au plecat în noaptea 
morţii lui, iar ceilalţi... până să-l înmormântez. Au mai 
rămas câţiva, dar, dacă au auzit focuri de armă, crede-mă 
că n-ar veni să vadă ce s-a întâmplat decât la mult timp 


după ce totul s-a liniştit. 

Grey se holbă la ea, neputând să găsească nicio 
explicaţie pentru făptura din faţa lui şi pentru situaţia 
descrisă de ea. Oare chiar îi depăna poveşti cu fantome şi 
se aştepta ca el să le dea crezare? 

Se îndreptă de spate şi se depărtă de ea, 
desprinzându-i degetele de pe haina lui. Preţ de o clipă, 
mâinile ei rămaseră suspendate în aer ca şi cum s-ar fi ţinut 
încă de el, după care le lăsă pe lângă corp şi le îndesă în 
buzunarele paltonului umflat ca un sac. Scutură din cap. 

— Părinţii tăi nu mi-au spus nimic. Thomas n-a suflat o 
vorbă. 

— Familia mea nu ştie. Inspiră cu furie, iar privirea îi 
poposi pe pieptul lui. Andrew a murit toamna trecută, şi, din 
cauza vremii proaste, ei n-au putut veni la înmormântare. 
Apoi n-am găsit niciodată momentul potrivit să le spun 
despre servitori. 

Niciun moment potrivit? Pentru numele lui Dumnezeu, 
rămăsese văduvă şi fusese abandonată de personal, iar ea 
nu găsise niciun moment potrivit să ceară ajutor? 

— Doamnă Crenshaw... 

— Nu mi-a fost bine, îl întrerupse ea. Moartea lui 
Andrew a fost un şoc pentru mine - m-am îmbolnăvit. lar 
apoi... Vocea i se stinse şi, odată cu ea, şi cuvintele 
rămaseră nerostite. Dar acum mi-e mai bine. Ba chiar 
intenţionez să închid casa şi să mă întorc în Londra luna 
viitoare, când drumurile vor fi practicabile, iar eu o să mă 
simt mai întremată. Cuvintele însă răsunară prea lin, prea 
la obiect, iar ea îşi ridică privirea spre el, căutând parcă o 
dovadă că o credea. lar acum ai aflat tot. 

Ce bătaie de joc! De abia reuşise să scurme la 
suprafaţa secretelor ascunse aici. 

— După cum îţi dai seama, nu ai de ce să îţi faci griji, 
dar nu pot primi musafiri. Şi nici nu mă simt în stare să 
pornesc la drum... oricât de mult aş vrea să îl văd pe 


Thomas. Chipul îi fu brăzdat de o durere acută, apoi îşi 
mută privirea şi trase tremurând aer în piept, în timp ce îşi 
ascunse mâinile în faldurile fustei. Şi când o să pleci, 
maiorule? 

— Mâine. O fixă cu privirea, remarcând sumbru toate 
semnele evidente de frică şi de nelinişte pe care ea le afişa 
atât de făţiş. De cum se crapă de ziuă. 

Umerii îi căzură şi scoase un oftat de uşurare. 

— O s-o pun pe Yardley să-ţi aducă scrisoarea la 
han... 

— Oh, nu, o întrerupse el cu un calm forţat pe care nu 
îl simţea de fapt. M-ai înţeles greşit. 

Privirea ei se aţinti asupra lui. Profunzimile ochilor ei 
albaştri pătrunşi de o panică bruscă semănau acum cu 
oceanul tulburat de furtună. Cu vârful limbii îşi umezi 
nervoasă buzele, iar el se uită la ea, fascinat de gestul 
acesta mărunt. Işi propti mâna pe peretele din spatele 
umărului ei şi se aplecă spre ea, atât de aproape, încât îi 
vedea pulsul gonind chinuitor în scobitura de la baza 
gâtului. 

„Puştoaica”, ţinu el să-şi reamintească. Era sora lui 
Thomas, ceea ce însemna că trebuia să o considere şi sora 
lui... o soră care întâmplător avea nişte sâni plini uimitori. 

— Nu plec fără tine. Trase o gură mare de aer ca să-şi 
menţină concentrarea. O să rămân cu Hedley aici peste 
noapte, iar de dimineaţă o să vii cu noi la... 

Ea scoase un geamăt plin de frustrare şi îl împinse în 
umeri. 

— De ce nu ai încredere în mine? 

Dar acum se simţea şi el la fel de frustrat ca ea şi zise 
printre dinţi: 

— Pentru că ultima dată când ne-am întâlnit, din 
cauza încrederii pe care ţi-am acordat-o, am fost provocat 
la duel. 

— Oh, pentru numele lui Dumnezeu! Cuvintele se 


revărsară din ea cu un geamăt furios. De câte ori îmi va 
mai ruina sărutul acela viaţa? 

Îşi retrase capul de parcă l-ar fi plesnit. 

— Poftim? 

Ea îşi duse palma la gură când îşi dădu seama de 
ceea ce spusese, în ochii mari lucind un regret profund. 

— Îmi pare foarte rău, reuşi ea să îngaime înăbuşit. N- 
am vrut să... Of, Grey... 

Miji ochii spre ea. Era sigur că vorbise serios. 

— Ultima dată când te-am văzut... 

El era atât de furios, că nici să vorbească nu mai 
putea. 

Dumnezeule, femeia asta îl dădea peste cap! 
Obrăznicătura asta îl făcea să vrea să o dezbrace, pentru ca 
în clipa următoare să îi vină să o strângă de gât. 

— Ce prostie din partea noastră - a mea - să te las să 
mă convingi că... Doamne! 

Fusese dat afară de la Ivy Glen, la un pas să rupă 
prietenia cu Thomas - iar acum femeia asta afurisită avea 
tupeul să dea vina pe el pentru că îşi distrusese ea viaţa? 

— Las-o baltă, Emily! Te rog! El îşi dăduse silinţa să o 
lase baltă, asta până când Thomas îl trimisese aici - după 
câte se părea, direct în iad. Părinţii tăi încă mă pedepsesc 
pentru ce s-a întâmplat. Nu merit să fiu pedepsit şi de tine. 

Ea rămase cu gura căscată. 

— Tu, pedepsit? Eu am fost trimisă... Se opri şi miji 
ochii când văzu cu ce uimire o privea. Chipul îi fu brăzdat 
de remuşcări şi întrebă încet: Chiar nu ştii? Thomas nu ţi-a 
spus niciodată? 

— Ce să-mi spună? Oftă cu obidă, dorindu-şi din tot 
sufletul să lase o dată pentru totdeauna trecutul în urmă, 
să pornească spre Londra, apoi să plece în Spania, unde ar 
fi trebuit să se fi aflat deja. Mi-a zis că te-ai dus la şcoală, 
apoi te-ai măritat. 

Şi că de toamna trecută era văduvă. Asta se 


întâmplase? Inima îi tresări. Toate emoţiile acestea se 
datorau faptului că încă îşi plângea soţul răposat? 

— Emily, o imploră el pe un ton blând, spune-mi ce se 
întâmplă ca să pot să te ajut. 

Ea ezită, iar pe chip îi apăru o expresie atât de 
îndurerată şi de temătoare, încât lui i se tăie răsuflarea. O 
clipă, buzele ei se deschiseră, iar apoi îl rugă din priviri să o 
înţeleagă, ca şi cum ar fi vrut să i se destăinuiască... 

Apoi închise brusc gura, vălul acoperindu-i încă o dată 
chipul. 

Ea ridică dintr-o sprânceană. 

— Nu pleci de aici fără mine? întrebă ea, întorcând 
conversaţia acolo de unde începuse. 

— Nu, răspunse el cu fermitate. 

— Atunci, se pare că avem o problemă, maiorule. 
Indignată, îl împinse şi trecu de el. Pentru că eu nu plec 
nicăieri! 

El strânse din dinţi atât de tare, încât muşchiul 
obrazului îi zvâcni şi o privi cum se apleacă să ridice puşca 
de vânătoare cu care trăsese înspre el. Apoi porni către 
casă. 

— Nu ai de ales, strigă el în urma ei. 

Dacă n-avea încotro, urma să o arunce într-o trăsură 
şi să meargă aşa cu ea. 

Ea se întoarse spre el, cu puşca sprijinită cu pricepere 
de braţ. 

— Thomas m-a învăţat să trag cu arma. E un trăgător 
foarte bun. De fapt, cel mai bun. Făcu o pauză sugestivă, 
vocea fiindu-i încărcată de ameninţări. De când a murit 
soţul meu, am dormit cu pistolul încărcat lângă pat. Şi n-am 
ratat niciodată. 

Gura lui făcu o grimasă. 

— M-ai ratat pe mine mai devreme. 

— Am tras la douăzeci de centimetri deasupra capului 
tău, exact acolo unde am ţintit. Işi dădu un cârlionţ după 


ureche. Aşa că te rog să ţii cont de asta când vei încerca să 
mă răpeşti în toiul nopţii. 

Scutură scurt din cap, deschise uşa şi dispăru în casă. 

Grey rămase cu privirea aţintită în urma ei şi răsuflă 
exasperat. Ce Dumnezeului se întâmplase cu puştoaica 
aceea adorabilă? Cum de îi luase locul femeia asta cu 
temperament  drăcesc şi corp ispititor, o  fetişcană 
încăpăţânată care refuza să plece de bunăvoie de acasă şi 
care tocmai îl ameninţase personal că avea să-i facă rău 
dacă încerca să o ia cu forţa? _ 

Işi dădu ochii peste cap. Doamne, apără şi păzeşte! In 
ce se băgase? 


Emily se sprijini de perete şi-şi închise strâns ochii, 
încercând din răsputeri să-şi domolească inima care îi bătea 
nebuneşte şi mintea care i-o luase razna. 

Căpitanul Nathaniel Grey... /mposibil/! 

Dar era aici. Bărbatul pe care şi-l aducea aminte 
foarte clar de când o vizitase la Ivy Glen, pe când avea 
şaisprezece ani... ochii aceia ciocolatii ale căror colţuri se 
încreţeau când râdea, gura care zâmbea atât de larg şi de 
fermecător, părul acela bogat, ciufulit şi blond care i se 
revărsa pe gât. Trupul îi era mai solid acum, muşchii tari ai 
pieptului şi ai umerilor mult mai dezvoltați, dar ochii îi 
rămăseseră la fel. La fel ca trăsăturile întipărite pe chipul 
lui frumos. 

Grey. | se părea incredibil. Thomas îl trimisese la ea 
după atâţia ani, iar el apăruse ca un cavaler neînfricat în 
armură strălucitoare. 

Işi suprimă un suspin chinuitor, dar ştia că nu avea de 
ales şi trebuia să-l gonească de aici. 

Hotărâtă şi mohorâtă, se desprinse de perete şi se 
grăbi să coboare la bucătărie să o găsească pe Yardley. 


Femeia îi fusese alături în ultimii doi ani, sosind chiar după 
ce Andrew o adusese la Snowden, după ce decisese că 
servitoarea care o slujea pe Emily încă de la debutul ei în 
societate era nerespectuoasă faţă de el şi o înlocuise. Emily 
fusese devastată. Bătrâna era însă bună şi blândă, iar acum 
Yardley era singura persoană din lume în care avea 
îndeajuns de multă încredere încât să-şi împărtăşească 
secretele. 

— Milady. 

Yardley o salută cu o plecăciune a capului când intră 
în bucătărie, în timp ce improviza o tavă pe care să le-o 
ducă sus celor doi. 

— Avem oaspeţi peste noapte, îi zise Emily fără nicio 
tragere de inimă. 

Mâna lui Yardley, care tocmai se pregătea să lase o 
farfurioară pe tavă, rămase suspendată în aer. 

— Nu e cam pripit? 

— Nu cred că avem de ales. Se încruntă privind spre 
biscuiţii cu unt de pe tavă. 

Cu cinci ani în urmă, Grey se dădea în vânt după 
biscuiţii cu scorţişoară făcuţi de bucătăreasă. Dacă ar fi 
ştiut că vine, ar fi făcut câţiva pentru el. 

Dar poate era mai bine să nu îl facă să se simtă prea 
confortabil, mai ales că principalul ei scop era să scape de 
el. 

— Dar cine sunt ei, milady? 

— Maiorul Nathaniel Grey şi omul lui. Emily ezită. Cum 
Dumnezeului să-l descrie pe Grey? Maiorul este... un vechi 
prieten de familie. 

Dar era mult mai mult de atât. Încă de la şaisprezece 
ani, înţelesese cât de important era Grey. Impetuos şi bun, 
era înzestrat cu hotărârea feroce de a-şi croi o carieră 
strălucită şi cu un aspect deloc de neglijat care atrăgea 
atenţia femeilor. lar ei îi cucerise pur şi simplu inima. 

Spre mâhnirea ei însă, el îi acordase aceeaşi atenţie 


ca unui obiect de mobilier... până în după-amiaza aceea din 
grădină. 

— Prieten de familie zici? 

Privirea suspicioasă pe care Yardley i-o aruncă în timp 
ce aşeza o ceşcuţă pe farfurioară îi spuse că femeia nu o 
credea. 

— Nu e ce crezi. 

Şi, cu toate astea, obrajii i se colorară de jenă. 

Ultima dată când îl văzuse, chiar ultima dată - 
Dumnezeule, fusese atât de naivă! li ceruse să îi ofere o 
lecţie de sărutat, ca să ştie ce să facă cu peţitorii... sau 
ceva la fel de prostesc, oricum nu-şi mai amintea cu 
precizie. Reuşise însă să-l manipuleze, iar el o sărutase. 
Fusese cel mai magic moment din tinereţea ei, asta până 
când părinţii ei dăduseră peste ei. Bombardat cu ţipete şi 
acuzaţii mânioase, Grey plecase de la Ivy Grey, iar Thomas 
venise după el. lar două zile mai târziu ea fusese trimisă la 
internat, unde părinţii ei speraseră să o ţină departe de 
asemenea „parveniţi” precum căpitanul. 

— Maiorul Grey a luptat alături de fratele meu în 
războaie, explică ea cu o mândrie mai mare decât ar fi fost 
îndreptăţită. 

Chiar şi după ce suferise consecinţele acţiunilor ei din 
acea zi, nu îl putuse uita şi îl urmărise cum se pricepuse 
mai bine prin intermediul scrisorilor lui Thomas - inima îi 
prinsese aripi când aflase de faptele lui de vitejie, răsese de 
bufoneriile lui, ba chiar plânsese când fusese rănit. Și 
fusese atât de supărată, încât le scrisese părinţilor lui ca să 
îi asigure că familia ei le era prietenă, dar scrisorile se 
întorseseră nedesfăcute. 

— Am încredere în el. 

„Aşa cred...” 

Yardley luă apa de pe foc şi o turnă în ceainic, 
aruncând o privire precaută spre Emily. 

— De ce am impresia că nu-mi spui tot? 


Îşi muşcă buza şi mărturisi jenată: 

— Când eram tânără, îmi plăcea de el. 

Yardley se opri după ce puse ceainicul pe tavă. 

— Acum, nu ai de ce să-ţi faci griji, insistă ea. 

Scutură din umeri ca să-şi alunge obsesia 
copilărească faţă de el. 

Dar nu din cauza unei pasiuni copilăreşti îi venise să- 
şi prindă palmele de reverele hainei lui şi să-l tragă mai 
aproape, pulsul i-o luase razna, iar trupul începuse să-i 
vibreze în cele mai intime locuri... 

Se blestemă singură în gând. Nu din cauza lui Grey se 
purta ca o prostovancă. Sigur nu din cauza lui. Precis 
depăşise momentul de fascinaţie faţă de el din urmă cu 
câţiva ani. 

Nu, de vină erau toate schimbările prin care trecea. 
Toate nopţile de singurătate şi încărcate de temeri pe care 
le îndurase. Toate responsabilităţile faţă de fermă care îi 
împovărau umerii, în ultimii doi ani, în lipsa lui Andrew, ea 
administrase proprietatea, contractele de arendă şi tot ea 
reuşise să aibă grijă ca servitorii să fie plătiţi. Apoi trebuise 
să-şi îngroape soţul şi să se prefacă a-l jeli. Nimeni n-ar fi 
putut trece prin toate astea fără să fie afectat. 

Aşa că, atunci când Grey îşi făcuse apariţia în această 
după-amiază, o prezenţă plăcută din trecutul ei care se 
oferise să o ajute, normal ar fi fost să tânjească după 
alinare, consolare, protecţie - Dumnezeu îi era martor, voia 
să fie dorită. Desigur, nu îi fusese de folos că Grey aterizase 
peste ea, că se lăsase cu toată greutatea şi foarte plăcut pe 
ea şi nici că parfumul lui masculin îi umpluse nările sau că 
acea căldură din ochii lui ciocolatii îi încălzise locul dintre 
coapse... 

Ei bine, se gândi ea cu amărăciune, poate că nu-l 
uitase chiar de tot. lar el sigur nu se gândise la ea nici 
măcar o dată în cinci ani. 

Ignoră junghiul supărător din piept şi recunoscu: 


— Nu m-a băgat niciodată în seamă atunci şi n-o s-o 
facă nici acum. 

— Nu fi aşa de sigură, milady, o avertiză Yardley în 
timp ce înfăşură o cârpă în jurul ceainicului ca să-l ţină cald. 

Nu, ăsta era singurul lucru de care Emily era sigură. 

Era evident că Grey îşi adusese aminte de acel sărut 
doar din cauza rupturii temporare de Thomas şi a 
animozităţii prelungite dintre el şi părinţii ei. Dar ea fusese 
cea care suportase consecinţele în fiecare zi după aceea, 
care trăise într-o izolare şi o abandonare care încă o 
afectau... ca acum să constate că el habar n-avea prin ce 
iad trecuse ea. 

Nu dăduse niciodată vina pe Grey - mă rog, poate 
doar puţin. Dar adevărul era că fusese doar vina ei, izvorâtă 
dintr-o pornire copilărească de a atrage atenţia bărbatului 
de care fusese atât de îndrăgostită, încât nu se mai gândise 
şi la consecinţe. Şi, cu toate acestea, deşi regreta că îl 
manipulase şi regreta şi mai mult că fuseseră prinşi, nu 
regretase nici măcar o dată că îl sărutase. 

— Şi atunci de ce a venit? întrebă Yardley şi se întinse 
după tacâmuri. 

— Familia mea l-a trimis. Emily trase adânc aer în 
piept ca să se calmeze şi să-şi oprească lacrimile provocate 
de amintirea lui Thomas. A venit să-mi spună că... înghiţi cu 
greu nodul care i se pusese în gât. Că fratele meu trăieşte. 

— Oh, milady. Buza de jos începu să-i tremure, iar 
Emily avu impresia că Yardley va începe şi ea să plângă. E 
un miracol! 

Încuviinţă încet din cap, apoi se forţă să zâmbească. 

— Thomas i-a cerut maiorului să mă însoţească la 
Londra, ca să mă vadă. 

Yardley scăpă o ceşcuţă din mână, care se sparse de 
pardoseala de piatră. Emily tresări şi sări un pas în spate, 
iar cu o mână îşi acoperi abdomenul. 

— Oh, nu! 


Yardley scutură cu fermitate din cap. Emily ştia că nu 
se referea la ceaşca spartă. 

— Nu-ţi face griji, o linişti ea. Nu plec cu el, şi i-am 
spus-o deja. 

Inima însă îi era sfâşiată de durere că nu putea să fie 
alături de Thomas, să-l ţină de mână în timp ce se 
însănătoşea. Cu câtă disperare îşi dorea să poată pleca! 
Dar cu ce preţ? Cu preţul de a-şi risca propria viaţă, viaţa 
celor din familia ei, poate chiar şi viaţa lui Grey - tatăl ei 
devenise duce între timp, dar nici măcar un duce cu toţi 
banii lui nu ar fi fost în stare să oprească pe cineva hotărât 
să le facă rău. Inima îi era chinuită de durere şi de frică. 
Dumnezeule mare, cum ar fi putut suporta să păţească 
vreunul dintre cei dragi ceva din cauza ei? 

Chipul lui Yardley se umbri de îndoială. 

— Nu pare genul de om care să se dea bătut aşa uşor. 

Nu, cu siguranţă nu era. Ba chiar se îndoia că Grey 
fluturase măcar o dată în viaţa lui steagul alb al capitulării. 

— O să găsesc eu o cale să îl conving să plece. 

— Cum? 

— Încă nu ştiu. Îşi duse mâna la gură şi începu să îşi 
roadă agitată unghia degetului mare. | se păruse că Grey 
era foarte hotărât să îşi ţină promisiunea făcută lui Thomas, 
dar şi ea era la fel de hotărâtă să rămână aici. Dar o să-mi 
dau seama. 

Yardley îşi cobori vocea. 

— O să-i spui despre soţul tău? 

— Nu, răspunse cu promptitudine Emily. Şi nici tu să 
nu-i spui. Să nu sufli o vorbă nimănui. 

Yardley se aplecă să strângă cioburile. 

— Poţi să ai încredere în mine. 

La auzul tonului ei, Emily se simţi imediat vinovată şi 
murmură o scuză: 

— Ştiu. 

Uneori însă îşi dorise să mai aibă şi pe altcineva în 


afară de Yardley în care să se poată încrede şi căruia să îi 
poată spune ce avea pe suflet. In mod ironic, îşi dorea pe 
cineva exact ca Nathaniel Grey. 

Nu. Nici măcar el nu îi putea afla secretele. Dacă i le 
afla, avea să le spună şi familiei ei, şi, dacă familia ei afla, 
atunci ar fi venit personal aici să o ducă în Londra şi ar fi 
fost doar o chestiune de timp până când vieţile tuturor ar fi 
fost în pericol. 

— O să mergem la Glasgow, exact aşa cum am 
plănuit, zise ea încet. Pieptul i se strânse dureros când îşi 
dădu seama că asta însemna că nu putea să îl vadă pe 
Thomas când acesta avea mai mare nevoie de ea şi că 
risca să nu-şi mai vadă niciodată fratele. 

Sesizându-i îndoiala, Yardley îi zâmbi încurajator. 

— Sora mea se va bucura mult să mergem la ea. Un 
loc nou, o viaţă nouă... acolo vei fi în siguranţă. Nimănui 
nu-i va trece prin cap să te caute acolo. 

Emily încuviinţă din cap, dar nu se simţea mai 
liniştită. In scurt timp trebuia să plece; nu mai putea amâna 
mult acel moment. Cu cât clipa aceea se apropia însă, 
groaza o cuprindea din ce în ce mai tare şi avea senzaţia că 
nu avea să o mai poată suporta. 

Umerii îi căzură. Se simţea brusc obosită, energia se 
scurgea din ea, iar tâmplele îi zvâcneau din pricina durerii 
de cap. De obicei, la orele acestea ale după-amiezii trăgea 
un pui de somn, pe de o parte pentru că întotdeauna se 
simţea obosită după masă, dar îndeosebi pentru că rareori 
se întâmpla să se poată odihni cum trebuia noaptea. Astăzi, 
după surpriza oferită de Grey, oboseala o acaparase cu 
totul. 

Yardley se încruntă şi îşi aşeză cu afecţiune palma pe 
umărul ei. 

— Cum te simţi? Nu arăţi prea bine. 

— Sunt doar obosită. Era chiar teribil de obosită. 
Obosită să lupte de una singură, obosită să nu poată apela 


la familia ei pentru ajutor, obosită să fie atât de izolată şi 
singură, cu nimeni altcineva în afară de Yardley lângă ea, 
obosită să se teamă tot timpul... Cred că o să urc în camera 
mea să mă întind puţin. Vrei tu, te rog, să le serveşti ceaiul 
în salon celor doi şi să mă scuzi în faţa maiorului Grey? O să 
aibă nevoie şi de nişte camere; şi roagă-l pe Phipps să aibă 
grijă de caii lor. 

— Da, milady. O să am grijă de toate. 

Emily schiţă un zâmbet obosit. 

— Ştiu. 

Yardley încuviinţă din cap peste umăr, după care 
ridică tava şi ieşi din bucătărie. 

— Intotdeauna am. 


Capitolul 3 


Înjurând înfundat, Grey renunţă la orice speranţă de a 
adormi şi se dădu jos din pat. Nu putea să şi-o scoată pe 
Emily din cap. Înhăţă pantalonii de pe scaun şi-i trase pe el. 
Fata simpatică pe care şi-o aducea aminte de la Ivy Glen 
dispăruse, iar în locul ei apăruse zgripţuroaica aia care 
susţinea că era prea bolnavă ca să călătorească. Bănuia că 
se putea să mai amâne puţin, dacă problema era că 
suferea foarte tare după soţul ei decedat. Dar sigur nu se 
comporta ca o văduvă care-şi jeleşte soţul. lar după felul în 
care îl evitase politicos compania în după-amiaza şi în seara 
asta, bănuia că accesele ei de boală erau mai degrabă 
simple pretexte. 

Dar, se gândi el în timp ce îşi trăgea cămaşa peste 
cap, oamenii se schimbă; el chiar se schimbase - iar pe ea 
n-o mai văzuse de cinci am. Singurele informaţii despre ea 
în acest timp fuseseră doar cele pe care Thomas 
considerase că i le putea împărtăşi, iar Grey nu îndrăznise 


să pună şi alte întrebări. Răsuflă cu greu în timp ce se 
aşeză pe scaun şi se întinse să-şi ia cizmele. Puştoaica se 
făcuse mare. Băţul cu codițe avea acum picioare lungi, păr 
auriu şi ochi mari, albaştri. Şi ar fi putut să jure că mirosea 
a scorţişoară. 

Nu că ar fi contat cât de bine mirosea, arăta sau se 
simţea - nu era în niciun caz pentru el. De când se 
întorsese în Anglia, se specializase în culcatul cu văduvele 
din lumea bună. Acestea ştiau să nu încurce sexul cu 
dragostea şi nu îi amenințau în niciun fel libertatea, astfel 
că rareori avusese parte de complicaţii. Dar văduva aceasta 
aducea doar complicaţii. 

Răsuflă cu năduf. Problema era că trecuse prea mult 
timp de când avusese o femeie, atât şi nimic mai mult. Cu 
toate cele petrecute în ultimele câteva săptămâni, numai la 
sex nu-i stătuse mintea, aşa că era normal să se simtă 
excitat în preajma unei femei frumoase. 

Asta era. Asta trebuia să fie. Pentru că varianta 
cealaltă, cea în care chiar îi plăcea de puştoaica asta, era 
de neconceput. 

Nu se mai obosi să se încheie la vestă sau să-şi bage 
cămaşa în pantaloni, ci se duse să coboare scările ca să 
găsească o sticlă de băutură care să-l ajute să doarmă. N- 
avea de ce să se îmbrace complet. Doar n-avea cine să-l 
vadă. Cei câţiva servitori dormeau deja la etaj, fără îndoială 
că Emily avea să pretindă că era bolnavă până spre după- 
amiază doar ca să-l evite, iar din camera de alături putea 
să-l audă pe Hedley care sforăia gata să scoale morţii, nu 
altceva. 

Trecu pe lângă salonul de la etaj şi văzu un firicel de 
lumină pe sub uşa închisă. Aşadar... cineva tot era treaz. 

Deschise încet uşa. 

Emily stătea cu o carte pe divanul de lângă focul care 
ardea mocnit. Îmbrăcată cu un halat de satin de culoarea 
levănţicii, cu picioarele desculţe vârâte sub ea şi cu părul 


blond curgându-i liber în valuri pe umeri, semăna cu tânăra 
fără griji pe care o cunoscuse în urmă cu cinci ani. Dar, 
dacă se uita mai bine şi mai insistent, vedea adevărul. In 
faţa lui stătea o femeie experimentată şi provocatoare, cu o 
gură foarte senzuală şi care ispitea să fie sărutată, cu 
picioare lungi, perfecte pentru a înconjura talia unui bărbat, 
şi cu curbe care puteau asigura ore bune de distracţie 
încântătoare. lar el era profund conştient de fiecare 
centimetru delicios şi tentant al ei. 

lar ăsta, recunoscu el cu pică în sinea lui, era 
adevăratul motiv pentru care nu şi-o putuse scoate din 
minte în seara aceasta. Pentru că, în clipa din grădină când 
stătuse întins peste ea, iar ea se zvârcolise sub el, voise să 
se afunde cu totul în ea. 

Simţindu-i parcă privirea pironită asupra ei, Emily îşi 
ridică ochii, scoase un icnet discret şi încremeni. Aceeaşi 
frică îngrozitoare pe care i-o sesizase după-amiază îi 
străbătu chipul drăguţ preţ de o fracțiune de secundă, cât 
îşi dădu seama cine era. Apoi teama se preschimbă în 
nesiguranţă, şi îşi muşcă buza de jos, după care schiţă un 
zâmbet în direcţia lui. 

Bine. Nu părea fericită să-l vadă, dar măcar n-avea o 
armă îndreptată asupra lui. Un progres semnificativ. lar în 
faţa acestei femei se bucura de orice mică victorie. 

Se sprijini de tocul uşii, neîndrăznind să păşească în 
cameră. 

— Eşti trează, doamnă Crenshaw. 

— Şi tu la fel. Închise cartea şi o lăsă deoparte, după 
care îşi cobori picioarele de pe divan, se ridică, oferindu-i 
fără să vrea o scurtă imagine a coapselor ei netede şi 
frumos sculptate. _ 

— N-am putut să adorm. Işi drese vocea şi-şi mută în 
mod voit privirea de la picioarele ei. M-am gândit să caut 
nişte whisky. 

Deşi imaginea ei era şi mai îmbătătoare. 


Ea ezită, apoi îi făcu o propunere. 

— Te mulţumeşti cu nişte brandy? 

El simţi un freamăt în stomac; dacă ar fi avut vreo 
bruma de creier, ar fi dat fuguţa înapoi în cameră ca să 
scape de tentaţia reprezentată de ea. Dar cu toate acestea 
încuviinţă din cap, ştiind că aşa mai putea petrece ceva 
timp cu ea. Doar ei doi. 

— E în regulă, mulţumesc. 

Se ridică grațios de pe divan. Ultimele rămăşiţe ale 
fetei stângace de care îşi amintea se evaporară odată cu 
unduirea lină a şoldurilor ei feminine în drum spre bufetul 
din colţ, după care se aplecă şi îi oferi priveliştea 
ademenitoare a posteriorului rotund pe care el o absorbi 
repede, cu dinţii încleştaţi. 

Scoase o sticlă de cristal şi un pahar, după care turnă 
lichidul auriu. Aruncă o privire provocatoare şi întinse 
paharul spre el, aşteptând ca el să vină să şi-l ia. 

Buzele îi zvâcniră într-o strâmbătură, ca reacţie la 
ironia faptului că femeia care refuza să-şi părăsească casa 
era din nou stăpână pe situaţie - şi totodată pentru că 
băutura aceea tare era cel mai mărunt lucru pe care-l dorea 
de la ea în seara aceea. 

Incapabil să reziste chemării ademenitoare, păşi în 
cameră şi închise uşa, apoi traversă încăperea spre ea. 

— Mă bucur că avem şansa să stăm de vorbă, îi zise 
ea. 

— Serios? 

Nu credea o iotă din ce-i spunea. Atunci ea încuviinţă 
smucit din cap. 

— Eu am vrut... eu am vrut doar să spun că ce s-a 
întâmplat... la Ivy Glen mă refer, începu ea poticnindu-se, 
pe un ton stânjenit la fel de blajin ca focul care ardea la 
picioarele ei. Nu dau vina pe tine. A fost doar vina mea, şi 
îmi cer scuze pentru toate problemele pe care le-am 
cauzat. li întinse paharul ca pe o ofertă de pace. Gata 


supărarea? 

Buzele i se curbară într-o expresie de uşurare, şi luă 
paharul. 

— Gata supărarea. 

Se uita la el, aşteptând ceva, aşa că se forţă să ia o 
gură din pahar. Spre surprinderea lui, băutura îi alunecă lin 
pe gât. 

Dădu aprobator din cap spre sticlă. 

— ii brandy în salon? 

Puştoaica asta era plină de surprize. 

— Am probleme cu somnul. Uneori, un pahar îmi 
prinde bine. 

— Ca în seara asta? Se încruntă, şi pieptul i se strânse 
de îngrijorare. Poate că, de fapt, nu se prefăcuse bolnavă. 
Ai probleme de sănătate? 

— Mă simt mai bine, mulţumesc. Îşi prinse palmele cu 
sfială în faţă. Dar mai devreme m-am simţit foarte slăbită. 

— Da, te cred. Mai luă o înghiţitură, redescoperind 
plăcerea de a bea brandy, după care adăugă într-o doară: 
După ce ai tras atâta. 

Ea încuviinţă din cap. 

— Nimic nu e mai obositor pentru o lady decât să 
meargă la vânătoare. 

El se înecă. 

În timp ce se strădui să se oprească din tuşit, aruncă 
o privire spre ea şi observă o sclipire perversă de răutate în 
ochii ei. 

Pentru prima dată de când sosise aici, zări şi altceva 
în profunzimea ochilor albaştri în afară de teamă şi furie. Şi 
era ceva frumos. Foarte frumos. 

— Slavă Domnului că n-ai reuşit să omori pe nimeni, 
mormăi el. 

Ea oftă cu părere de rău. 

— Data viitoare. 

lar apoi, în ciuda propriei voințe, râse - nu prea cu 


poftă, ce e drept. Un râs sacadat şi nervos, dar totuşi un 
râset. lar el era al naibii de fericit că o auzea râzând. 

O studie pe deasupra buzei paharului. Nu era o 
frumuseţe clasică, cu siguranţă nu genul de femeie izbitor 
de frumoasă care îi atrăgea de obicei atenţia, şi, în ciuda 
graţiei ei naturale, îi lipsea rafinamentul care lui i se părea 
foarte ispititor la femeile din înalta societate. Chipul îi era 
însă izbitor de drăguţ şi, combinat cu voinţa «i 
provocatoare, care îl ţinuse în priză încă de când sosise, şi 
cu trupul ei voluptuos, care îl ţinuse mai tot timpul excitat, 
îl intriga mai mult decât reuşise oricare altă femeie de mult 
timp. Sau vreodată. 

— la spune-mi, mai desenezi? se interesă el, vrând să 
afle mai multe despre femeia care devenise. 

Respirația ei deveni mai precipitată. 

— Poftim? 

— Când erai la Ivy Glen, desenai. Se duse să se aşeze 
neinvitat pe divan, îşi încrucişă picioarele lungi şi se avântă 
prosteşte în această conversaţie, în timp ce ea, cu 
înţelepciune - şi frustrant - rămase pe loc în cealaltă parte 
a camerei. Mai desenezi? 

— De când m-am măritat, nu. Îl fixă contrariată cu 
privirea. Îţi mai aduci tu aminte de asta? 

— Sigur că da. Te cărai peste tot cu caietul după tine. 

— Asta era pe vremea când încă visam să devin o 
artistă celebră. Voiam să pictez tablouri care să fie expuse 
în muzee şi-n palate, îşi cobori sfioasă privirea către 
cordonul halatului, legat lejer în jurul taliei. Pe buze îi apăru 
jucăuş un zâmbet slab. Nu credeam că îţi mai aminteşti 
ceva legat de mine. 

— Ba sigur că da, repetă el, de data asta abia 
murmurat. De ce te miră? 

— Pentru că tu nu... Se autocenzură şi se corectă. 
Pentru că a trecut mult timp de atunci. 

El se întrebă ce voise să spună iniţial. Dar ea se 


întorsese cu spatele la el ca să ia vătraiul şi să mişte 
cărbunii, până când flăcările luară avânt şi luminară camera 
în jurul lor. 

În voce i se strecură un ton jucăuş. 

— Şi pentru că tu erai căpitan în armată, iar eu eram 
doar surioara enervantă a lui Thomas. 

Buzele lui se curbară. Da, asta fusese, avea dreptate. 
Ea ezită, apoi recunoscu. 

— Să fiu sinceră, nu credeam că o să te revăd. 

— Nici eu pe tine. Dar era bucuros că se înşelase. Nu 
doar că îi făcea plăcere compania ei acum, după ce 
căzuseră la pace, dar bănuia şi că ea avea mai multă 
nevoie de el decât voia să-i dea de înţeles. Ştii, Thomas mi- 
a povestit mult despre voi când eraţi copii şi făceaţi numai 
pozne. 

— De fiecare dată era doar vina lui. Lăsă vătraiul jos 
şi îi zâmbi cu subinţeles. Eu eram inocenta întruchipată. 

— Sigur că da, îi dădu el dreptate în glumă. Învârti 
brandy-ul din pahar şi întrebă pe un ton degajat: Dar ce s-a 
întâmplat de nu mai sunteţi aşa apropiaţi? 

Văzu cu colţul ochiului cum se crispează toată şi cum 
zâmbetul îi păleşte. Chipul îi fu umbrit de regrete 
chinuitoare, care fură ascunse sub un zâmbet forţat. 

— M-am măritat. Minimaliză importanţa întrebării. 
Orice femeie îşi părăseşte familia şi caută sprijin şi dragoste 
doar la soţul ei. 

Dumnezeule mare, era cea mai mare mincinoasă din 
lume! 

— Dar voi doi eraţi atât de ataşaţi unul de celălalt... 

— Şi eu am auzit poveşti despre tine, îl întrerupse ea, 
dar el nu ripostă, deşi ştia foarte bine că schimba dinadins 
subiectul. Se părea că nici la subterfugii nu se pricepea 
prea bine. Despre activităţile din Spania. Tot felul de 
poveşti. 

— Tot felul? 


Se strâmbă, amintindu-şi de faptele de vitejie de pe 
câmpul de luptă, de luptele între beţivi în tavernele locale, 
de goana nesfârşită după ţărăncuţele băştinaşe. 

— Da, tot felul, repetă ea ironic, apropiindu-se încet 
de el. 

— Doamne apără şi păzeşte, bombăni el jenat şi dădu 
peste cap restul de brandy. 

Ea râse din nou - de data asta mai relaxată - şi îi luă 
paharul ca să i-l reumple. Arcui dezaprobator o sprânceană 
spre el peste umăr. 

— E adevărat că tu şi Thomas aţi ras o capră? 

— Capra aia şi-a căutat-o cu lumânarea. Ne-a devorat 
o pereche foarte bună de cizme, se apără el fără ruşine, 
deşi, privind retrospectiv, poate că nu găsiseră chiar cea 
mai bună soluţie ca să îndrepte lucrurile. Şi, oricum, a fost 
vina lui Thomas. 

— Oh, fără îndoială. Ochii ei luciră neîncrezători. Şi 
incidentele cu căruţa cu fân, butoaiele de vin, dansatorii de 
flamenco... 

— Toate nişte minciuni sfruntate, îi aduse el la 
cunoştinţă în timp ce accepta paharul plin, făcând-o să vină 
spre el. Un cuvânt să nu crezi. Intotdeauna am fost un 
gentleman desăvârşit. 

Ea plescăi uşor din limbă şi scutură din cap. 

— Ce păcat! Imaginea de desfrânat pe care o aveam 
în cap despre tine a fost spulberată. Niciodată n-o să te mai 
pot privi în aceeaşi lumină. 

— Bine. 

Răsuflă apăsat. Ea râse, iar pieptul lui se umplu de 
căldură. l-ar fi fost uşor să se obişnuiască cu sunetul 
acela... lin şi calm precum ploaia. 

— Şi mai nou ce eşti, Grey? Ochii îi luciră 
şmechereşte. Eşti gentleman sau desfrânat? 

— Ambele, răspunse el cu sinceritate. 

lar ea ar fi trebuit să-i fie recunoscătoare pentru asta. 


În seara aceasta, gentlemanul o apăra de desfrânat. Râsul 
ei păli. Redeveni serioasă şi şovăi înainte de a spune încet: 

— Thomas mi-a scris că ai fost rănit. 

Stomacul lui se strânse, schimbarea bruscă a 
conversaţiei prinzându-l pe nepregătite. 

— Da. 

— Ce s-a întâmplat? 

— Sigur vrei să ştii? O privi în ochi, şi, spre lauda ei, 
ea nu-şi mută privirea. Nu e chiar genul de poveste de care 
doamnele din înalta societate sunt interesate. 

Ea ridică din umeri. 

— Cred că eu nu sunt o lady obişnuită. 

„Nu, cu siguranţă nu eşti”. Nu se putu abţine să nu se 
întrebe cât de grozavă era şi cât de mult putea să se abată 
de la regulile bunei-cuviinţe. Alături de el. Încet se întinse şi 
începu să bată uşurel în perna de lângă el. Ea însă nu-i 
acceptă invitaţia şi continuă să îl privească suspicioasă pe 
sub genele coborâte, încercând să decidă câtă încredere 
putea avea în el. 

— Stai jos, Emily, îi ceru el cu blândeţe. Nu e nimic 
scandalos dacă doi prieteni vechi stau de vorbă în linişte. 

Era evident însă că ea nu era de aceeaşi părere, 
pentru că ochii i se plimbau de la halat la uşă şi de la uşă la 
ţinuta ei sumară în timp ce el se tolănea pe divan... 

Când văzu că n-are de gând să se mişte, el simţi un 
junghi neaşteptat de dezamăgire, pentru că puştoaica se 
dovedea a fi cât se poate de obişnuită. Apoi, spre 
surprinderea lui, ea se conformă. 

— Nu cred că e. Se aşeză într-o doară lângă el, 
ascunzându-şi picioarele sub ea. Micul ei gest de predare îl 
făcu să se simtă mult mai bine decât ar fi fost îndreptăţit. 
Doi prieteni vechi, repetă ea cu un zâmbet. 

Oh, el chiar că se simţea prietenos. Nu avea însă 
încredere că reacţia lui nu ar putea să-i dea fetei un motiv 
să-l plesnească, aşa că nu spuse nimic, ci doar duse 


paharul la gură. 

— Ce ţi s-a întâmplat în Spania? îl iscodi ea după o 
clipă. Cum de ai fost rănit? 

Categoric nu despre aşa ceva voise el să discute în 
seara asta cu o femeie frumoasă şi pe jumătate dezbrăcată 
care stătea chiar lângă el. Expresia ei serioasă îi spuse însă 
că pentru ea era important să ştie. În mod inexplicabil, 
deveni important şi pentru el. 

— Încărcăm un tun, începu el. Se uită încruntat spre 
lichidul auriu în timp ce îl roti gânditor în pahar. Reuşisem 
să străbatem câmpul, când m-am uitat în jos şi am văzut o 
gaură în pantaloni, sânge... Mi-am dat seama că fusesem 
lovit. Glonţul îmi trecuse prin coapsă. 

Cinci centimetri mai jos, şi l-ar fi nimerit în genunchi. 
Cincizeci de centimetri mai sus, i-ar fi distrus viaţa. 

— Nu ţi-ai dat seama până n-ai văzut? Confuzia îi 
umbri chipul. Dar n-ai simţit? 

El luă o duşcă zdravănă de brandy. 

— Nu. 

Se întâmpla adesea ca bărbaţii de pe câmpul de luptă 
să nu-şi dea seama că au fost împuşcaţi decât când vedeau 
rana sau pierdeau prea mult sânge şi nu mai aveau energie 
să continue bătălia. Atenţia le era distrasă de zgomot şi de 
acţiune, de adrenalina care le pulsa prin muşchi şi de 
singurul gând pe care îl aveau în minte - şi anume, să ucidă 
ca să nu fie ucişi. 

Dar cum putea el explica aşa ceva unei lady delicate? 
Nu ar fi trebuit să deschidă acest subiect. 

Deşi era un subiect mult mai sigur decât ce şi-ar fi 
dorit el să spună de fapt în aceste momente... decât să-i 
explice detaliat cum ar fi vrut să o dezbrace încet, să îi 
întindă trupul gol în faţa focului, să o mângâie între coapse 
până gemea de plăcere... 

Işi drese glasul şi se agită nervos. 

— Eram în mijlocul bătăliei, zise el simplu, neavând 


încredere să mai adauge ceva. 

Răspunsul părea a o mulţumi, pentru că încuviinţă 
ferm din cap, în semn că a înţeles. Şi poate chiar 
înţelesese. Avusese parte de multă suferinţă când era mică 
şi se maturizase mult mai repede decât alte fete de aceeaşi 
vârstă. 

Încet, ridică paharul de brandy spre ea, provocând-o 
să meargă şi mai departe şi să arate că era diferită de 
restul femeilor acceptând să soarbă din paharul lui. 
Singurele femei care mai făcuseră aşa ceva erau femei 
precum Lady Roquefort - femei din lumea bună care Îl 
considerau o modalitate încântătoare de-a ieşi din 
monotonia propriilor lor vieţi. 

Nu şi Emily. Ea era aici pentru că voia să fie cu el. lar 
lui îi plăcea asta. Mai mult decât ar fi trebuit. Dar niciodată 
nu i se mai întâmplase să aibă alături o femeie gingaşă 
căreia să-i mărturisească asemenea detalii serioase din 
viaţa lui, niciodată nu i se mai întâmplase să fie aţâţat de o 
femeie care îl înţelegea atât de bine. 

Ea îşi cobori privirea spre pahar. 

— Nu cred... 

— La urma urmei, e băutura ta, o ispiti el. 

Ea ezită, apoi consimţi. 

— Doar o gură mică. 

Trase adânc aer în piept odată decizia luată, apoi îi 
luă cu precauţie paharul din mână şi îşi lipi buzele exact de 
locul în care îşi pusese el gura. El îi urmări unduirea 
discretă a gâtului elegant când înghiţi, mişcarea aceea 
neînsemnată revărsându-se cu putere în adâncul lui. 

Se excitase. Pe toţi dracii! Slavă Domnului că fusese 
neglijent şi nu îşi îndesase cămaşa în pantaloni, pentru că 
altfel amândoi ar fi fost într-o situaţie jenantă. Adolescenta 
timidă se transformase într-o femeie atrăgătoare. Şi nu 
doar din punct de vedere fizic. Emily îl atrăgea din toate 
punctele de vedere, de la râsetele ei discrete până la 


pufniturile arogante. 

Doamne, Dumnezeule, îl seducea fără ca măcar să fie 
conştientă de ceea ce făcea. 

li dădu paharul înapoi. 

— Era şi Thomas cu tine când s-a întâmplat? 

— Da, răspunse el repede, îndreptându-şi atenţia 
înapoi la război, fapt care îi moleşi umflătura din pantaloni 
la fel de eficient ca în cazul în care s-ar fi tăvălit prin 
zăpadă. M-a scos dincolo de linia frontului şi s-a asigurat că 
medicii se ocupă de rană. 

De fapt, făcuse chiar mai mult de atât. Atunci când 
Grey îşi pierduse cunoştinţa din cauza durerii provocate de 
chirurgii care scotoceau după glonţ prin coapsa lui, Thomas 
rămăsese neclintit lângă el cu pistolul în mână şi refuzase 
să-i lase pe nenorociţii ăia de doctori să-i amputeze piciorul. 

Sorbi cu nesaţ din brandy, dorindu-şi să fi avut o 
băutură mai tare, şi murmură: 

— Mi-a salvat viaţa. 

Între ei se aşternu o linişte reconfortantă, care pe el îl 
bucura. Nu era necesar să insiste cu toate întâmplările 
macabre pe care le experimentase în timpul războiului. 
Ţineau de trecut. În afară de cicatricea urâtă care n-avea 
să-i dispară niciodată şi de un şchiopătat uşor după ce 
călărea prea mult timp, nu mai exista niciun semn care să 
trădeze faptul că încasase un glonţ care îi schimbase 
drumul în viaţă, aducându-l din Spania înapoi în Anglia. 

— Am auzit că după aceea ai ajuns spion, zise ea 
încet. Şi încă unul bun. 

Complimentul ei mărunt îi făcu buzele să se curbeze 
de mândrie. 

— Aşa îmi place şi mie să cred. Adevărul este, 
recunoscu el, simțind o dorinţă irezistibilă să îi 
împărtăşească veştile bune, că mi s-a oferit un nou post pe 
continent, unul important. O să supraveghez operaţiunile 
din sudul Spaniei. Făcu o pauză. Ar fi trebuit să fi plecat 


deja, dar am amânat de dragul lui Thomas. 

„Şi din cauza ta”. Un motiv în plus să o convingă să 
plece a doua zi. Deja îl înfuriase pe Lord Bathurst, ministrul 
de război şi pentru colonii, fiindcă amânase plecarea cu 
câteva săptămâni. Se îndoia că va putea amâna mult dacă 
ţinea să fie promovat. 

Emily îi strânse mâna care i se odihnea pe perna 
dintre ei, gest care stârni un ecou prin tot trupul lui. Se foi 
stânjenit. Durerea îi reveni în forţă în mădular. 

— Îi eşti un prieten bun, zise ea încet. 

Când văzu că ea nu-şi retrage mâna, el îndrăzni să-i 
mângâie degetele cu degetul mare - şi simţi o apăsare în 
vintre când sesiză un tremur fin din partea ei drept 
răspuns. 

— Aşadar, eşti fericit? şopti ea cu respirația 
întretăiată, stârnind în el o plăcere nesfârşită. 

Întrebarea îl făcu să zâmbească. Nu-l mai întrebase 
nimeni aşa ceva, dar, oricum, singura care îi putea pune o 
asemenea întrebare fără să sune ciudat era Emily. 
Întotdeauna fusese perspicace, ochii ei albaştri remarcând 
fără niciun dubiu mult mai multe decât lăsa ea să se 
înţeleagă. 

— Sunt foarte fericit cu viaţa pe care o duc. Mai ales 
că acum bea un brandy cu o femeie frumoasă care nu îşi 
dăduse seama că halatul i se căscase în faţă şi îi oferea o 
privelişte ameţitoare asupra sânilor ei. Exact aşa cum este 
ea. 

Îşi retrase mâna, de parcă i-ar fi putut citi gândurile 
perverse care i se îngrămădeau în minte. El se abţinu cu 
greu să nu i-o prindă din nou, întocmai ca un flăcău necopt 
care aleargă după prima lui femeie. 

— Thomas nu mi-a scris niciodată prea multe despre 
perioada armatei sau, mai bine zis, nu mi-a scris despre 
nimic important, îi zise ea, trăgând de tivul halatului. 
Halatul îi învăluia picioarele, dezvelindu-i doar vârfurile 


degetelor, iar el îşi dorea ca halatul să se desfacă, să poată 
vedea cât anume de lungi îi crescuseră picioarele. Mi-a 
spus poveşti despre toate încurcăturile în care aţi intrat, 
despre cum e în Spania... Uneori s-a plâns de mâncare sau 
de vreme, dar niciodată n-a zis nimic despre lupte. 

— Adevăraţii eroi vorbesc arareori despre ce fac pe 
câmpul de luptă. 

Din experienţa lui, cei care avuseseră parte de foarte 
puţină acţiune povesteau cel mai mult, istorisirile lor fiind 
întotdeauna exagerate şi cel mai adesea pline de minciuni. 
Explicaţia era simplă: cei care chiar participaseră în 
vâltoarea bătăliilor nu mai voiau să retrăiască aşa ceva, nici 
măcar în amintire. 

— Să înţeleg că Thomas a fost erou? întrebă ea încet. 

— Cel mai brav dintre Derbedeii Stacojii, o asigură el. 
Nu se putu însă abtine să nu adauge cu un rânjet: După 
mine, bineînţeles. 

Dar de data asta ea nu mai râse la gluma lui. Privirea 
îi rămase aţintită spre degetele cu care se juca în faldurile 
halatului. 

— Ce i s-a întâmplat, Grey? 

Se referea la jaf, desigur, dar glasul ei solemn îl făcu 
să se întrebe dacă nu cumva se referea şi la altceva. 

— Se plimba prin Mayfair, începu el fără tragere de 
inimă. Fratele ei ar fi trebuit să-i povestească el însuşi ce se 
întâmplase, dar, dacă voia să o convingă să plece a doua zi 
cu el, atunci trebuia să-i dea în seara asta toate detaliile 
sordide. Fusese la reşedinţa Strathmore, iar în drum spre 
casă a fost acostat de un tâlhar. 

Mâna ei tremura, aşa că el se întinse încet să i-o 
acopere cu palma lui. Mai că se aşteptase ca ea să se 
ferească iar, dar ea nu se clinti, ci trase adânc aer în piept 
ca să se liniştească. 

— Cel care l-a împuşcat. Simţind-o cum tresare, o 
strânse mai tare de mână. Glonţul l-a nimerit într-o parte, 


chiar aici. Se bătu pe partea stângă cu mâna liberă. A 
pierdut mult sânge, atât de mult, că trei zile nu s-a trezit, 
iar când a făcut-o, avea febră şi delira... Niciunul dintre 
doctori n-a crezut că o să supravieţuiască. Recunoscu pe un 
ton scăzut: Nici eu. 

Degetele ei se strânseră cu blândeţe ca să-i ofere 
alinare şi sprijin, pentru că ştia că şi el suferea. 

— Thomas vrea să te vadă. O strânse de mână. 
Indiferent de ce s-a întâmplat între voi, trebuie să laşi totul 
în urmă. Pentru el. 

O clipă, ea nu se mişcă, nu răspunse, doar îl privi 
insistent în umbrele pâlpâitoare ale focului care se stingea. 
Apoi se ridică, îşi retrase palma şi plecă de lângă el. 


* 


Emily privea fix focul, de data aceasta nemaiavând 
energie să îl aţâţe. Tremura din nou, dar nu din cauza 
supărării că Thomas fusese rănit, ci din pricina faptului că 
nu îl putea vedea. Şi voia să îl vadă - of, Dumnezeule, ce 
mult voia să îl vadă! Dar nu putea, pentru că prezenţa ei i- 
ar fi primejduit viaţa. 

Inspiră cu nesaţ. Grey aştepta o explicaţie din partea 
ei. Îi simţea privirea fierbinte în ceafă, dar şi furnicăturile 
degetelor pe care el i le atinsese. Simplul fapt că îl ţinuse 
de mână îi adusese mai multă alinare decât mai avusese 
parte de când se măritase, iar, când căldura şi vigoarea lui 
se revărsaseră în ea, aproape îşi permisese să creadă că 
totul avea să fie din nou bine. 

lar dacă se simţea atât de alinată doar pentru că îl 
ţinuse de mână, atunci cât de alinată s-ar fi simţit dacă ar fi 
tinut-o în braţe, dacă ar fi sărutat-o, dacă ar fi atins-o... 

— Emily, murmură el cu voce gravă lângă umărul ei, 
transmiţându-i un fior cald pe şira spinării. 

Scoase un suspin. Se deplasase atât de încet, încât 


nu-l auzise apropiindu-se. 

— Te simţi bine? o întrebă el, măcinat de griji. Nu am 
vrut să te supăr. 

— Nu m-ai supărat, îl linişti ea. Ba o supărase. Simpla 
lui prezenţă aici o supăra, forţând-o să aleagă între a avea 
grijă să nu păţească ceva şi dorinţa disperată de a-i spune 
totul, între a-şi dori ca el să plece şi a vrea ca el să o 
cuprindă cu braţele şi să o ţină aproape de el. 

Acum, când stătea atât de aproape de ea încât îi 
încălzea spatele, fremăta centimetru cu centimetru de 
nevoia de mult uitată de a fi dorită ca femeie. lar felul în 
care capul lui se pleca peste umărul ei, faptul că buzele îi 
erau atât de aproape de urechea ei, iar respiraţia lui 
întretăiată şi caldă îi încălzea obrazul... Era oare posibil ca 
şi Grey să o dorească? 

Nici măcar nu îndrăznea să creadă aşa ceva, dar 
freamătul din trupul ei era pur şi simplu prea electrizant, 
prea minunat ca să nu fie real. Trupul ei ştia instinctiv ce 
dorea el. Dar el cum avea să reacționeze în faţa acestei 
dorinţe? Dacă se lăsa pe spate şi-şi lipea spatele de pieptul 
lui musculos, oare gentlemanul din el urma să o gonească 
sau desfrânatul avea să o cuprindă în braţe, să o dezbrace 
în lumina aruncată de foc... 

Nu. Lacrimi de frustrare şi de ciudă îi umeziră genele, 
căci îşi dorea cu disperare ceva ce nu putea avea niciodată. 

— Vino cu mine în Londra, zise el, în timp ce îi atinse 
degetele mâinii care îi atârna pe lângă corp. 

Inima îi era sfâşiată de angoasa provocată de 
însemnătatea refuzului ei - ratarea şansei de a fi lângă 
fratele ei, a şansei de a fi în braţele lui Grey. Închise ochii şi 
abia îngăimă: 

— Nu... nu pot. 

— De ce nu poţi? 

Îi mângâia braţele, încălzindu-i pielea ca şi cum 
mânecile halatului nici n-ar fi existat. 


— Pentru că... nu m-am simţit bine. Mângâierea lui îi 
îngreuna capacitatea de gândire - şi, naiba să-l ia, ştia şi el 
asta! Mai am nevoie de câteva săptămâni, Grey, te rog! 

— Dacă mă întorc atunci după tine, o să vii cu mine? o 
întrebă el încet, cu buzele atât de aproape de urechea ei, 
încât simţea fiecare cuvânt pe lob. 

— Da. 

Incă o minciună. Nu ar mai fi fost aici atunci. O apucă 
de umeri, o întoarse spre el şi o privi cu duritate drept în 
ochi. 

— Puştoaico, îmi pui răbdarea la încercare! 

Buzele ei se depărtară într-o expresie de uimire, iar 
căldura emanată de el se risipi. 

— Ce vrei să... 

— Eşti frumoasă când minţi.  Ridică dintr-o 
sprânceană. Dar în continuare îmi spui doar minciuni. 

Scutură disperată din cap. 

— Grey, te rog... 

Braţele lui se strânseră în jurul mâinilor ei. 

— Ai probleme? 

Îşi reprimă un icnet. Of, Doamne, ştia... Cumva, Grey 
ştia! O fracțiune de secundă, fu gata să îi spună adevărul şi 
să pună capăt coşmarului în care i se transformase viaţa. 
Dar nu putea. 

— Nu, minţi ea, cuvântul răsunând abia ca o şoaptă. 

Sclipirea dură din ochii lui îi spunea că nu o credea. 

In clipa aceea, înţelese că el era un adevărat spion al 
Ministerului de Război, suspicios şi mereu în gardă, capabil 
să observe toate detaliile. 

Apoi el se mai înmuie, iar ea îl putu întrezări pe 
bărbatul din spatele agentului, care o studia îngrijorat. O 
întrebă cu blândeţe: 

— Eşti în pericol, Emily? 

Ea se trase în spate să scape din strânsoarea lui, dar 
el se luă după ea şi îi cuprinse chipul în palme. 


— Lasă-mă să te ajut! 

| se puse un nod în gât ca reacţie la oferta 
ademenitoare de sprijin din partea lui Grey. Dumnezeu îi 
era martor, voia să profite de ea. Voia să se cuibărească în 
braţele lui, să se cufunde cumva la pieptul lui şi să fie în 
sfârşit în siguranţă... 

Gemu încet. 

— Nu ar trebui să fii aici! 

— Dacă nu mă voiai la Snowden Hall, ripostă el cu un 
zâmbet pieziş, ar fi trebuit să ţinteşti mai jos. 

Ea nu râse la gluma lui. Îşi încleştă pumnii 
neputincioasă pe lângă corp, ca să se ferească de atingerea 
lui. 

— Nu la asta m-am referit. 

Se încruntă. 

— Atunci la ce, mai exact? 

Scutură din cap, încercând în zadar să-şi alunge 
teama şi excitaţia care o copleşeau. Nu ar fi trebuit să îi 
permită să stea cu ea în această încăpere, nici să îi ofere 
ceva de băut şi nici măcar să se afle atât de aproape de ea. 

Era îmbrăcată doar cu halatul şi cu o cămăşuţă 
subţire de noapte pe dedesubt, iar Grey stătea în lumina 
focului îmbrăcat tot pe jumătate, cu cămaşa desfăcută larg, 
lăsând clavicula la vedere. Locul în care Emily constată că 
ar fi vrut să-şi pună buzele... 

Nebunie curată! mai că ar fi râs de toate gândurile 
care îi treceau prin cap, dacă nu ar fi fost măcinată de 
frustrare. 

— Am vrut să spun... înghiţi cu greu. Că trebuie să 
pleci mâine. Insist. 

Îşi încrucişă braţele peste piept, iar gestul lui hotărât 
reuşi să o înfurie. 

— Nu plec decât dacă... 

— Încăpăţânat mai eşti! se răsti ea şi se retrase. 

Sprâncenele lui se arcuiră şi îi dădu un răspuns pe 


măsură: 

— Şi tu eşti încăpăţânată. 

Exasperată, îşi presă palmele de frunte, neştiind cum 
să reacționeze - ar fi trebuit să fie furioasă, dezamăgită, 
excitată - sau ar fi trebuit să pună mâna pe puşcă şi să 
înceapă să tragă în el. larăşi. 

— De ce nu vrei să pleci? întrebă ea, pe jumătate 
autoritar, pe jumătate implorându-l. 

— O să plec, răspunse el cu sinceritate. Dar numai 
după ce îmi spui adevărul. 

Ea începu să-şi agite mâinile de supărare. 

— Dar ţi-am spus... 

Din direcţia uşii se auzi un sunet metalic discret, iar 
cuvintele i se împotmoliră în gâtlej. Încremeni, iar groaza 
care puse stăpânire pe ea o împiedică să respire. 

Grey însă doar se încruntă şi o privi complet năucit. El 
nu auzise nimic. Dar ea cunoştea sunetul fricii - trăise 
alături de el în ultimele cinci luni şi se târa prin ea ca o 
otravă dezgustătoare. 

— Grey, şopti ea atât de încet, încât numele răsunase 
ca o răsuflare îngrozită, cred că cineva încearcă să... 

Casa fu zguduită de o explozie, iar zgomotul de 
geamuri sparte fu acoperit de ţipătul ei. 


Capitolul 4 


Grey se grăbi să ajungă la uşă şi trase de mâner - uşa 
era încuiată. În spatele lui, o auzi pe Emily care încerca să- 
şi înăbuşe un alt țipăt. 

— Unde este cheia? întrebă el pe un ton uniform, 
forţându-se să rămână calm de dragul ei. 

— Nu am nicio cheie... aici n-am... nu am încuiat 
uşa... 


— Cineva a încuiat-o. Hedley! Trase un pumn în 
lambriuri. Hedley, trezeşte-te! 

În jurul lor, agitația luă proporţii. Se auziră alte 
bufnituri, alte geamuri sparte, urmate de sunetele panicate 
făcute de picioare care alergau şi de ţipete înfundate. 

— Dă-te la o parte! îi ceru Grey. 

Se trase câţiva paşi în spate, îşi luă avânt şi se izbi cu 
umărul în uşă. Incă o dată. Şi încă o dată. Nici nu se clinti. 

— Grey, opreşte-te! Emily se grăbi să îl tragă de 
mână. Opreşte-te - o să te răneşti! 

— Vreau să scăpăm de aici. Bătu cu pumnul în uşă. 
Hedley! 

Atunci văzu primele firicele de fum gri prelingându-se 
pe sub uşă. Il strângea şi mai tare de braţ, ceea ce însemna 
că şi Emily le văzuse. 

— Casa a luat foc, şopti ea, albă la faţă de frică. l-au 
dat foc şi ne-au încuiat aici. 

— Ba pe naiba! mârâi el. 

Se smulse de lângă ea şi alergă la fereastră, o 
deschise larg şi se aplecă peste pervaz, căutând o cale de 
scăpare. Intre camera în care se aflau şi cea de dedesubt 
nu exista însă niciun fel de bordură şi nici nu puteau sări de 
la etajul al doilea. Erau captivi. Fie săreau de la geam şi 
mureau, fie ardeau de vii în cameră. 

— Maiorule! Hedley trăgea cu frenezie de mâner de 
partea cealaltă a uşii, dar încuietoarea nu cedă. Nu se 
deschide! 

— E o cheie jos, în bucătărie, strigă Emily. 

— Lasă cheia, ordonă Grey. Du-te şi ia un topor din 
grajd şi doboară uşa asta odată! 

— Da, maiorule! 

Paşii lui Hedley se auziră îndepărtându-se, iar Emily îl 
apucă de mână. Îşi încolăci strâns degetele printre degetele 
lui, ca şi cum se temea că, dacă îi dădea drumul, îl putea 
pierde. 


— Dar cheia este jos. 

— Puştoaico. li cuprinse obrazul cu palma liberă, ca să 
o oblige să stea pe loc, apoi îi vorbi cât se poate de calm în 
condiţiile date: Cel care a făcut asta ne-a încuiat în cameră 
ca să nu putem ieşi înainte de a incendia casa. Probabil s-a 
gândit şi să ia cheia din bucătărie ca să nu poată careva să 
descuie uşa. 

Din gâtlejul ei scăpă un suspin îngrozit. 

— Dar o să ne scoată Hedley, să fii sigură, o linişti el, 
deşi nici el nu se simţea prea relaxat. O să te protejez. Ai 
încredere în mine? 

Trase o gură sacadată de aer şi încuviinţă scurt din 
cap. 

— Am încredere deplină. 

— Bine. Răspunsul ei îi stârni un val de căldură în 
piept. Ulterior, avea să se întrebe care era explicaţia, dar 
acum... Ajută-mă să găsesc o cale de a ieşi de aici. 

Inşfăcă vătraiul şi începu să izbească mânerul uşii cu 
el, sperând să îl spargă ca să poată vâri vătraiul înăuntru şi 
să deschidă încuietoarea. 

Fumul se înălța în nori mari care miroseau înţepător, 
iar lambriurile erau din ce în ce mai fierbinţi. 

— Poţi sparge broasca? întrebă ea disperată. 

— Dacă aveam arma, puteam. O lăsase în cameră, 
pentru că nu-i trecuse prin cap că ar avea nevoie de un 
pistol într-o casă adormită. 

Răsuci din nou vătraiul ca pe o pârghie cu care 
încercă să forţeze încuietoarea, încordându-şi toţi muşchii 
braţelor şi ai umerilor. Nu cedă nici aşa. Trase o înjurătură 
şi ridică vătraiul să lovească din nou în uşă. 

Ea îi flutură o armă prin faţa ochilor. 

— Uite aici! 

— Ce naiba... Se retrase surprins şi se holbă la armă. 
Un pistol de duel cu plăsele încrustate cu perle şi butoi 
gravat, frumos şi elegant, dar absolut nepractic. Şi atât de 


vechi, încât se îndoia că mai putea trage. 

— Ai grijă, e încărcat, îl avertiză ea. 

El tresări. 

— ii un pistol încărcat în salon? 

— Sigur. 

Se holbă la ea o secundă, nevenindu-i să creadă. Apoi 
zâmbi larg şi murmură încântat: 

— Bravo! apoi îi făcu semn spre divan. Du-te în spate! 

Ea se supuse, iar el se aşeză oblic faţă de uşă, ridică 
pistolul şi trase. Glonţul lovi broasca şi o zgâlţâi bine, bucăţi 
de metal căzând peste tot. Aruncă pistolul rămas fără 
gloanţe şi trase un picior zdravăn în uşă, care de data asta 
se făcu ţăndări. 

În acel moment, în cameră năvăliră un vârtej 
şuierând, fum şi fierbinţeală. Flăcările se înălţau până la 
tavan. 

— Emily! strigă el ca să acopere zgomotul făcut de 
clădirea care ardea şi ca să o cheme la el. 

Ea paralizase de frică, cu ochii larg căscaţi spre 
flăcări. O vedea cât de tare tremura, chiar dacă era în 
partea cealaltă a încăperii. 

Se grăbi să ajungă la ea, o luă de mână şi o trase spre 
uşă. Când văzu flăcările care cuprinseseră holul, scoase un 
țipăt şi sări cât colo, îngrozită. O apucă strâns de 
încheietură ca să nu se mai poată trage, deşi era sigur că 
avea să o învineţească. Refuza să-i dea drumul. 

— Hai... trebuie să plecăm! Acum! O scoase pe hol şi 
o târî direct în căldura vie a focului. O obligă să se 
ghemuiască pe sub vârtejurile de fum şi o trase după el, 
înaintând aplecat pe coridor spre scară şi cât de repede 
putea pe sub valul de fum care se lăsa peste ei. Ea însă de 
abia putea merge şi încă era în stare de şoc din cauza fricii, 
tuşea şi icnea şi de abia respira prin fumul gros. Ajunseră la 
scări, şi Hedley apăru în goană spre ei. Gura şi nasul îi erau 
acoperite cu o cârpă udă, iar în mâini avea un topor. O zări 


pe Emily şi se repezi să o ţină de braţ. 

— Pe ea o scot eu, strigă Grey. Tu ocupă-te de ceilalţi 
din casă. 

— Au ieşit toţi. 

— Atunci, ieşi şi tu! 

— Nu te las, maiorule. 

— la-o din loc! Du-te la grajd şi pregăteşte caii! 
Repede! Te ajung din urmă imediat. 

Hedley se încruntă îngrijorat, apoi făcu semn că a 
înţeles şi se întoarse în grabă spre scări, înapoi prin casa 
care ardea. Bun soldat, Hedley se supunea întotdeauna 
ordinelor, iar Grey pe asta se şi baza. Trebuia să o ducă pe 
Emily departe de locul ăsta cât mai repede cu putinţă. 

— Hai, puştoaico, încercă el să o convingă. Işi strecură 
un braţ în jurul taliei ei ca să o ajute să coboare scările prin 
fumul care aproape le bloca drumul, luminat doar de 
flăcările vii. 

Dar ea era prea copleşită ca să-l urmeze, iar 
picioarele n-o mai ascultau. O prinse în braţe când trupul 
înspăimântător de inert i se prăbuşi, neputând nici măcar 
să se agaţe cu mâinile de el. 

Îşi strecură o mână sub capul ei ca să îi lipească 
chipul de umărul lui şi ca să o protejeze de căldură şi de 
vârtejurile de fum, apoi cobori cu precauţie scările, străbătu 
toată casa cu ea în braţe până afară, în răcoarea nopţii. 

Totul în jurul lor era marcat de confuzie şi de panică. 
Cei doi servitori renunţaseră să se mai agite pentru casă şi, 
în loc să încerce să aducă apă să stingă focul care 
cuprinsese acareturile şi să salveze ce se mai putea, o 
lăsaseră să ardă din temelii. Yardley jelea înghesuită în 
zidul grădinii şi se holba sceptică la flăcările care acum 
înghiţiseră acoperişul şi se întindeau până la parter, 
nevenindu-i să-şi creadă ochilor. Cerul nopţii era animat de 
flăcări şi de scântei, care străluceau precum focul iadului. 

Grey se forţă să-şi controleze panica care îl încerca şi 


o lăsă pe Emily pe iarba umedă. Trupul ei căzu fără vlagă 
pe pământ. Tuşi violent, să-şi curețe plămânii de fum, ca să 
poată inhala aer curat. 

— Respiră, Emily, o imploră el, expectorând la rândul 
lui, cu vocea răguşită din pricina fumului şi strângând-o de 
mâini. 

Dar ea nu putea să respire ca lumea. Gura i se căsca 
şi i se închidea rapid, precum a unui peşte rămas fără apă. 

O apucă de umeri şi o zgâlţâi. 

— Respiră, ce naiba! Nu avea de gând să o piardă - 
nici gând! Respiră! 

Gâfâi violent şi se cutremură toată, dar imediat inhală 
cu nesat şi plămânii i se umplură cu aer. Acum respira rapid 
şi înghiţea cu frenezie aerul rece, în timp ce se îneca şi 
tuşea. 

Important era că respira din nou. El simţi o mare 
uşurare. 

Grey o trase lângă pieptul lui ca să o aibă mai 
aproape. In timp ce ea continuă să gâfâie, cutremurată de 
accese de tuse care nu îi permiteau să vorbească, el îi 
masă spatele cu mâinile tremurânde. Emoţia care îl inunda 
cu fiecare gură de aer pe care ea o trăgea cu sete în piept îl 
copleşea, iar ochii înţepaţi de fum i se înceţoşară când îşi 
îngropă chipul în părul ei, iar ea se agăţă de el. 

Faţa îi era mânjită de o dâră de funingine, tivul 
halatului îi era pârlit, picioarele desculţe aproape arse - dar 
era în viaţă. 

„Slavă Domnului”. 

O legănă încet în braţe mult timp după ce respiraţia ei 
reintră în ritmul normal şi tremurul încetă, mult timp după 
ce ea îşi ridică slăbită braţele ca să îl cuprindă pe după gât. 
După ce fusese la un pas să o piardă, îşi dădu seama că nu 
mai voia să o lase. 

— Doamne, Dumnezeule, puştoaico, şopti el cu vocea 
sugrumată de emoție. Am crezut că o să te pierd. 


— Grey, murmură ea nedesluşit lângă gâtul lui, cu 
voce stridentă şi aspră. Eşti rănit... 

— Maiorule! Mica trăsură şi cei doi cai se îndreptau 
dinspre grajd spre ei, cu Hedley cocoţat pe capră, cu 
hăţurile înfăşurate în jurul braţelor, controlându-i cu 
pricepere pe cei doi armăsari speriaţi. 

În momentul în care trăsura se opri pe peluza de 
lângă ei, Grey o ridică pe Emily în braţe şi o duse spre ea. 
Deschise larg portiera şi o puse înăuntru, apoi se aplecă 
peste portieră şi ordonă: 

— Dă-i drumul! 

Trăsura porni brusc, iar Grey se trase înăuntru şi 
trânti portiera. Nu îl interesa încotro se îndreptau, ci doar să 
plece de aici. Aşezat pe marginea banchetei vizavi de ea, 
cu spatele la sensul de mers, se întinse să îi ia mâinile şi să 
i le ţină strâns în timp ce trăsura se legăna şi se clătina pe 
cărarea ce ducea spre drum. Acum respira cu uşurinţă, se 
încălzise şi culoarea îi revenise în obraji. 

Degetele ei se răsuciră recunoscătoare în jurul 
degetelor lui. 

— Yardley, şopti ea. Nu pot să o las acolo. Trebuie să 
ne întoarcem după ea. 

Ba pe naiba! 

— O să trimit după ea de îndată ce suntem în 
siguranţă. 

Ea îi aruncă o privire imploratoare. 

— Te rog... 

— Nu ne întoarcem, zise el printre dinţii încleştaţi. 

Sesizând imediat tonul hotărât, încetă să mai insiste 
să se întoarcă după servitoare şi încuviinţă. Clipea cu 
greutate din cauza lacrimilor care i se scurgeau pe gene. 

— Ce ai făcut acolo... 

— Ajunge, şuieră el furios şi se aplecă spre ea. O 
apucă zdravăn de încheieturi, ca să nu se poată trage. 
Ajunge cu minţitul, cu aparențele - o să-mi spui adevărul, 


Emily! Acum. 

— Nu pot! strigă ea. 

O trase spre el până aproape o dărâmă la picioarele 
lui, în spaţiul dintre banchete. Spumega de furie. 

— Pentru numele lui Dumnezeu! Cineva tocmai a 
încercat să te ardă de vie! 

În loc să izbucnească în plâns, pe chip îi apăru o 
mască impenetrabilă. Nu îşi mută privirea, ci se uită cu 
insistenţă şi cu îndârjire în ochii lui, refuzând să spună ceva 
sau să-şi dezvăluie secretele. 

O privi absolut uluit. Doamne apără şi păzeşte! Ce fel 
de viaţă dusese dacă după toate cele petrecute în seara 
asta putea fi atât de calmă şi de stoică? Ar fi putut să o 
aprecieze pentru asta... dacă nu i-ar fi venit să o strângă de 
gât. Dacă nu i s-ar fi părut că... se aşteptase la asta. 

O senzaţie dezgustătoare de groază îi cobori în vintre. 
Ea chiar se aşteptase la asta. 

— Ce nu vrei să-mi spui? insistă el, încleştând atât de 
tare dinţii de frustrare, încât muşchii de la gât i se încordară 
şi ei. De ce încearcă cineva să te omoare? 

Ea sorbi cu zgomot o gură de aer. În ezitarea aceea 
de o fracțiune de secundă, el îi zări o licărire de nesiguranţă 
în ochi. 

— Emily, o rugă el şi se aplecă spre ea, furia lăsând 
loc unei îngrijorări mai mult decât profunde, încercând cu 
disperare să o facă să aibă încredere în el. Te rog, spune-mi 
ce se întâmplă, ca să pot să te protejez. 

Din gâtlejul ei scăpă un sunet discret şi chinuit şi se 
cutremură toată, apoi strânse tare ochii. 

— Andrew. 

— Ce-i cu el? insistă el. Puțin îi păsa de soţul ei. 

— Moartea lui nu a fost un accident, recunoscu ea 
şoptit, încât de abia o auzi. 

— Cum adică? Deja nu mai înţelegea nimic. Ea 
deschise ochii şi îl fixă cu privirea. Frica primitivă pe care i- 


o zări în ochi era atât de intensă şi de monstruoasă, încât îi 
tăie răsuflarea... 

— A fost ucis. 

Doamne! Nu făcu niciun gest, nu îşi manifestă în 
niciun fel şocul. O studie cu mare atenţie, îi cântări emoţiile 
de pe chip, îşi aduse aminte de frica pe care i-o văzuse în 
ochi şi de pistoalele încărcate pe care părea să le fi avut în 
fiecare cameră. 

De data asta nu minţea. 

— Cum? întrebă el pe cel mai blând ton. 

— S-a dus să călărească, şi, când am văzut că nu s-a 
întors după ceva mai mult timp, am trimit rândaşii după el. 
L-au găsit pe un câmp. Craniul îi era... 

Scutură din cap, neputând să continue. 

II durea sufletul pentru ea, pentru durerea îndurată, 
dar totodată ştia şi că trebuia să afle mai multe ca să o 
poată ajuta. 

— Accidentele de călărie nu-s o raritate. Îi eliberă 
puţin mâinile, cât să se poată aşeza confortabil pe 
banchetă, dar nu îi dădu drumul. Dacă şi acum ceda în faţa 
rugăminţilor ei delicate, risca să nu mai afle niciodată 
adevărul. De ce crezi că s-a întâmplat altceva? 

— Andrew era un călăreț bun, îi explică ea. Nu la fel 
de bun ca tine sau ca Thomas, dar nu ar fi căzut niciodată 
în halul acela. Dacă armăsarul s-ar fi rostogolit peste el sau 
şi-ar fi rupt un picior... dar să cazi de pe un cal sănătos în 
mijlocul unei câmpii - niciodată. 

O strânse uşor de degete. Il durea sufletul pentru ea... 
că îşi pierduse soţul, că îşi dorea cu atâta disperare să îşi 
explice pierderea suferită, încât se agăța de varianta 
crimei. 

— Se poate întâmpla şi celor mai buni călăreţi. 

Ea clătină încet din cap, în timp ce cântărea parcă 
toate lucrurile întâmplate de la moartea lui. 

— Cum poate cineva să cadă de pe cal atât de rău 


încât să-şi spargă capul, dar nu îşi murdăreşte absolut 
deloc hainele? 

Inima îi tresări. Nu avea răspuns la această întrebare. 

— Cel care l-a omorât nu l-a vânat, nu l-a atacat, 
continuă ea, strângându-l şi mai tare de degete. Cineva l-a 
convins să descalece, sunt sigură. Andrew îl cunoştea şi 
avea încredere în el. Ceea ce înseamnă că şi eu îl cunosc şi 
am încredere în el. Continuă să vorbească în şoaptă, iar el 
de abia o mai auzea. Ceea ce înseamnă că nu pot avea 
încredere în nimeni. 

Când îşi ridică privirea spre el, frica îi dispăruse, fiind 
înlocuită de o oboseală profundă şi de o hotărâre clară, o 
expresie aproape lipsită de emoţii acum, după ce-i 
mărturisise secretul ei. Era complet istovită, dar tot se forţa 
să reziste. Mai văzuse aceeaşi expresie la răniții de război, 
la civilii obligaţi să îşi părăsească gospodăriile, la soldaţii în 
vârstă care îşi făcuseră mult prea mulţi ani datoria pe 
câmpul de luptă - privirea unui supravieţuitor. 

— Ştiu că mă consideri o smintită, continuă ea, pentru 
că am tras în tine, că susţin că soţul meu a fost ucis, fără să 
am o dovadă concretă... dar nu sunt nebună, Grey. Îşi 
semeţi bărbia cu o hotărâre sumbră. Ştiu că soţul meu a 
fost ucis. 

— Dar de ce? Scutură încet din cap, nevenindu-i să 
creadă. Emily, faci nişte acuzaţii... 

— Pentru că Andrew era moştenitorul lui Alistair 
Crenshaw, marchiz de Dunwich, răspunse ea repede, dar la 
fel de încet, încât el de abia o auzi peste zgomotul roţilor. 
De asta a fost omorât. 

Işi trase mâinile. De data aceasta, uimit de toate 
aceste informaţii, îi dădu drumul. 

O studie în lumina difuză din trăsură. Imposibil! 

Desigur, istoria Angliei era mânjită de oameni care 
comiseseră fratricide şi patricide pentru a moşteni titluri şi 
de femei care uciseseră pentru a deveni moştenitoare. Dar 


să-l ucizi pe Andrew Crenshaw, o persoană puţin cunoscută 
în Londra şi de care nimănui aproape nu-i păsa... nu. 
Durerea pricinuită de pierderea soţului îi tulburase minţile, 
atât şi nimic mai mult. 

— În momentul în care soţul tău a murit, nu ştia 
nimeni că el urma să moştenească totul, îi explică el cu 
blândeţe. Nici măcar Comisia pentru Privilegii nu ştia. Şi, 
oricum, vestea s-ar fi răspândit ca o ploaie de primăvară în 
Londra. 

— Cineva ştia, îl asigură ea. Se ştia de şase luni. 

— Povesteşte-mi! 

Trase aer în piept. 

— Totul a început chiar înainte ca Andrew să fie ucis; 
în jurul moşiei s-au întâmplat tot felul de chestii ciudate... 
un glonţ rătăcit tras de un vânător a nimerit trăsura, un 
valet care a căzut pe scară a jurat că l-a împins cineva, 
mâncarea a fost otrăvită... îşi duse palmele în dreptul 
stomacului, încercând parcă să se liniştească. Nu s-a gândit 
nimeni atunci că ar putea fi altceva decât nişte accidente. 

— Apoi soţul tău a murit, murmură el, iar tu ai început 
să bănuieşti că nu fuseseră simple coincidenţe. 

Ea încuviinţă din cap. 

— O lună mai târziu, am primit o scrisoare de la 
avocatul lui Dunwich, care stipula că Andrew era noul 
moştenitor - ei nu aflaseră că murise între timp. El era doar 
un văr îndepărtat, aşa că nici nu mi-a trecut prin cap să 
anunţ acele rude de moartea lui. Dar, când am văzut 
scrisoarea, am ştiut ce i s-a întâmplat şi de ce. 

— Şi accidentele? 

— Au încetat după ce a fost ucis. Ochii ei albaştri 
străluceau intens în întuneric. Până în seara asta. 

Lui îi îngheţă sângele în vene. Acum înţelegea de ce ÎI 
implorase să plece, de ce îi apăruse acea spaimă în ochi 
când el refuzase. Cel care provocase accidentele şi îi 
ucisese soţul era încă acolo, o supraveghea în continuare şi 


crezuse că Grey reprezenta o ameninţare. Un risc potenţial, 
drept pentru care incendiase casă, ca să îi ucidă pe 
amândoi. 

— De aceea am vrut să pleci, şopti ea privind spre 
mâinile care îi tremurau în poală. Nu puteam suporta să... | 
se puse un nod în gât. Îşi ascunse chipul în umbră şi spuse 
încet: Nu m-aş fi putut ierta niciodată dacă ai fi păţit ceva 
din cauza mea. 

Pieptul i se strânse de regrete chinuitoare. Se înşelase 
în privinţa ei, se înşelase foarte tare... Crezuse că era doar 
o zgripţuroaică cu sânge rece care n-avea chef să-şi vadă 
fratele, dar, când colo, ea chiar trecea prin chinurile iadului. 
Singură şi izolată la ţară, avusese de îndurat nu doar 
durerea provocată de uciderea soţului ei, ci şi groaza că 
persoana respectivă ar putea veni şi după ea. 

Nu era de mirare că bea tărie ca să poată dormi şi că 
avea în salon un pistol încărcat. Nu era de mirare că 
trăsese în ei. Doamne apără şi păzeşte! Probabil că în 
ultimele cinci luni se simţise hăituită. 

Dar acum îl avea pe el. lar el urma să o protejeze la 
fel cum îl protejase şi pe fratele ei. Cu preţul vieţii sale. 
Întinse braţele spre ea. 

— Vino-ncoace, puştoaico! 


* 


Emily se uită cu ochi mari la el în timp ce o aştepta cu 
braţele larg deschise, frământată de emoţii. Fusese singură 
mult timp. Mai întâi pe parcursul lungilor ani de şcoală, 
unde nu se integrase niciodată şi nu îşi făcuse niciun 
prieten, apoi după ce se căsătorise, când îşi pierduse atât 
soţul, cât şi fratele. Singură şi izolată... până astăzi, când 
Thomas îl trimisese pe Grey la ea. 

Nathaniel Grey. Nu doar singurătatea îl atrăgea spre 
el. Era atrasă de toată fiinţa lui - de felul în care zâmbetul 


lui larg o încălzea pe dinăuntru, de uşurinţa cu care putea 
vorbi cu el, de felul în care o făcea să râdă chiar şi când era 
atât de furioasă pe el că l-ar fi strâns de gât. Cel mai mult 
admira la el spiritul combativ, hotărârea de a-şi croi o viaţă 
mai bună decât cea pe care soarta i-o oferise. 

Se simţea atrasă până şi de vulnerabilitatea pe care o 
sesizase la el, acea vulnerabilitate pe care încerca din 
răsputeri să o ascundă de ochii lumii sub aparenţa unei 
persoane căreia nu-i pasă de nimic. 

Mai că-i venea să râdă că omul din cauza neglijenţei 
căreia era singură acum era acelaşi cu cel care se oferea să 
o salveze şi să o ţină în braţe. Şi, oh, cât de mult voia să îi 
accepte oferta! Incă avea secrete faţă de el. Oare cât de 
furios ar fi fost când ar fi aflat adevărul? Îi spusese despre 
Andrew, dar în rest nu se schimbase nimic. lar fiecare clipă 
petrecută cu el nu făcea decât să îi pună viaţa în pericol. 

Dar deocamdată erau în siguranţă, iar el era în sfârşit 
al ei. Intinse încet mâna spre el, iar Grey i-o luă ca să o 
ajute să se aşeze lângă el în trăsura care se hurduca. În 
clipa când braţele lui o împresurară şi o strânseră mai 
aproape, se cuibări la pieptul lui şi închise ochii. 

Calde şi puternice, braţele lui o învăluiră protector - 
preţ de o clipă, nu făcu nimic altceva decât să simtă. Şi, 
slavă Domnului, ce bine era! Bătăile ferme ale inimii lui sub 
palma pe care i-o pusese pe piept şi mişcările ritmice ale 
respirației lui o linişteau mai mult decât şi-ar fi putut 
imagina vreodată - iar când el o sărută delicat pe tâmplă, 
se cutremură. 

— Ţi-e frig? şopti în părul ei, interpretându-i greşit 
reacţia. 

li dădu drumul şi se duse să ridice cealaltă banchetă 
şi să scoată o păturică din ladă. O luă şi o înveli bine. Ea nu- 
şi putu stăpâni un zâmbet. Goneau prin bezna nopţii ca să- 
şi salveze vieţile, iar el îşi făcea griji că-i era ei frig. 

Ingenunche pe podea şi se uită la ea cu seriozitate şi 


îngrijorare. 

— Ce-ţi fac picioarele? se interesă el cu blândeţe. 
Sunt arse? 

Ea clătină din cap. 

— Le-am pârlit un pic, atâta tot. 

Suspicios, se aplecă spre picioarele ei goale care îi 
ieşeau pe sub tivul ars al halatului, iar ei i se tăie răsuflarea 
când palma lui mare se înfăşură caldă în jurul gleznei pe 
care voia să i-o examineze la lumina obscură a felinarelor 
trăsurii. Când degetele lui o mângâiară cu grijă pe talpă, 
trasând delicat cercuri pe pielea ei, închise ochii şi oftă. 
Faptul că îi simţea palmele pe ea, chiar şi-n atingerea 
aceea inocentă, o făcea să se simtă atât de bine, că de-abia 
de putea sta locului. 

El îi dădu drumul piciorului stâng şi îl apucă pe 
dreptul, pe care îl examină cu aceeaşi delicateţe. De data 
asta însă, ea ar fi putut să jure că o atinsese mai sus pe 
gambă, că degetele lui zăboviseră mai mult pe pielea ei. De 
data asta, sentimentul care îi încălzea piciorul nu era nimic 
altceva decât alinare. El îşi strecură degetele între degetele 
ei mari de la picioare. 
` Răsuflarea i se poticni. „Oh, Doamne, Dumnezeule!” 
Işi băga încet degetele între degetele ei de la picioare, o 
mângâiere mai delicată decât orice simţise vreodată, care îi 
făcea carnea să vibreze centimetru cu centimetru. Cum era 
posibil ca un simplu masaj la picioare să fie atât de erotic? 
lar dacă palmele lui erau doar pe degetele de la picioare, 
cum se făcea că simţea fiecare alunecare înceată a 
degetelor lui transmiţându-i senzaţii până sus, între 
coapse? 

Inghiţi cu greu, temându-se că, dacă o simţea iar 
tremurând, ar putea crede din nou că-i era frig. Sau şi mai 
rău, că era vreo stricată neruşinată care se excita atât de 
uşor - chiar dacă fix asta era. Indiferent de cât de mult îl 
dorea - şi, Dumnezeu îi era martor, îl dorea cu disperare -, 


erau nişte limite care nu puteau fi depăşite acum. Nici 
măcar cu Grey. 

— Nu sunt arsă, nu? se forţă ea să spună pe cel mai 
senin ton, deşi avu impresia că vocea îi sunase prea aspru. 

— Nimic serios. Îşi plimbă încet degetele pe talpa ei, 
în cercuri mici. Dar o să le mai cercetez o dată de 
dimineaţă, ca să fiu sigur. 

Dacă asta presupunea să fie examinată, nu credea că 
mai suporta experienţa şi a doua oară. Sau nu fără să 
insiste să o examineze toată cu degetele acelea minunate, 
la fel de încet, la fel de ispititor... încuviinţă scurt din cap. 

— Dacă insişti... 

Se aşeză lângă ea şi o luă din nou în braţe, punându- 
şi picioarele oblic, pentru a-i face cât mai mult loc ei. Până 
şi gestul acesta mărunt o făcu să lăcrimeze de 
recunoştinţă. 

El îi dădu o şuviţă după ureche. 

— Închide ochii, puştoaico, o îndemnă el, şi încearcă 
să te odihneşti. O să am grijă de tine! 

„O să am grijă de tine...” Ce bine ar fi fost să fie aşa 
simplu, se gândi ea cu tristeţe. Dar cel puţin în noaptea 
aceasta putea lăsa pe altcineva să aibă grijă de ea. 

Oftă şi îşi puse capul pe pieptul lui, apoi închise ochii. 
Legănată de trăsura şi liniştită de bătăile inimii lui în 
întuneric, adormi în braţele lui. 


Capitolul 5 


A doua zi după-amiază, Emily stătea cuibărită ca o 
pisică pe bancheta de lângă Grey, cu capul sprijinit pe 
umărul lui şi cu braţul lui întins lejer pe spatele ei. De când 
plecaseră de la Snowden, dormise toată noaptea şi aproape 
toată ziua. Nu conştientizase cât de epuizată fusese într- 


adevăr până când nu beneficiase de şansa de a dormi în 
siguranţă şi protejată. Şi cu toate astea se odihnise mai 
bine decât crezuse că era posibil, în condiţiile în care 
stătuse ghemuită într-o trăsură friguroasă care se hurduca 
întruna, în timp ce ziua posomorâtă devenea din ce în ce 
mai răcoroasă şi umedă. 

Şi toate datorită lui Grey. De câte ori o atingea în 
treacăt pe spate sau pe umăr ori îşi lua libertatea de a-i da 
o şuviţă ondulată după ureche, atingerile lui delicate o 
alinau şi o tentau să mai doarmă un pic. Oh, ce uşor s-ar fi 
putut obişnui să trăiască aşa! 

li scăpă un suspin de relaxare mulţumită, sunetul 
discret atrăgând încă o mângâiere pe spate. Foarte uşor. 

Ziua nu se scursese în totalitate în linişte. Între două 
reprize de somn, purtaseră discuţii plăcute, ca doi prieteni 
vechi. Era un om fascinant, parcă şi mai mult decât îşi 
amintea ea, pentru că anii îi temperaseră caracterul 
nesăbuit şi îl maturizaseră într-un fel pe care ea îl considera 
intrigant. li povestise despre Spania şi Ministerul de Război, 
dar observă că nu adusese vorba despre copilăria lui sau 
despre zilele care precedaseră înrolarea în armată. Nu o 
mira, doar că o durea mai mult decât voia să recunoască 
faptul că nu avea încredere să îi împărtăşească acele 
capitole din viaţa lui. 

La rândul ei, îi descrisese aventuri din copilărie alături 
de Thomas, când amândoi îşi uniseră forţele împotriva 
profesorilor şi a bonelor neajutorate sau când o învățase să 
călărească şi să tragă cu puşca la fel de bine ca băieţii. Îi 
povestise despre vechiul ei vis de a fi artistă şi chiar despre 
zilele petrecute la şcoală, deşi îi ascunsese o bună parte 
dintre incidentele neplăcute şi le redase într-o lumină mult 
mai plăcută decât cea pe care o simţise când era elevă. Ori 
de câte ori Grey o întreba ce fel de viaţă dusese ca femeie 
măritată însă, îi dăduse răspunsuri atât de vagi, încât el nu 
putuse trage nicio concluzie relevantă. Nu era încă 


pregătită să vorbească despre căsnicia ei. Nici măcar cu el. 

Se ridică şi îşi întinse muşchii tensionaţi. Aruncă o 
privire spre cer şi se convinse că vremea nu se 
îmbunătăţise între timp. 

— La noapte poposim undeva sau mergem fără 
oprire? întrebă ea, îngrijorată de o eventuală furtună sau de 
apariţia tâlharilor. 

— O să ne oprim. Se mută pe bancheta de vizavi ca 
să-i lase mai mult spaţiu. Ne-am îndepărtat destul de mult, 
iar Hedley trebuie să se odihnească şi el. 

— Fireşte. Se opriseră chiar înainte de a se crăpa de 
ziuă la un han ca să schimbe caii, să cumpere de mâncare 
şi foarte probabil, după cum descoperise când Grey 
revenise la trăsură cu un mantou pentru el şi o pereche de 
încălțări pentru ea, să cumpere haine de la hangiu. Grey îi 
trimisese vorbă lui Yardley să pornească spre Londra şi să 
se întâlnească cu Emily la reşedinţa Chatham, iar Hedley 
tocmise pe cineva care să mâne cu schimbul trăsura, ca el 
şi Grey să se poată odihni între timp. După o pauză scurtă, 
îşi văzuseră de drum, ca să se îndepărteze cât se putea de 
mult de cel care încercase să îi ardă de vii. 

Şi lui Emily i-ar fi prins bine o noapte petrecută la han. 
Deşi dormise, trupul o durea şi tânjea după o saltea moale, 
iar burta îi plângea după o masă caldă. 

Suspină recunoscătoare. 

— N-am crezut niciodată că o să mi se pară atât de 
atractivă ideea de a dormi la un han. 

— O masă caldă, un cămin încălzit şi o cameră care să 
nu ia foc în toiul nopţii? zise el tărăgănat ridicând dintr-o 
sprânceană. 

— Un paradis! 

Râse încet, iar el îi zâmbi larg, şi ochii îi sclipiră chiar 
şi în lumina cenuşie slabă a zilei ploioase. Surâsul lui vibră 
prin tot trupul ei, până în vârfurile pârjolite ale degetelor de 
la picioare. Of, Doamne! O încălzea din interior spre 


exterior, aşa cum n-ar fi reuşit nicio pătură din lume. 

Îşi drese vocea şi aruncă o privire pe geam, ca să-şi 
abată atenţia de la trupul lui minunat, de la hainele 
mototolite şi de la barba nerasă, dar nu reuşi să vadă nimic 
prin fereastra murdară de noroi. 

— Crezi că... 

Vehiculul se clătină, iar roţile se opriră atât de brusc, 
încât zbură dintre pernele de pe banchetă direct spre el. 

O prinse cu o mişcare dibace şi o aşeză în poala lui. 
Icni surprinsă şi îşi aruncă braţele în jurul gâtului lui. 

Se opriseră. Totul în jurul lor se oprise brusc. Mai puţin 
inima ei, care acum bătea atât de tare, că era sigură că el i- 
o putea auzi. Sau şi mai rău. Că, dacă tot stătea lipită de el, 
i-o putea simţi. Gura lui apăru în apropierea gurii ei, ochi în 
ochi, iar ea se cocoţă nesigură pe coapsele lui, cu braţele 
înfăşurate în jurul gâtului lui. Inima începu să-i bată 
imposibil de repede. 

— Te simţi bine? murmură el, mutându-şi scurt 
privirea de la ochii la gura ei şi înapoi. 

Căldura respirației îi atinse obrazul, şi încuviinţă 
smucit din cap. 

— Eu am aterizat pe tine. 

Se forţă să zâmbească, ca şi cum statul în poala unui 
maior arătos era cel mai firesc lucru din lume. Dar ar fi 
murit de ruşine imediat dacă el ar fi suspectat măcar ce 
fluturi avea în stomac acum sau că îşi simţea sânii din ce în 
ce mai grei de fiecare dată când el o atingea în treacăt din 
greşeală. 

— Tu te simţi bine? 

— Mă simt bine, răspunse el, deşi ea ar fi putut să jure 
că pe chip îi apăruse o umbră chinuită. Poate ar trebui să 
mă uit pe afară să văd... 

Trăsura porni mai departe cu o nouă zgâlţâială care o 
făcu să se agaţe din nou de el ca să nu cadă. 

— Ce se întâmplă? şopti ea. 


Îşi frecă obrazul de al lui. Senzaţia delicioasă a bărbii 
care îi zgârie pielea îi provocă o vibraţie care ateriză brusc 
între coapse, intensificându-i senzaţia intimă care îi 
apăruse acolo. Îşi strânse ochii şi încercă să-şi amintească 
să respire. 

— Ne-am pus iar în mişcare. Vocea îi gâdilă urechea, 
făcând-o să tremure. Cred că ne-am împotmolit în ceva. El 
nu-şi slăbi strânsoarea, palmele de pe spatele ei nu se 
retraseră. Căldura corpului lui se infiltră prin halatul subţire 
şi îi stârni pe sub piele o căldură înţepătoare care o făcu să- 
şi aducă aminte ce bine era în braţele unui bărbat, ce bine 
era ca trupul să îi fie lipit cu înfierbântare de un altul. 

— Oh. 

Gura i se uscă brusc şi îşi umezi buzele cu limba. 

— Doamnă Crenshaw, şuieră el brusc. 

— Da? 

El îşi drese vocea. 

— Încă stai în poala mea. 

— Oh! 

Jenată, încercă să se ridice de acolo, dar poziţia în 
care stătea nu o ajută deloc. Nu reuşi să-şi pună ferm 
picioarele pe podea, astfel că nu făcu decât să-şi mişte 
fundul de-a lungul coapselor lui. 

lar el nu era de folos. În loc să o ajute să se ridice, 
Grey trase aer cu nesaţ printre dinţii încleştaţi şi rămase pe 
loc, încremenit. 

— Emily, mârâi el. 

— Încerc, dar nu-mi găsesc echilibrul... 

— Nu te mai fâţăi! 

Ea îngheţă. 

Îşi ridică încet privirea să se uite la el. După care i se 
tăie răsuflarea. 

— Oh, şopti ea, cu mintea tulburată atât de tare, că 
nu se putea gândi decât la dorinţa pătimaşă pe care o văzu 
în ochii lui. Îşi linse nervoasă buzele din nou, iar de data 


asta, când privirea lui se opri asupra gurii ei, nu şi-o mai 
dezlipi de acolo. 

Inima îi bătea nebuneşte acum dintr-un cu totul alt 
motiv. Grey o dorea... Nu aşa părea? 

Oh, pur şi simplu nu ştia! Toate cunoştinţele ei despre 
bărbaţi ar fi putut încăpea în vârful unui ac cu gămălie, şi 
nici acestea nu-i fuseseră de vreun folos până atunci. 

Dar acum îl înţelegea pe Grey, ştia ce fel de bărbat 
era şi ce suflet bun avea. Dacă era în stare să îi facă buzele 
să freamăte doar cu privirea lui pasională, atunci sigur... 

Sau sigur nu. Pentru că nu încercase deloc să pună 
mâna pe ea în nicio ocazie când fuseseră singuri. Pentru 
numele lui Dumnezeu! Fuseseră mult mai intimi în urmă cu 
cinci ani, când o sărutase pentru prima dată. Şi, oricum, o 
debusola şi mai tare faptul că se holba cu atâta poftă la 
gura ei, însă fără a arăta vreo intenţie de-a o săruta. 

La naiba! O dorea sau nu bărbatul ăsta enervant? 

Incapabilă să mai suporte suspansul, se foi puţin. O 
mişcare nesemnificativă, dar totuşi aţâţătoare a 
posteriorului pe deasupra coapselor lui musculoase, ca să-i 
testeze reacţia... 

Grey trase o înjurătură în barbă, o prinse de mijloc şi 
o obligă să stea locului. Dar îl simţea tremurând şi respira 
din ce în ce mai superficial şi intermitent. Atunci fu sigură... 
ştia... că o dorea! După toţi aceşti ani de abia îndrăznea să 
creadă că era adevărat, iar acum se simţea îmbătată de 
această putere, iar fiorul electric ce vibra prin ea i se părea 
pur şi simplu delicios. Fu pentru prima dată în doi ani când 
simţi că trăieşte şi că este o femeie atrăgătoare şi 
frumoasă, iar asta doar datorită lui. 

— Nathaniel, şopti ea. 

— Doamnă Crenshaw, şuieră el printre dinţii încleştaţi. 

Contradicţia dintre gentleman şi desfrânat, două 
fațete ale acestui bărbat, o făcu să zâmbească. Care 
vasăzică asta avea să se întâmple, nu-i aşa? Gentlemanul 


se agăța de vreun jurământ făcut din greşeală lui Thomas, 
în care promisese că nu o să se atingă de ea, sau de vreun 
cod de onoare între camarazii de război. Dar desfrânatul o 
dorea, văzuse asta în ochii lui - pentru numele lui 
Dumnezeu, îl simţise împingând în posteriorul ei! —, dar nu 
avea să-şi dea frâu liber dorinţei. 

Poate că, recunoscu ea cu un junghi de dezamăgire, 
era mai bine dacă se abţinea. Indiferent de cât de mult îl 
dorea, nu putea să-i spună tot adevărul. Pericolul care 
plana deasupra tuturor era încă prea mare. 

Dar asta nu însemna că nu putea să-l mai tachineze 
puţin, până când recunoştea în sfârşit că greşise când o 
ignorase în ultimii cinci ani şi că acum nu mai era deloc fata 
pe care o sărutase în grădină şi pe care o uitase pe dată. Şi, 
oricum, erau într-o trăsură, pentru numele lui Dumnezeu; 
nu se putea întâmpla nimic prea intim aici. 

Oh, da! Era timpul pentru o lecţie nouă. 

— Emily, îl corectă ea, apoi îşi afundă cu îndrăzneală 
degetele prin părul lui de la ceafă. Doamne sfinte, ce moale 
era în comparaţie cu restul trupului! Mă cheamă Emily. 

— Doamnă Crenshaw, i-o întoarse el sec. 

Ea se stăpâni să nu zâmbească, îşi înfăşură o şuviţă 
din părul lui pe degete şi îl întrebă cu o inocenţă prefăcută: 

— Sunt prea grea? 

Chipul lui fu întunecat de o expresie chinuită, pe 
jumătate dorinţă, pe jumătate enervare. 

— Te-am lovit când am căzut pe tine? 

Işi plimbă degetele pe maxilarul lui până la bărbie. 

— Nu, repetă el, de data asta cu voce stridentă. 

— Hmm. Ochii ei se fixară asupra gurii senzuale, pe 
care îndrăzni să o atingă cu degetul mare, gest pentru care 
primi drept răsplată o inspiraţie întretăiată din partea lui. 
Senzaţia arzătoare din ea se accentuă şi parcă tot sângele i 
se strânsese între coapse. Emily voia să-i dea o lecţie, dar, 
dacă nu era atentă, avea să o păţească şi ea, pentru că se 


jucase cu focul. Nu te simţi confortabil cu mine în poala ta? 

— Deloc, se răsti el. 

Surâse şi se aplecă spre el ca să-şi frece uşor sânii de 
pieptul lui, iar, când el se cutremură, ea se delectă cu noile 
puteri pe care le avea asupra lui. Ştia că ar fi trebuit să se 
oprească, ştia că acum flirta periculos, dar îşi dorise prea 
mult acest moment şi pentru prea mulţi ani ca să se 
oprească acum. 

Îşi lipi buzele de gâtul lui, în zona pe care dorise să o 
sărute încă de noaptea trecută, când intrase în salonul ei cu 
cămaşa descheiată la gât, şi începu să-i presare sărutări. El 
gemu, iar ea nu se putu abţine să nu se întrebe cine avea 
să câştige, gentlemanul sau desfrânatul. 

— Dacă te fac să te simţi nelalocul tău, îl luă ea peste 
picior, şoptindu-i arzător peste piele şi dorindu-şi ca el să o 
sărute, să o ţină în braţe şi să-i acapareze gura cu a lui, 
atunci poate ar trebui să faci ceva. 

— Bine atunci. Fără niciun alt avertisment, o ridică din 
poala lui şi o aşeză pe bancheta din faţă, scrâşnind tare din 
dinţi. Aici să stai! Se aşeză la loc şi-şi încrucişă braţele 
peste piept, apoi îi aruncă o privire cruntă. Na că am făcut 
ceva. 

Emily rămase cu gura căscată, holbându-se la el. Nu-i 
venea să creadă că avusese o asemenea reacţie! 

Apoi o pufni râsul. Palmele îi zburară peste gură 
imediat. Nu se putea opri din râs, iar în scurt timp umerii i 
se zgâlţâiau incontrolabil. 

Râdea în hohote. Îi făcea atât de bine, oh, atât de 
bine! 

Toată frica şi toate grijile acumulate în ultimele cinci 
luni dispărură. Trupul îi plutea parcă după această eliberare 
emoţională, şi toată voioşia asta o ameţea complet. Pentru 
prima dată în doi ani, se simţea fericită, liberă şi îndrăznea 
să spere că poate, doar poate, viitorul nu era chiar atât de 
negru. 


— Puştoaico, o avertiză el pe un ton jos şi mânios. 

— Îmi pare rău... n-am vrut, zise ea printre hohote de 
râs. 

Viaţa îi era în pericol, viitorul, nesigur, iar bărbatul pe 
care îl adora de când avea şaisprezece ani o respingea 
trupeşte - situaţia lor era atât de ridicolă, atât de absurdă, 
încât nu se mai putea opri din râs! Chiar dacă Grey se uita 
urât la ea din cealaltă parte a cabinei trăsurii. 

— Dar trebuie să recunoşti că suntem un cuplu 
deosebit, nu crezi? Scutură din cap în timp ce râsul i se mai 
domoli. Tu eşti un desfrânat care nu vrea să mă atingă, iar 
eu îmi doresc să te mai sărut o dată de când aveam 
şaisprezece ani. 

— Nu mai ai şaisprezece ani, se răsti el. 

— lar tu nu eşti fratele meu. Pentru numele lui 
Dumnezeu, Grey! Ştiu că vrei să mă săruţi... aşa că sărută- 
mă! Nu se poate întâmpla nimic rău. Îşi lipi dosul palmei de 
buze ca să-şi reprime şi ultimul chicot, apoi recunoscu cu 
vocea scăzută: Şi ar fi frumos. 

Grey se aplecă peste spaţiul dintre cele două 
banchete şi-şi sprijini coatele pe genunchi. 

— Crezi că vreau să te sărut? 

Tonul lui periculos şi scânteia aprinsă din ochii lui îi 
îngheţară sângele în vene. Puful de pe braţe îi încremeni de 
teamă. Dumnezeule, chiar că se juca cu focul! In continuare 
însă îşi dorea cu disperare să se lase pradă pasiunii lui. 

Înghiţi. Cu greu. 

— Ştiu că vrei. 

De data asta fu rândul lui să râdă. 

— Oh, puştoaico, spuse el tărăgănat, cu o voce care îi 
vibră cu putere prin tot corpul precum un tunet. Mult mai 
multe ţi-aş face. 

Se holbă la el în lumina albastră-cenuşie, simţindu-şi 
pulsul zvâcnindu-i în tâmple cu fiecare bătaie a inimii. 

— Vreau să te întind pe patul meu şi să te ling 


centimetru cu centimetru până mă satur. Vreau să-ţi 
ciugulesc gâtul şi sânii până începi să tremuri, să te mângiâi 
cu amândouă mâinile între coapse până te desfaci toată în 
faţa mea şi mă implori să te posed. Vreau să-ţi gust 
dulceaţa căldurii când te voi penetra şi să-ţi aud strigătele 
în momentul în care îmi voi fi astâmpărat foamea. Sclipirea 
din ochii lui era a unui animal de pradă. Şi asta sigur n-ar fi 
frumos. 

Obrajii ei se înroşiseră cu neruşinare, şi pentru 
moment uită să respire. Ar fi trebuit să fie şocată de 
răspunsul lui sau să-l mustre pentru ceea ce spusese, să-i fi 
tras o palmă sau să-l fi... Dar nu şocată se simţea, ci foarte 
excitată. 

Grey stătea într-o poziţie cât se putea de masculină 
pe banchetă, cu vesta desfăcută pe jumătate şi cu gâtul 
dezgolit cu dezinvoltură, cu picioarele lungi întinse neglijent 
în faţă. Fierbinţeala din trup încă îi dădea fiori, şi îl dorea cu 
înfocare. Voia să se aşeze din nou în poala lui şi să-i lingă 
bucăţica de piept afişată, să îi dea jos cămaşa şi vesta şi 
să-şi lase degetele să-i exploreze muşchii încordaţi de 
dedesubt. 

lar Dumnezeu îi era martor că voia să i se ofere exact 
aşa cum descrisese el, într-un ospăț de desfrânare acordat 
de bunăvoie. Acum însă nu-l mai putea avea. Sosise cu 
cinci luni prea târziu. 

— Eu nu sunt un om bun, Emily, continuă el. Mă 
folosesc de femei pentru plăcerea mea personală. Le seduc, 
mă distrez cu fiecare în parte cât pot de mult şi nu-mi pasă 
niciodată de sentimentele sau de nevoile lor. Dacă sunt 
satisfăcute, este doar pentru că mi-a făcut plăcere să le 
satisfac. 

Ea clătină din cap şi îl privi scrutător. 

— Nu te cred. 

— Ba ar trebui să mă crezi. Se aplecă spre ea ca să-şi 
accentueze vorbele. Şi ar trebui să ştii că nu ai face 


excepţie. Ba chiar eşti femeia perfectă, pentru că eşti exact 
genul de femeie care îmi place mie... o văduvă frumoasă 
din înalta societate, una căreia nu i-ar trece niciodată prin 
cap să se afişeze cu un desfrânat ca mine în public, cu atât 
mai puţin să mă prindă în lanţuri. O femeie care nu se 
poate plânge în public că o ignor după ce m-am plictisit să 
i-o trag. Îi aruncă o privire încărcată de dispreţ fiindcă îl 
crezuse mai presus decât era de fapt. Nu ştiu ce iluzii ţi-ai 
făcut tu în ceea ce mă priveşte, dar te sfătuiesc să ţi le 
scoţi din cap chiar acum. 

Ochii îi ardeau, privirea i se înceţoşă. 

— Nu mi-am făcut nicio iluzie în privinţa ta. 

— Bine. Aşa că să nu mă mai întărâţi vreodată să te 
sărut, puştoaico. Pentru că nu o să mă mulţumesc doar să 
gust din tine, zise şi se lăsă pe spate. Ochii îi străluciră 
feroce, iar ea se cutremură când zări foamea aceea 
nestăvilită din adâncurile lor. O să te devorez. 

Îi mai aruncă o privire cruntă, după care se întoarse 
spre fereastră. 

Emily îşi muşcă tare buza şi se chinui să-şi reprime 
nodul insuportabil care i se pusese în gât, dar nu îşi putu 
controlă tremurul care pusese stăpânire pe ea. Mâinile îi 
tremurau în poală, iar ea se simţea copleşită de duritatea 
vorbelor pe care Grey i le spusese despre el şi despre 
excitaţia ei neruşinată. Se expusese gol în faţa ei şi îi 
spusese cele mai înfiorătoare lucruri... despre care ştia din 
scrisorile lui Thomas că erau adevărate. 

Se simţi chiar mai ruşinată pentru că el fusese brutal 
de sincer, iar ea încă avea secrete care le puneau 
amândurora viaţa în pericol. 

— Grey, şopti ea înainte să-i piară curajul. Trebuie să- 
ţi spun ceva... 

— Ce este? mărâi el, fără să se uite spre ea. 

— Motivul pentru care nu pot să... 

Trăsura se zgâlţâi din nou, şi amândoi se apucară de 


mânerele de sprijin ca să nu sară de pe locurile lor, iar 
vehiculul scoase un scârţâit puternic, gemu, apoi se opri. 
Roţile căzură, iar trăsura se poticni şi rămase într-o rână. 

După o clipă de tăcere, Hedley deschise larg portiera 
şi aruncă o privire sumbră. 

— Ne-am blocat, explică el sec. 

După ce aruncă o privire piezişă spre Emily, Grey 
bombăni: 

— Mare adevăr ai grăit. 

Se ridică înjurând de la locul lui, apoi se aplecă şi se 
uită spre roţile trăsurii. 

— Dalton, cât de gravă e situaţia? îl întrebă el pe noul 
vizitiu, care rămăsese cocoţat pe capră. 

— Prea nasoală ca să putem să o scoatem singuri la 
capăt, răspunse Dalton cu un accent evident de Yorkshire. 
Am mai avea nevoie de doi cai să o tragem de aici, domnu'. 

— Cât e de mers până la următorul han? 

— Drept în faţă, câţiva kilometri. 

Grey se uită de-a lungul drumului. 

— Putem ajunge pe jos? 

— Da, domnu’. Cre’ că într-o oră, două ajungem. 

Grey încuviinţă cu înverşunare din cap şi sări în noroi. 

— Atunci, o luăm pe jos. 

Emily scoase capul să se uite şi ea. Drumul nu mai era 
drum, ci mlaştină. Noroiul trecuse de chişiţele cailor, iar 
suprafaţa era atât de lucioasă, încât trăsura derapase spre 
marginea drumului şi intrase în gaura noroioasă din care 
era imposibil să fie scoasă. Roata din faţă stânga se 
afundase până la osie. 

Grey făcu semn spre Hedley. 

— Va trebui să vii cu mine şi cu doamna Crenshaw. 
Vreau să n-avem probleme pe drum. 

— Da, maiorule. 

Îşi ridică privirea spre vizitiu. 

— Dalton, tu rămâi la trăsură, iar Hedley o să vină cu 


o pereche de cai ca să te scoată de aici. 

Bărbatul încuviinţă din cap. 

— Da, domnu'. 

— Atunci, hai să mergem, maiorule! Hedley se uită 
posac spre cerul cenuşiu şi îi aruncă un pistol lui Dalton. N- 
o să se facă frumos. 

Gândindu-se că remarca lui Hedley putea fi 
considerată una dintre cele mai vagi presupuneri pe care le 
auzise vreodată, dat fiind norii negri care se strângeau la 
orizont şi vântul din ce în ce mai rece, Emily apucă mâna 
pe care i-o întinsese Grey şi cobori din trăsura înclinată. 

Când atinse noroiul cu picioarele, îşi pierdu echilibrul 
şi alunecă. El îi cuprinse imediat mijlocul cu mâinile, ca să o 
prindă. O ridică uşor în braţe şi o duse în mijlocul drumului, 
unde era mai puţin noroi. O puse jos, iar ea tremură, în 
timp ce aerul rece pe care îl respira se transforma în aburi. 

— E doar o oră de mers, o asigură el. Işi scoase 
paltonul şi i-l întinse. Ea scutură din cap. 

— N-am nevoie... 

— Pune-l odată pe tine, mârâi el ameninţător. 

Ea şi-l puse furioasă. Haina o acoperea ca un cort, de 
la bărbie la degetele de la picioare. 

— Îţi mulţumesc, bombăni el sarcastic. 

Strâmbându-se iritat, închise nasturii şi apoi îşi dădu 
mâinile în lături. Ea înghiţi în sec din pricina frustrării. Se 
pare că gentilomul câştigase bătălia până la urmă, jucându- 
şi cu reţinere rolul de erou descurcăreţ şi protector gata să 
o apere, în ciuda a ceea ce dorea ea. Simţi imediat lipsa 
celuilalt Grey, craiul care se uitase la ea de parcă ar fi fost 
dornic să o seducă. 

— Poţi să faci aşa? o întrebă el. 

— Desigur. Îşi ridică bărbia cu un gest sfidător. Nu 
avea să-l lase niciodată să creadă că era slabă, chiar dacă 
trebuia să se târască în genunchi până la han. 

— Haide atunci! O luă de braţ şi o conduse pe drum 


alături de el, ajutând-o să îşi găsească echilibrul prin noroi 
până când ea îi împinse braţul la o parte şi o luă singură în 
faţă cu paşi apăsaţi. Grey nu se împotrivi. Ajunseră destul 
de repede la han, amândoi iritaţi şi dornici să scape de 
compania celuilalt. 

Până când începură să cadă primele picături de ploaie 
îngheţată. 


Grey deschise cu putere uşa de la hanul White Stag şi 
o duse înăuntru pe Emily, care stătea în braţele lui, 
îngheţată şi vlăguită de la ploaia rece şi de la vântul 
şfichiuitor al furtunii năprasnice. Cum era prea al naibii de 
încăpăţânată ca să accepte că frigul o copleşea, leşinase, 
picioarele fiindu-i prea îngheţate ca să mai meargă, aşa că 
ultima bucată din drum o purtase el în braţe. 

— O cameră... acum! În sala de mese ticsită, călătorii 
care deja căutaseră refugiu pe timpul nopţii ridicară miraţi 
privirile de la mesele pe care se aflau blide cu tocană 
fierbinte şi halbe cu bere. Hangiul se uită urât la dâra de 
noroi pe care o lăsase Grey, dar şi la vântul puternic şi la 
ploaia îngheţată care intrau pe uşă din întunericul furtunii 
de afară. 

Bărbatul flutură nepăsător din mână. 

— la mai du-te naibii... 

Hedley se năpusti peste bar şi îl apucă de gât. 

— Maiorul Grey a cerut o cameră pentru fiica ducelui 
de Chatham, îl lămuri pe un ton molcom şi înspăimântător 
de calm. Aşadar, care-i camera fetei? 

Hangiul făcu ochii mari. 

— Nu mai avem camere, zise el gâtuit. Furtuna... 

— Care-i camera? stărui Hedley, strângându-l mai 
tare. lo-s sigur c-ai una la păstrare. 

Atunci din gâtlejul bărbatului se auzi un gâjâit, şi făcu 


semn spre scări. 

— În dreapta, zise gâfâind, în capătul ălălalt al holului. 

Hedley îi dădu drumul. Hangiul se trase în spate, 
ducându-şi mâna la gât în timp ce îşi mijea ochii, negru de 
furie. 

— Să trimiţi tocană şi bere sus. Grey se uită la Emily, 
cuibărită în braţele sale. Era atât de udă şi de rece, încât 
nici nu mai tremura. Ploaia îngheţată îi ajunsese la piele şi 
aproape îşi pierduse cunoştinţa. Simti un fior de îngrijorare. 
Şi găleți cu apă caldă pentru baie. 

— La ora asta? Eşti ţicnit de-a binelea... 

— Fă-o, mârâi el şi o porni grabnic spre scări. 

Hedley se căută în buzunar şi trânti o monedă pe bar. 

— Mâncare şi o baie caldă pentru domniţă. Apoi încă 
una. Şi o sticlă de whisky pentru mine. Un ultim bănuţ. Te 
rog io. 

Hangiul luă repede monedele şi le agită furios spre el. 

— Trebuia să fi zis aşa mai devreme! 

Făcu semn cu degetul mare către trei servitoare care 
stăteau la marginea barului şi priveau cu gura căscată. 

În timp ce femeile începură să alerge de colo-colo, 
Grey traversă repede hanul cu Emily. Şi el era ud până la 
piele şi îi era atât de frig, încât abia i se mişcau degetele 
când o întorcea în braţe. Dar tot ce conta acum era să o 
încălzească pe ea. Se întinse şi apucă mânerul uşii pe care 
o trânti de perete, o duse înăuntru şi o aşeză cu grijă pe 
pat. 

— Grey, îi şopti ea cu durere în glas şi atât de încet, 
că abia o auzi. Avea încă ochii închişi şi chipul îi era 
înspăimântător de alb. Picături mici de ploaie rece îi 
atârnau de genele îngheţate. Trebuie... trebuie... să-ţi 
spun... 

— Taci şi odihneşte-te, copilă! 

Se aplecă deasupra ei şi îi atinse fruntea cu buzele. 
Era rece ca gheaţa. Plecă de lângă ea doar ca să se ducă 


într-un suflet la vatra mică. 

In timp ce punea lemne şi surcele, încercă să îşi 
înăbuşe sentimentul copleşitor de vină pe care îl simţea 
pentru că nu stăruise ca Emily să se ducă înapoi la trăsură 
când începuse ploaia. Pentru că o crezuse când ea 
insistase, deşi îi clănţăneau dinţii, că se simţea suficient de 
bine să continue drumul. Pentru că dorise cu atâta ardoare 
să pună o barieră între ei după acel drum pe care 
merseseră apăsat până când ploaia se transformase în 
zloată şi vântul în furtună. Până când ea se prăbuşise. 

Degetele amorţite îi tremurau în vreme ce umbla la 
cutia cu chibrituri. Într-un final scoase o scânteie şi aprinse 
grămada de vreascuri. Apoi aruncă buştean după buştean, 
până ce focul se înteţi. 

Când se întoarse la ea, tremura din nou. Răsuflă 
uşurat. Slavă cerului! Dacă tremura însemna că se trezea la 
viaţă, dar trebuia să o încălzească. Şi, atâta vreme cât 
stătea în hainele acelea ude, materialul avea să îi ţină frig 
şi nu urma să se poată încălzi niciodată. 

O luă în braţe şi o săltă cu blândeţe, sprijinind-o ca să 
se asigure că nu o lăsau picioarele. Apoi îi descheie şi îi 
scoase haina, lăsând-o în halatul de satin pe care îl purta 
când fugiseră de la Snowden Hall. 

li dădu părul de pe faţă cu mâinile încă tremurânde. 

— Te simţi mai bine? 

Ea încuviinţă din cap, tremurând puternic. 

— Mi-e atât de frig... 

— Ştiu. Işi petrecu un braţ pe după mijlocul ei ca să o 
susţină şi o duse la căldura căminului, apoi îi frecă mâinile 
cu ale lui, ca degetele să îşi revină din amorţeală. Acum 
suntem în siguranţă, te asigur. 

li duse mâinile la gură şi i le încălzi cu căldura 
răsuflării sale, simţind-o cum tremura. Era mai puternică 
acum, pielea i se încălzea treptat şi culoarea îi revenea în 
obraji. Nu mai era în pericol. 


Răsuflă uşurat. Îi duse din nou mâinile la buze şi îi 
sărută uşor vârfurile degetelor, ca pentru a-şi cere iertare. 

Se auzi o bătaie în uşă. 

— Trebuie să fie Hedley, îi zise. Stai aici la foc! Mă 
întorc imediat! 

Ea încuviinţă din cap şi îşi întinse mâinile tremurânde 
înspre căldura flăcărilor. El răspunse la uşă, uitându-se 
nesigur peste umăr ca să verifice dacă ea era încă în 
picioare. 

— Domnule maior. Hedley încuviinţă din cap şi îi dădu 
sticla cu whisky, apoi se uită la Emily şi vorbi pe un ton 
scăzut. Cum se simte? 

El scutură din cap şi făcu o grimasă. 

— Nu-i bine. Când vine cada aia? 

— E chiar în spatele meu. 

Grey se dădu în lături ca să lase în încăpere slujnicele, 
care puseră jos cada mică şi o umplură cu apă caldă de la 
bucătărie. Se dădu înapoi şi se uită la femeile care intraseră 
deodată în vervă. „Doamne sfinte”. Când Hedley dădea 
ordine, o făcea bine. Funcţionase de minune şi mica avere 
pe care era convins că o dăduse drept răsplată pentru 
atenţia primită. Foiala slujnicelor se termină după câteva 
minute. Tocana fierbinte şi pâinea caldă aşteptau pe 
policioară, pe pat erau întinse mai multe pături, iar cada 
era plină cu apă aburindă. 

Ultima servitoare care ieşise pe uşă îi zâmbi cuceritor 
lui Grey şi îşi mişcă ademenitor şoldurile. Ştia că urma să 
fie foarte atentă şi cu el în seara aceasta. Dacă plătea bine. 

Dar singura lui grijă era Emily şi cei doi oameni care-i 
însoțeau. 

— Trimite pe cineva să-l aducă pe Dalton şi caii în 
noaptea asta şi uitaţi de trăsură până dimineaţă, îi porunci 
lui Hedley. O să ne ocupăm de ea după ce ni se usucă 
hainele şi ne odihnim. Amândoi meritaţi un somn bun. 

— S-a înţeles, domnule maior. Işi cobori borul pălăriei 


drept mulţumire că nu mai trebuia să iasă în iureşul 
furtunii. Acum se uita la Emily. Şi fata? 

— O ajut eu şi mă asigur că-i în siguranţă. Se simţi 
obligat să adauge: Găseşte-ţi un loc jos pe undeva ca să 
dormi la noapte. 

— Nu mai sunt paturi. O să stăm pe laviţe. 

Grey încuviinţă din cap. 

— Tot e mai bine decât pe mocirlă în mijlocul unui 
câmp de luptă, nu? 

— Aşa-i, zise el cu sinceritate. Asta da. 

— Îmi păstrezi şi mie o laviţă? Şi vezi dacă hangiul are 
o soţie sau o fată care ar vrea să vândă o rochie sau o 
haină. Grey cercetă hainele pătate de noroi ale omului său. 
Şi un schimb de haine pentru tine. 

— Dar dumneata, domnule maior? 

— Eu? Abia de m-am murdărit. Chiar în timp ce 
spunea asta, apa i se strângea în cizme. N-o să păţesc 
nimic. 

Ridicând neîncrezător dintr-o sprânceană, Hedley 
apucă din nou borul pălăriei, apoi încuviinţă din cap spre 
Emily. 

— Noapte bună, domniţă. 

— Noapte bună, zise Emily, încuviinţând tremurător 
din cap. Hedley, adăugă ea, cu un tremur în voce, 
mulţumesc. 

— N-aveţi de ce, domniţă. 

— Mi-ai salvat viaţa, îi şopti ea. 

Obrajii cenușii ai sergentului se înroşiră. 

— N-a fost mare efort. 

Grey îşi încleştă maxilarul când o văzu pe Emily 
zâmbindu-i recunoscătoare lui Hedley. Şi el îi salvase viaţa 
- de două ori, de fapt -, iar nerecunoscătoarea nu îi 
mulţumise încă. Însă, se gândi el îndurerat, nu Hedley 
fusese cel care recunoscuse că voia să o seducă şi apoi să 
o părăsească. 


Din cauza oboselii, a frigului şi a frustrării copleşitoare 
oftă îndelung şi îl îmbrânci pe Hedley afară, apoi închise 
uşa, în caz că voia cineva să încerce să ia restul banilor. Se 
întoarse. Emily stătea în faţa focului, unde o lăsase, încă 
tremurând, dar nu aşa puternic acum, cu mâinile întinse 
spre căldură. Urma să fie bine. 

lar acum trebuia să se încălzească şi el cât mai 
grabnic. Se uită încruntat la ea în timp ce se duse la un 
scaun de lemn din colţ, unde se aşeză ca să îşi scoată 
cizmele. 

— Mai bine îţi dai jos şi halatul. 

— Nu pot. 

— De ce? Trase cu putere şi îşi scoase prima cizmă, 
pielea ţinându-se cu încăpățânare de piciorul lui ud. Ai 
cămaşa de noapte pe dedesubt, nu? 

— Dar e şi ea udă. 

— O să se usuce mai repede fără halat. 

Se uită mânios la ea, din ce în ce mai frustrat, supărat 
atât pe ea, cât şi pe faptul că cizmele lui preferate erau 
distruse. Inclină cizma şi se încruntă în timp ce un şuvoi de 
apă ieşi din ea. 

Lăsă cizma să cadă pe jos şi se gândi să îi spună lui 
Thomas să îi cumpere o nouă pereche de la Hoby, apoi se 
aplecă să şi-o scoată şi pe cealaltă. 

— In regulă, consimţi ea cu ezitare în glas. Dar pe 
aceea o las pe mine. 

„Ce femeie afurisit de încăpăţânată!” Aproape murise 
de două ori în două zile, iar pe ea o preocupa decenţa? 

— Nu te stresa, puştoaico! Işi scoase şi cealaltă cizmă 
şi se uită la ea. N-ai nimic din ce nu am mai văzut... 

Cizma îi scăpă din mână şi căzu. 

Se uită fix la ea, cu gura puţin deschisă a mirare. 

Stătea în faţa focului doar cu cămaşa de noapte udă, 
care devenise străvezie de la ploaie şi era lipită de ea ca o 
a doua piele, cu halatul de satin ud în jurul picioarelor. Într- 


o clipă, o cercetă din cap până în picioare. Părul blond şi ud 
îi cădea pe spate, sfârcurile erau întărite ca nişte pietricele 
întunecate prin bumbacul alb, picioarele lungi coborau din 
triunghiul de cârlionţi dintre pulpe... 

„„„Şi burta umflată vag, dar totuşi vizibil. 

— Doamne! şopti el. 

Puştoaica era însărcinată. 


Capitolul 6 


Cum el nu scoase o vorbă, ci doar se uită lung la ea 
din cealaltă parte a încăperii, Emily înghiţi în sec. Acum 
tremura mai mult de emoție decât de frig. 

— Grey, zise ea încet, acoperindu-şi sânii cu un braţ şi 
cu celălalt pântecele, timp în care el se uita înmărmurit. N- 
am putut să-ţi spun când eram la Snowden. Am încercat în 
trăsură, dar... te rog să înţelegi! 

El se îndreptă în scaun, iar umerii îi rămaseră 
împietriţi. 

— Am aflat după ce a murit Andrew, continuă Emily, 
nesigură pe ea. Se uită în jos, pentru că nu putu suporta 
privirea lui uimită, trădarea ce i se citea în ochi. De aceea 
n-am putut să spun nimănui. Când a venit scrisoarea de la 
avocatul lui Dunwich, am ştiut... am ştiut că trebuia să nu 
spun nimănui că sunt însărcinată. Trebuia să-l apăr prin 
orice mijloace. 

Grey se ridică încetişor de pe scaun şi se apropie, iar 
ea trase adânc aer în piept, însă tremura şi mai rău. 

Se opri în faţa ei cu un aer semeţ, depăşind-o în 
înălţime cu aproape jumătate de metru, însă fata nu îşi 
ridică ochii ca să îi întâlnească pe ai lui, căci nu dorea să-i 
vadă privirea acuzatoare şi rece întunecându-i chipul. În 
schimb, îşi fixă privirea asupra pieptului său, fără a îndrăzni 


să privească în sus. Era încredinţată că nu putea fi milostiv 
pentru că îi ascunsese acest secret şi îi pusese viaţa în 
pericol. 

— Dacă cineva era dispus să-l omoare pe Andrew 
pentru că era noul moştenitor, dacă ştiau că port în 
pântece copilul lui şi posibil următorul moştenitor, atunci... 
Se împotmoli, incapabilă să dea glas celor mai crunte 
temeri. Grey, ador acest copil mai mult decât orice pe 
lumea asta. Ştiu că sună prosteşte. Este doar o umflătură, 
şi nici măcar nu se vede când sunt îmbrăcată. Dar am vrut 
copilul ăsta din toată inima. Şi acum îşi dorea cu aceeaşi 
iubire neţărmurită şi cu aceeaşi hotărâre să fie mamă ca 
atunci când fusese conceput copilul. Şi o să fac orice ca să-l 
apăr. Orice. 

El îşi puse mâna peste mâna cu care ea îşi mângâia 
burta, mica umflătură aproape ascunsă sub degetele lui 
răsfirate. 

— Şi eu, o asigură. 

| se tăie răsuflarea în timp ce îşi ridică brusc privirea 
spre el. Doamne sfinte, chiar spusese... 

— Poftim? 

Nu îşi dezlipi privirea de la mâinile lor împreunate. 

— Jur să te apăr, Emily! Fiecare cuvânt şoptit înflorea 
în pieptul ei ca un trandafir în toiul primăverii. Şi bebeluşul 
ăsta face parte din tine. 

O cuprinse un val de căldură izvorât din palma lui, 
care o străbătu până la degetele de la picioare. Doamne, nu 
se aşteptase la aşa ceva! Se aşteptase să strige sau să 
înjure, să o amenințe că spune totul familiei sale sau celor 
din neamul Crenshaw... Se temuse că avea s-o ducă înapoi 
la casa distrusă din temelii şi că urma să o lase acolo 
printre resturile arse şi printre grinzile cuprinse de flăcări. 

Da, era furios pe ea, în ciuda calmului aparent; vedea 
în ochii lui întunecaţi mânia şi senzaţia că fusese trădat din 
pricina faptului că nu îi spusese nimic despre acest mare 


secret. Însă, dintr-un motiv pe care nu îl desluşea, îşi ţinea 
furia în frâu. Cel puţin pentru moment. Şi acest lucru era 
măcar un semn bun. Primul după luni întregi. 

— Aşadar, asta e tot? o întrebă el fără ocolişuri, 
nereuşind de această dată să îşi ascundă tonul acuzator. 
Mai este ceva ce-mi ascunzi? 

Nu era pregătită pentru sentimentul copleşitor de 
uşurare care o învălui ca urmare a faptului că acum putea 
să îi spună mai multe despre copil. Scutură din cap, căci nu 
putea vorbi din cauza nodului ce i se pusese în gât. 

— Prea bine, şopti el. Se întinse uşor după gulerul 
cămăşii de noapte lipite de trupul ei. Atunci, hai să te 
dezbrac ca să te încălzeşti. 

Ea icni, ridicând braţele ca să îl oprească. 

— Grey, nu se poate! 

— Pe lângă faptul că-ţi asigur protecţie, am făgăduit şi 
că voi avea grijă de tine. Vocea lui profundă se înmuie, însă 
hotărârea ce răzbătea îi dădu de înţeles că nu avea să 
accepte niciun fel de argument. Aşa că lasă-mă să am grijă 
de tine! 

Încuviinţând din cap şovăielnic, ea îşi dădu mâinile în 
lături, îşi ţinu răsuflarea, căci nu îndrăznea să respire în 
timp ce el îi desfăcea nasturii şi apoi îi trăgea uşor 
materialul umed de pe trup, până când rămase goală şi 
tremurând în faţa lui. Era ciudat, dar nu se simţi ruşinată 
nici când o luă în braţe şi o duse prin încăpere spre cadă. La 
urma urmei, îi încredinţase cel mai mare secret al vieţii 
sale, şi nu credea că putea fi mai expusă sau mai 
vulnerabilă decât recunoscând că era însărcinată. 

O cobori uşor în apa caldă din cadă, iar ea se cufundă 
până la sâni în căldura înăbuşitoare. Alunecând sub apă cu 
un oftat recunoscător, simţi cum o furnică pielea în timp ce 
căldura o pătrundea şi alunga frigul năprasnic. 

El se încruntă, cu chipul umbrit de o altă grijă. 

— Mai înainte, la Snowden, ai spus că nu te simţi 


bine... E de la copil? 

Fiecare cuvânt îi ieşea stângace şi încet. 

Ea zâmbi. Eroul ei neînfricat era încurcat de o 
amărâtă de sarcină. 

— Da, dimineaţa. Yardley mi-a spus că e normal când 
creşte copilul. 

Ca şi când ar fi fost uşurat că nu avea de ce să îşi facă 
griji, el încuviinţă din cap şi se dădu în spate. Ea se uită 
vrăjită când el îşi desfăcu nasturii de la jiletca udă şi o 
scoase, atârnând-o peste scaunul din lemn. Cămaşa îi era 
lipită de piept, iar prin ea se întrezărea fiecare muşchi tare 
şi bine definit. 

Se opri când îşi scoase cămaşa din pantaloni. 

— Un copil şi o stare de rău, pe lângă uciderea lui 
Crenshaw şi pe lângă faptul că servitorii au dat bir cu 
fugiţii. În glas i se simţea o urmă de admiraţie surprinsă. 
Te-ai descurcat de una singură? 

— Am avut-o pe Yardley. Zâmbi recunoscătoare 
pentru devotamentul servitoarei. Nu cred că reuşeam fără 
ea. 

El mârâi cu vocea lui pătrunzătoare: 

— Aş zice că eşti mai dârză decât crezi. 

Îşi ridică brusc privirea spre a lui când auzi 
complimentul rostit în şoaptă. Dar el îşi săltase deja 
cămaşa deasupra capului, lăsând-o să îşi  desfete 
nestingherită privirea cu torsul lui dezgolit, cu umerii săi 
musculoşi, cu abdomenul sculptat şi cu părul de un auriu- 
deschis care se întindea până jos sub betelia îngustă a 
pantalonilor... 

„O, Doamne!” Îşi feri privirea, mulţumindu-i lui 
Dumnezeu că aerul cald îi ascundea roşeaţa din obraji. 
Totuşi, era o doamnă cuviincioasă. 

Apoi se întoarse încetişor, cu o privire mai puţin 
cuviincioasă, pentru a trage cu ochiul la trupul lui, aşa cum 
nu se cădea. Şi ce trup avea! Era înalt şi zvelt, cu un piept 


tare şi musculos, umeri laţi care se îngustau spre mijloc, 
braţe musculoase... Când el se întoarse să arunce cămaşa 
peste scaun alături de jiletcă, priveliştea din spate era la fel 
de spectaculoasă. Muşchii spatelui i se încordară când se 
aplecă să mai vâre un buştean în foc. 

Îmbrăcat doar cu pantalonii uzi - preţ de o clipă, Emily 
se întrebă dacă se gândea să şi-i dea jos şi pe aceia, dat 
fiind că şi ea era goală -, ridică săpunul din chiuvetă, îl duse 
până la cadă, îngenunche lângă ea şi făcu clăbuci cu el în 
apă. 

Emily simţi că se sufocă. Voia să 0... spele? 

înghiţi în sec cuprinsă de emoție, deşi ideea o tenta în 
asemenea măsură, că simţi cum coapsele i se încordară. 

— Nu trebuie să... 

— Apleacă-te, îi porunci el cu blândeţe. 

Ezită. Nimeni nu o mai spălase până atunci, cu 
siguranţă nu un bărbat. Însă, încredinţată că nu avea ce să 
facă decât să se supună, şi cum nu îşi mai dorea să se certe 
cu el, mai ales când ajunseseră în cele din urmă să se 
înţeleagă, încercă să treacă peste sentimentul de 
stânjeneală, închise ochii şi se întinse. Oricum era doar o 
baie. Cu siguranţă îşi spăla calul o dată pe săptămână. 

Când el îi atinse umerii şi întinse săpunul pe pielea ei 
goală cu mângâieri lente şi uşoare... „Ce cal al naibii de 
norocos!” 

Îşi înfrână un geamăt tăcut de plăcere. Oriunde o 
atingea pe piele radia, o căldură ce alunga frigul până când 
pielea începea să se încingă şi să o furnice, durerea frigului 
fiind înlocuită de una mult mai ascuţită. In timp ce mâinile 
lui coborau, plimbându-se leneş de-a lungul spatelui ei, 
Emily se simţi cuprinsă de senzaţii contradictorii. Săpunul 
moale şi alunecos în mâinile lui aspre care nu doar o 
spălau, ci o şi masau, căldura reconfortantă a apei şi 
degetele lui care o mângâiau incitant. Tremură de plăcere. 

— Ţi-e frig? o întrebă, crezând că de aceea tremura, şi 


îi turnă apă călduţă pe spate. Eşti mai bine? 

— O, da, oftă ea lung, căci nu se mai chinuia să îşi 
ascundă încântarea. 

Capul îi atârna moale, iar cu degetele mari el îi masa 
ceafa, risipindu-i încordarea. O, ce bine era... tare bine! 

O prinse de umeri şi o rezemă cu spatele de cadă, 
apoi se întinse după braţe pentru a i le spăla fără grabă. În 
ciuda căldurii aburilor care se ridicau din apă, Emily 
tremură când mâinile lui pline de săpun îi coborâră de pe 
braţ pe mână, apoi ademenitor de-a lungul fiecărui deget. 

— Nu prea se vede acum, dar nu ai mai fi putut să 
ascunzi sarcina multă vreme. Îi cobori încetişor braţul stâng 
în apă şi se întinse după cel drept, apoi începu din nou 
mângâierile delicios de alunecoase. Oriunde o atingea i se 
făcea pielea de găină. Dacă se uita cineva mai atent la tine, 
şi-ar fi dat seama curând. 

li dădu dreptate, oftând cu respiraţia întretăiată. 

— Aveam un plan. 

— Desigur, murmură el. 

| se păru că aude o vagă admiraţie amuzată în glasul 
lui, dar raţiunea o părăsi când simţi atingerea delicios de 
scandaloasă a mâinilor lui care intrară sub apă să îi prindă 
un picior, începând dulcea tortură a spălării coapsei şi 
gambei până la tălpi. Îşi muşcă limba să-şi înăbuşe un alt 
geamăt de plăcere, nedorindu-şi ca el să creadă că era o 
neruşinată pentru că găsea atâta plăcere la o baie normală. 
Dar întocmai aşa se simţea, şi îi plăcea la nebunie. 

— Yardley are o soră în Glasgow care are un magazin 
de îmbrăcăminte. Voiam să mă duc acolo, să-mi schimb 
numele... | se tăie răsuflarea când el îşi trecu degetele 
printre degetele ei de la picioare. Cât de mult îi plăcea 
asta! Dacă avea să continue aşa... îşi linse buzele şi se 
chinui să spună: Voia să aibă grijă de mine până se naşte 
copilul. Dacă e fată, m-aş fi întors la Londra, ca să fiu cu 
familia. 


— Dar, dacă e băiat, şopti el, atingându-i celălalt 
picior, masându-i cu blândeţe gamba până la genunchi, va 
fi moştenitorul unui marchizat. 

— Atunci am rămâne în Scoţia, şi nimeni n-ar şti. 

Incetă să o mai mângâie. 

— L-ai ţine departe de ce i se cuvine? 

— Da. 

Dacă acest lucru însemna să îi salveze viaţa fiului ei, 
ar fi făcut întocmai. Copilul acesta însemna totul şi avea să 
sacrifice orice pentru a-l feri de pericol. 

— Ar trebui să trăieşti o viaţă plină de secrete, replică 
el. Ai putea face una ca asta? 

— Tu ai făcut-o. Deschise ochii şi îl văzu uitându-se 
lung la ea cu ochii lui castanii calzi şi ademenitori în lumina 
focului. Întreaga ta viaţă a fost o minciună. 


* 


Grey îngheță, iar inima i se opri preţ de o clipă 
înspăimântătoare. Mâna îi zăbovi pe trupul ei, sub apă. 
` Nu avea cum să ştie ceea ce insinuase. Era imposibil. 
Işi acoperise urmele prea bine de-a lungul anilor ca să îşi 
dea cineva seama care era adevărul. Nici măcar Edward 
Westover şi Thomas Matteson nu aveau cum să ştie. Cu 
atât mai puţin o fetişcană din lumea bună care trăia în 
Yorkshire şi pe care nu o mai văzuse de cinci ani. 

Insă ea ştia, cumva. Vedea adevărul în ochii ei albaştri 
şi furtunoşi, în timp ce îl aştepta răbdătoare să lase garda 
jos, ca să se simtă cu adevărat în largul lor. Dar chipul ei nu 
era umbrit de reproş, de dispreţ sau de milă - îi mulţumi 
Domnului, pentru că nu credea că putea suporta vreo acuză 
pentru felul în care alesese să îşi trăiască viaţa. Nu din 
partea ei. Dintr-un motiv pe care nu îl putea explica, ce 
gândea Emily conta foarte mult pentru el. 

Se dădu în spate şi scoase mâna din apă. 


— Sunt doar un ofiţer de armată. Nu-i niciun secret. 

— Poate că nu, zise ea încetişor. Dar înainte? 

— Eram mai tânăr, i-o întoarse. Ignorând neliniştea 
care îl împungea în piept, schiţă zâmbetul larg pe la care 
apela când voia să farmece o femeie. 

Însă, când ea se încruntă ca o guvernantă, zâmbetul i 
se topi. Ar fi trebuit să ştie că farmecele nu aveau cum să 
ţină cu ea, nu că ar fi avut nevoie de mai multe indicii cum 
că Emily Crenshaw nu era o femeie obişnuită. 

— Nu contează cine am fost, zise el, încercând să 
tragă de timp, în speranţa că ea avea să se dea bătută. 

Dar sigur că nu o făcu. 

— Pentru mine e important. Se întinse după mâna lui, 
iar căldura atingerii îl pătrunse. Cine eşti, Nathaniel Grey? 

El ridică forţat din umeri. 

— Doar fiul fugar al unui fierar. 

— Din satul Trovesbury, adăugă ea pe un ton 
măsurat. 

— Da. 

Tristeţea i se citi în ochi, iar el simţi dezamăgirea ei 
intens, ca şi cum l-ar fi pălmuit. 

— Nu există niciun fierar pe nume Grey în Trovesbury. 
Şi nici nu a fost vreodată. Îşi trecu degetele printre ale lui, 
de parcă simţea în el dorinţa de a fugi. Când ne-a spus 
Thomas că ai fost rănit, am încercat să le scriu părinţilor tăi, 
ca să îi asigur că familia noastră era de nădejde şi că vom 
face orice pentru a te ajuta. 

„O, Doamne!” Lumea începea să se prăbuşească în 
jurul lui. 

— Deşi scrisorile erau timbrate, nu le-a deschis 
nimeni, aşa că i-am cerut ajutorul sergentului din partea 
locului. Se uita acum la mâinile lor, la degetele ei catifelate 
care se împleteau cu cele aspre ale lui, şi se simţi umilit. 
Mi-a spus că nu sunt fierari pe nume Grey nici în 
Trovesbury, nici în tot ţinutul. Trase adânc aer în piept. 


Thomas nu ştie. N-am mai spus nimănui. Până la urmă, e 
secretul tău... 

— Întocmai, se răsti el. 

Emily păru să ignore remarca lui, însă Grey simţi că îl 
strângea mai tare. 

— Dar eu ţi-am spus toate secretele mele. 

Îşi încordă maxilarul ca răspuns la provocarea ei 
nerostită şi o întrebă sarcastic: 

— Dacă-mi arăţi tu, îţi arăt şi eu? Aşa merge? 

— Da, zise ea cu sfială, muşcându-şi buza. Ţi-am 
dezvăluit deja totul. 

„Sfinte Sisoe”, chiar aşa făcuse, şi se convinse după 
ce îi aruncă o privire în treacăt. 

În umbra focului care pâlpâia, apa îi atingea uşor 
sânii, iar sfârcurile i se întăriseră de la căldură, iar dedesubt 
şoldurile duceau către picioarele ei surprinzător de lungi 
pentru o femeie atât de micuță încât creştetul abia ajungea 
la nivelul umerilor lui. Dacă s-ar uita insistent, ar vedea 
umflătura abia vizibilă. 

Văzuse atâtea femei goale la viaţa lui, că nu şi le mai 
amintea pe toate, femei superbe care atrăgeau atenţia 
tuturor când păşeau într-o încăpere. Dar Emily... ei bine, 
Emily era diferită. Avea o frumuseţe simplă, atractivă fără 
efort. Pur şi simplu încântătoare. 

— Am încredere în tine, Grey! Îşi trase mâna dintr-a 
lui şi închise ochii, şi, chiar dacă stătea lângă el, părea 
dintr-odată să fie la mare depărtare. Mi-aş dori să ştii că 
poţi avea încredere deplină în mine. 

El îşi înăbuşi râsul amar care îi înflorise pe buze. Avea 
trupul unei femei, dar şi inocenţa unui copil dacă punea 
preţ pe încredere. Ea, dintre toţi oamenii, ar fi trebuit să 
ştie că sunt secrete menite să fie ferecate pe vecie, secrete 
care nu trebuiau împărtăşite. 

„Ai încredere în mine!” Nu ştia cât de mult îi cerea 
dacă îi încredința nu numai secretele, dar şi viaţa. Dacă afla 


cineva adevărul, reputaţia lui avea să fie distrusă; postul 
din Spania avea să fie desfiinţat, şi întreaga sa carieră de la 
Ministerul de Război urma să se încheie. Avea să i se ia 
totul şi să ajungă din nou pe străzi. Se luptase din greu 
prea mult, ca să rişte acum să piardă tot. 

Dar, dacă nu spunea adevărul, nimic nu avea să mai 
fie la fel între ei. Prietenia lor fragilă pe care reuşiseră să o 
construiască urma a se prăbuşi, şi el nu avea să mai poată 
niciodată să i se confeseze. Dacă i-ar fi cerut-o oricare altă 
femeie, ar fi refuzat-o fără să stea pe gânduri. Dar nu şi pe 
Emily. Obraznica îi intrase pe sub piele de când o văzuse în 
grădină, cu frica în ochi - nu, poate că simţise mereu 
atracţie pentru ea, chiar şi atunci când o sărutase, cu mulţi 
ani în urmă, la Ivy Glen. 

Scoase o înjurătură pentru sine. 

— Bine, ai câştigat. 

Bineînţeles. Oare putea exista alt deznodământ, chiar 
dacă era conştient că, spunându-i tot ce voia să audă, 
viitorul lui era ameninţat? Ea îi încredinţase viaţa. Spera ca 
el să poată face la fel. 

— Ai dreptate, recunoscu el fără tragere de inimă. 
Tata n-a fost fierar. Sau, dacă a fost, n-am ştiut. Se opri. Am 
fost orfan. 

Ea deschise încetişor ochii, iar el îşi împietri inima, 
aşteptând să vadă în adâncul ochilor ei albaştri ca safirul 
milă, dispreţ sau desconsiderare. In schimb, văzu doar 
înţelegere şi compasiune. 

— Spune-mi! 

— Eşti sigură? 

Nu mai împărtăşise nimănui amănunte despre 
copilăria lui şi nici nu mai avea de gând să vorbească 
despre asta vreodată, aşa că trebuia să se asigure că ea 
înţelegea de la început importanţa momentului şi cât de 
multă încredere îi acorda. 

— Da, şopti ea. 


Încuviinţând uşor din cap, cu o expresie severă 
întipărită pe chip, se întinse după săpun. 

— Atunci, reazemă-te! 

Emily se uită cu prudenţă la el, simțind că se 
schimbase ceva pentru totdeauna între ei şi că nu mai era 
cale de întoarcere. 

Se rezemă din nou de cadă. Până atunci nu se simţise 
deloc ruşinată, şi baia nu schimbase acest lucru - era la fel 
de goală sub apă ca şi în urmă cu cinci minute. Dar când el 
îi săpuni de data asta mâinile şi îi atinse umerii cu mişcări 
blânde şi insistente, tremură de vulnerabilitate. Nu mai 
existau secrete între ei, niciun fel de bariere. Amândoi se 
lepădaseră - ea de haine, iar el de trecut. 

— Prima amintire e legată de orfelinat, când aveam 
trei ani, începu el cu voce domoală. Nu ştiu când şi cum am 
ajuns acolo. Dar aveam de ales între a sta acolo sau pe 
stradă, şi măcar acolo aveam un acoperiş care să mă 
ferească de ploaie şi o masă din când în când. 

— Cum a fost? îl întrebă ea cu răsuflarea tăiată, în 
timp ce el se întindea încet după piciorul ei, ca să o maseze 
pe coapsă în jos până la genunchi şi gambă. 

Zăbovi cu degetele pe pielea ei udă, mişcându-se 
încet şi delicat. 

— Exact cum îţi imaginezi... rece, umed şi mizerabil. 
O căldură delicioasă i se urcă pe picior până la durerea 
dulce care îi înflorea între pulpe. Am fost lăsaţi de capul 
nostru. 

— Nu era... 

Vocea i se opri în timp ce el ridică mâna şi îi 
dezmierdă partea interioară a pulpei, aproape de cârlionţi 
umezi din mijloc, făcând-o să freamăte în apa caldă şi să 
uite de detaliile din trecutul lui. Nici nu se mai obosea să 
pretindă că o spăla. Doamne sfinte, o explora! li provoca 
fiori! Scandalos! Ingrozitor de păcătos! Şi nu, nu dorea să 
se oprească. 


Dar avea nevoie de adevăr. 

In timp ce el îi trecea cu mâna în jos pe picior, trase 
adânc aer în piept şi reluă: 

— Nu era vreo supraveghetoare pe acolo? 

— Ba da. Dar, la cât ne bătea, mă îndoiesc că o 
interesa ce făceam. 

TA Grey... 

Işi urcă iar mâna pe piciorul ei, de această dată 
lăsând vârfurile degetelor să îi atingă uşor rotunjimile 
înainte de se retrage, şi ea se simţi străbătută de un fior. 
De această dată reuşi să îi distragă atenţia cu succes, iar 
ceea ce voi să spună se pierdu pe vecie. 

— Nu mi-am cunoscut niciodată părinţii. Am făcut 
cercetări acum câteva luni, dar n-am aflat nimic. 

încercă să se concentreze la ce îi spunea, dar nu mai 
reuşea să respire, prinsă între excitare şi relaxare, purtată 
pe un val dulce de mângâierile sale senzuale. 

— Am fugit de acolo la zece ani, continuă el 
deopotrivă povestea şi blândul asalt asupra trupului ei, 
prinzându-i degetele de la picioare şi strângând uşor. 
Atunci am spus că tatăl meu e fierar şi am minţit că sunt un 
ucenic fugar. Mulţi ucenici fugeau, aşa că nu se întâmpla 
decât să fiu unul în plus. În cele din urmă am găsit de lucru 
ca grăjdar pentru vicontele Henley. 

— Henley? Inchise ochii şi îşi linse buzele când el o 
săpuni între fiecare deget de la picioare. Vai, cât de mult îi 
plăcea asta... şi bănuia că el ştia şi îi folosea trupul ca să o 
distragă. Il cunosc... adică îi ştiu familia. 

li dezmierdă din nou coapsa. 

— Sunt sigur că o ştii pe contesa moştenitoare. 

— Lady Henley e o prietenă a părinţilor mei. E cu 
adevărat... 

Vocea i se stinse treptat până când deveni un scâncet 
slab de dezamăgire, pentru că acum nu îi mai mângâia 
coapsa, ci se dusese la genunchi, îndepărtându-şi mâna de 


acea parte a ei care tânjea cel mai mult după atingerea lui, 
pulsând în acelaşi ritm cu bătăile inimii. 

— Formidabilă, isprăvi el pentru ea. 

Dacă nu i-ar fi atins trupul, ar fi simţit în vocea lui 
afecțiunea pentru vicontesă. Dar era conştientă doar de 
felul în care degetele lui continuau să întindă săpunul pe 
pielea ei şi să îi maseze muşchii tari şi dureroşi după 
călătoria lungă cu trăsura. Oftând adânc, se topi sub 
mângâierea lui cercetătoare. 

— Aşadar, am crescut în grajdurile lui Henley şi am 
descoperit că mă pricep la cai. O zgârie uşor cu unghiile în 
interiorul coapsei. M-am înrolat cât de repede am putut. 

— În rândurile Derbedeilor Stacojii. 

Zvârcolindu-se în timp ce el făcea mişcări circulare pe 
pielea ei, incapabilă să stea liniştită din pricina torturii 
delicate, îşi reţinu un scâncet. Ei bine, cu siguranţă era un 
ticălos dacă o îmbăia ca... 

| se tăie răsuflarea când îşi dădu brusc seama de 
unde se trăgea numele regimentului. Nu avea legătură cu 
bătălia, ci mai degrabă cu femeile. Şi, dacă Grey era unul 
dintre ofiţerii cărora le stătea mintea numai la rele... 
Dumnezeu să o ajute! 

— Atunci ai devenit un erou, zise ea şoptit, căci nu 
putea să ridice glasul. 

— Nu, o corectă el. Am devenit iscoadă. 

Ea deschise ochii şi buzele i se depărtară. „Iscoadă”? 
Sigur nu auzise bine. 

— Poftim? 

Cu un zâmbet diavolesc, consideră reacţia ei 
surprinsă drept o invitaţie de a-i pune baloane de săpun pe 
buza inferioară cu degetul. À 

— Asta fac, copilă. Pândesc. li trasă conturul gurii, iar 
senzația de mâncărime produsă de bulele care se spărgeau 
de buzele ei reverberă cu forța unor artificii şi o făcu să se 
cutremure de plăcere. Trăiesc la marginea înaltei societăți, 


nu fac cu totul parte din lumea bună. Se uită la mâna lui 
când îşi luă degetele din dreptul gurii ei şi le cobori spre 
gât. Din lumea ta. 

Dar se înşela. Nu era lumea ei şi nu fusese niciodată. 
Ca fiică a unui oficial al Companiei Indiilor de Est, o 
şcolăriţă exilată, apoi văduvă, îşi petrecuse viaţa la fel ca 
el... în afară şi uitându-se înăuntru. Erau amândoi la fel, şi 
acest gând o făcu să se simtă mai aproape de el. 

Mâna lui zăbovi la scobitura gâtului ei. Emily făcu 
eforturi să respire uşor în ciuda atingerii, dar inima îi bătea 
atât de tare şi de repede la gândul că aveau atâtea în 
comun, că sângele îi pompa în urechi într-un iureş asurzitor. 
Era cel pe care îl căutase de la şaisprezece ani, bărbatul 
care înţelegea ce însemna să fii un străin înconjurat de 
atâţia oameni, dar totuşi să te simţi singur. Şi îndoielile pe 
care le avea în privinţa lui se topiră când o atinse cu 
degetul mare în ton cu pulsul ei rapid. Aceeaşi mângâiere 
moale care trimitea ecouri în fiecare părticică a trupului ei. 

— Nu le voi câştiga niciodată respectul sau 
încrederea. Degetele lui coborâră şi mai mult, în scobitura 
dintre sâni, pe care erau picături de apă. Icni în timp ce el 
începu să traseze cercuri ispititoare în clăbucul ce îi atârna 
de piele. Nu voi fi niciodată primit în saloanele sau la 
seratele lor. 

Dar Grey avea să fie primit, urma să se asigure ea de 
acest lucru. Chiar şi când îşi muşcă buza pentru a-şi înăbuşi 
scâncetul care se amplifică în ea când mâna lui cobori, îşi 
făgădui că avea să găsească o cale prin care să reuşească. 

li atinse uşor sânul, abia trecând peste sfârc, dar 
senzaţia neaşteptată o zgudui cu puterea unui fulger. Se 
cutremură şi îşi muşcă buza ca să nu geamă, ca să nu 
cerşească mai mult, pentru că se temea că, dacă ar face-o, 
atunci el s-ar opri la fel cum se oprise şi în trăsură. Însă 
durerea ce îi pulsa între coapse continua să crească, şi îşi 
sprijini coapsele de marginea căzii ca să nu îi tremure 


picioarele şi să împroaşte cu apă peste tot. 

— Dar nu m-a deranjat niciodată. Căzuse pe gânduri 
şi avea un aer contemplativ, în vreme ce îşi desena încet 
cercuri în palmă cu sfârcul ei întărit. De fapt, aşa am avut 
libertatea de a umbla printre clasele sociale după bunul- 
plac, aparţinând oricăreia îmi era mai de folos. Am tot ce e 
de preţ din ambele lumi. 

Când îi acoperi sânul cu palma, geamătul scăzut pe 
care încercase să şi-l înăbuşe îi scăpă de pe buze. şi arcui 
spatele fără ruşine pentru a simţi şi mai mult apăsarea 
mâinii sale. Tremura, era cuprinsă de o durere plăcută, 
tânjea după mai mult... Doar Grey putea stârni aşa ceva în 
ea. O excita aşa cum soţul ei nu o făcuse niciodată, şi, când 
se uita la ea cu dorinţă înflăcărată, ştia ce însemna să fie 
dorită ca femeie. 

Fiecare clipă îngrozitoare a vieţii îl adusese mai 
aproape de acea noapte. Cu ea. Chiar dacă mintea i se 
înceţoşa de la atingerea lui până nu mai putea judeca 
limpede, ştia instinctiv că, dacă el ar fi fost altfel, nu l-ar 
mai fi dorit atât de mult şi nici nu ar mai fi simţit excitarea 
care vibra în ea. Toată fiinţa lui avea acest efect asupra ei, 
şi îl voia în întregime. 

— Am libertatea deplină de a mă bucura de beneficiile 
lumii bune pe care mi le doresc, nu mă obosesc niciodată 
cu obligaţiile şi nu sufăr consecinţele. Joc în cluburile lor, 
mă folosesc de croitorii lor şi mă bucur de cele mai alese 
distracţii, plus de văduvele şi de soțiile lor. Cu degetele 
mari îi înconjura sfârcurile care ieşeau la suprafaţă de sub 
clăbuc, sub forma unor puncte tari. Dar nu am tânjit 
niciodată după fiicele lor. Glasul îi era răguşit şi ciudat de 
încordat. Până acum. 

Emily deschise larg ochii. 

— Grey... ` 

Îşi coborî capul ca să prindă sfârcul ud în gură. ÎI 
supse, linse şi ciupi fără milă până când ea gâfâi 


neajutorată, negăsindu-şi cuvintele, pentru că gemea 
gutural, cuprinsă de plăcere. Chinuindu-se să respire, îşi 
trecu degetele prin părul lui încă umed, dornică să îl simtă, 
să îl simtă cu totul. 

— Fiica unui duce, murmură el, lingându-i sfârcul. 
Graţioasă şi bună la suflet. Luă mugurul între dinţi şi îl 
tachină până când ea îşi înfipse degetele în părul lui de 
plăcere, iar el râse pe înfundate cu faţa în pielea ei. Cam 
afurisit! Apoi se mută ca să înceapă tortura dulce la celălalt 
sfârc, smulgând un alt geamăt înfiorat de la ea. Atât de al 
naibii de seducătoare! In timp ce îi sugea sfârcul, îşi 
cufundă mâinile sub apă ca să îi dezmierde trupul. Pur şi 
simplu superbă. 

Excitarea o mistuia ca o vâlvătaie, furnicându-i 
degetele de la picioare şi arzându-i vârfurile firelor de păr, 
iar între picioare simţi o încordare puternică. Abia reuşind 
să respire în faţa asaltului său cu gura şi cu vorbele asupra 
simţurilor ei, simţi cum goneşte spre ceva ce nu putea 
numi, ceva ce doar Grey îi putea dezvălui. Ceva de care 
avea disperată nevoie. 

Nu se simţise niciodată aşa cu Andrew. Trupul ei nu 
tânjise niciodată să fie posedat aşa şi nu capitulase aşa 
cum o făcea cu Grey acum, care părea dornic să atingă şi 
să guste fiecare părticică din ea, încet şi chinuitor, pentru 
că ştia că avea să-i placă la nebunie. Chiar şi acum, în timp 
ce îşi înclina capul ca să o muşte uşor de gât şi de bărbie, 
gândul că o minţise în trăsură trecu prin ea ca aţa prin ac. 
Nu avea să o poată privi niciodată ca pe una dintre 
văduvele acelea pe care să le seducă şi să le abandoneze. 
O ştia bine. Orice bărbat care o atingea cu atâta duioşie şi 
cu atâta afecţiune nu putea fi acel crai cu inima de gheaţă 
pe care îl zugrăvise el. 

— Sărută-mă, îl imploră, căci aşteptase prea mulţi ani 
să îi simtă din nou buzele. 

— Ţi-am zis că nu va fi neapărat „frumos”, o avertiză 


în timp ce îi atingea maxilarul cu dinţii. 

Îşi dădu capul pe spate ca să îl lase să ajungă la gât. 

— Doamne, sper că nu! 

Râse când buzele lui le cuprinseră pe ale ei, iar ea se 
delectă cu sunetul. Gura lui caldă, puternică şi insistentă 
ardea pe a ei. O sărută de parcă nu se putea sătura de ea, 
de parcă nu putea să o guste îndeajuns de mult, de parcă 
nu putea să o sărute destul de pătimaş - gemând încet, îşi 
înfipse limba între buzele ei şi îi cotropi gura până când o 
înnebuni, o făcu să îşi dorească să o atingă peste tot. 

Îşi îndepărtă fără ruşine picioarele, invitându-l să o 
atingă acolo, singurul loc pe care nu îl explorase încă, locul 
care tânjea aşa mult după el, încât Emily gâfâia şi tremura 
de dorinţă. 

— Grey, te rog! 

Îi smulse alt geamăt, de data aceasta de frustrare, 
când se trase de lângă ea. 

— Nu pot. Se dădu înapoi şi rămase în picioare 
nesigur pe el, trecându-şi o mână tremurătoare prin părul 
umed. N-ar fi trebuit să las lucrurile să ajungă atât de 
departe... Doamne! 

Când o privi, Emily văzu bătălia care se dădea 
înăuntrul lui, dorinţa pentru ea înfruntându-se cu stăpânirea 
de sine. 

— Ba da, poţi, îl îndemnă, dorind cu disperare 
atingerea lui. Vreau să o faci. 

— Am mai trecut prin asta, doamnă Crenshaw, zise el 
răguşit, clătinând cu părere de rău din cap. 

Emily, insistă, oripilată de numele de căsătorie. Era 
dezgustată să îl audă când mâinile şi gura lui o 
dezmierdaseră cu doar câteva clipe în urmă. Sunt doar 
Emily. 

— Nu. Râse scurt şi amar. Nu eşti. 

— Din cauza lui Andrew? Dacă asta te opreşte... Trase 
adânc aer în piept pentru a prinde putere. Sperând că el va 


înţelege, recunoscu: Nu l-am iubit. 

El îşi cobori privirea neîncrezător spre burta ei, pe 
care Emily şi-o acoperi din reflex cu mâna şi care abia se 
vedea sub apă. 

— Mi-am dorit un copil. El era soţul meu şi... Avea 
glasul gâtuit. Dar nu l-am iubit niciodată, nu cum ar trebui 
s-o facă o soţie. Şi el cu siguranţă nu m-a iubit. 

Se ridică încetişor din cadă şi rămase în picioare, 
lăsând picăturile de apă caldă să i se scurgă pe trupul gol. 
Nu avea pielea de găină de la aerul rece, ci de la 
apropierea de el. Tânjea cu disperare după el. 

Dar încăpăţânatul refuza să o atingă. Avea pumnii 
strânşi pe lângă trup, ca să nu se poată întinde după ea, şi 
se uita ţintă la chipul ei, de parcă n-ar fi îndrăznit să-şi 
coboare privirea către trupul ei. 

Simţi cum durerea devenea tot mai puternică odată 
cu fiecare clipă în care el nu era lângă ea. 

— Atinge-mă, Nathaniel, îi ceru ea şoptit. 

El nu se clinti, însă ochii i se umplură de o căldură 
flămândă la rugămintea ei. 

— N-ar trebui. 

— Dar vrei. 

Cele două cuvinte ieşiră gâtuite. 

— Cu disperare. 

— Prea bine. Îi atinse obrazul, căci nu mai suporta 
lipsa contactului dintre ei. Barba ţepoasă de două zile îi 
zgârie degetele, iar el trase aer în piept printre dinţii 
încleştaţi, de parcă atingerea ei îl durea. Şi eu la fel. 

— Fir-ar să fie! Îi dădu mâna în lături şi o apucă de 
umeri. Ceea ce-mi ceri... Trebuie să stau departe de tine. 
Nu poţi pricepe? În ciuda cuvintelor rostite, o strângea mai 
tare şi îl simţea apropiindu-se, simţi căldura pieptului gol 
lângă al ei - atât de aproape, dar totuşi fără să o atingă. 
Sunt un crai, Emily, un ticălos autentic... 

— Nu mai spune asta! Nu e adevărat! Pe chipul său 


arătos se prelingeau lacrimi izvorâte din mânie şi frustrare. 
Nu şi cu mine. 

El scutură din cap. 

— Emily, eu mă folosesc de femei, şi tu nu meriţi asta. 
Pentru că între noi ar fi doar o relaţie fizică, indiferent de 
cât de mult ne-am bucura amândoi. Scoase un geamăt slab 
în timp ce se uita cu poftă în jos la ea, lăsând-o să tremure 
şi să tânjească în continuare. Şi bănuiesc că mi-ar plăcea la 
nebunie, murmură, iar cuvintele rostite pe un ton atât de 
adânc o pătrunseră ca un foc lichid. Se uită din nou în ochii 
ei. Dar meriţi un bărbat care se va însura cu tine, care să îţi 
ofere o casă, o familie... Eu nu pot. 

— Nu vreau asta. Nu îmi mai doresc. Odată, visase la 
asta, ca apoi să afle că preţul visului ei fusese prea mare. 
Acum voia doar acest moment, această noapte... pe acest 
bărbat. Când se întinse şi îl sărută în mijlocul pieptului gol, 
întregul trup îi împietri. Doar pe tine te vreau. Pe tine, Grey, 
oricât de mult te pot avea şi în orice fel. 

— Emily! ` 

Vocea lui aspră se stinse. Ințelese că stăpânirea de 
sine îi slăbea fiindcă el o prinse de umeri ca să o tragă spre 
el, nu să o îndepărteze. Buzele ei presărau sărutări de-a 
lungul pieptului său până la umeri. 

— În trăsură ai spus că sunt femeia perfectă pentru 
tine. 

— Aşa e, admise el fără tragere de inimă. 

Mâinile îi coborâră pe spatele ei, şi o strânse mai tare 
în braţe, în ciuda hotărârii de a o refuza. 

— Atunci lasă-mă să fiu perfectă pentru tine în seara 
asta. 

Îşi apropie buzele de ale lui şi tremură când simţi 
nevoia din el. Aşteptase ani întregi noaptea aceasta şi 
refuza să mai zăbovească. 

— Şi copilul? Contradicţia dintre dorinţa de a o proteja 
şi dorinţa de a o seduce îl făcu să se strâmbe de frustrare. 


Nu vreau să-ţi fac rău. 

Inima îi bubui în piept auzind ce griji îşi făcea el. 
Zâmbind bucuroasă în ciuda lacrimilor care o înţepau, şopti: 

— Nu o vei face. 

Grey se dădu bătut, gemu şi îşi cobori mâna, pe care 
apoi o duse între coapsele ei, prinzându-i faldurile în palmă. 
Rapiditatea mişcării o lăsă fără suflare. 

Emily închise ochii şi se prinse neajutorată de el. El îi 
cuprinse şoldurile cu un braţ ferm, ca să o ţină lipită de el în 
timp ce îi mângâia despicătura, căutând moliciunea şi 
căldura pe care aproape şi le refuzase, deşi, judecând după 
felul în care ea îşi petrecuse braţele pe după gâtul lui, nimic 
nu o putea dezlipi de el. 

— Asta vrei? îi murmură în dreptul tâmplei. 

Ea încuviinţă, cu ceafa sprijinită de pieptul lui şi gâfâi, 
incapabilă să îşi recapete suflul. El continuă să o cerceteze 
nemilos cu degetele, dezmierdându-i despicătura şi 
umezind-o. Adâncimea şi presiunea fiecărei mângâieri 
minunate crescură, iar el introduse două degete în căldura 
ei. 

Emily icni când îl simţi în interiorul ei astfel, cu 
degetele alunecându-i tot mai adânc, îndoindu-le o clipă ca 
apoi să se retragă uşor, de parcă n-ar fi suportat să îi aducă 
satisfacţie. Inima ei bătea cu putere, sângele începea să îi 
clocotească. lar când el îşi roti degetele fără milă în vreme 
ce pătrundea tot mai mult, Emily slobozi un geamăt. 

— Aşa-ţi place, puştoaico? 

„Aşa...” Ea încuviinţă din cap fără să scoată un 
cuvânt, în timp ce gâtul i se tensionă de emotie. Grey se 
gândise că mai fusese atinsă aşa, că era destul de 
experimentată încât să ştie ce plăceri să ceară, ce atingeri 
să pretindă. Dar ea nu mai făcuse niciodată asta, nici 
măcar cu Andrew. Grey era primul care împărțea această 
nouă intimitate cu ea, făcând noaptea şi mai specială. 

— Sau aşa? 


Degetele lui continuau să sondeze şi să se retragă 
încet, însă de data asta degetul mare apăsă în susul 
despicăturii, insistând pe mărgeaua ascunsă acolo. 

Şoldurile i se încordară la atingerea mâinii lui. 

— Da... o, da! 

— Doamne, murmură el, surprins de reacţia ei atât de 
violentă la o atingere atât de nesemnificativă. Eşti atât de 
receptivă... 

— Grey, scânci implorator, deşi nu prea ştia ce îl ruga 
să facă. Ştia doar că trupul ei dorea mai mult... mai multe 
mângâieri desfrânate, mai multe explorări, mai mult din el. 

El atinse din nou cu degetele miezul care pulsa, dar 
de data aceasta nu încetini nici când ea îşi smuci şoldurile, 
nici când tremură din tot trupul. Nici când genunchii i se 
înmuiară şi singurul lucru care o ţinu să nu cadă înapoi în 
apă fu braţul lui puternic şi neclintit din jurul taliei ei. 
Continuă să îşi mişte degetul în cercuri în jurul punctului 
sensibil, până când trupul ei se zgudui, până când sexul i se 
strânse în jurul lui... 

Emily scoase un strigăt din străfundurile fiinţei ei în 
timp ce se prăbuşea sub valurile delicioase de plăcere care 
o cuprinseră. Incordarea şi eliberarea dinlăuntrul ei erau 
insuportabile, aşa că se lăsă moale la pieptul lui. 

Grey o prinse şi o luă în braţe. Traversă încăperea cu 
ea şi o aşeză cu blândeţe pe pat. 

Se uită în jos la ea, iar răsuflarea i se tăie când văzu 
cât de minunată era, aşa goală şi tremurătoare, aşteptând 
nerăbdătoare şi emoţionată să facă dragoste cu el. Buzele 
ei roşii erau umflate datorită lui, iar sânii îi coborau şi urcau 
ademenitor cu fiecare suflare sacadată. Emily, scumpă 
Emily... Era frumoasă, sclipitoare, puternică... şi în acea 
seară îi aparţinea. 

O mai sărută o dată, apoi se duse la marginea patului 
să îşi desfacă pantalonii. Ea îşi cobori privirea ca să 
zăbovească mai jos de talia lui şi înghiţi în sec emoţionată. 


Era evident că o dorea după cât de excitat era, iar atunci, 
sub privirea caldă din ochii ei curioşi, se întărise şi mai 
mult. Ştia că ea mai văzuse cel puţin un bărbat gol înainte, 
dar nu îl văzuse pe el. Uitându-se la ea ca să-i observe 
reacţia când îl vedea prima oară, îşi descheie pantalonii şi îi 
lăsă să cadă, dându-i apoi la o parte cu piciorul... 

Privirea ei o întâlni pe a lui şi rămase aţintită asupra 
chipului lui. Fără să se mişte, Grey zâmbi larg, sincer 
amuzat de sfioşenia ei bruscă. 

— Uită-te la mine, puştoaico, îi ceru el încetişor. 

— Mă uit la tine, i-o întoarse ea, nedezlipindu-şi 
privirea de la el. ` 

„Ce fetişcană încăpăţânată!” Il amuza că mica lui 
seducătoare devenise brusc atât de timidă. Insă, când văzu 
cât de tare îi tremura trupul, nu-i mai veni să râdă. 

— Emily, îi zise el cu blândeţe, te rog uită-te la mine! 
Vreau s-o faci! 

Trăgând adânc aer în piept, ea îşi mută privirea şi se 
uită la trupul lui. La piept, apoi la şolduri, pe urmă tot mai 
jos... Ochii ei mari şi albaştri se măriră, iar buzele ei 
schiţară un sunet surprins. Sinceritatea acelei reacţii îi 
plăcu la nebunie. La fel şi când îşi schimbă poziţia ca să se 
aplece spre el pentru a vedea mai bine şi când scoase 
involuntar vârful limbii să se lingă pe buze. 

Veni încetişor şi se târî până la ea. Cu un aer posesiv 
ca de animal de pradă, îngenunche deasupra ei în patru 
labe, prinzând-o între mâinile şi genunchii lui, pregătindu-se 
să profite de plăcerea pe care urma să i-o ofere. O 
avertizase. Îi spusese ce gen de bărbat era şi că nu avea de 
gând să se oprească după ce gustase din nectarul plăcerii. 

lar acum plănuia să o devoreze. 

Îşi cobori capul şi îşi trecu limba peste buzele ei, 
depărtându-le, pătrunzând cu putere înăuntru să îi guste 
dulceaţa jilavă şi să îi atingă seducător limba cu a lui. Ea 
icni la un asemenea asalt îndrăzneţ asupra gurii sale, căci 


înainta cu dârzenie, folosindu-se de buze şi de limbă. Îşi 
apăsă gura cu putere şi căldură de a ei, în timp ce mâinile 
lui îi găsiră sânii. Atingea, strângea, îi ţinea sfârcurile între 
degete. 

Ea scoase un geamăt slab care îl pătrunse până în 
vârful mădularului tare ca piatra ce îi pulsa între picioare. 

Lăsând-o cu respiraţia întretăiată, îşi dezlipi gura de a 
ei ca să muşte uşor şi să lingă gâtul elegant până la 
claviculă, desfătându-se cu dulceaţa pielii şi cu căldura 
cărnii pe care o simțeau buzele sale. Chiar şi acum i se 
părea că îi simte dulcele parfum de scorţişoară amestecat 
cu cel animalic al excitării ei. Un parfum încântător, care îl 
făcea să o dorească şi mai mult. 

— Ce gust bun ai, murmură el, în timp ce gura i se 
ducea mai jos, luându-i sfârcul între buze şi sugându-l. 
Picant şi dulce... şopti el cu faţa pe pielea ei. Scorţişoară şi 
zahăr. 

Apoi îi asaltă sfârcul dat în pârg ca un băiat care linge 
zahărul de pe o căpşună. Gemând, ea îl implora tăcut să îşi 
înteţească apăsarea. El se supuse cu plăcere, sugând, în 
timp ce îşi flutura mâna uşor deasupra celuilalt sân, 
gâdilându-i sfârcul cu palma. 

În vreme ce el îi venera sânii, ea îşi plimba şovăitor 
mâinile pe umerii lui şi în jos pe piept. El gemu şi respiră 
adânc, încercând să îşi găsească echilibrul când mâinile ei 
coborâră şi mai mult, plutind deasupra vintrei. Apoi şi mai 
jos... 

— Pot să te ating? şopti ea. 

— Da. Îl cuprinse un fior. Da, Doamne! 

Când îi atinse cu vârfurile degetelor baza mădularului, 
tot trupul îi împietri. Era tensionat şi în aşteptare, ţinându-şi 
răsuflarea. Ea îi atinse cu blândeţe lungimea întărită, 
dezmierdând uşor, iar el se relaxă sub atingerea sa 
delicată, oftând de plăcere. 

Dar când îl prinse şi strânse uşor... 


— Aşa? 

Nu îşi putu stăpâni fiorul care îl străbătu sau sunetul 
gutural care îi ieşi din gât, în vreme ce ea îşi plimba mâna 
în sus şi în jos pe mădular. 

— Emily, e... Da, exact aşa. ` 

Nu mai simţise până atunci o atingere ca a ei. li căuta 
erecţia explorând oarecum sfioasă, dar cu plăcere, iar totul 
era înnebunitor de excitant, ceea ce îl întărea, făcându-l să- 
şi dorească să o posede. Închise ochii şi se strădui să 
menţină controlul. Fiecare muşchi striga de dorinţa de a se 
împlânta în căldura ei şi de a se elibera. Dar trebuia să facă 
totul bine pentru ea, era absolut necesar. În acea seară, 
totul era pentru Emily şi orice plăcere a lui se datora întru 
totul bunăvoinţei ei. 

Însufleţită, îşi duse palma peste vârful mădularului, iar 
frecarea incitantă, combinată cu mângâierea neîncetată a 
celeilalte mâini de-a lungul lungimii sale, îl scoase din minţi. 

— Doare? 

Încuviinţă convulsiv din cap, incapabil să se mişte în 
alt fel dacă nu voia să se piardă printre degetele ei ca un 
căţeluş nepriceput şi să se facă de ruşine. 

— Doare la modul plăcut. Atât de plăcut... 

Ea râse gutural, mulţumită, în vreme ce mădularul lui 
îi sălta în mâini, el luă o gură de aer chinuită. Voia să îi 
ofere mai mult timp plăcere, să o sărute şi să lingă fiecare 
părticică din corpul ei ademenitor până când se zvârcolea, 
se tânguia şi îl implora, însă nu putea să mai reziste mult. 
Doamne, era pe punctul de a exploda! Şi doar de la câteva 
mângâlieri. Desfăcându-i picioarele cu genunchiul, se postă 
între pulpele ei şi o sărută pătimaş, explorându-i gura aşa 
cum intenţiona să facă şi cu trupul. Ea gemu la atingerea 
buzelor lui, iar el se gândi că nu auzise un sunet mai erotic 
şi mai emotionant în toată viaţa lui. 

Se întoarse cu grijă într-un singur braţ ca să nu se 
lase cu greutatea peste burta ei, apoi cu cealaltă mână îşi 


prinse mădularul rigid şi îl aşeză în faţa intrării ei, 
introducându-l în primul strat de falduri umede. Simti cum 
muşchii ei se încordează în jurul vârfului, de parcă trupul ei 
încerca să îl tragă înăuntru fără voie. Insă aşteptă, 
întârziind cel mai dulce moment şi desfătându-se. Nu urma 
să mai aibă vreodată parte de senzaţia de-a o penetra 
pentru întâia oară şi voia să prelungească momentul cu 
câteva clipe, îi atinse tâmpla cu buzele. 

— Emily! 

Numele ei era o rugăciune de izbăvire, o rugăminte 
de a fi mântuit... îşi cobori şoldurile şi îşi cufundă mădularul 
dintr-o singură mişcare, până la bază, în căldura ei delicios 
de fierbinte. Se împinse până când şoldurile lui ajunseră 
lângă ale ei, apoi gemu când ea îl învălui cu moliciunea ei. 
Închise ochii preţ de o clipă, fără a face altceva în afară de 
a sta nemişcat înăuntrul ei şi de-a se bucura de senzaţia 
minunată de a fi înconjurat de ea. Un scâncet slab ieşi de 
pe buzele ei, încercând fără noimă să dea glas nevoii. El 
răspunse nevoii ei începând să se legene. Mişcând uşor din 
şolduri, reuşi să crească excitarea din ea. Dar apoi, 
incapabil să se mai stăpânească, o penetră mai adânc, 
până când fiecare mişcare o făcu să geamă şi fiecare 
retragere îi smulse de pe buze un scâncet dezamăgit. 

— Mişcă-te cu mine, scumpo. Îşi coborî mâinile ca să o 
apuce de şolduri şi să îi arate cum să se ridice de pe saltea 
ca să îi întâmpine fiecare mişcare. Arată-mi că mă doreşti. 

Când îşi ridică şoldurile ca să le întâlnească pe ale ei, 
îi gemu numele şi o ridică, sprijinind-o de el din nou şi din 
nou, până când găsi ritmul firesc al trupurilor lor unite, 
până când şoldurile ei se apăsară în ale lui, până când se 
zvârcoli dornică şi incontrolabil sub el. Cu braţele pe umerii 
lui, Emily închise ochii, tremurând de plăcere. Nu ştiuse 
niciodată că putea fi atât de grozav cu un bărbat, atât de 
bine. Şi cât de bine era! Şi niciodată în căsnicia ei nu fusese 
intimitatea atât de... specială, atât de desăvârşită ca acum. 


Grey o voia; dorinţa animalică pe care o vedea în ochii lui 
lacomi o bucura nespus, şi cu siguranţă aşa era de aşteptat 
să stea lucrurile între un bărbat şi o femeie. Durere plăcută. 
Atracţie animalică. Fierbinţeală şi sudoare. Perfecţiune. 

Dar nici asta nu era de-ajuns. Ceva se întâmpla cu ea, 
ceva ce îşi dorea cu disperare să se întâmple. Fără vreun 
avertisment, o mistui un foc interior - atunci înţelese ce 
însemna intimitatea dintre bărbat şi femeie. O, Doamne, 
acum ştia. 

Strigătul îi ieşi din gâtlej, în timp ce toţi muşchii i se 
încordară. Sexul îi pulsa în jurul lui, apoi se eliberă într-un 
fior zguduitor de plăcere dulce care explodă ca un milion de 
stele din centrul ei, unde era el împlântat. Se simţea moale 
sub el, incapabilă să facă altceva decât să gâfâie. 

Grey o împingea cu şoldurile, renunțând la control, 
căci căuta şi el să se elibereze. 

— Niciodată... niciodată nu a fost aşa de bine, gemu 
el nedesluşit. Doar tu, Emily... Doamne, puştoaico, numai 
cu tine a fost aşa... 

Ea simţi înăuntru prima mică explozie a eliberării lui 
şi, fără vreo urmă de ruşine, îşi înclină şoldurile pentru a-l 
primi. Nu trebuia să fie prudentă, nu trebuia să îşi refuze 
această ultimă plăcere şi cel mai preţios dar de la el. 
Gemând zguduitor, Grey se împlântă adânc în ea şi se 
eliberă, încordându-şi coapsele şi fesele pentru a se goli şi 
de ultima picătură. Apoi se prăbuşi pe o parte lângă ea. 

Cu ochii încă închişi, ea stătea cu o mână rezemată 
de pieptul lui, în acelaşi loc unde o ţinuse şi când fusese 
cuprinsă de moleşeala aceea plăcută. Inima lui. 

— Emily, eşti bine? In vocea lui răguşită se ghicea 
îngrijorarea, îşi puse mâna pe burta ei. Copilul? 

— Suntem amândoi bine. Işi puse mâna peste a lui şi 
îşi împleti degetele cu ale sale. Apoi deschise ochii şi se 
simţi năvălită de un val de fericire când văzu bucuria pură 
de pe chipul lui. Insă îşi muşcă buza de jos. Dar... 


— Dar ce? 

Se încordă, dintr-odată temător. 

Ezită, apoi zise fără să vrea: 

— Vai, dar Thomas nu trebuie să afle vreodată de 
asta! 

El râse şi o strânse cu putere în braţe. 


Capitolul 7 


Somnul îi fu tulburat de o bătaie în uşă, iar Emily se 
trezi tresărind speriată. 

Cercetă cu privirea încăperea ciudată scăldată de 
soarele dimineţii ce intra pe fereastră. Clipi, stând o clipă să 
îşi amintească unde era şi cum ajunsese acolo, de ce era 
goală... şi ce se întâmplase noaptea trecută. In piept simţea 
o căldură care o făcea fericită. De data aceasta imaginea 
cu Grey strângând-o în braţe nu mai fusese doar în vis. 
Zâmbi şi se întoarse după el... 

Patul era gol. 

Zâmbetul îi pieri, şi simţi un junghi de dezamăgire. 
Plecase când ea dormea. Şi, judecând după salteaua rece 
de sub degetele ei, plecase înainte de ivirea zorilor. 

Se auzi din nou bătaia în uşă, iar inima îi bătu în piept 
cu speranţă - prosteşte -, deşi ştia că nu era Grey. Nu 
putea fi el. Până la urmă, bărbatul care îi dezvăluise toate 
secretele şi o sedusese nu ar fi bătut la uşă. 

Se ridică din pat, se întinse după haina pe care o 
lăsase pe scaun şi o puse peste trupul ei gol, închizând-o la 
nasturi până aproape de gât. Apoi deschise uşa. 

O femeie tânără era în prag, aceeaşi slujnică voinică 
de seara trecută care i se oferise atât de făţiş lui Grey. 

— Da? întrebă Emily cu severitate, nepregătită pentru 


junghiul de gelozie pe care îl simţea în piept. 

— Bună dimineaţa, coniţă. Zâmbi şi ridică o tavă 
mică. Maiorul a zis să v-aduc micu' dejun. A zis că vreţi să-l 
luaţi în cameră azi. 

— Desigur, bâigui ea politicoasă, dându-se în lături ca 
să o lase pe femeie să treacă. 

Din nou era uimită de contradicţia pe care o 
întruchipa Grey. Gentlemanul din el era îndeajuns de 
grijuliu să se asigure că ea avea să mănânce micul dejun, 
însă craiul nu putea să stea cu ea până dimineaţă. 

Slujnica puse tava pe o măsuţă de lângă fereastră. 

— Bucătăreasa l-a făcut special pentru dumneata. 

Emily îşi cobori privirea, simțindu-se vinovată că 
bucătăreasa făcuse un efort pentru ea, mai ales că nu avea 
poftă de mâncare. 

— Sunt sigură că e delicios. Se chinui să zâmbească 
recunoscătoare. Te rog să-i mulţumeşti din partea mea. 

Slujnica încuviinţă din cap, apoi se îndreptă spre uşă. 
Emily o urmă, gândindu-se că femeia pleca, dar slujnica nu 
făcu decât să se ducă pe hol să ia o rochie şi o găleată cu 
apă caldă, pe care le lăsase acolo. 

— Maiorul m-a rugat să vă dau şi astea. Puse găleata 
lângă chiuvetă, apoi îi întinse rochia. Emily o despături şi o 
ridică. Era o rochie cu model albastru din țesătură cadrilată 
cu mâneci lungi şi talie înaltă, numai bună pentru restul 
drumului spre Londra. Şi îndeajuns de largă încât să îi 
ascundă burta. 

| se puse un nod în gât. Grey se gândise şi la asta. 

— Maiorul o zis că trebuia să vază echipa şi trăsura, îi 
zise slujnica peste umăr în timp ce se ducea spre uşă, dar 
că o să vă-ntâlniţi jos după ce vă-mbrăcaţi. 

O cuprinse dezamăgirea. Deci Grey nu se întorcea. Se 
strădui să îi mulţumească pe un ton politicos. 

Uşa se închise în spatele slujnicei cu un clinchet 
discret. 


Emily închise ochii, se afundă pe marginea patului şi 
încercă să desluşească vâltoarea de emoţii care îi înceţoşau 
mintea şi îi strângeau pieptul. Nu ştia dacă putea îndura ca 
Grey să o desconsidere în această dimineaţă pentru că ea i 
se oferise fără probleme noaptea trecută. Sau şi mai rău... 
Dacă nu se gândea nicicum la ea? 

Parfumul lui încă se simţea în aşternuturi şi-n pături, 
acel miros masculin de piele şi săpun încă plutea împreună 
cu izul animalic al sexului. Şi ea mirosea la fel - o amprentă 
invizibilă ce o făcea a lui. Se împotrivi dorinţei de a se băga 
din nou în pat şi a de a se înfăşura în pături, ca să viseze 
din nou că era în braţele lui. 

Dar nu putea. Grey o aştepta jos şi, deşi nu avea 
habar ce urma să-i spună în acea dimineaţă sau ce 
sentimente urma să-i desluşească în privire - dacă urma să 
fie ceva -, singura soluţie era să dea ochii cu el. 

Oftă adânc şi se dădu jos din pat. Poate că nu stătea 
în puterea ei să schimbe sentimentele pe care le nutrea el 
pentru ea, dar era hotărâtă să nu îl lase să vadă cât de mult 
reuşea el să o bulverseze. Dar de ce era bulversată? Se 
mustră în sinea ei. Noaptea trecută împărtăşiseră pur şi 
simplu un moment de intimitate. Nu era ca şi cum se 
îndrăgostise de el, pentru numele lui Dumnezeu! 

Insă la o oră după ce se îmbăiase, se îmbrăcase şi se 
aranjase mulţumitor, inima încă îi bătea cu putere în timp 
ce cobora în curte, unde o aştepta Grey. Ar fi îngrozită să 
vadă pe chipul lui dispreţ sau dezinteres şi ar podidi-o 
plânsul, pentru numele lui Dumnezeu! 

Dimineaţa era minunată. Soarele strălucea cu putere, 
şi era puţin rece, ceea ce însemna că urma o furtună 
violentă, însă, dacă te uitai pe cer, vedeai doar nori albi şi 
simţeai o briză caldă. Noroiul şi băltoacele erau singurul 
semn că în ziua precedentă se abătuse o furtună cumplită 
asupra lor. Insă ea abia băgă de seamă, căci era prea 
distrasă de evenimentele din seara precedentă şi de gândul 


la ceea ce avea să-i spună lui Grey când urma să dea ochii 
cu el. 

Caii erau deja înhămaţi la trăsura zdrobită când intră 
în curtea grajdului, iar Grey şi Hedley stăteau lângă ea 
încruntaţi şi concentrați, judecând starea în care era. |n 
faţă, Dalton termina de verificat hamul, ca să se asigure că 
totul era în regulă înainte de a se încumeta la încă o zi 
lungă de drum la sfârşitul căreia aveau să fie la o jumătate 
de zi distanţă călare de Londra. 

Hedley trase în jos de pălărie în semn de politeţe când 
o văzu apropiindu-se. 

— Bună dimineaţa, domniţă. 

Grey, care până atunci se uitase încruntat la trăsură, 
îşi ridică privirea, distras de salutul lui Hedley, şi o văzu. 
Încremeni preţ de o clipă. Apoi colţurile gurii sale senzuale 
se ridicară încet într-un zâmbet larg şi sugestiv, şi îşi plecă 
privirea politicos. 

— Lady Emily. 

Toată groaza dinăuntrul ei se spulberă ca prin farmec, 
fiind înlocuită de o căldură nesăbuită când el o măsură 
tacticos cu privirea. Şi nu era deloc dezinteresat. Ea simţi 
că i se luase o piatră de pe suflet. Era posibil ca Grey să 
ajungă să o iubească şi apoi să o părăsească, dar nu în 
acea dimineaţă. 

— Maior Grey, îi răspunse, uitându-se la el uşor timid, 
printre genele coborâte. 

— Să înţeleg că ai dormit bine, zise el tărăgănat, 
având grijă ca în vocea sa profundă să nu se strecoare vreo 
urmă de emotie, însă ochii îi străluceau pervers. 

— Foarte bine, mulţumesc. Se înroşi sub privirea lui 
intensă, şi ştiu că putea să dezvăluie fără să scoată o vorbă 
ce se întâmplase între ei. Dar voi, domnilor? 

— Absolut deloc, interveni Hedley strâmbându-se, 
întinzându-se ca să îşi maseze şalele. Era imposibil pe 
laviţele alea al naibii de tari... 


— Sergent, vorbeşte frumos, îl mustră Grey pe un ton 
scăzut, arătând spre Emily. E o lady printre noi. 

Hedley se înroşi. 

— Vă rog să mă scuzaţi, domniţă! Trase aer în piept şi 
continuă: Din cauza afurisitelor alea de laviţe n-am reuşit 
nici io şi nici maioru să punem geană pe geană! 

Grey îşi dădu ochii peste cap oarecum amuzat. Buzele 
îi zvăcniră, dar nu scoase o vorbă. Şi Emily se abţinu să nu 
râdă pe seama sergentului credincios. 

— Îmi pare tare rău să aud aşa ceva, domnule Hedley. 
Îi atinse uşor braţul cu mâna şi îi zâmbi cu sinceră 
afecţiune. Când ne oprim în seara asta, o să ne asigurăm că 
ai un pat cum se cuvine. 

— Ar fi grozav, domniţă. 

Flecăreala cu Hedley mai dură câteva minute: o 
întrebă cum fusese micul dejun şi dacă avea toate cele 
necesare pentru călătorie, deşi Emily nu avea habar cum 
de reuşea să răspundă coerent când Grey o pironea cu 
privirea. Dorinţa animalică dinlăuntrul lui era limpede ca 
lumina zilei. Cum de nu îşi dădea nimeni seama? | se uscă 
gura când se gândi incitată la ce o aştepta la lăsarea 
întunericului, dacă acum, în lumina strălucitoare a dimineţii, 
se uita la ea cu atâta pasiune. 

Îşi drese glasul şi alungă acel gând înainte să se 
înroşească şi să îi pună pe toţi într-o situaţie stânjenitoare. 

— Aşadar, plecăm? 

— Dacă eşti gata, adăugă Grey. 

— Sunt gata pentru orice, răspunse ea fără să se 
gândească. 

La auzul acelor cuvinte, el o privi ca un animal de 
pradă, ca un lup satisfăcut că îşi găsise hrana. 

— Să pornim, atunci, zise Grey zâmbind larg. Dalton! 

Se întoarse ca să îi facă semn vizitiului că erau gata 
să pornească la drum. Emily se întrebă dacă o făcu şi ca să 
îşi alunge acea privire păcătoasă de pe chip înainte ca 


Hedley să observe şi să presupună că erau mai mult decât 
două vechi cunoştinţe, pentru că, atunci când se întoarse 
spre ea, chipul lui era total lipsit de expresie. 

— O să stau eu primul sus să ţin frâiele, îi zise. Astfel, 
Hedley o să poată dormi câteva ore înăuntru, dacă nu te 
deranjează. 

Era dezamăgită, dar nu lăsă să se vadă. 

— Nu mă deranjează deloc. 

Hedley zâmbi recunoscător. _ 

— Vă mulţumesc mult, domniţă. Işi cobori borul 
pălăriei şi îşi duse mâna la spate. Şi spinarea vă este 
recunoscătoare. 

— Să-l ajuţi pe Dalton cu caii cât o instalez eu pe Lady 
Emily, îi porunci Grey. Cred că hamurile s-au mai întins de 
la cât ne-am târât ieri prin noroi. 

— Da, domnule. 

Când Hedley se duse grăbit în faţa trăsurii, Emily îşi 
dădu seama că Grey nu îi mai spunea doamna Crenshaw. 
Simţi o căldură plăcută în partea de jos a trupului. 

— Eşti bine? o întrebă pe un ton scăzut, surprinzător 
de blând şi de intim, deşi rămăsese cu privirea aţintită 
asupra lui Hedley şi asupra lui Dalton, care se chinuiau cu 
hamurile. Păreai un pic stângace când te-ai apropiat. 

— Nu ştiam ce să cred. Îl mustră cu blândeţe, iar în 
glas i se ghicea o emoție puternică. Ai plecat în toiul nopţii. 


Umerii i se lăsară aproape imperceptibil, dar ea 
observă. Dumnezeu îi era martor că vedea totul la bărbatul 
acesta. 


— N-am avut de ales. 

— Nu trebuia să dormi pe o laviţă cu Hedley. Ştia că 
putea intui ce gândea, aşa că nu încercă să ascundă 
durerea pe care o simţise când se trezise şi nu îl văzuse 
lângă ea. Sau nedumerirea că alesese o laviţă tare în loc să 
împartă patul cu ea. Ai fi putut rămâne cu mine. 

— Nu, o contrazise el, cu un aer mâhnit. Nu-ţi voi 


pune reputaţia în primejdie. 

— Nu-mi pasă. 

— Mie da, îi răspunse cu fermitate. 

Apoi îi simţi degetele atingându-le pe ale ei peste 
faldurile rochiei şi i se tăie răsuflarea. Cu aceeaşi 
repeziciune cu care o atinsese şi-o şi retrase, înainte să 
vadă cineva. Cum nu mai simţea căldura mâinii lui, luă 
rochia şi răsuci materialul în jurul degetelor. 

El ezită, încă privind drept înainte de parcă îi era frică 
să se uite la ea. 

— Niciodată nu am petrecut întreaga noapte în patul 
unei femei. N-am vrut niciodată să stau îndeajuns de mult 
cât să dorm cu ea. Dar cu tine am vrut să rămân, recunoscu 
el cu blândeţe în glas. 

Lui Emily se puse un nod în gât, însă nu îndrăznea să 
spere că ce simţea el era mai mult decât prietenie. 

— Serios? 

— Da. Ridică uşor din sprâncene, de parcă răspunsul îl 
mirase şi pe el. Puştoaico, se pare că trezeşti tot felul de 
dorinţe noi în mine. 

Ea deschise gura, surprinsă. 

— Ce vrei să... 

— E gata, domnule! strigă Hedley. 

— Prea bine, răspunse Grey. Se duse să deschidă uşa 
trăsurii şi cobori treapta ca să o ajute să urce. Atunci, să 
mergem! 

Îi întinse mâna. Când i-o dădu ca să urce în trăsură, îşi 
duse gura la urechea ei şi îi şopti: 

— Mai poate suporta copilul altă zi lungă de drum? 

Ei i se strânse inima când auzi grija din glasul lui. 

— Da, îi zise pe acelaşi ton scăzut. Grey, îţi 
mulţumesc pentru... 

Dar nu era timp să mai spună ceva pentru că Hedley 
îşi făcu apariţia imediat, gata să i se alăture în trăsură. Grey 
îi strânse degetele cu blândeţe, şi ea îi zări o sclipire în ochi 


înainte ca el să-i dea drumul, de parcă ştia că avea de gând 
să îi mulţumească pentru că îi salvase viaţa. De mai multe 
ori decât îşi dădea seama. Se opri când se întoarse să se 
aşeze. Pe banchetă era un pachet învelit în hârtie şi legat 
cu sfoară. Se uită la cei doi bărbaţi care aşteptau lângă uşa 
deschisă. 

— Ce e asta? 

— Nimic important. Grey ridică din umeri. M-am 
gândit că o să te încânte ceva care să-ţi alunge plictiseala 
pe durata călătoriei de azi. 

Apoi se dădu în lături ca să îl lase pe Hedley să urce în 
trăsură şi să se aşeze pe bancheta din faţa ei înainte să 
închidă uşa şi să se ducă pe locul vizitiului. Trăsura porni 
greoi. 

Odată ce trăsura începu să prindă viteză, Emily învâărti 
curioasă pachetul în mână. Se uită la Hedley. 

— Sergent, ce e asta? 

— Ne-am oprit prin sat când ne-am întors să luăm 
căruţa ca să vă luăm o rochie. Nu prea erau croitorese în 
sat, aşa că maiorul i-o zis vânzătorului să deschidă 
magazinul pentru noi. 

Ea ridică mirată din sprâncene. 

— l-aţi cerut? 

— Am stăruit pe lângă el, rectifică Hedley, zâmbind 
larg. Când am cumpărat rochia, maiorul v-a luat şi asta. 
Cum a zis şi el, domniţă, nu-i mare lucru. 

Bălmăjind ceva despre banchete, dureri de spinare şi 
necuratul, se rezemă de pernă, închise ochii şi adormi în 
scurt timp. 

— Ceva care să alunge plictiseala? murmură ea. 

Impinsă de curiozitate, trase de sfoară şi desfăcu 
nodul până când hârtia se deschise în poala ei. Făcu ochii 
mari. Erau un caiet de schiţe şi un set de creioane - nu Îi 
venea să creadă! li tremurau degetele în timp ce pipăi 
caietul şi atinse fiecare dintre cele patru creioane legate cu 


o fundă roz, toate ascuţite perfect şi gata să fie folosite. 
Zâmbi fericită, iar o lacrimă se rostogoli pe caiet. 
Pentru că era cel mai frumos cadou pe care îl primise 
vreodată. Pentru că Grey îşi amintea de fata care fusese ea 
cândva, ceea ce însemna că pentru el nu avea să fie 
niciodată o văduvă pe care să o ducă în pat. 
Şi pentru că era încredinţată că îl iubea. 


* 


— lar te mişti, îl certă Emily, trasând cu grijă o linie la 
portretul pe care i-l făcea. 

— Se mişcă toată trăsura asta afurisită, mormăi Grey 
şi îşi încrucişă iritat braţele. 

— Atunci te foieşti. 

Grey ridică dintr-o sprânceană. 

— Mă plictisesc. 

— Eu nu. Colţurile gurii i se ridicară într-un zâmbet. 
Ochii îi străluceau puternic în lumina soarelui de după- 
amiază, în timp ce îi aruncă o privire seducătoare. Poate că 
în seara asta ar trebui să ne gândim la... portrete nud? 

Se întinse în faţă. 

— Crede-mă, draga mea. Vocea îi era acum un tors 
gutural. Ultimul lucru pe care vreau să-l atingi e creionul. 

Ea roşi imediat, până pe sub decolteu. Se prefăcu a 
nu auzi remarca lui şi îşi concentră atenţia pe caietul de 
schiţe. Se încăpăţână să nu îşi ridice privirea. 

El râse pe înfundate. „Câtă şiretenie!” 

Tura de sus i se terminase cu o oră în urmă, şi i se 
alăturase bucuros înăuntru, unde ea îi mulţumise pentru 
cadou cu un sărut care îi făcuse sângele să clocotească şi 
mădularul să se împietrească pe jumătate. Apoi se apucase 
să îi facă portretul, când el voia doar să îi prezinte plăcerile 
pe care le putea oferi mersul cu trăsura. Dar, din moment 
ce folosise drept scuză faptul că îi alunga plictiseala atunci 


când cumpărase setul pentru ea, nu putuse să o refuze. 

Şi chiar se bucurase că nu o făcuse. Era încântătoare 
cum stătea în faţa lui, caldă şi aurie ca lumina soarelui care 
îi cădea pe umeri. Chipul îi era vag marcat de concentrare 
în timp ce îi schiţa profilul, iar felul în care îşi muşca buza 
de jos la liniile mai grele o făcea şi mai atrăgătoare. 

Avea senzaţia că i se lua o piatră de pe umeri. Când 
se simţise ultima oară atât de relaxat şi de mulţumit? Acum 
era şi el încântat. Şi, judecând după cum Emily fredona uşor 
când desena, şi ea se simţea la fel. lar asta îi făcea plăcere 
mai mult decât voia să recunoască. Nu îi păsase niciodată 
până atunci de sentimentele unei femei a doua zi după ceo 
vârâse în patul lui, dar de Emily îi păsa. Foarte mult. 

Ea ridică privirea, radiind toată. Zâmbetul «i 
strălucitor îl străpunse, şi simţi un nod în stomac. Cu două 
zile în urmă, trăia cu groaza în suflet şi vânată în propria 
casă, iar acum era în siguranţă şi se simţea minunat, vie şi 
în libertate... Schimbarea din ea era nimic mai mult decât 
răspunsul la rugăciunile lui. Coşmarul ei nu se încheiase, nu 
era atât de naiv. Odată ce ajungeau la Londra, trebuia să îi 
asigure protecţia prin orice mijloace şi să îl vâneze pe cel 
care îi ucisese soţul şi-i incendiase casă, dar acum era 
fericită. lar fericirea lui Emily era pur şi simplu contagioasă. 

— Ştii că oamenii nu sunt de obicei încântați să 
parcurgă ore întregi zdruncinaţi pe un drum de ţară într-o 
trăsură cu suspensii proaste. 

Se uită atent la el printre gene. 

— Ştiu că sună prostesc, îndrăzni ea, ca pentru a 
pune la încercare noua încredere ce luase naştere între ei, 
dar mă tot gândesc că aşa e şi în cazul cuplurilor obişnuite 
care pleacă în călătorii lungi împreună. Conversaţii pe un 
ton scăzut, tăceri care nu sunt deloc ciudate şi... 

Îşi ţuguie timid buzele. 

„Anticipând altă noapte petrecută unul în braţele 
celuilalt”. Nu rostise acest lucru, dar el înţelesese implicaţia 


din cuvintele ei şi din lăcomia ce-i sclipea în ochi. Era 
limpede că, la fel ca el, de-abia aştepta să poposească la 
un han jegos, aglomerat şi plin cu şobolani, cu aşternuturi 
aspre şi saltele cu cocoloaşe. Nu pricepea. Trebuia să se fi 
plictisit de ea cum s-ar fi întâmplat cu orice altă femeie în a 
cărei companie s-ar fi aflat prea multă vreme. Dar nu. În 
chip ciudat, se simţea chiar mai atras de Emily. De fapt, cât 
stătuse sus, cu frâiele în mână, nu se putuse gândi decât la 
cât de mult voia să fie înăuntru cu ea. La cât de mult îl 
supăra că tocmai în acea dimineaţă Hedley era cel care se 
afla alături de ea. 

Când aveau să ajungă la Londra, a doua zi, avea săo 
încredinţeze familiei şi totul urma să se schimbe între ei. 
Dar ziua de azi era a lui. De ce să irosească vreo clipă? 

Se întinse leneş să atingă perdeaua, uitându-se cu 
viclenie la ea cu coada ochiului. 

— Ştii ce mai fac cuplurile în trăsuri când călătoresc 
pe distanţe lungi? 

— Nu, îi răspunse ea cu naivitate. Ce mai fac? 

Zâmbind pervers, el trase perdeaua. 

— O, se joacă, să mai treacă timpul. 

— Ce anume? Faptul că nu mai zâmbea însemna că 
fusese atentă la schimbarea bruscă a subiectului discuţiei şi 
bănuia unde se îndrepta. Ce fel de jocuri? 

— Cele mai bune. Se întinse să tragă şi cealaltă 
perdea, astfel că erau acum învăluiţi în lumina slabă ce 
intra pe fereastră. Işi cobori tonul seducător. Ai vrea să te 
joci cu mine, puştoaico? 

La auzul insinuării evidente, îl fixă cu privirea şi obrajii 
i se înroşiră irezistibil. 

— O, da, zise ea cu răsuflarea întretăiată. Când el 
ridică dintr-o sprânceană drept răspuns la înflăcărarea ei, 
obrajii i se făcură stacojii. Sigur nu aş vrea să te plictiseşti. 

— Ce drăguţ din partea ta, murmură el cu o 
recunoştinţă sinceră. 


Cu siguranţă avea să ţină plictiseala la distanţă dacă 
o dezbrăca şi îi lingea fiecare părticică seducătoare a 
trupului. 

Ea trase adânc aer în piept, de parcă simţea gândurile 
necurate ce îi treceau prin minte. 

— Ce jucăm? 

— Am o idee. Puse încuietoarea la uşă. 

— Ştiam că vei avea, murmură, ceea ce îl făcu să 
zâmbească şi mai pervers. 

— Jocul e simplu. Ne dăm porunci pe rând şi, 
indiferent de poruncă, trebuie să o execuţi. Nu poţi refuza, 
altfel pierzi. 

Acum respira mai greoi. Excitarea îi făcea să ardă de 
dorinţă pielea din jurul decolteului. 

— Cum ştiu c-am câştigat? 

— Crede-mă, vei şti, murmură el. 

În ciuda căldurii din priviri sau poate datorită ei, Emily 
tremura. 

Jocuri... Se jucau, şi ea bănuia incitată că jocul pe care 
îl propunea el avea să fie scandalos, altfel nu ar fi tras 
perdelele; intim, altfel nu s-ar uita la ea de parcă voia să se 
înfrupte din ea; şi foarte pervers, altfel nu ar fi folosit vocea 
aceea joasă şi răguşită care o învăluise ca o vrajă. Inima îi 
bătea deja cu putere în piept, şi simţi o durere plăcută între 
coapse numai la gândul că urma ceva păcătos. 

Şi exact asta voia să facă. Să fie foarte, foarte 
păcătoasă cu acest bărbat. 

— Bănuiesc că vrei să fii primul? îl întrebă, simţindu- 
se deodată stânjenită ei din cauza lăcomiei cu care o 
privea. 

— Desigur, răspunse - puţin cam prea încântat, se 
gândi ea, deşi i se făcu pielea de găină pe braţe fără să 
vrea. 

— Desigur, repetă ea sec. Cum de am ghicit? 

Ochii lui străluciră ca reacţie la sarcasmul din replica 


ei. 

— Nu uita că trebuie să faci tot ce-ţi spun. 

— Până-mi vine rândul, când va trebui tu să faci tot ce 
spun eu, îi reaminti. Şi cât de mult aştepta clipa aceea! Să-l 
aibă la degetul mic pe bărbatul acela puternic... Când îmi 
vine rândul? 

— Când poruncesc eu. Zâmbi prefăcut, apoi ţâţâi 
dezaprobator. N-ai fost atentă? 

Ea se încruntă. 

— Nu mi se pare corect să... 

— Lasă caietul şi creionul. 

Inima ei bătu mai repede. Primul ordin i se păru mai 
mult o cerinţă decât o poruncă, dar făcu întocmai ce i se 
ceru şi le puse deoparte. 

— Ce urmează? 

Îşi aţinti privirea asupra gurii sale. 

— Linge-te pe buze! 

— Să-mi ling... Se opri. Apoi, pe un ton mai blând, 
nevenindu-i să creadă: Vrei să... Serios? 

Nu mai zâmbea, iar acum chipul lui era marcat de o 
expresie întunecată şi persistentă. Repetă încetişor, dar 
ferm: 

— Linge-ţi buzele pentru mine, puştoaico! 

Sângele începea să îi curgă mai repede prin vene. 
Făcu încetişor ce i se ceru şi îşi trecu vârful limbii peste 
buze. O mişcare normală, una pe care o făcea de mai multe 
ori pe zi fără să se gândească, dar acum, când o privea, 
gestul i se părea de un erotism imposibil de negat. 

— Aşa? 

Vocea îi era mult mai guturală decât intenţionase. 

— Exact aşa, murmură el. Îşi fixă ochii asupra gurii ei 
preţ de un moment fierbinte, apoi îşi cobori privirea de-a 
lungul trupului său. Acum ridică-ţi fustele! 

Inima ei bătea de să-i sară din piept. O văzuse deja 
goală - pentru numele lui Dumnezeu, o şi spă/ase! —, dar 


acum, fiind amândoi îmbrăcaţi în trăsură, i se părea cumva 
mai intim să îşi descopere chiar şi o părticică mică din 
piele. Era vulnerabil. Şi delicios de entuziasmant. Cu 
respiraţia întretăiată, încercând să îşi ascundă tremurul 
mâinilor care coborau pe picioare până la genunchi, prinse 
muselina între degete şi îşi ridică fustele. Marginea tivului 
din dantelă i se ridică uşor peste picioarele fără dresuri - ce 
scandalos! — şi dezvălui câte puţin din gambe. In locul 
unde privirea lui poposea, simţea un fior cald de plăcere la 
fel de real de parcă el chiar o mângâia, cu blândeţe. 

Tivul îi ajunse la genunchi, şi se opri. 

— Mai sus, îi zise el cu voce gâtuită. 

Inima îi bubuia în piept, şi simţea o zvâcnire 
dureroasă între picioare, în timp ce ochii lui plini de dorinţă 
se concentrau asupra fustelor. În ciuda felului nonşalant în 
care stătea rezemat pe banchetă, Emily intuia cât era de 
înfierbântat şi îi auzea respiraţia sacadată şi superficială ce 
îi trăda nerăbdarea. 

Însufleţită de reacţia lui, ridică tivul şi mai mult, ca să 
îşi dezgolească picioarele ademenitoare - cu genunchii 
apropiaţi - şi puţin din pulpele goale de sus. Fusta i se 
strânsese în poală, ascunzând triunghiul de cârlionţi de 
dedesubt. Şi respiraţia ei era mai sacadată acum. Emily îşi 
simţea gura atât de uscată, încât fu nevoită să îşi lângă din 
nou buzele sub privirea lui înflăcărată care urca precum o 
mângâiere în susul unei coapse dezgolite şi cobora pe 
cealaltă. 

— Mai sus, puştoaico! 

— Mai sus? 

În locul ţipătului surprins la care se aşteptase, ea rosti 
cuvintele ca un geamăt gutural. El încuviinţă o singură dată 
din cap, cu privirea zăbovindu-i în zona vintrei. 

— Vreau să te văd pe de-a-ntregul. 

Preţ de o clipă, Emily nu se mişcă - nu se putea 
mişca! 


Nici măcar nu se mai dezbrăcase în faţa unui bărbat 
în lumina zilei, şi acum să se dezgolească într-un mod atât 
de lasciv, într-o trăsură în mers, în lumina soarelui după- 
amiezii... Dar el o pironea cu privirea, aşteptând răbdător, 
cu o dorinţă crescândă, făcând căldura şi umezeala să i se 
strângă între picioare - şi era convinsă că nu se putea opri. 
Nu avea nicio putere în faţa stăruinţei lui, pentru că îşi 
dorea şi ea cu o ardoare ce o egala pe alui. 

— Asta vrei? şopti ea. 

Işi puse mâinile deasupra genunchilor şi îşi mişcă 
degetele de-a lungul coapselor, ridicând fusta până când îi 
ajunse la şolduri şi o descoperi de la mijloc în jos. 

Grey scoase cu putere aer din plămâni. Ea îi privi 
chipul, dar el se uita ţintă la picioarele ei, la peticul de 
goliciune de sub talia rochiei şi la cârlionţii care ieşeau 
dintre coapsele ei apropiate. O pârjolea cu privirea şi era 
năpădit de o dorinţă pură, a cărei fierbinţeală o făcea să se 
cutremure. 

— Doamne, puştoaico! Se foi stânjenit pe banchetă. 
Deja m-am întărit. 

— Foarte bine, toarse ea, mângâindu-şi coapsele în 
sus şi-n jos, atrăgându-i atenţia spre centru. Atunci câştig. 

El luă o gură tremurândă de aer şi murmură: 

— Amândoi câştigăm. 

In timp ce îl privea lung, înţelese deodată încântată 
cum să joace acel joc. Chiar dacă el dădea ordine, ea 
deţinea controlul, pentru că ea putea să îi îndeplinească 
dorinţele perverse. Şi îi plăcea. Tare mult. 

— Atunci porunceşte-mi din nou, îi ceru ea cu 
blândeţe, zâmbind cuceritor. 

Acum îşi linse el buzele. 

— Desfă-ţi picioarele! 

Se simţi cuprinsă de o încântare pură. Cu coapsele 
tremurând, îşi desfăcu încet genunchii câţiva centimetri, 
îndeajuns cât să dezvăluie o mică parte ademenitoare din 


ceea ce-l aştepta între picioarele ei, dar nu de-ajuns pentru 
ochii lui lacomi şi cercetători. Grey scoase un sunet frustrat. 
Emily fu străbătută de un fior dat de puterea pe care o avea 
asupra lui şi de modul în care se controlau unul pe celălalt. 

— Desfă-le mai mult, mărâi el, cu ochii fixaţi pe zona 
dintre picioare. Ştii ce vreau. Desfă-ţi picioarele! 

Ea închise ochii, scâncind uşor, îşi puse mâinile pe 
genunchi şi împinse, arătându-i-se în toată splendoarea. 

Un geamăt masculin de satisfacţie străbătu trăsura, 
sunetul puternic strecurându-se până în centrul fiinţei ei, 
care pulsa. Aerul rece îi furnica peticul gol de feminitate 
expus luminii slabe a soarelui filtrate prin perdele, dar 
pielea îi ardea de plăcere. Neîndrăznind să se mişte până 
când el nu se va sătura să o privească, trase repede câteva 
guri de aer, în timp ce inima i-o lua la goană şi, aşteptând 
cu entuziasm următoarea poruncă, se rugă fierbinte ca lui 
să îi facă plăcere ceea ce vedea. 

— Doamne, cât de frumoasă eşti... Apoi zise atât de 
încet, că abia auzi: Atinge-te! 

Ea făcu ochii mari. 

El se aplecă în faţă, cu coatele sprijinite pe genunchi, 
uitându-se la ea cu foamea neostoită a unui bărbat 
flămând. Dorinţa pulsa în adâncimile ciocolatii ale ochilor 
săi, şi se simţi străbătut de un val excitare atât de puternic, 
încât erecţia îi lovi cu putere pantalonii. Emily tremura de la 
propria dorinţă crescândă. Nu era blândeţea răbdătoare cu 
care făcuse dragoste cu ea noaptea trecută, ci o reacţie 
animalică, de prădător. Avea să se desfete cu ea, după cum 
îi promisese. Şi tremura toată de dorinţa de a fi devorată. 

— Atinge-te, Emily, repetă el, cu o intensitate care îi 
trimise fiori pe şira spinării. Vreau să mă uit cum te 
satisfaci. 

Ea încremeni. Oare jocul mersese prea departe? De 
fapt, se mai jucau? Era sfâşiată între dorinţa de a se opri 
până nu depăşea o limită, dincolo de care nu mai exista 


cale de întoarcere, şi dorinţa perversă de a-l seduce fără 
să-l atingă. 

Dintre buzele ei tremurânde ieşi un oftat uşor, şi îşi 
strecură mâna între picioare. 

El nu scoase niciun sunet, ci doar urmări cum ea îşi 
trecea vârfurile degetelor printre cârlionţii ce îi păzeau 
feminitatea, cu ochii fixaţi asupra degetelor ei cercetătoare. 
Se simţea delicios de depravată, dârză şi deloc ruşinată de 
privirea lui intensă. O, Doamne... simţea că trăia! 

Inchise ochii şi se rezemă de pernă, cu picioarele 
desfăcute cât putea de mult în trăsura îngustă, apoi îşi 
introduse degetele în crăpătură şi de-a lungul faldurilor 
fierbinţi, pentru a se atinge cum îi cerea el. Pentru a se 
explora aşa cum nu o mai făcuse până atunci, nici măcar 
singură la baie. El gemu, iar sunetul păru a veni de 
aproape, de parcă se aplecase deasupra ei, însă ea nu reuşi 
să deschidă ochii să se uite la el. 

— Nu ai idee ce încântătoare eşti, şopti el, vocea lui 
mieroasă vâjâindu-i în cap şi crescându-i pulsul, cât de 
seducătoare în inocenţa ta... de câte ori mi-am închipuit în 
astea două zile că te voi privi făcând asta. 

Încurajată de cuvintele lui, imită felul în care o 
mângâiase noaptea trecută, trasând cercuri şi mângâindu- 
şi faldurile. El scoase un răget animalic, iar sunetul primitiv 
o excită până când tremura incontrolabil. Nu auzise 
niciodată un bărbat gemând de plăcere până atunci, 
niciodată cu atâta pasiune necontrolată şi dorinţă 
insuportabilă. Şi nici măcar nu o atingea! 

Incepu să icnească şi să tremure de la atâta excitare. 
Dorinţa crescândă care pulsa prin ea o împingea să caute 
aceeaşi eliberare pe care i-o oferise el noaptea trecută. Se 
abandonă durerii care pulsa sub degetele ei, împingându-şi 
degetele adânc în moliciunea umedă, cum făcuse şi el, ca 
să se mângâie, să exploreze, să se excite... Scânci 
tânguitor, ajungând aproape de eliberare, dar incapabilă să 


se arunce în hău fără el. 

— Sărută-mă, îi ceru cu glas răguşit ce sugera o 
nevoie disperată şi o excitare fără limită. Acum... am 
nevoie să fiu sărutată. 

Gura lui se lipi de-a ei puternic, provocator şi lacom, 
şi-ţi strecură limba între buzele ei, ca să revendice atât 
sărutul, cât şi pe ea. Continuă să îi răvăşească gura cu 
limba, să guste şi să pustiască, chiar în timp ce se lăsa în 
jos pe podea, între coapsele ei. Îşi dezlipi gura de a ei, 
începu să o muşte uşor de sâni şi cobori spre abdomen, ca 
să-i sărute blând interiorul dezgolit al coapsei. 

Emily făcu ochii mari. 

— Ce... îl apucă de umeri. Ce faci? 

— Exact ce mi-ai cerut, murmură el lasciv, şi faţa i se 
lipi de pielea ei în timp ce îşi întoarse capul ca să îi sărute 
delicat coapsa. Te sărut. 

Se zvârcoli, pentru că trupul ei încins tânjea după 
gura lui. Dar cu siguranţă nu însemna că avea să o sărute 
acolo... 

O linse. Acolo. 

— O, Doamne! 

Gemu şi îşi dădu capul pe spate, abandonându-se 
neajutorată. 

— E rândul tău, îi zise el cu perversitate în timp ce 
buzele îi gâdilau punctul central dintre coapsele desfăcute, 
şi trebuie să fac ce mi-ai poruncit. 

Ea îşi afundă degetele în părul lui des ca să nu cadă, 
în timp ce el făcea cercuri încete cu limba în jurul ei. 
Sărutând şi gustând, lingând şi muşcând uşor, gura lui era 
de-a dreptul diabolică... şi, o, atât de dumnezeiască! Nu îşi 
închipuise niciodată că se putea simţi atât de minunat, dar 
şi atât de depravată ca acum, cu trupul ei fremătând fără 
ruşine sub asaltul buzelor lui. 

Îi muşcă uşor crăpătura numai ca să o lingă pe toată 
lungimea până la punctul care pulsa. Ea icni înfiorată de 


plăcere în timp ce Grey îşi trecea buzele pe punctul 
sensibil. Ea avea acum picioarele peste umerii lui, iar Grey 
îi susţinea coapsele cu palmele, ţinându-i-le desfăcute ca 
gura lui lacomă să se poată desfăta. 

— Ai un gust divin, murmură el. Aşa dulce şi delicios... 
Şi totul e al meu. 

Ea icni în timp ce limba lui pătrunse mai adânc, apoi 
gemu în timp ce el intra şi ieşea iar şi iar, cu o mişcare 
rapidă care o săgeta, lăsând-o fără suflare şi cu sexul 
tremurând sub gura lui. 

— Grey, îl imploră ea, nesigură dacă îl ruga să 
înceteze sau să înteţească focul dinlăuntrul ei. 

El râse de buimăceala ei, iar sunetul puternic tuna 
ademenitor de-a lungul feminităţii sale. Ce joc pervers 
alesese! Chiar şi când pierdea, câştiga. Era neajutorată în 
faţa lui, tremura şi se simţea moleşită. Şi îşi dorea fierbinte 
mai mult. 

Scânci în timp ce fu străbătută de o dorinţă arzătoare 
şi îşi ridică şoldurile pentru a-l forţa să îşi apese gura şi mai 
mult, ca limba să pătrundă mai adânc. Atât de aproape, 
atât de aproape de eliberare... Dar el o ţinea cu o deosebită 
pricepere deasupra prăpastiei, fără să o lase să se 
prăbuşească. 

— E din nou rândul meu, zise el gâtuit. Fă cum îţi 
poruncesc, puştoaico! 

— Da... orice! Orice vrei, scânci ea neajutorată în timp 
ce el o sărută pentru ultima oară, cu o blândeţe imposibil 
de suportat de centrul pulsând al fiinţei lui. 

Greu se dădu în spate şi o trase spre el, ridicând-o ca 
să îi desfacă picioarele de-a lungul coapselor sale. 

— Eu te vreau pe tine. Ochii îi străluceau ca a unui 
diavol. Chiar aici. 

— Aici? În loc de oftatul la care se aştepta, ea rosti 
întrebarea torcând gutural. Aşa? 

Mâna lui cobori pervers între picioarele ei, pentru a-i 


mângâia  faldurile încinse şi a-i înfrânge rezistenţa, 
accentuând durerea ce fremăta înăuntrul ei. 

— Exact aşa. 

— Dar... suntem într-o trăsură, protestă, deşi era 
limpede că dorea acest lucru, pentru că degetele lui 
experte erau umede în timp ce o cercetau fără milă. 

— Ştiu. li zâmbi larg şi pervers, apoi se ridică pentru a 
o săruta şi a înăbuşi geamătul ce ameninţa să îi iasă de pe 
buze. N-o să-i facem rău bebeluşului, promit. 

Ea fu profund înduioşată să constate că el manifesta 
atâta atenţie faţă de copilul ei nenăscut. Dar să facă 
dragoste într-o trăsură în mişcare, cu ea stând pe el aşa... 
nu crezuse niciodată că ar fi posibil, nici măcar nu se 
gândise la asta... Se zvârcoli când văzu erecţia mare care 
se izbea de fundul ei şi imediat deveni deschisă pentru noi 
încercări. 

— Da, şopti ea şi se aplecă pentru a-l săruta, dispusă 
să facă orice îi poruncea. 

Grey se descheie repede la pantaloni, apoi se eliberă 
de materialul strâns şi îi ridică fusta în jurul taliei, ca să nu îl 
incomodeze. Îl excitase peste măsură, şi trebuia să o 
posede. Acum. Mâinile lui se strecurară sub ea ca să îi 
apuce fesele şi, cu un geamăt stins, o trase spre el, 
străpungând-o cu o singură împunsătură rapidă, îi înăbuşi 
strigătul surprins cu gura şi se bucură când îi simţi tremurul 
de plăcere care o cuprinse când îl simţi în ea tare ca piatra 
şi hotărât să o satisfacă. 

— Mai încet, o avertiză. Îi muşcă lobul urechii în timp 
ce o legăna uşor, mişcându-şi şoldurile până când ea îi 
cuprinse tot mădularul şi se stabiliză deasupra lui. ÎI 
cuprinse cu braţele în timp ce gâfâia, şi trupul îi tremura în 
aşteptarea înfrigurată a orgasmului ce se apropia şi pe care 
de abia aştepta să i-l dăruiască. O să te audă de afară. 

Ea se dădu un pic în spate, îndeajuns cât să vadă cum 
mâinile lui îi strângeau fesele în timp ce o ridica şi o cobora 


ca să îi înfigă mădularul în căldura ei. Doamne sfinte, ce 
bine era! Cât de grozav şi de delicios! Cât de incredibil de 
savuros, cu fiecare muşchi din ea încordându-se pentru a-l 
ţine captiv în ea. 

Grey era convins că îi plăcea şi ei, pentru că îi auzea 
sunetele de plăcere. 

— Călăreşte-mă, puştoaico! li puse picioarele pe 
banchetă ca să îşi poată menţine echilibrul în genunchi 
deasupra lui, apoi îşi izbi şoldurile de ale ei. Călăreşte-mă 
zdravăn! 

Emily făcu întocmai, împingându-se şi retrăgându-se. 
Senzaţia era minunată. El gemu în timp ce ea se dădu în 
spate, îşi împlântă degetele în umerii lui pentru a se 
echilibra, tot mişcându-se în sus şi în jos, de parcă 
mădularul lui era o jucărie perversă creată doar pentru ca 
ea să aibă parte de cele mai depravate plăceri pe care şi le 
dorea. Şoldurile ei se lăsau nemiloase peste ale lui în timp 
ce se îndrepta spre eliberare. 

— Grey! 

O străbătu un fior incontrolabil. 

Trupul îi cobori cu putere în jurul mădularului lui, iar 
ea îşi dădu capul pe spate şi îşi arcui spatele. Se chinuia să 
respire, cu coapsele tremurând în timp ce căldura ei pulsa 
în jurul lui... 

Grey o strânse tare în braţe, şi gura i se lipi de a ei, 
pentru a înăbuşi strigătul neajutorat, în timp ce Emily se 
eliberă. Strigându-şi nevoia, se împlântă în ea de jos, 
ţinând-o bine de şolduri, apoi explodă cu atâta intensitate, 
încât un al doilea strigăt scăpă printre buzele ei. Emily se 
prăbuşi, complet istovită. 

O strânse tare în braţe, cu mădularul flasc încă în ea. 
Sexul ei cald pulsa ademenitor în jurul lui cu fiecare val de 
plăcere care o cuprindea. Nu voia să se mişte, preferând să 
o ţină pur şi simplu în poala lui, cum îşi dorise să o posede 
de când îl ademenise cu atâta îndrăzneală în trăsură să o 


sărute. Nu o minţise. Nu se mulţumise doar să guste. 
Doamne, cât se ospătase din ea! 

— Grey? zise ea cu blândeţe. 

— Da? 

— Am câştigat. 

Râse şi se cuibări la pieptul ei. Nu mai fusese în viaţa 
lui mai fericit ca acum. Vulpiţa asta îl schimbase. Pentru 
prima oară, se bucura nu numai de trupul unei femei, ci şi 
de femeia însăşi. De ea toată. Şi nu ştia cum avea să fie în 
stare să renunţe la ea odată ce ajungeau la Londra, iar ea 
rămânea cu familia ei, şi el pleca în Spania. 


Capitolul 8 


Emily se opri în pragul hanului unde se opriseră să 
înnopteze. Ceilalţi drumeţi se strânseră înăuntru în jurul 
meselor şi se aşezară pe scaune cu spătar înalt trase 
aproape de căminul masiv din piatră. Incăperea mirosea a 
fum şi a bere, dar pereţii de piatră fuseseră văruiţi de 
curând, podelele curățate, iar lumânările străluceau cu 
putere. Simţi o senzaţie plăcută în stomac în timp ce 
asimila totul. Era curat, bine luminat, sigur... şi îl avea din 
nou pe Grey pentru ea. 

Oftă. „Raiul pe Pământ”. 

După ce se prăbuşiseră unul în braţele celuilalt după 
jocul delicios de pervers pe care ea spera să îl mai joace şi 
a doua zi, Grey stătuse restul după-amiezii sus pe locul 
vizitiului, făcând cu schimbul la frâie. Îi plăcea liniştea ce o 
împresura. Avusese timp să termine portretul lui, să atingă 
drăgăstos liniile cu degetele şi să vadă din nou cu ochii 
minţii fiecare sărut delicios şi fiecare mângâiere. Nu îl 
deranja că era însărcinată, o dorea în ciuda acestui lucru şi 
părea să îi placă atunci când ea prelua iniţiativa ca să îi 


provoace plăcere. Aşa că în seara asta plănuia să îi arate 
toate felurile în care putea face asta. 

De parcă îi citise gândurile, el apăru în spatele ei. 

— E în regulă aici? 

Ea încuviinţă din cap. Era mulţumită cu un hambar şi 
o căpiţă de fân dacă îl avea pe Grey alături. 

— Şi e sigur. Oricine a pus focul acolo la Snowden nu 
avea cum să ne urmărească până aici. O strânse liniştitor 
de braţ. Te poţi odihni fără griji în noaptea asta. 

Buzele îi zvâcniră în timp ce se forţa să nu 
zâmbească. Ultimul lucru pe care voia să îl facă era să se 
odihnească. 

— Hai să ne luăm o cameră! 

O prinse de braţ şi o conduse prin încăpere spre bar. 

Inima îi bătea în piept şi se simţea entuziasmată. Nu 
spusese nimic cu încărcătură sexuală, nici măcar vreo 
aluzie, însă o trecu un fior la gândul ademenitor de a se 
pregăti pentru noapte. Cu el. 

Grey se întinse după pană ca să semneze în registru 
şi încuviinţă scurt din cap către hangiul chel care termină 
de şters barul şi îşi aruncă prosopul peste umărul masiv. 

— O să avem nevoie de boxe pentru cai şi de două 
camere pentru la noapte, de preferat la capete opuse ale 
holului. 

Lui Emily aproape îi sări inima din piept la auzul 
acelor cuvinte şi obrajii i se înroşiră. O, da, chiar se 
pregăteau să înnopteze aici. 

— Sus pe dreapta! Hangiul îi întinse două chei pe bar. 
Plata în avans. Să vorbească vizitiul cu şeful de la grajduri 
în legătură cu caii. 

Grey încuviinţă din cap şi îi dădu suficienţi bani cât să 
acopere cheltuiala. 

— Şi o găleată cu apă caldă în cameră pentru 
doamna, şi seara, şi mâine-dimineaţă. 

— Da, domnule. Dumneata şi soţia dumitale o să mai 


aveţi nevoie de ceva? 

Când auzi asta, inima lui Emily pur şi simplu se opri. 
„Soţia dumitale”. 

Hangiul credea că erau căsătoriţi, că ea şi Grey erau... 
„O, nu!” 

„Sau... O, da?” Oare era aşa greşit din partea 
bărbatului să creadă că erau căsătoriţi, mai ales după ce 
fuseseră intimi atât cu trupurile, cât şi cu secretele? La cât 
de drăgăstos se uita la Grey şi acum şi la cum o ţinea el 
posesiv aproape de el, putea fi careva învinovăţit că făcuse 
o asemenea presupunere când intraseră aici, la apusul 
soarelui? 

Nu însemna nimic, îşi spuse. Hangiul pur şi simplu se 
înşelase. 

Insă Grey nu îl corectă, iar Emily îşi dădu seama că 
nici nu voia să o facă. O părticică din ea era încântată că 
Grey ar putea să o vadă nu doar ca pe sora mai mică alui 
Thomas, nu doar ca pe o prietenă. Şi îşi dorea din toată 
inima ca el să găsească o cale de a-şi amâna plecarea în 
Spania ca să rămână la Londra pe durata sarcinii ei, ca să 
fie cu ea când se năştea copilul... dacă nu şi apoi. Şi, pentru 
numele lui Dumnezeu, ce rău era dacă se întreba cum ar fi 
ca Grey să-i fie soţ, ca el să fie tatăl copilului? Ce păcat 
săvârşea dacă lăsa pe cineva să presupună că în seara asta 
chiar îi aparţinea? Nici măcar soarta nu o putea învinovăţi. 

— Avem tot ce ne trebuie, răspunse Grey, uitându-se 
la Emily, cu un aer misterios. 

li mulţumi repezit hangiului, îi dădu cea de-a doua 
cheie lui Hedley şi îi făcu acestuia semn să se ducă afară în 
curte ca să se ocupe de cai. Apoi puse o mână pe spatele 
lui Emily şi o conduse spre salon, unde se servea masa. li 
şopti la ureche: 

— N-a însemnat nimic. 

— Ce vrei să spui? 

Ea se prefăcu a nu înţelege, deşi golul pe care îl 


simţea în stomac îi dădea foarte clar de înţeles ce voise el 
să spună. 

— Un bărbat şi o femeie călătoresc împreună... el nu 
vrea probleme, aşa că se preface că nu observă şi se 
comportă de parcă cei doi ar fi căsătoriţi. 

| se puse un nod în gât pe măsură ce ruşinea creştea 
în ea, dar se chinui să nu lasă să i se vadă nimic pe chip, ca 
el să nu îi observe durerea apăsătoare din suflet. 

— E bine de ştiut că hangiul îmi va păstra reputaţia 
intactă. 

— Nu doar pe a ta. Hanul ăsta e pe drumul spre 
Gretna Green. Pun prinsoare că face bani frumoşi de pe 
urma nuntilor între scoțieni. 

Deşi simţi căldura privirii învăluind-o, se uită drept 
înainte şi încuviinţă din cap, incapabilă să se uite la el. 

O, ce prostuţă fusese! Deşi îşi imaginase cum ar fi să 
fie doar a lui, Grey se gândise doar la banii economisiţi de 
cei care fugeau pe ascuns să se căsătorească. Făcuse exact 
ceea ce el o avertizase să nu facă... făcuse o confuzie între 
sex şi afecţiune, dorindu-şi de la el mai mult decât trupul. 

— Înţeleg. 

Îşi permise să clipească doar o dată. Cu putere. El se 
opri, îi puse mâinile pe şolduri şi îi întoarse faţa către el. Se 
uită nedumerit la ea. 

— Ce anume înţelegi? 

Ea ridică vag din umeri, sperând ca simpla mişcare să 
alunge fierbinţeala înţepătoare din spatele ochilor. Acum 
era totul limpede, de la modul diferit în care îşi trăiau viaţa 
până la ţelurile pe care le aveau. El voia aventuri şi 
peripeții, iar ea - nimic mai îndrăzneţ decât să fie o artistă. 
El era tare încântat în rol de crai şi de burlac, iar ea îşi 
dorea un soţ iubitor şi o familie, în ciuda trecutului. El voia 
libertate, iar ea îl voia... pe el. 

— Cât de diferiţi suntem, şopti ea pur şi simplu. 

Cuvintele şoptite rămaseră în aer între ei. Preţ de o 


clipă, niciunul nu se mişcă şi nu scoase o vorbă. Apoi el îşi 
miji ochii acuzator şi îşi trase mâinile. Îşi încleştă maxilarul. 

— Ce vrei să spui? stărui el. 

Ea scutură din cap, ştiind că nu putea să-l facă să 
înţeleagă. 

— Că eşti cine eşti, iar eu... 

— Eşti o lady, iar eu, un derbedeu, zise el pe un ton 
scăzut şi tăios care o răni profund. Te-am avertizat, dacă-ţi 
aduci bine aminte. 

— Nu la asta m-am referit! Inima îi bubuia în piept, 
cuprinsă de panică. O, Doamne, deja îl pierdea... Nu, n-aş 
gândi niciodată aşa. 

Fără a se sinchisi că încăperea în care se aflau era 
aglomerată, întinse o mână după el. Dar el se trase îndărăt, 
astfel că mâna ei nu îl atinse. _ 

Emily îşi lăsă mâna să-i cadă pe lângă corp. In timp ce 
se uita lung la el, ştiind că îi vedea în ochi lacrimile pe care 
nu reuşea să şi le înfrâneze, voia să îi spună cât de mult 
însemna pentru ea, cât de mult nădăjduia ca această 
noapte să nu fie ultima pe care să şi-o petreacă singură cu 
el. 

Şi dacă îi spunea? Dacă recunoştea că îl iubea, că 
poate îl iubise mereu, atunci el ar şti exact cum se simţea 
Şi... Nimic. Nu s-ar schimba nimic. Tot ar fi fiica văduvă a 
unui duce, potenţială viitoare marchiză, şi el tot un crai şi 
un spion ar fi. Nu avea să fie niciodată dispus să o iubească 
aşa cum îşi dorea ea, nu când adevărata lui iubire era 
Ministerul de Război. 

— Îmi pare rău, îşi ceru scuze pe un ton gâtuit, găsind 
cumva forţa interioară de a se da mai departe de el. N- 
am... trase adânc aer în piept şi scutură din cap. Dintr- 
odată nu-mi mai e foame. Mă duc în cameră, te rog să mă 
scuzi! 

El scoase o înjurătură printre dinţi şi se întinse după 
mâna ei. 


— Puştoaico, îmi pare rău! Te rog să mă asculţi... 

— Lady Emily! 

Emily tresări la numele său rostit atât de strident în 
încăperea comună. De la una dintre mese se ridică o 
femeie mai în vârstă îmbrăcată cu un costum verde de 
călătorie. Pe cap avea o pălărie asortată cu pene mari de 
struţ şi pe deasupra purta o haină de hermină. Flutură 
entuziasmată o batistă în aer pentru a-i atrage atenţia. 

— Lady Emily... dumneata eşti, nu-i aşa? 

Emily se chirci. „Nu, te rog, Doamne, nu! Nu ea, nu 
acum!” Dar era prea târziu pentru rugăminţi fierbinţi, şi un 
ghem dureros i se formă în stomac. Dintre toate locurile în 
care să o recunoască cineva, dintre toţi oamenii care să o 
remarce... 

Era limpede că soarta era crudă. Chiar şi când venea 
vorba despre dragoste. 

Lady Gantry era una dintre cele mai clevetitoare 
femei din lumea bună, şi, dacă o ignora, risca prosteşte ca 
femeia mânioasă să împrăştie vorbe veninoase prin toate 
saloanele din Londra. Emily se încordă, zâmbi forţat şi făcu 
o mică plecăciune în timp ce femeia nesuferită se apropia. 

— Baroneasă, zise ea cu dinţii încleştaţi, ce surpriză 
să vă văd aici... şi tocmai aici dintre toate locurile posibile. 

— 0, Lady Emily, chiar tu eşti! Femeia îi strânse 
ambele mâini, deloc conştientă de cât de mult suferea şi de 
cum se uita sfâşiată de durere la Grey, cu ochii ei umezi. 
Ştiam eu! Le-am spus lui George şi scumpei sale soţii Alice 
când ai intrat: Uite-o pe Emily Matteson, nu-ncape îndoială 
că e ea. Şi am avut dreptate! 

Lui Emily deja îi zvâcneau tâmplele din cauza vocii 
enervante a femeii şi din pricina lui Grey, care o pironea cu 
privirea, de parcă ardea de nerăbdare să-i vadă reacţia din 
clipa când dădea ochii cu baroneasa, în vreme ce el Îi 
stătea alături. 

— Sunteţi bine, nu? o întrebă ea forţat. 


În acel moment, lui Emily nu îi păsa nici cât negru sub 
unghie de cât de bine era gaița aia bătrână sau George, fiul 
ei, fost coleg de clasă cu Thomas la Eton, care traversă 
încăperea mai încet ca mama lui. La braţ avea o femeie 
sfioasă şi simplă. 

— O, da, destul de bine, ciripi Lady Gantry, acum că 
George al meu s-a însurat. Aşteptăm un moştenitor până 
vara viitoare, nu, George? 

Fiul ei încuviinţă fără vlagă şi se uită în altă parte, de 
parcă îl plictisea conversaţia. Soţia lui roşi stânjenită. 

— Felicitări! 

Emily făcu o plecăciune scurtă în faţa celor doi. 

— Cred că „mult noroc” ar fi mai nimerit, dacă mă 
întrebi pe mine, bălmăji Lady Gantry, aruncându-i nurorii 
sale o privire acră, dar femeia nu îşi ridică privirea ca să o 
vadă. Cum e familia ta, draga mea? Am văzut-o pe 
Excelenţa Sa luna trecută la petrecerea din grădină dată de 
Lady St. James. lar acum dau de tine la un han... Ce 
coincidenţă! Unde călătoreşti? 

Emily înghiţi în sec, simțindu-se ca o pasăre în colivie, 
păzită straşnic de Grey. 

— Fratele meu a fost rănit. Mă duc la Londra să-l văd. 

— A, da. Lady Gantry încuviinţă din cap şi scoase un 
sunet compătimitor. Ce veşti triste! Cu toţii am fost 
surprinşi. Până la urmă, dacă i s-a putut întâmpla aşa ceva, 
atunci cât de în siguranţă suntem noi? Dar am fost încântați 
să aflăm că Chesney a supravieţuit. 

— Chesney e cel mai încântat, vă asigur, mormăi Grey 
tăios, incapabil să tacă. 

Emily îl imploră din priviri să se comporte cuviincios, 
muşcându-şi exasperată buza de jos. Lady Gantry şi fiul ei 
se uitară la el şi clipiră amândoi, de parcă abia acum îi 
remarcau prezenţa. 

Probabil nu i se păruse destul de interesant, căci 
George se întoarse la soţia lui, care tot nu îşi ridicase 


privirea, copleşită de jenă. 

Dar baroneasa zâmbi larg şi întinse mâna. 

— Trebuie să fiţi soţul lui Lady Emily. Am auzit că s-a 
căsătorit... 

— Nu e soţul meu, interveni repede Emily. Dându-şi 
seama cu câtă însufleţire contrazisese presupunerea femeii 
şi astfel făcând-o mai curioasă pe Lady Gantry fără să vrea, 
adăugă lămuritor: Domnul Crenshaw a decedat în urmă cu 
cinci luni. 

— Am înţeles. 

Baroneasa părea nedumerită şi îl studie cu neruşinare 
pe Grey, apoi se uită la Emily şi văzu că nu era îmbrăcată 
de doliu, aşa cum se cădea. Simţind o groază profundă, 
Emily se întrebă dacă nu făcuse cumva o greşeală. O 
greşeală îngrozitoare. 

— Sunt profund îndurerată să aud una ca asta, toarse 
Lady Gantry pe un ton care îi dădu de înţeles lui Emily că 
nu era deloc întristată de veştile primite. Condoleanţe! 

Baroneasa se uită atotcunoscătoare la Grey, schiţând 
un zâmbet, de parcă tocmai îi prinsese cu mâţa-n sac. Apoi 
îşi întoarse din nou privirea spre Emily, iar zâmbetul i se lăţi 
înfricoşător de mult. Ridică dintr-o sprânceană, aşteptând 
să fie prezentată. 

O, Doamne, ce credea oare femeia aia despre ei doi? 
Însă, neavând de ales, Emily îşi drese glasul şi făcu 
prezentările. 

— Lady Gantry, vi-l prezint pe maiorul Nathaniel Grey! 
zise ea repezit. Maiorul Grey este un vechi prieten de 
familie. A fost pe front cu fratele meu în Spania şi acum e 
unul dintre oamenii cei mai de încredere ai lui Lord Bathurst 
de la Ministerul de Război. Familia mea l-a însărcinat să mă 
conducă în siguranţă de la Yorkshire, ca să fiu la căpătâiul 
fratelui meu cât timp se însănătoşeşte. 

Explicaţia pentru care era singură la un han cu unul 
dintre cei mai vestiți crai din Londra fusese rapidă şi cam 


prea bine ticluită, îşi dădu seama Emily cu groază, astfel că 
nu reuşise decât să îşi sape singură groapa. Nu îi atenuase 
suspiciunile lui Lady Gantry, ci i le adâncise. Baroneasa se 
crispă când auzi numele lui Grey. Işi miji ochii, aducându-și 
aminte reputaţia lui de crai, chiar dacă nu şi chipul, şi îşi 
trase mâna înainte ca el să i-o ia. 

„Doamne...” 

— Maior Grey, zise Emily poticnit, în ciuda nodului 
pronunţat din gât, v-o prezint pe baroneasa Gantry! 

Grey făcu o reverență politicoasă, zâmbind distant şi 
sugestiv, în clipa când diavolul acela păcătos îi zâmbi 
baronesei perfid, ca un crai versat. 

— Doamna mea, este într-adevăr o plăcere. 

Emily se uită înmărmurită şi cu reproş la el, însă el o 
ignoră. Era însoţitorul ei, trimis într-adevăr de familia ei ca 
să o ia de acolo, şi nu ar fi putut cere un apărător mai bun 
care să o ducă în siguranţă acasă. Dar vai! De ce trebuia să 
dea apă la moară clevetelilor, care aveau cu siguranţă să 
se iste, comportându-se, ei bine... în stilul propriu. 

Pufnind arogant din pricina reputației lui, Lady Gantry 
ntoarse spatele complet. 

Emily se uită lung şi miji ochii. Câtă îndrăzneală pe 
femeia asta! Nu mai văzuse niciodată un comportament 
aşa neobrăzat, iar inima i se frângea de stânjeneală. Aşa 
era oare viaţa lui la Londra? Era supus unui asemenea 
dispreţ făţiş? De aceea prefera să stea separat de lumea 
bună, în loc să devină o parte a acesteia? Indoiala veni ca o 
palmă - oare asta credea despre ea după discuţia din urmă 
cu câteva clipe? Că nu era mai bună decât snoaba aia 
moralistă de Lady Gantry? 

„Cât suntem de diferiţi...” Simţi că i se face greață. 

— Lady Emily, am rezervat un salon privat pentru 
seară. Baroneasa o luă de braţ şi îi zâmbi. Aşa că trebuie să 
iei masa cu noi. 

Emily se simţi complet deznădăjduită. Ultimul loc în 

care voia să se afle era la aceeaşi masă cu Lady Gantry. Nu 
când îşi dorea cu ardoare să îi explice totul pe îndelete lui 
Grey, să îl facă să o creadă, indiferent de cât de mult avea 
să se umilească. Şi toată ziua aşteptase să rămână singură 
cu el încă o noapte prețioasă, în care să se simtă fericită şi 
în siguranţă în braţele lui. 

— Vă mulţumesc pentru invitaţie, dar mi-e teamă că 
nu pot accepta. N-am nimic elegant de purtat la cină. Emily 
se ţinea cu dinţii de această scuză slabă. A trebuit să 
plecăm în grabă de la Snowden Hall. 

Grey îşi înăbuşi un pufnet de amuzament auzindu-i 
minciuna patetică, dar Lady Gantry nu îşi dădu seama că ea 
minţea, căci era prea ocupată încercând să nu îl privească 
pe acel derbedeu. 

— Draga mea, nu accept niciun refuz. Până la urmă, 
nu se cade ca fiica unui duce să mănânce printre derbedei 
şi şarlatani. 

„Derbedei şi şarlatani”. Se referea la Grey. Dar, când 
Emily se uită la el, nepăsarea din ochii lui îi tăie răsuflarea. 
Incercă să îi ceară iertare uitându-se implorator la el, dar 
Grey o privea cu o expresie indescifrabilă şi îşi încrucişă 
braţele peste piept. 

— Da, Lady Emily, încuviinţă el, repetând zeflemitor 
cuvintele foarte teatrale ale baronesei, trebuie neapărat să 
iei cina cu ei. Nu vrem să-ţi petreci timpul cu derbedeii. Sau 
cu şarlatanii. 

Emily se uită lung la el, ştiind că prăpastia dintre ei nu 
fusese niciodată mai mare decât atunci. Deşi era lângă ea, 
deja părea la mii de kilometri depărtare. 

— Prea bine, încuviinţă Emily pe un ton scăzut, ştiind 
că nu avea de ales. Cuvintele răsunară dureros în pieptul 
ei. Aş fi încântată să cinez cu dumneavoastră, baroneasă. 

Incleştându-şi maxilarul atât de repede că Emily nu ar 
fi observat dacă nu ar fi ajuns să-l cunoască atât de bine, 
Grey încuviinţă respectuos din cap către baroneasă înainte 


să se uite la ea. 

— Să-ţi priască cina! Noapte bună, domniţă. Făcu o 
plecăciune adâncă, în batjocură. Ne vedem dimineaţă. 

Durerea provocată de faptul că o părăsea aşa îi 
străpunse inima. „Dimineaţă”. Nu avea nicio intenţie să 
vină la ea în acea noapte. O, Doamne, stricase totul. 

— Grey, aşteaptă... . 

Dar el se răsuci pe călcâie şi plecă semet. In timp ce îl 
privea îndepărtându-se, Emily simți cum inima i se frânge. 


* 


— Lady Emily, pe drept cuvânt... tocmai pe Nathaniel 
Grey l-ați găsit! Lady Gantry o mustră şi scutură din cap. La 
ce s-a gândit familia ta? 

Un alt fel de mâncare, un alt atac dezlănţuit asupra lui 
Grey. Oftând, Emily dădu farfuria deoparte şi făcu semn că 
nu voia budinca pe care i-o puse slujnica în faţă. 

Seara trecea îngrozitor de încet, iar cina se tot lungea 
cu cele trei feluri de dinainte şi acum şi cu budinca. Insă 
nici Lady Gantry şi nici George, fiul ei, nu păreau dispuşi să 
pună capăt acestui chin şi să se retragă în încăperilor lor, 
deşi mireasa sfioasă se retrăsese după felul doi, pretextând 
că era istovită după o zi de drum. 

Emily îşi dorea nespus să poată pleca şi ea. Dar Lady 
Gantry insistase să rămână, aşa că făcu întocmai, în ciuda 
conversaţiei plictisitoare şi banale, piperată cu încercările 
femeii de a afla mai multe despre motivul pentru care Grey 
o însoțea. Deşi lui Emily îi plăcuse la început să audă 
despre cunoştinţele comune şi despre evenimentele din 
Londra din ultimele două sezoane, îşi pierduse complet 
interesul... 

— Nu-şi dau seama ce reputaţie scandaloasă are? 

Emily dispreţuia atacurile necontenite la adresa 
caracterului lui Grey. Lady Gantry părea încântată să îi 


împărtăşească bârfele legate de aventurile şi amantele lui 
Grey de după ce se întorsese din război. În mod special cu 
o femeie pe nume Lady Margaret Roquefort. Emily nu voia 
să audă nimic, însă privirea încruntată cu care încerca să o 
descurajeze nu reuşea decât să o încurajeze pe bătrâna 
clevetitoare. 

Măcar George nu se alăturase criticilor. Fiul ei nu îşi 
ascundea plictiseala în timp ce stătea în capul mesei şi 
sorbea vin de Porto, făcând o grimasă dezgustată la fiecare 
sorbitură. 

— Maiorul Grey este un erou de război rănit pe când 
îşi slujea patria, îl apără Emily, răbdarea începând să o 
părăsească. 

— Oricum ar fi, zise Lady Gantry fluturând o mână în 
aer în chip dispreţuitor, omul tot e un şarlatan cu reputaţie 
de crai. N-are familie... 

— Are familia mea de partea lui, o întrerupse. Dar se 
îndoi de adevărul afirmației în timp ce o rostea. El şi 
Thomas erau prieteni buni, iar fratele ei avea încredere în 
el să o aducă acasă, dar ştia ce părere avea familia ei 
despre el. Oare urma să fie vreodată întâmpinat cu braţele 
deschise la reşedinţa Chatham pentru mai mult decât o 
partidă de biliard cu Thomas? 

Lady Gantry scutură din cap. 

— Nu e genul de familie la care mă refer. Vorbi pe un 
ton scăzut şi secretos: E fiul unui fierar, toată lumea ştie 
asta. 

— Nu toată lumea, mormăi ea, gândindu-se la 
încrederea pe care i-o acordase când îi spusese despre 
trecutul lui. 

— Şi femeile cu care are aventuri... De-a dreptul 
ruşinos! Numai din cauza asta şi nu ar trebui să călătoreşti 
cu el! 

George se mai strâmbă încă odată cu paharul la gură, 
dar nu sorbi, iar Emily se întrebă în treacăt dacă privirea 


dezgustată era pentru Grey sau pentru mama lui, care 
dezaproba aceleaşi lucruri cu care se îndeletnicea şi 
George. 

— Sunt vinovată prin asociere? spuse Emily tăios. 

Răbdarea îi ajunse la limită. Lady Gantry oftă adânc. 

— Cu siguranţă e nedrept, sunt de acord, dar aşa 
merg lucrurile, draga mea. Desigur, nu voi sufla o vorbă 
nimănui... 

Emily îşi dădu ochii peste cap. Femeia asta afurisită 
avea să împărtăşească mai mult ca sigur totul cu fiecare 
caţă din Londra imediat ce se oprea trăsura în Mayfair. 

— Dar trebuie să fii mai atentă! Fiind fiica unui duce, 
ai o răspundere, şi trebuie să-ţi respecţi deopotrivă rangul 
şi familia. 

Emily simţi cum o cuprinde o furie oarbă. Cu siguranţă 
nu trebuia să i se ţină nicio prelegere pe acest subiect! Ştia 
foarte bine cât de scump costa răspunderea. Datorită 
simțului răspunderii se dusese fără să protesteze în exil la 
şcoală. Işi abandonase visul de a deveni artistă pentru că 
doamnele nu se îndeletniceau cu aşa ceva scandalos. Sau 
cu orice altceva. Răspunderea faţă de familia ei o forţase să 
rămână cu Andrew. Chiar şi acum simţea o greutate 
apăsătoare pe umeri. Pe parcursul întregii călătorii evitase 
înadins să se gândească la acea răspundere şi la ce o 
aştepta în Londra - probabil o răspundere şi mai sufocantă 
faţă de familie, un devotament şi mai apăsător pentru rang 
când ea îşi dorea doar să fie o mamă bună şi să îşi apere 
copilul şi pe oamenii pe care îi iubea. Printre care era şi 
Grey. 

— Măi să fie... Nathaniel Grey! Lady Gantry scutură 
din cap din nou. La ce s-o fi gândit familia ta? 

„De-ajuns!” 

— Familia mea s-a gândit că fratele meu luptă să 
trăiască şi că e de preferat cineva de încredere care să mă 
aducă în siguranţă în Yorkshire, zise Emily printre dinţii 


încleştaţi, simțind că nu mai avea pic de răbdare. Nimic mai 
mult. Şi cu siguranţă nu e un aranjament scandalos şi lipsit 
de decenţă aşa cum tot insinuaţi. Puse şerveţelul lângă ea 
şi se ridică de pe scaun. Dacă începeţi să împrăştiaţi 
zvonuri în stânga şi în dreapta, vorbind-o de rău pe fiica 
unui duce, pentru că e însoţită de persoana nepotrivită 
pentru a ajunge la căpătâiul fratelui ei muribund... o să 
lăsaţi o impresie foarte proastă. 

Lady Gantry avu îndrăzneala să pară jignită. 

— Vai, dar eu niciodată... 

— Maiorul Grey este un om bun, şi sunt foarte 
norocoasă că-l am cu mine să mă apere... Vocea îi tremura 
de furie şi rosti o rugăciune în gând, sperând că va reuşi să 
părăsească încăperea până să îşi piardă cumpătul de tot. 
Noapte bună! 

Nesocotind rugăminţile lui Lady Gantry de a mai 
rămâne în acea seară, Emily se grăbi să plece din salonul 
privat şi îşi croi drum prin han. Trebuia să îl găsească pe 
Grey şi să îşi ceară scuze pentru ceea ce spusese mai 
devreme, trebuia să îl sărute şi să îl atingă. 

Se opri în pragul încăperii comune şi se uită lung, 
nevenindu-i să-şi creadă ochilor. 

Grey stătea pe un fotoliu în faţa căminului, cu 
picioarele lui lungi întinse, cu o halbă de bere într-o mână şi 
un trabuc între dinţi. Zâmbea, pentru că o slujnică stătea în 
faţa lui cu sânii mari aproape revărsându-i-se din corsajul 
foarte decoltat în timp ce se apleca deasupra lui. li şopti 
ceva la ureche zâmbind ademenitor în timp ce îi atingea 
umărul şi îşi trecea degetele prin părul moale de la ceafă 
înainte de a se retrage. 

Emily se holba la ei, prea mirată ca să îşi dezlipească 
privirea. O străbătu un junghi de gelozie şi înghiţi convulsiv. 
Îl pironi pe Grey cu privirea în timp ce se chinuia să respire, 
uitându-se şi aşteptând să vadă ce reacţie avea la 
propunerea făţişă a femeii. 


Grey aruncă mucul de ţigară în foc, se ridică din 
fotoliu şi îi zâmbi fermecător femeii durdulii în timp ce îi 
dădu o monedă şi zise ceva care o făcu să râdă. Arătă spre 
uşă, iar slujnica încuviinţă din cap... 

Apoi îşi ridică privirea şi o văzu pe Emily. îi întâlni 
privirea preţ de o clipă înainte ca ea să o ia la goană pe 
scări. 


Capitolul 9 


Emily stătea pe partea ei de pat cu faţa la perete şi 
încerca să adoarmă ca să uite de tot, însă nu reuşea. Avea 
încă genele umede de la lacrimi şi scotea când şi când câte 
un suspin. 

Abia ajunsese în încăpere, că lacrimile fierbinţi îi 
ţâşniseră ca apa dintr-un baraj rupt, iar durerea din piept 
devenise insuportabilă. Preţ de câteva minute, nu făcuse 
altceva decât să se rezeme de uşa închisă, să îşi îngroape 
faţa în mâini şi să suspine neconsolată. Cu siguranţă Grey 
avea să vină sus după ea... Dar, pe măsură ce minutele 
trecuseră, îşi dăduse seama că el nu venea, fiind, cel mai 
probabil, în braţele acelei slujnice. Cu mintea şi trupul 
amorţite de durerea copleşitoare pe care o avea în inimă, 
reuşise cumva să se dezbrace, să îşi pună cămaşa de 
noapte şi să se târască în pat. 

Nu avea idee de cât timp zăcea acolo, nereuşind să 
doarmă. O oră, poate două. indeajuns cât hanul să fie 
învăluit în linişte; focul se stinsese şi întunericul se lăsase în 
cameră. 

O, Doamne, cât de dureros era! Îşi duse mâinile la 
piept, încercă să izgonească din minte felul în care el 
probabil o atingea, o săruta şi se bucura de acea femeie... 
Se simţea de parcă un cuţit îi tăia câte puţin din inimă. 


A 


În realitate, ea nu putea avea nicio pretenţie în 
privinţa lui. Oricât de fericită se simţise în braţele lui, nu îi 
aparţinea. Nici acum, nici vreodată. Dar Grey ştia asta. 
încercase să o avertizeze înainte să o atingă prima oară, şi 
ea nu simţise niciodată din partea lui altceva decât o poftă 
trupească şi o prietenie loială. Dar ignorase prosteşte 
avertismentele şi îşi dăruise deopotrivă inima şi trupul. 

Acum, şovăind într-o stare de trezie înceţoşată, 
mintea îi fremăta, iar trupul o durea. Uitarea dulce ţesută 
doar de somn încă se lăsa aşteptată. Peste măsură de 
tulburată, nu băgă de seamă clănţănitul slab al uşii sau 
foşnetul fin al veşmintelor în întuneric. 

Dar era cu neputinţă să nu simtă cuverturile 
ridicându-se şi salteaua cedând sub greutatea trupului care 
se strecurase în pat, lungindu-se în spatele ei. 

— Emily, şopti Grey. Se aşezase destul de aproape, 
încât căldura corpului său îi înfierbânta spatele, dar nu 
îndrăznise să o atingă. Referitor la ce am zis mai devreme... 
îmi pare rău! N-am vrut să te rănesc. 

O lacrimă fierbinte izvori din ochii ei închişi şi se 
rostogoli pe pernă. Neliniştea îi sfâşia inima, şi îi era 
imposibil să se întoarcă spre el sau să rostească vreun 
cuvânt. 

— Mă tot aştept ca tu să fii ca toate celelalte femei pe 
care le cunosc, care se preocupă doar de cum arată şi de 
dorinţele lor egoiste. Răsuflarea lui fierbinte îi înfiora 
gâtlejul. Dar tu nu eşti deloc asemenea lor. Îmi pare aşa 
rău, puştoaico! i 

Ea respiră fremătând, simţindu-şi plămânii arzând. li 
cerea iertare, iar ea bănui că nu era ceva ce el să fi făcut 
prea des. 

Şi totuşi, nu reuşi să-şi deschidă ochii sau să-l 
privească. Durerea trădării era încă prea covârşitoare în 
pieptul ei, de parcă nişte cioburi de sticlă i-ar fi străpuns 
sufletul. 


— Grey, murmură ea îndurerată, atât de încet, încât 
cuvintele ei aproape că nu se auziră. Femeia aceea... 

— Este văduvă de război şi are un băiat de îngrijit 
acasă. 

— i s-a oferit, răbufni ea, străduindu-se să nu plângă 
atât de tare încât el să o audă, chiar dacă lacrimile ei udau 
deja perna aflată dedesubt. Am văzut-o... cu tine. 

— Da, mi s-a oferit. Îşi sprijini palma de spatele ei, 
făcând-o să se înfioare la atingerea sa. Dar am respins-o. 

Suspinele îi umplură gâtlejul. 

— Dar i-ai oferit bani. 

— Pentru fiul ei. Mâna lui îi mângâie spatele, trasând 
cercuri încet şi tandru. Nimic mai mult. 

„Pentru fiul ei”. Era prea copleşită de amărăciune şi 
de întorsătura de situaţie ca să mai poată bâigui ceva, aşa 
că îşi ascunse chipul în pernă. Dar durerea încă zvâcnea 
mocnit în corpul său. Bănuia că suferinţa pe care o simţea 
în seara aceea urma să pălească prin comparaţie cu ce 
urma să simtă în ziua următoare. Aveau să ajungă la 
Londra şi acolo să se despartă: ea o să se ducă la rudele 
sale, iar el o să plece în Spania. Ar trebui să-l alunge acum; 
ar trebui să-i ceară să plece, să mai salveze cât mai putea 
din ce-i mai rămăsese din inimă şi să-şi urle durerea de una 
singură. Aşa era cel mai bine pentru amândoi, ştia asta. 

Dar îi lipsea forţa de a-l goni. 

Mângăâierile lui lente şi ferme îi domoleau gelozia şi îi 
făceau lacrimile fierbinţi să se evapore. 

— Eşti aşa dulce şi bună, eşti minunată! Glasul lui era 
plin de durere. Nu pot să-ţi ofer ceea ce meriţi, Emily, ştiu 
asta. 

Mâna lui caldă reuşi să se strecoare prin cămaşa ei 
fină de bumbac şi să-i dezmierde spatele. Infiorarea îi 
străbătu corpul, până ce pieptul i se umflă, iar coapsele 
începură să-i zvâcnească dureros. Cu fiecare mângâiere 
gingaşă a lui, respiraţia ei se înteţea, iar dorinţa pentru el 


creştea. Doamne - chiar şi cu inima frântă, încă tânjea 
după el. 

— Cu toate astea, încă te vreau. Mâna lui trecu 
languros peste şoldul ei rotund, iar orice intenţie trecătoare 
de a i se opune dispăru ca prin farmec. Nu vreau să îmi 
petrec noaptea asta fără tine, recunoscu şovăitor, glasul lui 
devenind mai aspru, ca şi cum ar fi fost o adevărată 
corvoadă pentru el să îşi împărtăşească trăirile. Am nevoie 
de tine, puştoaico! 

Ea simţi un junghi în inimă. Grey avea nevoie de ea, 
dar habar n-avea cât de mult avea ea nevoie de el. Cât de 
mult îşi dorea ca el să o ia în braţe şi să-i dea din puterea 
sa, iar corpul lui să o întregească. 

— Nathaniel,  şopti ea, oferindu-i iertarea şi 
permisiunea ei mută, fără a mai putea adăuga ceva. 

Răsuflând uşurat, el îi sărută ceafa cu multă tandrete. 
Mâinile lui alunecară mai jos, mângâindu-i picioarele. Apoi 
urcară din ce în ce mai mult, străbătându-i corpul şi 
ridicându-i cămaşa de noapte până în dreptul umerilor. 
Trasă cercuri pe coapsele ei, şi, când mâna lui se afundă 
între picioarele ei, pentru a-i alinta pliurile ascunse, dorinţa 
o făcu să geamă încetişor, iar suspinele încetară. 

— Dulcea mea Emily, murmură el. Habar n-ai ce 
stârneşti în mine. 

Mâinile lui continuară să-i cerceteze trupul, înaintând 
încet spre fundul ei. Palmele lui aspre poposiră pe formele 
ei moi şi pline, strângându-le drăgăstos şi presându-le cu 
fiecare răsucire a degetelor. Dorinţa cu care deja se 
obişnuise zvâcni iar în adâncul ei, mocnind fierbinte şi 
trepidând pe ritmul atingerilor lui, cu fiecare bătaie a 
inimilor lor ce răsunau la unison. 

El îi trase corpul şi mai aproape, astfel încât fundul ei 
să fie perfect adăpostit între şoldurile lui. Pofta de el o făcu 
să se cutremure, iar răsuflarea ei deveni o succesiune de 
gâfâieli. Îl dorea, şi cea mai arzătoare năzuinţă era aceea 


de a-i arăta cu ajutorul trupului ei cât de mult îl iubea. 

Suspinând, ea îşi arcui spatele, sprijinindu-se de 
pieptul lui, apoi îi cuprinse gâtul cu braţul. 

— Ce bine e să te am în braţe, murmură el în timp ce 
mâna lui se mişca peste pieptul ei dezgolit, dezmierdându-l 
cu atâta delicateţe şi iubire, încât ea se înfiora sub frenezia 
atingerii lui. Eşti uluitor de caldă şi de moale! Ca şi cum aici 
ti-ar fi locul. 

Incapabilă să stea nemişcată la auzul cuvintelor lui 
fermecătoare, ea se apăsă insinuant de coapsele lui şi se 
frecă lasciv de mădularul lui viguros. El gemu, iar mâna i se 
desprinse de pe sânii ei pentru a hoinări mai jos, trecând 
dincolo de abdomenul uşor rotunjit, pentru ca degetele lui 
să se piardă în buclele tăinuite între coapsele ei. 

În seara asta totul la el era de o tandreţe 
tulburătoare, de o blândeţe fermecătoare în vreme ce 
mâinile lui o venerau făcând-o să se descătuşeze. li şopti 
numele în timp ce trupul ei palpita cuprins de dorinţa de a fi 
atins şi de a fi umplut, pentru a atinge desăvârşirea. In 
seara asta, îşi aparţineau unul altuia, şi, în timp ce gura lui 
îşi depunea săruturile umede pe gâtul şi pe umerii ei, ea 
ştiu că nu era vorba doar despre satisfacerea unor pofte 
trupeşti. În seara asta, ei făceau dragoste. 

— Te rog, murmură ea, rostind cuvintele cu 
dificultate, din cauza senzaţiilor care îi răscoleau corpul, 
transformând-o în prizonieră. Te rog, Grey, fă dragoste cu 
mine... Vocea ei era sugrumată de emoție. lubeşte-mă! 

Susurându-i numele, el îi săltă uşor un picior, 
trecându-l peste pulpele sale, şi o ridică deasupra lui, până 
ce corpul ei îl acoperi aproape în întregime, doar şoldurile 
ei rămânând rezemate de saltea, ca să-i susţină greutatea. 
Întins voluptuos de-a lungul lui, trupul ei gol se etala cu 
generozitate, în timp ce mâinile lui îl cercetau. Ea ardea de 
nerăbdare să-l satisfacă şi îşi desfăcu larg picioarele, 
invitându-l înăuntrul ei. În seara asta, era toată a lui. Putea 


să o atingă şi să o dezmierde după bunul-plac. Fără niciun 
fel de stânjeneală sau de reţinere. 

El îşi sprijini, din spate, mădularul între coapsele ei, 
iar şoldurile ei se arcuiră în sus, în timp ce membrul lui 
prelung se presă pe faldurile ei. li mângâie corpul, 
frecându-se încet de ea. Cu fiecare avânt, vârful lui 
fierbinte o umplea de fiori, şi, de fiecare dată când se 
retrăgea, umezeala ei cremoasă îi îmbiba mădularul, 
făcându-l alunecos şi invitându-l să pătrundă în adâncurile 
ei, într-o încântare erotică delicioasă. 

— Grey, te rog, icni ea, incapabilă să mai suporte 
acele tachinări care o înfierbântau din ce în ce mai mult. Îl 
dorea înăuntrul ei, pentru a-şi uni nu doar corpurile, ci şi 
bătăile inimii, răsuflările, tot. Dacă era posibil, chiar şi 
sufletele. Te vreau... atât de mult. 

— Da, draga mea, murmură el încins, cu buzele lipite 
de urechea ei. O să-ţi împlinesc toate dorinţele. 

La fel ca mai devreme, el se împinse uşor înainte, dar 
de data asta îşi ghidă vârful de-a lungul crăpăturii ei şi apoi 
tot mai adânc. Se împinse o dată, umplând-o fără a 
întâmpina cine ştie ce rezistenţă. Ea icni, cu respiraţia 
întretăiată, simțind o plăcere covârşitoare la gândul că era 
aşternută aşa provocator deasupra lui, iar el era adânc 
înăuntrul ei. 

— Nu te mişca, iubito, o rugă el tandru. Vreau doar să 
te simt pentru o clipă. Gemu şi o ţinu mai strâns în braţe, 
mădularul său tare fiind cuprins de fiori, la adăpostul 
coapselor ei. 

În acel moment de neclintire deplină, timpul se opri în 
loc, iar lumea toată dispăru. Rămăseseră doar ei pe 
Pământ, iar ea era copleşită de senzaţia divină a trupului lui 
puternic împresurându-l pe al ei, de parcă n-ar fi vrut să-i 
mai dea vreodată drumul. Bătăile puternice ale inimii lui 
răsunau în spatele ei, contopindu-se cu ale sale şi vibrând 
la unison. Răsuflările li se amestecau şi ele, încât nu-şi mai 


putea da seama unde încetau ale ei şi unde începeau ale 
lui. 

O bucurie de necontenit îi umplu inima. Niciodată, 
niciodată nu îşi imaginase că a face dragoste cu un bărbat 
ar putea fi aşa frumos şi în acelaşi timp atât de necuviincios 
şi de senzual. Se simţea vulnerabilă şi în acelaşi timp 
complet eliberată. Şi totul datorită lui Grey. 

El continuă să se mişte în adâncul ei, lent şi tandru, 
gesturile lui fiind total diferite de acele opintiri impetuoase 
din trăsură, care o lăsaseră complet neajutorată în acea 
după-amiază. Aşezat aşa, fără teama că va face rău 
copilului lăsându-şi greutatea pe pântecele ei, se cufundă în 
Emily mai mult ca oricând, fără a-i provoca însă nicio 
senzaţie de neplăcere. Dimpotrivă, ea simţi doar desfătarea 
pe care i-o aducea mădularul lui impozant, care o umplea 
pe deplin. Mişcările delicate ale mădularului lui înăuntrul ei 
i se păreau mai senzuale ca oricând; mâinile ei se agăţară 
de aşternuturi, de teama că altfel trupul ei ar putea începe 
să plutească. Lacrimi proaspete îi năpădeau ochii. 

— N-ai idee cât de bine mă simt înăuntrul tău, şopti 
el, presându-şi gura fierbinte de ceafa ei. Vulpiţa mea, mi 
te oferi toată, atât de vulnerabilă, de pofticioasă şi de... 
perfectă. 

În timp ce una din mâinile lui îi apucă un sân rotund, 
masându-l, cealaltă mână îi alunecă de-a lungul trupului ei, 
poposind pe mica ei movilă. Degetele i se răsfirară acolo, 
cercetând-o nesătul: două dintre ele pătrunseră înăuntru, 
încercând să descopere locul unde trupul lui se unea cu al 
ei. Dezmierdă cu vârfurile degetelor pliurile ei feminine, 
care se strângeau în jurul mădularului său, iar ea gemu, 
încântată să fie pătrunsă de el iar şi iar, în feminitatea 
dezvăluită de degetele lui. 

Nu mai avea niciun dubiu că îi aparţinea doar lui, din 
toate punctele de vedere. Şi cât de mult îşi dorea să fie aşa 
- a lui, în seara asta şi pentru totdeauna. Îşi arcui spatele şi 


îşi înfipse unghiile în muşchii fermi ai coapselor lui, care se 
încordau de fiecare dată când el se cufunda în adâncurile 
ei. Işi dorea ca el să-i marcheze pentru totdeauna corpul ca 
fiind al lui, tot aşa cum reuşise să-şi scrijelească numele pe 
inima ei. 

Degetul lui mijlociu se pierdu printre faldurile ei 
tainice, în căutarea miezului secret ascuns acolo. Când în 
sfârşit îl găsi, şoldurile ei zvâcniră. 

— Hai să terminăm împreună, iubito! 

Chemarea lui arzătoare îi trimise fiori pe şira spinării. 

Ea scânci, în timp ce durerea plină de dorinţă din 
pântecele ei se răspândi către degetele de la mâini şi 
picioare, iar coapsele ei fură cuprinse de un tremur de 
nestăvilit. 

El se lipi mai mult de ea, pătrunzând-o cu putere, într- 
un ritm ameţitor. 

— Hai cu mine... acum, iubito! 

Emily se zgudui şi îi strigă numele în noapte. Mâna lui 
îi apăsă tare locaşul tainic, ţinând-o strâns lipită de el. Un 
geamăt adânc îi străbătu corpul, în timp ce îşi dădu drumul. 
Ea suspină adânc, în vreme ce sămânţa lui fierbinte începu 
să ţâşnească înăuntrul ei. Intimitatea minunată a acelor 
clipe o făcu să scape încă un geamăt prelung. 

— Emily, şopti el, glasul tremurându-i la fel de tare ca 
restul corpului, în timp ce se retrase încet din ea. O aşeză 
pe o parte şi o trase spre el, pentru a o cuprinde într-o 
îmbrăţişare. Trupul lui fierbinte era scăldat în sudoare, şi, 
când el îşi ascunse faţa în ceafa ei, ea constată că părul lui 
umed era acum lipit de ceafă. Frumoasa mea Emily... eşti 
perfectă. 

Cuibărită în braţele lui, ea clipi pentru a-şi alunga 
lacrimile care se revărsau acum nu de plăcere, ci de o 
tristeţe nemăsurată. Nu era perfectă, nici pe departe. Doar 
făcuse păcatul de neiertat de a se îndrăgosti. Şi, odată 
ajunşi la Londra, cum avea oare să fie în stare să se 


desprindă de el? 


Grey o aduse pe Emily mai aproape de el în întuneric. 
După ce focul se stinsese, în cameră se făcuse răcoare, dar 
Grey nu voia să părăsească patul ca să mai aducă nişte 
cărbuni. Pentru a-şi încălzi iubita, el trase de pături până la 
gât, apoi o cuprinse între pieptul şi umărul său. 

Ea îi sărută pieptul, iar acea mică atingere îi făcu 
mădularul să se umfle cuprins de o dorinţă renăscută. Nu 
se săturase, trupul lui încă îl dorea pe al ei, dar, dacă ar fi 
fost ca el să-şi astâmpere întreaga poftă, ea ar fi fost prea 
istovită şi slăbită în ziua următoare. De-abia ar mai fi putut 
să meargă, darămite să parcurgă călare drumul rămas 
până la Londra. 

Insă puţinul timp pe care îl mai aveau de petrecut 
împreună se scurgea prea repede, iar el nu voia să 
irosească niciun moment. Aşa că îi înălţă uşor capul şi îşi 
contopi buzele cu ale ei, până când ea începu să tremure. 

Cu un oftat, Emily îşi rezemă obrazul de pieptul lui, 
degetele ei strecurându-se pe sub pătură şi trasând 
contururi pe pielea lui. 

— Nu credeam că m-aş putea simţi aşa cu un bărbat. 
Buzele ei îi gâdilară pielea. Eşti minunat, Grey! 

Pieptul lui se umflă. Şi-ar fi dorit să audă mereu 
asemenea lucruri, mai ales când erau rostite de o 
frumuseţe ca Emily, al cărui trup gol era moale, cald, 
suplu... între coapse, mădularul i se retrezi la viaţă, şi Grey 
ştiu că trebuia să o aibă încă o dată. In cel mai scurt timp. 
Dar deocamdată voia pur şi simplu să o ţină în braţe. 

— Când sunt cu tine, parcă explodez din străfunduri, 
dar în sensul bun, mărturisi ea şi râse stânjenită, 
plimbându-şi degetul arătător peste abdomenul lui. 
Pesemne te gândeşti că sunt o toantă că spun aşa ceva. 


— În niciun caz. Că doar şi el simţea exact acelaşi 
lucru. Dar ceva din vorbele ei îi atrase atenţia, făcându-l să 
se încrunte. Puştoaico, tu nu mai reuşiseşi niciodată să... Se 
simţea încurcat folosind cuvintele ei pentru a descrie 
plăcerea orgasmului, dar nu voia să o facă să se simtă şi 
mai stânjenită folosind o expresie mai vulgară. Nu mai 
explodaseşi niciodată? 

— Nu. Îşi coborî privirea, iar el nu mai putu să vadă în 
întuneric emoţiile care se succedau pe faţa ei. Doar 
degetele o trădară, încremenind pentru o clipă, înainte de a 
continua să-i cerceteze trupul. Am reuşit doar alături de 
tine. 

Da, i-ar fi plăcut să audă mereu vorbele astea. Ea 
ridică din umeri. 

— Cred că se întâmplă pentru că îmi acorzi suficient 
timp încât să simt plăcere. 

„Suficient timp?” Pentru a-i oferi unei femei suficient 
timp încât să simtă plăcere era nevoie doar de stăpânire de 
sine. Desigur, unii bărbaţi nu erau în stare să se abţină - 
pentru numele lui Dumnezeu, până şi lui îi era greu să nu 
se reverse imediat ce ajungea înăuntrul lui Emily. Însă chiar 
şi bărbaţii care nu puteau să se controleze şi să 
prelungească desfătările trupeşti până când femeia reuşea 
să termine puteau provoca plăcere în alte moduri, după 
aceea. Asta dacă nu erau prea egoişti încât să se preocupe 
doar de propria lor plăcere. A 

Se simţi deodată copleşit de remuşcări. Inainte ca 
Emily să apară în viaţa lui, şi el fusese genul acela de 
bărbat. 

Dar vulpiţa asta reuşise să-l schimbe, şi încă nu putea 
cuprinde cu mintea întreaga transformare pe care o 
suferise. Îi plăceau compania, râsul, zâmbetele, tachinările 
ei şi toate acele povestioare amuzante pe care i le spunea. 
În ultimele zile, devenise o prietenă de încredere, căreia îi 
putea împărtăşi secrete pe care le-ar fi ascuns chiar şi de 


Edward sau de Thomas. 

În plus, în pat ajunsese să îi pese mai mult de 
plăcerea ei decât de a lui. Îi plăcea la nebunie să o audă 
scheunând încet cuprinsă de dorinţă şi să îi simtă trupul 
fremătând după ce pofta îi fusese potolită. Nimic nu-i făcea 
propria revărsare mai savuroasă decât gândul că ea se 
simţise bine alături de el. Nicio altă femeie nu-i mai stârnise 
asemenea sentimente, aşa cum niciodată înaintea ei nu-şi 
mai dorise să rămână în patul cuiva după o partidă de 
amor. Înainte, o tulea imediat ce apuca să se îmbrace la 
loc. Asta dacă se deranjase să se dezbrace. Surprinzător 
însă, cu Emily ultimul lucru care îi putea trece prin minte 
era să o ia la fugă. 

Oare ce fel de soţ fusese Andrew Crenshaw dacă nu 
reuşise niciodată să-şi satisfacă soţia? Lui Emily îi plăcea cu 
siguranţă sexul... ultimele zile - şi ultimele nopţi - îl 
convinseseră negreşit de asta. Fusese Crenshaw atât de 
egoist sau îi păsase atât de puţin de ea încât nu încercase 
nici măcar o dată să o ajute să termine? 

Cu glasul plin de blândeţe, Grey îndrăzni să o întrebe: 

— Emily, cum a fost căsnicia ta? 

Ea se crispă. Dintr-odată, fericirea i se evaporă. 

Groaza puse stăpânire pe el. „Doamne, Dumnezeule!” 
Oare ce îi făcuse acel bărbat? 

— Emily? insistă el. 

Ea ezită, făcându-l să se teamă că nu avea să-i spună 
nimic. La urma urmei, legătura dintre ei fusese doar 
trupească, şi nu putea pretinde mai mult de la ea. Emily nu 
avea de ce să-i dezvăluie acea părticică din trecutul ei. 

Însă ea murmură: 

— A părut o alegere bună pentru mine, la început. 

Grey nu rosti niciun cuvânt şi nu mai făcu nicio 
mişcare, măcinat de îngrijorarea că orice gest ar putea să o 
determine să se oprească din povestit. 

— Tata încă nu primise titlul nobiliar când a fost luată 


hotărârea. De fapt, nimeni nu se aşteptase că acea 
moştenire să vină vreodată. Degetele ei îşi reluară 
mişcările domoale pe pieptul său, însă el bănui că Emily nici 
nu-şi dădea seama de gesturile sale. Eram doar fiica unui 
funcţionar de la Compania Indiilor de Est şi nu puteam 
spera să găsesc un soţ mai bun ca Andrew. El provenea 
dintr-o familie distinsă şi părea să aibă destulă avere încât 
să ne asigure un trai confortabil. 

— Îl cunoşteai de dinainte să vă căsătoriţi? 

Întrebarea nu era aşa stranie, dat fiind faptul că în 
înalta societate căsătoriile aranjate erau la ordinea zilei. 

Ea încuviinţă din cap, frecându-şi obrazul de pieptul 
lui. 

— Mă curtase înainte. Un zâmbet visător îi flutură pe 
buze, amintindu-şi de trecut. Îmi aducea flori, ne plimbam 
prin parc, ieşeam la picnic, îmi oferea mereu atenţie, mă 
complimenta... Era drăguţ. £/era drăguţ. 

Strânse din dinţi şi îşi luă inima în dinţi să întrebe: 

— L-ai iubit? 

— Nu, murmură ea, acel cuvânt provocându-i lui Grey 
o uşurare imensă şi nemeritată. Crezusem - sperasem - că 
dragostea va veni cu timpul. 

— Ce părere a avut Thomas despre înţelegerea asta? 

Grey îşi amintea vag că Thomas plecase în permisie, 
pentru a lua parte la nunta din Anglia, dar, când se 
întorsese, fusese zgârcit cu vorbele. 

— Nu a avut încredere în Andrew. L-a bănuit din prima 
clipă, ne-a avertizat că e un vânător de zestre şi o canalie. 
Nici eu şi nici mama sau tata nu l-am crezut. Thomas m-a 
sfătuit să rup logodna, dar n-am putut face asta. Părinţii 
mei îşi doreau mult această căsătorie, iar Andrew părea un 
om bun. Îmi spusese chiar că mă iubeşte. Buzele ei se 
schimonosiră. Credeam că Thomas se comportă ca un frate 
mult prea protector. 

Grey simţi un junghi în inimă. 


— Asta a provocat ruptura dintre tine şi Thomas, nu-i 
aşa? 

Ea aprobă din cap, fără să-şi înalțe privirea. 

— Am avut o ceartă îngrozitoare, chiar în ziua nunţii. 
Ne aflam în pridvorul bisericii, iar el tocmai îmi ceruse să 
renunţ la toate planurile. Dar n-am putut face asta - 
biserica era plină, toată lumea aştepta. Dacă renunţam 
atunci... Ea oftă prelung. Când am spus jurămintele de 
nuntă, aveam chipul scăldat de lacrimi. 

El o sărută pe creştet, copleşit de gândul la durerea ei 
de atunci. 

— Emily, îmi pare aşa rău. 

— Thomas avusese dreptate de la bun început, şopti 
ea. Rareori dă greş când intuieşte intenţiile altora. 

Fratele ei avea într-adevăr o iscusinţă nemaiîntâlnită 
în această privinţă, talentul lui dovedindu-se foarte util atât 
la Ministerul de Război, cât şi în relaţiile cu femeile. Sigur că 
nu îi fusese greu să intuiască vicleşugurile lui Crenshaw, 
chiar şi când Emily şi părinţii ei nu bănuiau nimic. 

Ea încuviinţă din cap şi murmură atât de slab, încât 
de-abia o putu auzi: 

— Mi-aş fi dorit ca de data asta Thomas să se înşele. 

— Ce s-a întâmplat de fapt? întrebă el cu grijă, 
pregătindu-se sufleteşte pentru ce era mai rău. 

— Eu şi Andrew am plecat la Yorkshire imediat după 
nuntă. În aceeaşi după-amiază, mai precis. Mi-a spus că 
trebuie să se întoarcă degrabă la fermă, că prefera să se 
ocupe el însuşi de gospodărie decât să lase asta în seama 
unui argat. Eu nu voiam să părăsesc Londra aşa curând. Era 
primul meu răgaz după ce terminasem studiile, şi aş fi vrut 
să închiriem o casă în Mayfair pentru a ne putea bucura de 
vacanţă. Îşi trecu visătoare degetele peste firişoarele de 
păr de pe pieptul lui. Am aflat mai târziu că de fapt voise să 
plece din Londra ca să fugă de creditori, de datoriile de la 
jocurile de noroc, de simbria rămasă neachitată. 


Grey o privi lung, pregătit să distingă pe chipul ei 
aceeaşi mânie pe care o simţea el clocotindu-i în vene. Cu 
toate acestea, fu uimit să descopere doar resemnarea unei 
femei care suferise prea mult şi nu mai avea suficientă 
putere să se înfurie. 

— Mare parte din zestrea mea a folosit-o ca să-şi 
plătească datoriile, iar la o lună după ce ne-am căsătorit a 
luat ce mai rămăsese şi a plecat la York, unde a continuat 
cu jocurile de noroc, cu băutura şi cu... 

Vocea ei se stinse. 

„Şi cu tot felul de cocote”, completă Grey în sinea lui, 
profund îndurerat. Cu siguranţă Emily se simţise groaznic 
să fie o mireasă respinsă de propriul bărbat. Sentimentul 
trădării, durerea covârşitoare când îşi dăduse seama că 
Andrew  minţise când îi spusese că o iubea... Dacă 
nenorocitul n-ar fi fost deja mort, Grey l-ar fi ucis fără nicio 
remuşcare. 

— După aceea nu prea ne-am mai întâlnit, mărturisi 
ea cu amărăciune. Mă căuta doar dacă avea nevoie de bani 
sau de un loc în care să se ascundă de creditori. Făcu o 
pauză, respirând adânc. Cu toate acestea, încă aveam 
convingerea că îmi puteam salva căsnicia, să o repar 
cumva, dar legătura dintre noi se rupea tot mai mult cu 
fiecare zi care trecea. Ca să spunem lucrurilor pe nume, 
dacă n-ar fi fost ucis, Andrew ar fi ajuns cu siguranţă în 
închisoarea datornicilor. 

El simţi un junghi în stomac. 

— Ar fi trebuit să le spui rudelor prin ce treci. Sigur te- 
ar fi ajutat. 

Ea arboră un zâmbet trist. 

— Tata devenise duce cu puţin timp în urmă. Cum 
crezi că l-ar fi judecat lumea dacă fiica i s-ar fi întors acasă, 
ca o soţie ratată? 

Durerea din glasul ei era cutremurătoare, iar el o 
strânse mai tare în braţe. Nu avea cum să o contrazică, 


doar îi cunoştea prea bine părinţii. Văzuse cu ochii lui cât 
de important era pentru ei prestigiul în înalta societate. 

— Ai fi putut să i te confesezi lui Thomas măcar, şopti 
Grey, trecându-i o şuviţă răzleaţă de păr pe după ureche. 
Fratele tău te-ar fi ajutat cu siguranţă, ştii asta. 

Ea clătină din cap. 

— Nu am putut. La început, n-am vrut ca el să ştie. 
Încă speram ca Andrew să vină înapoi, să ne clădim o 
familie fericită. Aşa că m-am prefăcut că mi-e bine. Îşi luă 
un răgaz, inspirând adânc. Când Thomas a plecat din 
armată, a venit călare până la Yorkshire, ştiai asta? Doar ca 
să mă vadă. 

El clătină din cap. Nu bănuise nimic. Thomas nu 
pomenise nimic despre asta. Nici măcar o dată. 

— Cred că el simţea că era ceva în neregulă. Dar eu 
eram prea mândră ca să recunosc că făcusem o greşeală 
colosală. Aşa că am minţit şi i-am spus că Andrew e plecat 
doar pentru câteva zile. L-am rugat să nu se mai îngrijoreze 
atât pentru mine, pentru că acum eram căsătorită şi era 
datoria soţului meu să aibă grijă de mine. Nu îi mai revenea 
lui sarcina asta. l-am cerut să mă lase în pace. Vocea ei se 
poticni, iar ea continuă să vorbească printre lacrimi: 
Thomas a plecat, şi de atunci nu l-am mai văzut nici măcar 
o dată. 

— ÎI vei vedea mâine, o încurajă el. 

— Dar l-am gonit de lângă mine. Întristarea îi umbri 
chipul, iar el simţi o strângere de inimă privind-o. Cum să 
mă mai ierte vreodată? 

El o îmbrăţişă şi mai tare, mâhnirea ei făcându-l să-şi 
închidă ochii pentru o clipă. 

— Thomas te iubeşte, Emily. Te va ierta pentru tot ce- 
a fost. 

Ea încuviinţă, dar el nu era convins că îl credea cu 
adevărat. 

Grey îşi trecu degetele peste spatele ei gol, în timp ce 


altă întrebare îi dădea ghes: 

— Copilul pe care îl porţi este al lui Crenshaw. Dacă 
era sigur de un lucru, acela era că Emily nu şi-ar fi înşelat 
niciodată soţul, oricât de singură s-ar fi simţit. S-a întors 
totuşi la tine, a zăbovit chiar şi în patul tău, continuă el 
tandru, alegându-şi cuvintele cu grijă. 

Ea îşi acoperi pântecele într-un gest protector. Îşi feri 
privirea, dar el apucă să vadă ruşinea de pe chipul ei. 

— Eu l-am ademenit, mărturisi ea şoptit. 

Grey adoptă o mină sobră, străduindu-se să-şi 
ascundă compasiunea. Incet şi mângâietor, fără a-i lăsa nici 
măcar un moment impresia că o judeca, o întrebă: 

— Cum? 

Ea respiră sacadat de câteva ori, de parcă efortul de a 
trage aer în piept ar fi putut alina durerea acelor amintiri. 

— Imi doream aşa mult o familie, încât eram dispusă 
să fac tot ce era nevoie. Am izbutit să-l conving pe Andrew 
că tata mi-ar spori zestrea dacă am face un copil. Era 
singura cale de a-l convinge să se întoarcă la mine. Din 
socotelile mele, am aflat în ce zile aveam şansele cele mai 
mari de a rămâne cu prunc şi... Şovăi pentru o clipă. Şi, 
două luni mai târziu, am început să iau proporţii, dar soţul 
meu era deja mort. 

Grey ştia restul poveştii: cunoştea faptul că ea 
ascunsese sarcina de restul lumii şi se hotărâse să se facă 
nevăzută. Dacă ar fi ajuns cu o săptămână mai târziu, nu ar 
mai fi întâlnit-o niciodată. Cu siguranţă s-ar fi ascuns aşa 
bine încât nimeni n-ar mai fi putut să o găsească vreodată. 
Nici măcar el. 

Când se gândea că fusese cât pe ce să rateze şansa 
de a fi cu ea... îşi lăsă capul în jos, revărsând sărutări 
delicate pe buzele ei. 

pe obrajii ei, pe pleoapele ei. Ea se înfioră, iar 
gingăşia pe care el o simţi în ea îi săgetă inima. 

— Emily, îi îmboldi gâtul, făcând-o să deschidă ochii şi 


să-l privească, pentru a o putea încredința că avea să-şi 
revină şi să fie chiar mai puternică decât fusese vreodată. 
Nu ai greşit nici în căsnicie, nici când ai conceput acest 
copil. li cuprinse bărbia între degete, întorcându-i iar chipul 
spre el. Nu-ţi mai feri privirea! 

Ochii ei se deschiseră încet, albastrul lor adânc 
înotând în lacrimi. 

In puţinul timp pe care îl petrecuseră împreună, 
ajunsese să o cunoască mai bine pe această femeie decât 
pe oricare altă persoană din viaţa sa. Ştia ce o făcea 
fericită, ştia ce o făcea să râdă şi să plângă, aşa cum ştia 
exact ce avea nevoie să audă ea în acele clipe pentru ca 
temerile să-i fie alungate. 

— Copilul acesta e cel mai de preţ dar, e singurul 
lucru bun cu care te-ai ales din căsnicia ta. Meriţi să ai 
acest prunc şi iubirea sa. O să fii o mamă minunată! 

Cuvintele lui liniştitoare îi goniră teama şi mâhnirea 
de pe chip. Îşi plecă ruşinată privirea, dar el apucă să 
observe că se mai înseninase. O rază de speranţă. Prima 
dată când întrezărise asta pe chipul ei de când sosise la 
Snowden Hall. 

Un surâs îi curbă buzele. 

— Ştiu că sună caraghios - deocamdată, singurul 
semn că voi avea un copil e mica umflătură a pântecelor 
mele -, dar nu pot să nu mă gândesc la toate momentele 
pe care le vom petrece împreună, la toate cântecelele şi 
jocurile pe care o să le înveţe el de la mine, la toate 
povestioarele pe care i la voi spune. 

— El? 

Grey zâmbi larg auzind asta. Ea încuviinţă din cap, 
plină de convingere. 

— Voi avea un fiu, sunt sigură. Şi îl voi învăţa să se 
joace cu bărcuţele pe lac, să deseneze şi să picteze, să 
conjuge verbe în latină... 

Grey se înveseli şi o strânse în braţe. Doar Emily se 


putea gândi la lecţiile de latină ca la o amintire dragă din 
copilărie. ingrijorarea se aşternu curând pe faţa ei. 

— Poate că acum, că mă întorc la Londra, iar el o să 
fie marchiz, toate aceste visuri nu se vor mai împlini. 

— Se vor împlini, o încurajă el, sărutându-i buzele. 
Singura deosebire este că acum îl vei avea pe fratele tău 
alături. 

Ea îi dădu dreptate, dar grijile nu-i dispărură de pe 
chip nici măcar atunci când spuse hotărâtă: 

— li voi face cadou un ponei, iar Thomas îl va învăţa 
să călărească şi să tragă cu puşca mai bine decât orice alt 
băieţel din Mayfair. Ochii ei albaştri îl priviră fără fereală, iar 
iubirea din străfundurile lor îl făcu să se cutremure. Te va 
avea şi pe tine să îl ocroteşti. 

— Şi o va avea pe mama lui, murmură el. Pieptul îi 
vibră de emoție, cu gândul la ea şi la pruncul ei nenăscut. 
Niciodată, absolut niciodată nu mai ţinuse aşa mult la o 
femeie. Şi, cu toate astea, în loc să se simtă îngrozit de 
acest sentiment nou, el fremăta de dorinţă. Pentru prima 
dată, şi-ar fi dorit ca viaţa lui să fie cu totul altfel. De dragul 
ei. 

Ea îl privi printre gene, aruncându-i o privire 
feciorelnică şi în acelaşi timp seducătoare, care îl lăsă fără 
suflu. 

— Fă dragoste cu mine, Nathaniel! 

Rosti acele vorbe şovăielnic în întuneric, de parcă i-ar 
fi fost teamă că ar putea-o refuza. Dar el nu i-ar fi putut 
refuza ei nimic, cu atât mai puţin rugămintea pe care 
tocmai i-o adresase. 

Incolăcindu-şi braţele în jurul ei, el se trânti pe spate 
şi o ridică deasupra lui, iar coapsele ei se strânseră în jurul 
mijlocului său. El îşi duse palma la ceafa ei şi îi cobori 
trupul, strângând-o la pieptul său şi sărutând-o. 


* 


Lumina albăstrie a zorilor se strecura deja în odaia lor, 
iar Grey se dezlipi cu greu de patul cald şi începu să se 
îmbrace în linişte. Senzaţii stranii de durere şi înţepeneală îi 
străbăteau corpul, amintindu-i atât de chinurile, cât şi de 
plăcerile savuroase pe care le trăise de când o întâlnise pe 
Emily. Chiar şi rana veche lăsată de un glonţ în coapsă îl 
supăra acum, de la toată sforţarea din ultima vreme. Dar 
nu voise să irosească niciun minut preţios din cele pe care 
le putea petrece alături de Emily. 

Zăbovi să o privească dormind în timp ce îşi încheie 
nasturii de la vestă. Trupul ei gol zăcea moale şi istovit sub 
cuverturi, după ce o trezise chiar înaintea zorilor pentru a o 
avea a treia oară. Doamne, Dumnezeule, nu se putea 
sătura de ea! 

Şi nu ştia cum va putea să se despartă de ea în acea 
zi, când trebuia să o lase cu familia ei şi să se întoarcă în 
Spania. 

Cu toate acestea, nu se întrezărea nicio rezolvare. 
Trebuia să plece, oricât de irezistibil devenise gândul de a- 
şi face un viitor alături de Emily. O asemenea viziune era 
într-adevăr cumplit de ademenitoare. Incepuse să-şi pună 
sub semnul întrebării vechile planuri şi să se întrebe dacă 
într-adevăr făcuse alegerea potrivită atunci când fugise de 
orice fel de obligaţii altfel decât profesionale. Ajunse chiar 
să cântărească dacă libertatea cu care se desfătase atâta 
timp nu putea fi înlocuită cu ceva mai bun. Cu Emily, de 
pildă. 

„Nu”. Locul ei era alături de familia sa, care o putea 
ajuta să-şi crească fiul, iar el trebuia să se întoarcă în 
Spania. Despărțirea de ea urma să doară, nu se putea 
amăgi că nu avea să fie aşa, dar era pentru binele 
amândurora. Viaţa lui trebuia să continue cu munca la 
Ministerul de Război, iar ea urma să fie reprimită în înalta 
societate. În scurt timp, ea avea să fie prea ocupată cu 


îngrijirea copilului ca să se mai gândească la el. lar el avea 
să treacă peste această înstrăinare, la fel cum reuşise să 
uite toate celelalte femei pe care le cunoscuse înaintea lui 
Emily. Fără regrete şi fără ezitări. 

Cumva. 

Ea se agită. 

— Grey? 

— Aici sunt, puştoaico. 

Stătea pe marginea patului, şi se aplecă să îi sărute 
umărul gol. 

Zâmbind şi oftând, se întinse ca o pisică, apoi îl apucă 
de umeri ca să ajungă la ea şi să o sărute ca lumea. 

— Mmm, murmură ea fericită în timp ce mâna îi 
cobora pe pieptul lui, atingând nasturii de la jiletcă, de 
parcă se gândea să îl dezbrace. [i-ai petrecut toată 
noaptea cu mine. N-ai plecat. 

— Cred că ar fi trebuit. Îşi atinse buzele de ale ei 
înainte de a se îndrepta de spate. Mai ales când Lady 
Gantry bântuie prin han. 

— Nu cred că Lady Gantry o să ne deranjeze. 

El se încruntă uşor. 

— Nu? 

— Seara trecută, am ajuns amândouă la o înţelegere. 
Îl cercetă lasciv cu o privire obosită, apreciind că era pe 
jumătate dezbrăcat, iar mădularul îi pulsa dornic în timp ce 
ea îl îmbia seducător. Aşa că vino înapoi în pat! 

El gemu de plăcere, dorindu-şi să se lase pradă 
tentaţiei. 

— Aş vrea, dar trebuie să-i trezesc pe Hedley şi pe 
Dalton ca să pregătească caii. Trebuie să ajungem în 
Londra azi. 

„Şi eu în Spania...” Cuvintele rostite plutiră în tăcerea 
încăperii de parcă strigase în gura mare. 

Ea lăsă mâna în jos şi se ridică în capul oaselor, 
ducându-şi genunchii la piept şi cuprinzându-şi picioarele 


cu braţele. 

— Nu putem să fugim undeva doar noi, undeva unde 
să nu ne găsească nimeni? 

Îl tachina, dar, Doamne, cât de ispititor suna. Atât de 
ispititor, că mai că îi veni să ia în serios propunerea ei. Dar 
dorinţa de a fugi nu putea deveni realitate, nu pentru ei. 
Amintindu-şi de planul ei iniţial de a fugi, îşi plimbă un 
deget de-a lungul coapsei. 

— La Glasgow? 

Tremură de plăcere la atingerea lui. 

— Ştiu un magazin de rochii unde am putea să ne 
angajăm. 

— Mda, inspector de ciorapi, replică el cu un aer 
solemn prefăcut, trasând un cerc leneş de-a lungul coapsei 
ei. Cred că aş putea aprecia avantajele de a locui în 
Glasgow. 

Emily râse şi îi trase una peste umăr. _ 

El îi prinse mâna şi o duse la gură ca să o sărute. li 
atinse obrazul cu degetele în timp ce buzele îi zăboveau 
lipite de palmă. 

— Thomas vrea să te vadă şi merită o explicaţie în 
legătură cu ultimii doi ani. Îi datorezi asta. 

Ea încuviinţă, însă plecă privirea spre pătură. Simţea 
frica şi groaza cum se ridicau în ea, căci începuse să o 
cunoască foarte bine. 

— Trebuie să le spui şi de copil, îi zise el cu un aer 
solemn, dar ferm. Nu mai poţi ascunde asta. 

Ochii îi străluceau în timp ce îşi înălţă privirea spre el. 

— Dar o să îi şi pun pe toţi în pericol. Cineva mi-a dat 
foc la casă pentru a mă ucide şi aproape te-a omorât şi pe 
tine. N-aş putea suporta dacă li s-ar întâmpla ceva din 
cauza mea. Îşi duse mâna la burtă. Sau copilului. 

O luă de bărbie şi îi înălţă chipul ca să o sărute blând, 
încercând să o asigure că totul avea să fie bine. 

— Vei fi în siguranţă în Londra. Te va proteja familia. 


Şi eu. 

Emily se dădu în spate şi ridică neîncrezătoare dintr-o 
sprânceană. 

— Din Spania? 

Trecând repede peste remarca sarcastică, dar 
simţindu-i din plin usturimea, se dădu jos din pat şi îşi trase 
cizmele, apoi îşi puse haina pe el şi îşi aranjă butonii. Nu îl 
slăbi din privire, iar lui i se păru ciudat că era prima dată 
când nu voia să se îmbrace şi să plece din patul unei femei. 
În schimb, se întreba cum ar fi să se trezească lângă Emily 
în fiecare dimineaţă şi ajunse la concluzia că nu ar fi rău 
deloc. Ba chiar ar fi foarte bine. 

— Chiar trebuie să pleci? îl întrebă ea cu regret. 

El îi zâmbi îndurerat. 

— Trebuie. 

— Dar nu e aşa. 

Grey se uită lung la ea, uluit pe moment, până când 
semnificaţia vorbelor ei pătrunse în fiinţa lui. Ea se referea 
la plecarea din cameră, desigur, dar cuvintele ei dulci erau 
la fel de adevărate şi când venea vorba despre viaţa lui. 

Doamne sfinte, oare avea dreptate? Chiar trebuia să 
plece în Spania, sau viitorul pe care şi-l dorea era chiar aici, 
cârpit de somn şi primitor, în faţa ochilor lui? Gândul acesta 
răvăşitor îl făcu să se cutremure. Oare avea să fie vreodată 
pregătit pentru aşa ceva? 

Îşi îndepărtă însă acea nedumerire din suflet. 

— Plecăm când eşti gata. Culcă-te la loc dacă vrei! Se 
aplecă deasupra ei şi o sărută, asediindu-i gura în timp ce 
îşi băgă mâna pe sub pătură ca să descopere un sân dat în 
pârg. Ai avut parte de o noapte istovitoare. Îi sărută uşor 
sfârcul care se întări ispititor la atingerea buzelor sale. Şi o 
dimineaţă aşijderea. 

Ea gemu încetişor şi îl luă de gât ca să îl tragă înapoi 
în pat. Dar el rezistă ademenirii şi se furişă din cameră. In 
timp ce închidea uşa, ridică privirea şi se opri. 


Hedley stătea pe hol în faţa camerei unde dormise cu 
Dalton. După expresia de pe chipul sergentului, ştia că 
Grey petrecuse noaptea cu Emily. 

„Fir-ar să fie!” 

Grey răsuflă vijelios de ciudă că fusese prins, dar nu 
suflă o vorbă. Ce rost avea? Nu avea de ce să nege 
adevărul sau să încerce să mintă. Şi era prima oară când 
nici nu voia să o facă. 

— Ai grijă, băiete, îl avertiză Hedley îngândurat. N-aş 
vrea să văd pe careva din voi suferind. 

Apoi cobori treptele şi îl lăsă pe Grey în hol, înjurându- 
se în barbă. 


Capitolul 10 


— Hai că poţi, o încurajă Grey pe un ton scăzut în 
timp ce stătea lângă Emily la baza scărilor de la reşedinţa 
Chatham. 

Ea se uita lung la uşa masivă, refuzând să mai facă 
vreun pas. Acesta era momentul de care se temuse de 
când părăsise Snowden Hall, căci trebuia să dea ochii cu 
familia, să le spună despre copil... şi să îşi ia rămas-bun de 
la Grey, fără să aibă habar când l-ar putea revedea sau 
când avea să mai rămână singură cu el. Dacă avea să se 
mai întâmple vreodată. Acum, că sosise clipa, era la fel de 
îngrozitor cum îşi închipuise. 

lar tăcerea contemplativă în care se cufundase Grey 
de când plecase din camera ei în acea dimineaţă nu o 
ajutase deloc. Dar, dacă şi el era la fel de tulburat de acest 
moment ca ea, atunci nu i se destăinuia, preferând să ţină 
pentru el gândurile întunecate care îl făceau să se încrunte. 

— Până la urmă, ce rău îţi pot face părinţii? o întrebă 
sec în timp ce o luă de braţ într-un gest de consolare. Să te 


mărite cu un jucător înglodat în datorii din Yorkshire? 

Ea izbucni într-un râs nervos, iar tachinarea lui dădu 
roade, căci reuşi să o facă să înainteze şi să ciocănească la 
uşă. 

— Nu mă lăsa, şopti ea, strângându-l mai tare de braţ. 

— O să fie bine. Thomas va fi încântat să te vadă. 

| se puse un nod în gât. 

— Nu la asta m-am... 

Uşa se deschise, şi Jensen, majordomul familiei de 
foarte multă vreme, strâmbă din nas când îi văzu pentru că 
nu o recunoscu. 

— Maior Grey. Făcu o plecăciune băţoasă cu toată 
aroganţa unui bărbat care avea în grijă gospodăria unui 
duce, aducând astfel o notă solemnă de responsabilitate pe 
măsura rangului persoanei care îl angajase. Domnişoară. 

Emily trase adânc aer în piept şi îi zâmbi emoţionată 
majordomului bătrân. 

— Bună ziua, Jensen. Ce mai faci? 

Majordomul se uită uluit de la Grey la Emily, 
holbându-se la ea preţ de o clipă. Apoi o recunoscu, iar pe 
faţa încruntată se aşternu o expresie de sinceră afecţiune. 
Era atât de surprins, că pur şi simplu zâmbi. 

— Domnişoară Emily... Vai de mine! Vreau să spun 
Lady Emily... adică doamnă Crenshaw. Majordomul cu un 
aer de obicei imperturbabil se bâlbâia, complet uluit. Vă rog 
să acceptaţi scuzele mele, domnişoară... doamnă... milady. 

— Nu-ţi face griji! zâmbi cu seninătate, înduioşată în 
chip surprinzător de fâstâceala lui. Ultima oară când ne-am 
văzut eram doar domnişoară. 

Bărbatul îşi reveni imediat, se îndreptă de spate şi 
ridică bărbia semet. 

— Milady, să ştiţi că vi s-a simţit lipsa. Tare mult. 

— Îţi mulţumesc, Jensen. 

Îi atinse uşor braţul, iar ochii i se umeziră un pic. Nu 
îşi dăduse seama până atunci de cât de mult îi lipsiseră atât 


el, cât şi ceilalţi servitori. Măcar cineva din Londra era 
încântat să o vadă. 

Jensen făcu o plecăciune adâncă, se dădu în lături şi 
deschise uşa larg ca să o lase să treacă. Emily trase adânc 
aer în piept ca să îşi facă curaj şi intră în casa impunătoare, 
retrăgându-şi mâna de la braţul lui Grey. 

Aruncă timorată o privire prin hol şi sus pe scări până 
la palierul de la primul etaj. 

— Jensen, unde e familia mea? 

— Ducele este la Camera Lorzilor, iar ducesa e în 
salon, o informă în timp ce îi luă haina şi mănuşile lui Grey. 
lar Lord Thomas se odihneşte la el în cameră. 

Grey rămase lângă ea, însă părea la mare depărtare 
din cauza gândurilor în care se afundase. Deja simţea că 
avea să-l piardă curând, iar ochii începură să o usture de la 
golul din inimă. În aceste zile ajunsese să se bazeze pe el, 
să i se confeseze... să îl iubească. Cum avea să-şi poată 
continua viaţa când el o să plece în Spania? 

— Le spui, te rog, că Lady Emily a venit acasă? zise 
Grey, cu o expresie mohorâtă. 

Jensen făcu o plecăciune şi plecă repede. 

Clipind surprinsă de plecarea lui intempestivă, ea 
bâigui mirată: 

— Ne-a lăsat aici... în hol. 

— Da, râse Grey pe înfundate. Nu cred că ştia ce să 
facă. 

Ea se încruntă. 

— Ce vrei să spui? 

— Păi, eşti membră a familiei, şi nu ar trebui să 
aştepţi în propria casă. Se uita acum de-a lungul holului 
după vreun membru al familiei care să iasă în întâmpinarea 
ei. lar pe mine nici nu ar trebui să mă fi lăsat să intru. 

Ea simţi o strângere de inimă, căci regreta nepăsarea 
cu care îl trataseră părinţii ei în toţi aceşti ani. 

— Nu vorbi aşa! 


El ridică din umeri, părând la fel de deranjat cum ar fi 
fost de un ţânţar care zumzăia prin preajmă. 

— Dar e adevărul. 

Din păcate, avea dreptate. Dacă nu ar fi fost prieten 
cu Thomas, nici nu ar fi fost lăsat să intre. Dar Emily voia să 
schimbe acest lucru. Nu ştia cum putea reuşi, dar avea să 
se asigure că Grey urma să se simtă mereu bine-venit la 
reşedinţa Chatham. 

— Să ştii că nu e chiar casa mea, îi zise ea încetişor, 
schimbând subiectul ca să nu mai discute despre ruşinea 
pe care o simţea din cauza importanţei pe care părinţii ei o 
acordau rangului. N-am locuit niciodată aici. Familia s-a 
mutat aici după căsătoria mea. Scutură din cap, neştiind 
dacă să râdă sau să plângă în faţa unei asemenea ironii. Mă 
întorc într-o casă unde n-am locuit niciodată şi am părăsit 
una care e acum un morman de cenuşă! 

El îi strânse degetele în chip de consolare. 

— Vei fi bine-venită aici, zise el încetişor, cu aceeaşi 
expresie contemplativă care îi întunecase chipul toată ziua, 
făcându-l să îşi petreacă aproape tot drumul cel lung din 
acea zi uitându-se îngândurat pe fereastra trăsurii, fără a 
scoate o vorbă. Nici măcar nu încercase să o sărute, 
darmite să facă dragoste cu ea, ceea ce o deranja mai mult 
decât voia să recunoască. 

— Grey! Se încruntă, bănuind că gândurile sale nu 
prea aveau mare legătură cu faptul că o aducea acasă. S-a 
întâmplat... 

— Bună, puştoaico. 

Se uită la scările spiralate, şi inima începu să îi bată 
tare. „Thomas”. 

Mergea, deşi, după cum se ţinea cu străşnicie de 
balustradă, picioarele nu îl ascultau pe deplin, dar avea 
culoare în obraji, iar ochii îi străluceau de bucuria de-a o 
revedea. | se puse un nod în gât. Era splendid în ciuda 
cămăşii care atârna neîncheiată, ca să acopere bandajele 


din jurul mijlocului şi barba care îi dădea un aer diavolesc. 
Nu fusese niciodată mai încântată să îl vadă. 

Dar se simţi copleşită de emoție. Nu putea decât să 
stea acolo uitându-se lung la el, în timp ce ochii i se 
umpleau de lacrimi. 

El îi zâmbi călduros în timp ce cobora cu grijă scările. 
Când se apropie, îi observă mişcările greoaie, cearcănele şi 
expresia istovită. Slăbise cel puţin douăsprezece kilograme, 
iar prin barba nerasă întrezărea cu uşurinţă obrajii săi albi 
ca hârtia. | se rupea inima, iar gândul la iadul pe care îl 
avusese el de îndurat o lăsa fără suflu. 

Dar era în viaţă. „Slavă cerului!” 

Se opri la capătul scărilor, fără a o slăbi din priviri. 

— Thomas, îi şopti numele, cerându-şi parcă iertare. 

Întinse mâna în direcţia lui şi porni în fugă spre el, 
cuprinzându-i gâtul cu braţele. 

ÎI strânse tare, simţindu-i căldura şi bătăile inimii. 
Slavă Domnului că era în viaţă. Şi urma să fie bine. Când se 
gândi că fusese cât pe ce să îl piardă, să nu îl mai vadă 
niciodată... să moară crezând că ea nu mai avea nevoie de 
el... Dar ea avea mereu nevoie de el şi nu urma să-şi mai 
lase mândria prostească să intervină între ei. 

Thomas tresări, trăgând aer în piept printre dinţii 
încleştaţi. Ea se dădu repede în lături, ducând mâinile la 
gură. 

— Vai, te-am rănit! 

— E în regulă. Îşi duse o mână la rana de la şold şi se 
întinse după balustradă cu cealaltă pentru a-şi găsi 
echilibrul, după care îi aruncă un zâmbet stins, dar plin de 
dragoste. Mă bucur că eşti aici. Îşi petrecu un braţ pe după 
mijloc pentru a o apropia, apoi se uită peste capul ei la 
Grey. Emoţia îi gâtuia glasul. Iti mulţumesc că ai adus-o 
acasă. 

— Mi-ai zis că ai nevoie de ea, zise Grey cu blândeţe, 
iar lui Emily i se păru că vede în ochii lui acelaşi gen de 


strălucire ca în ai lui Thomas. Îşi drese glasul şi se uită 
îngrijorat la şoldul lui Thomas. E în regulă să te dai jos din 
pat? 

— Sunt bine. În ciuda asigurărilor sale, ei i se păru că 
îl vede tremurând în timp ce se scărpina la încheieturi doar 
ca să îşi lase mâinile pe lângă trup când îşi dădu seama că 
ea îl privea. Nu mai suport să stau în pat nicio secundă, fir- 
ar să fie! Oricum o să am suficient timp să mă odihnesc mai 
târziu. Zâmbindu-i larg lui Emily, o cercetă din cap până în 
picioare. N-aş fi ratat pentru nimic în lume venirea surorii 
mele. 

Ea fu cuprinsă din nou de vinovăţie, şi îşi muşcă buza 
de jos. Grey era sigur că Thomas avea să o ierte, dar se 
întâmplaseră atât de multe... Oare ar ierta-o pentru toate 
greşelile făcute? 

Trase adânc aer în piept. 

— Thomas, trebuie să vorbim... 

— Emily! Mary Matteson, ducesă de Chatham, veni ca 
o adiere pe hol. Slavă Domnului că ai ajuns în cele din 
urmă! Mama ei îi aruncă o privire  poruncitoare 
majordomului din spatele ei. Jensen, trimite un valet la 
Camera Lorzilor acum. Spune-i lui Chatham că fiica lui s-a 
întors şi îl aşteaptă. 

Majordomul încuviinţă din cap şi îi făcu semn unui 
valet în uniformă care stătea lângă uşa din faţă, care se şi 
grăbi să plece, având mai mult ca sigur un mesaj pregătit în 
mână care să anunţe sosirea ei. 

Mary o îmbrăţişă scurt pe Emily, apoi se trase şi o 
apucă de ambele mâini. 

— Am fost foarte îngrijoraţi că vei călători singură de 
la Yorkshire. 

— N-am fost singură. Emily îi zâmbi recunoscătoare 
lui Grey, care se duse lângă Thomas. L-am avut pe maiorul 
Grey care să mă apere de rele. 

Mary îi aruncă o căutătură urâtă lui Grey, parcă 


dezgustată că tocmai el fusese trimis la Yorkshire să o 
aducă pe fiica ei, apoi îi zâmbi lui Emily. 

— Oricum am fost îngrijoraţi. Sper că a fost o călătorie 
fără peripeții. 

Emily îşi plecă privirea, neputând răspunde fără să o 
facă pe mama ei să leşine. 

— Ei bine, slavă cerului că ai ajuns teafără acasă! Am 
fost aşa supăraţi când am primit scrisoarea de la tine în 
care ne-ai zis că nu poţi călători. Desigur, era de înţeles, 
dar... Mama ei se opri deodată şi se încruntă uluită. Ce 
haine ai pe tine? 

Emily se uită la Grey implorându-l din priviri să tacă 
din gură. Conştientă de faptul că familia ei ar putea fi în 
pericol din cauza celui care îl ucisese pe Andrew, nu ştia cât 
să le spună, pentru că îşi dorea să dezvăluie toate secretele 
în ritmul ei şi la timpul potrivit. 

Grey îi întâlni privirea, şi, deşi el nu scoase o vorbă, 
ea îl cunoştea îndeajuns de bine cât să ştie că înţelesese. 
Dar în ochii săi calzi, adânci şi ciocolatii mai era ceva care o 
făcu mai atentă, ceva ce fusese acolo toată ziua, în ciuda 
confuziei sale, iar ea nu îşi dădea seama ce... 

— Emily? insistă mama ei, trezind-o din reverie. 

— lartă-mă, bâigui şi îşi întoarse privirea de la Grey, 
pentru a-i zâmbi chinuit mamei. Am plecat repede din 
Snowden şi nu am avut timp să iau tot ce trebuie. 

Mary se încruntă şi mai tare. 

— Dar sunt sigură că Yardley... 

— Atât de repede, că Yardley a rămas în urmă, 
adăugă, ferindu-şi privirea de a lui Thomas în timp ce 
minţea şi rezista tentaţiei de a-şi trece protectoare mâna 
peste abdomen. Fratele ei avea darul ciudat de a citi 
oamenii şi mereu reuşise să îşi dea seama de tot, chiar şi 
când erau mici. A trebuit să cumpăr o rochie de pe drum, şi 
n-am avut timp să o dau la modificat. 

— Ei bine, n-are importanţă. Mama ei o luă de braţ şi 


o duse departe de hol şi înspre salon. Acum eşti aici, şi asta 
e tot ce contează. Mâine mergem la Madame Bernaise să-ţi 
ia măsurile pentru o nouă garderobă. 

Măsurată de o modistă, care avea să o vadă fără 
haine... Emily se uită panicată peste umăr la Grey, care 
privea tăcut în timp ce mama ei o ducea de acolo, lăsând-o 
să spună tot adevărul familiei. 

— Thomas, ni te alături în salon? îi strigă mama lui. 

Amuzat, Grey observă că întrebarea era de fapt un 
ordin care îl lăsa pe din afară, după cum se şi aştepta. lar 
Thomas stătea acolo şi nu se mişca de lângă Grey. 

— Într-o clipă, mamă. Vreau să-i mulţumesc cum se 
cuvine lui Grey pentru că ne-a adus-o pe Emily. Zâmbind şi 
dând dovadă de o putere surprinzătoare pentru cineva care 
se recupera, Thomas îl plesni pe Grey peste umăr şi îl 
întoarse spre scări. Vino în sala de biliard! Bea ceva cu 
mine înainte să pleci. 

Grey simţi un nod în stomac din cauza voioşiei bruşte 
a lui Grey. 

— Ar trebui să plec... 

— Insist. 

Thomas zâmbi şi mai larg. 

Hăul din stomac se adâncea, zorindu-l să plece. Dar 
nu avea cum. Trebuia să dea socoteală. Încuviinţă din cap 
şi zâmbi mohorâăt, ştiind ce urma. 

— Mi-ar plăcea să beau un whisky. 

În timp ce Thomas începea să urce încetişor scările în 
faţa lui, şi Mary Matteson o conducea pe Emily în salon, 
Grey o văzu pentru ultima oară cu coada ochiului în timp ce 
îşi ridica mâna să se şteargă la ochi. Se opri. Emily 
plângea... Doamne, ce mult îi displăcea când plângea! Işi 
strânse pumnii pentru a rezista tentaţiei de a se întoarce la 
ea, de a o lua în braţe, de-a o duce departe de casă şi pe 
urmă... 

Şi pe urmă nimic. El pleca în Spania, şi Emily avea să 


uite curând de el cu toată zăpăceala legată de naşterea 
copilului, întoarcerea bruscă în sânul familiei şi al societăţii. 
Cel mai bine pentru amândoi era ca lucrurile să se 
sfârşească aici. Dar, fir-ar să fie, acest sfârşit potrivit durea 
ca naiba. Se abţinu să nu înjure şi se întoarse pe călcâie ca 
să îl urmeze pe Thomas în sus pe scări în sala de biliard. 
Zăpăcit de lacrimile lui Emily, păşi în încăperea unde cei doi 
bărbaţi îşi petreceau de obicei mare parte din timp... 

Pumnul lui Thomas îl izbi cu toată puterea în faţă. 
Forţa neaşteptată îl lipi de perete. 

„Doamne!” Se uită urât la Thomas, dar se abţinu să îi 
tragă şi el un pumn, pentru că Thomas era atât de slăbit, 
încât o lovitură l-ar fi doborât la pământ. Şi pentru că ştia 
că o merita. În schimb, întâlni privirea furioasă a prietenului 
său şi răsuflă din greu, ridicând dintr-o sprânceană. 

— Te simţi mai bine acum? 

Thomas încuviinţă scurt din cap în timp ce gâfâia din 
pricina efortului. 

— Mult mai bine. 

Lăsându-l pe Grey să îşi atingă obrazul care zvâcnea, 
Thomas se duse la dulapul cu băuturi din colţ. Scoase o 
sticlă, turnă whisky în două pahare, apoi îi întinse unul, ca o 
ofertă tardivă de pace. 

Mulţumit de armistițiul fragil, Grey acceptă paharul. 
Observă fără să vrea ironia că era încăperea unde ajungeau 
mereu în trecut când venea în vizită. Şi erau şi tacuri tari, 
perfecte dacă voia să îl bată până nu mai mişca dacă 
Thomas încă îi purta pică pentru cele întâmplate cu Emily şi 
pumnul nu îi ostoise setea. 

— Te simţi mai bine decât când am plecat, remarcă 
Grey în timp ce Thomas se afundă într-unul din fotoliile din 
piele roşie aşezate de-a lungul peretelui. Alese să stea 
departe ca să nu fie lovit din nou, aşa că se rezemă de 
masa de biliard, îşi frecă obrazul şi tresări când simţi 
vânătaia care se forma în colţul ochiului. Cu siguranţă, 


bâigui el. 

— M-am întremat îndeajuns cât să mă pot ridica din 
pat, dar încă mă doare şoldul ca naiba. Ochii săi de un 
albastru de culoarea safirului - că ai surorii lui - îl fixau pe 
Grey pe deasupra buzei paharului în timp ce sorbea. 
Scutură din cap nevenindu-i să creadă. Tu şi puştoaica, 
pentru numele lui Dumnezeu... în vocea lui Thomas se 
simţea mai degrabă curiozitate decât mânie, iar Grey o luă 
ca pe un semn de bun augur, în ciuda durerii pe care-o 
simţea în obrazul zvâcnind. Ce naiba a fost în capul tău? 

Strângea cu putere marginea mesei de biliard în timp 
ce se uita în paharul cu whisky. Nu se gândise, asta era 
problema. Când era cu Emily, raţiunea îl părăsea şi pur şi 
simplu se bucura să fie cu ea. Il făcea să se simtă curajos, 
puternic... demn de cineva ca ea. Era cea mai frumoasă 
femeie pe care o cunoscuse vreodată, atât fizic, cât şi 
sufleteşte. 

— N-am mai cunoscut pe cineva ca ea, răspunse el 
simplu. Şi în timp ce luă o gură mare de whisky, ştiu că nu 
avea să mai întâlnească niciodată pe altcineva ca ea. 

Grey se uită la cel mai bun prieten al lui, deloc 
surprins să îi citească posesivitatea în privire, pentru că era 
convins că şi el avea aceeaşi expresie. Emily se înşela când 
credea că Thomas nu mai ţinea la ea. Vânătaia care avea 
să-i apară urma să stea mărturie. 

Thomas se uită fix la Grey. 

— Intenţionezi să te însori cu ea? 

Întrebarea neaşteptată îl străpunse ca o săgeată. Să 
se însoare cu puştoaica? 

Nu se gândise niciodată în viaţa lui la însurătoare. 
Căsătoria era o instituţie respectabilă, nobilă pentru alţi 
bărbaţi, dar care pentru el însemnase mereu sfârşitul 
libertăţii. Însă, pentru prima oară, gândul de-a se aşeza la 
casa lui nu îl mai înspăimânta. Chiar luase în consideraţie 
acest lucru dimineaţa la han, când se uitase le Emily în 


timp ce dormea în patul pe care îl împărţiseră, temându-se 
de momentul când trebuia să o părăsească. 

Dar căsătoria avea să fie imposibilă în cazul lui Emily. 
Nu se înşelase când recunoscuse că erau extrem de diferiţi. 
În câteva zile, ea urma să fie primită înapoi în înalta 
societate, invitată la cine selecte şi la serate, sărbătorită şi 
mereu în centrul atenţiei în saloanele din Mayfair. Reputația 
lui de ofiţer de armată şi de crai ar încurca-o. 

Pe deasupra trebuia să se ducă în Spania. De multă 
vreme. Bathurst începuse să îşi cam piardă răbdarea din 
cauza atâtor amânări. Nu putea să lase o asemenea ocazie 
să îi scape printre degete când se chinuise toată viaţa să 
obţină acest lucru. Dacă făcea treabă bună în Spania, se 
putea aştepta la altă promovare şi la o nouă misiune, de 
data aceasta poate înapoi în Londra chiar la Whitehall, într- 
o poziţie în administraţie, nu pe teren. Şi astfel urma să 
ajungă în cel mai înalt punct al carierei sale. 

Dacă se însura cu Emily însemna că renunţă la acele 
visuri, şi nu putea să facă una ca asta, mai ales când nu 
avea nicio garanţie că ea îl voia de soţ. Văzuse cât de mult 
se bucurase să fie cu el şi simţise faptul că i se dăruise total 
când stătea goală în braţele lui. Dar observase şi panica din 
ochii ei când Lady Gantry îi văzuse împreună la han. Poate 
că Emily avea nevoie de el acum, dar ce urma să facă în 
clipa când nevoia imediată dispărea? Sau dacă urma să 
aibă un fiu, născut într-un marchizat? Ce avea să aleagă 
atunci - poziţia ei privilegiată în societate sau craiul cu care 
nu se putea afişa în public? 

Nevoia nu era totuna cu iubirea. Dacă o alegea pe 
Emily şi astfel trebuia să renunţe la funcţia din Ministerul de 
Război când ea ar putea să aleagă lumea bună în 
defavoarea lui, atunci nevoia nu era de-ajuns. 

— Nu, nu mă pot însura cu ea, recunoscu el cu 
tristeţe. Şi ea ştie foarte bine. 

— Atunci vă sugerez să staţi departe unul de altul. 


Thomas  învârti paharul în mână,  disimulându-şi 
avertismentul puternic printr-o notă de sarcasm când 
adăugă: E al naibii de plictisitor să purtăm aceeaşi discuţie 
la fiecare cinci ani. 

Pe faţa lui Grey se citea mâhnirea, căci acele cuvinte 
îl dureau. Poate că Thomas glumea, dar substratul 
mesajului era foarte serios. 

— Măcar de data asta nu ai ameninţat că mă împuşti. 

Nicholas ridică dintr-o sprânceană. 

— Ştiam eu că uitasem ceva. 

Şi Grey ştia că prietenia cu Thomas rămăsese intactă, 
chiar dacă un pic zdruncinată, deşi nu avea habar cum de 
reuşise să evite ţeava pistolului lui Thomas. Asta dacă nu 
cumva motivul era celălalt adevăr cunoscut: Thomas o 
iubea pe Emily şi nu ar fi făcut niciodată ceva care să îi 
frângă inima, asta însemnând că nu l-ar fi rănit trăgându-i 
un banal pumn. Nici măcar cei doi ani în care nu se 
văzuseră nu slăbiseră legătura puternică dintre fraţi. 

Grey spera ca ea să înţeleagă că se putea încrede cu 
adevărat în fratele ei. Pentru că instinctul neplăcut care nu-l 
înşela şi care-l ajutase în viaţa de soldat şi de iscoadă îi 
spunea că de abia acum avea să urmeze ce era mai rău. 

Grey puse jos paharul gol şi se dezlipi de masa de 
biliard. 

— Trebuie să discuţi cu Emily. Are multe să-ţi zică. 

Thomas se ridică cu grijă, cu mâna la şold. 

— Despre ce anume? 

Grey scutură din cap. 

— Ea trebuie să-ţi spună. 

Şi, spera el, astfel să devină din nou apropiaţi. 

— Şi oricum am zăbovit prea mult aici. Trebuie să mă 
duc la Whitehall, acum că m-am întors. 

— Tot mai pleci în Spania? 

Thomas se întunecă la faţă. Lui Grey îi displăcea să îşi 
vadă prietenul trist după toate prin câte trecuse, dar cel 


mai bun lucru pe care-l putea face acum era să plece. Emily 
îl avea din nou pe fratele ei, iar pe el îl aştepta un nou post. 
Încuviinţă din cap. 

— În două săptămâni. 

— Grey, rămâi, îl rugă Thomas pe un ton scăzut, 
punându-i frăţeşte mâna pe umăr. Mai stai câteva 
săptămâni. Apoi adăugă fără tragere de inimă, iar Grey ştiu 
cât efort depunea să o spună: în caz că ea are nevoie de 
tine. 

Grey simţi o strângere în piept şi se supuse pe dată. 

— În regulă, încuviinţă el serios, sperând că nu făcuse 
cea mai mare greşeală a vieţii lui. 

Deşi, după ce o văzuse pe Emily atât de 
deznădăjduită şi de distrusă când el se îndepărtase, cum ar 
fi putut să procedeze altfel? Dar celor de la Ministerul de 
Război sigur nu avea să le placă această nouă întârziere. In 
timp ce Thomas îl conduse încetişor în jos pe scări, încercă 
să se gândească la o altă scuză pe care să i-o prezinte lui 
Bathurst. Când ajunseră în hol, Jensen deschise uşa din 
faţă, iar ducele de Chatham intră valvârtej în casă. li dădu 
valetului pardesiul, haina şi mănuşile. Se uită la Grey, îl 
ignoră şi se duse spre fiul lui. 

— Unde e sora ta? 

— Chatham? Mary Matteson veni într-un suflet în hol, 
cu Emily păşind mai încet în urma ei. Ducesa se uită la 
soţul ei, şi zâmbetul i se topi. Ce s-a întâmplat? 

Emily îşi ridică privirea şi se uită la Grey, făcând ochii 
mari de mirare să-l vadă în continuare acolo. Profitând de 
confuzia provocată de venirea tatălui său ca să se furişeze, 
se plasă între el şi Thomas. 

Pe Grey îl durea sufletul, căci nu îi plăcea să o vadă 
aşa pierdută chiar şi când era înconjurată de familie. Nu 
ştia prea multe despre relaţia pe care o avea cu părinţii ei, 
dar ştia că nu fuseseră niciodată apropiaţi, iar prăpastia 
dintre ei fusese adâncită de lecţia de sărutat din urmă cu 


cinci ani. Însă îi atinse în treacăt degetele, în vreme ce ea 
îşi bălăngănea mâinile pe lângă corp, încercând să-i ofere, 
pe cât posibil, consolare. 

— Emily, aici erai! Tatăl se întoarse spre ea, iar Grey o 
simţi cum se încordează lângă el în timp ce îşi trase mâna 
tremurândă de lângă a lui. Am auzit veştile şi am venit cât 
am putut de repede ca să-ţi spun, din moment ce asta-ţi 
primejduieşte moştenirea de la Snowden Hall. 

— Ce veşti? întrebă ea aproape şoptit, ţinându-şi 
răsuflarea. 

— S-a răspândit vestea în după-amiaza asta în 
Camera Lorzilor. Tatăl ei se întunecă la faţă. Marchizul de 
Dunwich a murit. 


Cuvintele o străpunseră pe Emily, iar trupul îi 
încremeni în timp ce toţi cei prezenţi începură să vocifereze 
în preajma ei. Simţi din nou gustul metalic familiar, 
amorţeală în genunchi, iar mâinile începură să îi tremure 
convulsiv... Toate simptomele unei frici sufocante o 
copleşeau deodată. Doamne, nu... se întâmpla din nou! 

Şi îşi dusese fără să vrea copilul nenăscut fix în 
bârlogului ursului. O copleşi groaza. Imediat ce sarcina 
devenea vizibilă, toată Londra avea să ştie, şi nu urma să 
mai fie niciodată în siguranţă. Criminalii aveau să vină 
iarăşi după ea... „O, Doamne, nu copilul meu!” Aerul îi ieşi 
din plămâni, iar acum se sufoca, şi mintea îi era învolburată 
din cauza panicii. Lumea se prăbuşea în jurul ei. 

— Emily! Grey o strânse în braţele lui puternice în 
clipa când o lăsară genunchii şi o prinse să nu cadă. O 
ridică şi o strânse la piept. Neavând forţă decât atât cât să 
se lipească de el, Emily îşi îngropă faţa în umărul lui, 
acoperindu-şi protector burta cu mâna - copilul ei 
nevinovat pe care îl iubea mai mult decât viaţa însăşi. 


— Nu, şopti ea printre suspine, te rog, Doamne, nu... 

— Ce s-a întâmplat? vru să afle Mary Matteson 
uitându-se acuzator la Grey, apoi îi atinse obrazul fiicei în 
timp ce aceasta suspina neconsolată. Emily... Emily, draga 
mea, de ce plângi? Nici nu-l cunoşteai bine. 

— Lăsaţi-o să respire, le ceru Grey pe un ton aspru, 
iar în vocea adâncă i se ghicea îngrijorarea în timp ce o 
îndepărta de mama ei. Cum Thomas se arăta în continuare 
îngrijorat, tras la faţă, Grey îl lămuri fără tragere de inimă: 
Are un copil în pântece. 

Mama ei radie de fericire. 

— Vai, un copil! Apoi îşi dădu seama, o clipă mai 
târziu, şi icni. Un moştenitor! 

Tatăl ei se uită uluit la mâna cu care Emily îşi proteja 
burta, apoi o luă pe soţia sa de braţ şi o dădu cu blândeţe 
în spate. 

— Maiorul Grey are dreptate, Mary. Are nevoie de aer 
şi de linişte. 

Thomas stătea lângă ei, dar nu scotea o vorbă. Cu un 
braţ petrecut pe după gâtul lui Grey şi cu celălalt 
protejându-şi copilul, Emily închise uşa, incapabilă să 
suporte expresia uluită de trădare de pe chipul lui Thomas 
pentru că nu îi spusese nimic. 

— Grey, îi şopti ea aproape fără răsuflare numele ca 
pe o rugăminte. 

— E istovită, le spuse, protejând-o din nou. Lăsaţi-o să 
se odihnească, şi apoi vă poate explica. Unde e camera ei? 

— Adu-o pe aici, îi ordonă Thomas fără să ezite, apoi 
urcă repede scările, strâmbându-se de durere din cauza 
efortului. 

— Mamă, să-i spui lui Jensen să aducă ceai. 

Ducesa încuviinţă din cap şi plecă grăbită. 

— O să trimit după doctorul Brandon, se oferi ducele 
îndatoritor. 

— Mulţumesc. 


Preţ de o clipă, Grey îi întâlni privirea, pentru prima 
oară fiind amândoi îngrijoraţi pentru ea. Apoi o duse sus. 

Thomas îi conduse până la etajul al doilea şi apoi pe 
hol până la dormitoarele din aripa de vest. Deschise una 
din uşi şi se dădu în lături. În timp ce Grey o ducea înăuntru 
pe braţe, Thomas se rezemă de uşă ca o santinelă obosită 
care, deşi stătea de pază, le acorda totuşi intimitate. 

Grey o puse uşor pe pat şi se întinse după mâna ei în 
timp ce se aşeză lângă ea. Avea faţa pământie, trupul îi 
tremura, dar măcar nu mai suspina şi respira normal acum. 
Se uita încruntat la ea, copleşit de un sentiment crescând 
de îngrijorare. 

— Ei bine, asta da întoarcere acasă, bălmăji el, dându- 
i un cârlionţ auriu de pe obraz. 

— Ar trebui să vii o dată la o sărbătoare în sânul 
familiei Matteson, replică ea zâmbind slab, în ciuda vocii 
nesigure. Ai putea crede că ai ajuns la nebuni. 

De dragul ei, Grey se chinui să zâmbească, deşi nu 
prea îi venea. Era foarte îngrijorat şi nu prea îi venea să o 
lase aici, ştiind că în doar câteva ore - poate zile, dacă le 
surâdea norocul - veştile despre copil aveau să se 
răspândească prin Londra. Casa nu era deloc securizată, 
căci avea cercevele vechi şi broaşte uşor de deschis, iar din 
personal făceau parte oameni ca Jensen, care era prea 
bătrân şi corpolent pentru a opri pe cineva. Deşi Thomas se 
simţea mai bine, nu era îndeajuns de întremat cât să îi 
apere pe Emily şi pe copil. 

Pe chip i se întipări o expresie încruntată. 

— Ai şi alte rude în Londra, un alt loc unde să stai? 

Ea scutură din cap. g 

— O să fiu în regulă aici. li strânse degetele. S-au 
terminat surprizele. Nu aşa am vrut să le spun despre copil, 
dar ce e mai rău s-a terminat, acum că ştiu toți. Şi vreau să 
fiu aproape de Thomas. 

Ea nu-i înţelesese corect motivul îngrijorării, dar Grey 


nu o lămuri, căci nu voia să o supere şi mai mult. Se decise 
în schimb să pună oameni de pază ca să ţină casa sub 
supraveghere, aşa că se supuse dorinţei ei şi încuviinţă. 

— Thomas are nevoie tine. 

Ochii ei străluciră. 

— Şi eu am nevoie de tine, Grey. 

Cuvintele rostite cu blândeţe îl sfâşiară, iar o rană i se 
deschise în piept în timp ce se uita la chipul ei superb şi 
vedea teama paralizantă care se citea din nou în ochii ei de 
culoarea safirului. Detesta frica şi nu voia să o mai vadă 
niciodată în ochii ei. Dar ce putea face? Dacă o părăsea... | 
se opri inima. Dacă o părăsea... Atunci ştiu ce avea de 
făcut, iar decizia îl izbi cu forţa unui fulger. 

— Puştoaico, ţi-am spus că vă voi proteja mereu pe 
tine şi pe copil, îi zise el încetişor, dar ferm. Nu se putu 
abţine să nu îi mângâie obrazul în încercarea de a-i aduce 
alinare chiar în timp ce i se punea un nod de emoție în gât. 
Şi exact asta vreau să fac. 

— Grey, vreau să schimbăm două vorbe, îl strigă 
Thomas din prag, uitându-se pe hol. Acum, te rog! 

Încuviinţând din cap, Grey se ridică şi îi strânse mâna 
lui Emily în chip de consolare. 

— Emily, nu mai eşti singură. 

Nu ajunsese bine la uşă, când mama ei năvăli 
înăuntru. Privirea plină de reproş pe care i-o aruncă pentru 
că îl găsise în dormitor îl surprinse o clipă, dar apoi se uită 
peste capul femeii către Thomas, care îi zise pe muteşte 
„Cu plăcere”. Slavă cerului că Thomas era de partea lui, 
altfel mama ei ar fi intrat şi l-ar fi găsit stând pe pat cu fiica 
ei şi mângâind-o pe obraz. lar viaţa din armată nu îl 
pregătise niciodată pentru o asemenea bătălie. 

— Maior Grey, îi spuse pe un ton repezit, un 
gentleman... 

— ... Nu are ce căuta în dormitorul unei lady. Slavă 
cerului că sunteţi aici, Excelenţă. 


Făcu o plecăciune, sperând să afişeze un zâmbet 
recunoscător şi uşurat. _ 

— Tocmai plecam să vă caut. In spatele ei îl vedea pe 
Thomas dându-şi ochii peste cap. Lady Emily are nevoie ca 
mama ei să-i poarte de grijă, mai ales în această perioadă 
delicată. 

Aceste cuvinte o bulversară pe femeie, care clipea 
nedumerită, nesigură dacă să continue cu critica sau să îi 
mulţumească pentru grijă. 

— Ei bine... da, bâigui ea. Da, desigur. Se opri şi zise 
fără tragere de inimă: Sunt convinsă că Thomas ţi-a 
mulţumit că ai adus-o pe Emily teafără la noi. A... apreciem 
tot ce ai făcut. 

Mai multă recunoştinţă nu avea cum să primească de 
la ea. 

— A fost plăcerea mea, Excelenţă. 

Se uită apoi la Emily. Chiar şi de la distanţă, îi vedea 
lacrimile din ochi, iar durerea îi sfâşie din nou pieptul. 
Despărțirea era inevitabilă, dar el avea să se întoarcă. Unul 
din lucrurile pe care şi le dorea tare mult era să nu o mai 
vadă niciodată plângând. 

Făcu o plecăciune respectuoasă ducesei şi una mai 
adâncă lui Emily, îşi luă rămas-bun şi plecă repede din 
cameră, fiecare pas trădând o hotărâre fermă. 

— Unde te duci? îl întrebă Thomas, luându-se după el, 
cu mâna proptită în şoldul rănit. 

— Să fac pregătiri, îi răspunse el, oprindu-se în capul 
scărilor să se uite spre camera ei. M-am răzgândit. 

Thomas scutură din cap mâhnit. 

— Dacă pleci în Spania şi o laşi aşa cum e acum... 

— Nu, îl corectă Grey cu o hotărâre neţărmurită. 
Vreau să mă însor cu ea. 

— Când te-am întrebat mai devreme... Scutură din 
cap. Părinţii mei nu vor fi de acord, şi ştii bine. Şi mai ales 
dacă o să aibă un băiat. 


Răsuflă obosit, căci nu-şi dorea acea ceartă. Dar nu 
avea de ales. 

— Nu o pot apăra altfel. 

— Să o aperi? Thomas se încruntă. De ce... 

— Thomas, am permisiunea ta să mă însor cu ea? îl 
întrebă cu un aer solemn. 

Emily avea peste douăzeci şi unu de ani şi nu avea 
nevoie de permisiunea nimănui, dar părerea lui Thomas 
conta. Foarte mult. 

Thomas se uită lung la el o clipă, de parcă cel mai bun 
prieten al său îşi pierduse minţile, apoi zâmbi larg. 

— Bine ai venit în familie! 

— Mulţumesc, răsuflă el uşurat, punându-şi mâna 
puţin pe umărul lui Thomas. Dar nu-i spune nimic lui Emily 
deocamdată. Vreau să fac totul ca la carte. Se uită la 
trepte. Mă întorc mâine cu un inel şi cu un buchet de flori, 
ca să o cer aşa cum se cuvine. 

— Şi adu nişte săruri, ca să îşi revină ai mei din leşin, 
zise Thomas mâhnit în spatele lui. 

Grey se prefăcu a nu auzi. Avea să se ocupe de 
părinţii ei mai târziu. Acum singura lui grijă era să o apere 
pe Emily. Şi avea să o protejeze. Cu preţul vieţii. 


Capitolul 11 


— Vrei nişte ceai, Emily? 

Neauzind-o pe mama ei din cauza gândurilor negre, 
Emily se tot plimba agitată prin salon şi se opri doar atât 
cât să tragă perdeaua subţire care oprea soarele după- 
amiezii şi să arunce o privire pe fereastra mare la intrare - 
nimic. Niciun cal priponit. Nicio trăsură. Nici urmă de Grey. 

Simţindu-se din ce în ce mai agitată, se întoarse şi 
începu să traverseze încăperea, frecându-şi mâinile. Chiar 


şi după ce se agitase toată noaptea în pat, tot nu putea să 
stea locului şi să se odihnească. Era prea supărată din 
cauza morţii lui Dunwich, şi îi lipsise căldura protectoare a 
braţelor lui Grey în jurul ei în timp ce dormea. Nimic nu-i 
alina grijile şi agitația. Nici cartea pe care încercase să o 
citească, nici statul în grădină, nici caietul de schiţe şi 
creioanele - şi cu siguranţă nici scrisoarea pe care tatăl ei 
insistase ca ea să o scrie către Comisia pentru Privilegii, 
prin care să anunţe că era însărcinată; scrisoare pe care o 
dusese chiar tatăl ei în acea după-amiază. Până a doua zi 
toată Londra avea să ştie că purta în pântece moştenitorul 
familiei Dunwich. Şi, Doamne sfinte, ce avea să facă pe 
urmă ca să protejeze copilul? 

Acesta era motivul pentru care se plimba agitată prin 
cameră. Nu... nu se plimba, ci mai degrabă se muta de lao 
fereastră la alta şi înapoi, pentru că, fiind aşa confuză şi 
deznădăjduită, nu ar fi reuşit să meargă drept nici dacă 
viaţa i-ar fi depins de asta. 

Pendula bătu, şi ea tresări. Inima îi bătea în ton cu 
bătăile pendulei... unul, doi, trei, patru... Simţi cum o lasă 
inima. Era cinci şi nici urmă de Grey. Cu siguranţă ar fi 
trebuit să se întoarcă pentru a vedea cum trecuse ea de 
acea noapte şi dacă se simţea mai bine. Sau măcar să îi 
spună pe unde era Yardley, ştiind cât de mult însemna 
femeia aceea pentru ea. Sau dacă începuse să cerceteze 
împrejurările morții lui Andrew şi incendierea de la 
Snowden. Dar... nimic. 

Mama ei ţinea întinsă o ceaşcă de ceai în timp ce se 
apropie de ea, încruntându-se îngrijorată, şi încercă din 
nou. 

— Ai vrea nişte ceai, draga mea? 

Emily flutură din mână şi începu iar să se plimbe 
agitată prin încăpere, ducându-şi degetul mare la gură ca 
să îşi muşte unghia. 

Şi Thomas lipsea în după-amiaza aceasta, de parcă o 


evita, ceea ce o durea mai mult decât voia să recunoască. Îi 
spusese despre moartea lui Andrew şi despre incendiu când 
îi zisese şi tatălui ei, în acea dimineaţă. Măcar expresia 
uimită de pe chipul fratelui său dăduse de înţeles că era 
îngrijorat şi că nu avea impresia că ea minţea, deşi cu 
siguranţă o credea un pic nebună. Chiar dacă voia să nu 
spună adevărul, Thomas era cel care o învățase cum să 
mintă, iar acum era convinsă că nicio minciună nu avea 
cum să treacă de el. Ceea ce avea să îngreuneze lucrurile 
când avea să îi spună în cele din urmă adevărul despre 
căsătoria ei şi cum ajunsese să rămână însărcinată, după 
cum o îndemnase Grey să facă. 

Dar nu putea. Nu încă. Nu cu toate câte avea pe cap. 
Acum nu se putea gândi decât la siguranţa copilului ei... Şi 
de ce oare nu era Grey aici? 

Cu un oftat răbdător, dar îndârjit, mama ei se ridică şi 
îi întinse ceaşca direct în faţă, în timp ce Emily dădea din 
nou roată încăperii, făcând-o să tresară de uluială. 

— Emily, ceaiul tău! 

De data aceasta nu mai era o rugăminte. 

— Da, mamă. Oftă şi se aşeză pe canapeaua cu dungi 
aurii în faţa mamei sale şi acceptă ceaşca. Mama ei era 
bine intenţionată, asigurându-se că bea măcar atât, dar ei 
nu îi trebuia nimic. De fapt, nu avusese deloc poftă de 
mâncare de când plecase de la han, cu o zi în urmă. 
Mâncase puţin la prânz, şi asta mai degrabă pentru că nu 
voia să o jignească pe bucătăreasă, care se arătase 
îngrijorată că Emily nu avea poftă de mâncare după ce 
dăduse înapoi micul dejun neatins şi urcase să întrebe ce se 
întâmpla. Faptul că acum avea în faţă o tavă plină cu 
biscuiţi cu scorţişoară făcuţi special pentru ea îi dădea de 
înţeles lui Emily că bucătăreasa nu o crezuse când insistase 
că se simţea bine. | se umeziră ochii gândindu-se la 
generozitatea şi la grija pe care le manifestau oamenii din 
casă faţă de ea, deşi lipsise doi ani... 


— Draga mea, trebuie să mănânci, mai ales acum, 
când creşti. Mama ei îi întinse o farfurie mică cu sandvişuri 
cu castraveți - erau preferatele ei -, iar Emily îşi simţi ochii 
împăienjeniţi de lacrimi fiindcă bucătăreasa îşi amintise un 
detaliu atât de nesemnificativ. În vocea mamei ei se ghicea 
o vagă îngrijorare în timp ce adăugă: Ştiu că încă eşti 
obosită din cauza drumului, dar trebuie să te gândeşti la 
sănătatea copilului tău. 

La sănătatea lui? Pe Emily aproape o pufni râsul. 
Aproape numai la asta se gândise în ultimele cinci luni. O, 
mama ei chiar îşi făcea sincer griji pentru ea, dar ironia era 
supărătoare - aceeaşi femeie pe care o neliniştea acum 
soarta nepotului ei nenăscut îşi izgonise propria fiică din 
pricina unui sărut prostesc. 

Emily întinse mâna peste sandvişuri ca să ia un 
biscuit care să-i ofere un strop de alinare, întrucât nu avea 
poftă. Se auzi un zgomot din stradă. Se ridică aşa repede, 
că aproape vărsă ceaiul, însă speranţele ei se năruiră când 
auzi refrenul cântat al vânzătorului de haine vechi. 

Se puse din nou pe canapea şi duse ceaşca la buze. 

Mama ei trase adânc aer în piept şi o întrebă pe un 
ton scăzut: 

— Maiorul Grey ştie că îl iubeşti? 

Inclină surprinsă ceaşca şi vărsă ceai pe covorul 
turcesc. 

— Poftim? zise ea pe un ton piţigăiat. 

— Maiorul Grey, repetă mama ei oftând îndurerată, ce 
o făcea pe Emily să se simtă chiar mai stânjenită din pricina 
faptului că tocmai mama ei era cea care aducea acest 
subiect în discuţie. Eşti îndrăgostită de el, şi probabil ai fost 
de când aveai şaisprezece ani şi l-ai văzut mergând călare 
spre Ivy Glen în uniforma lui stacojie. Cu un zâmbet slab şi 
melancolic, mama ei scutură din cap de parcă ştia cum era 
să îţi bată inima tare după un tânăr ofiţer, aşa cum i se 
întâmplase lui Emily cu multă vreme în urmă cu Grey. 


O tânără lady ar trebui să fie oarbă ca să nu i se pară 
fermecătoare o asemenea privelişte. 

Inima lui Emily îi bubuia în piept. Doamne, cum de era 
posibil ca mama ei să ştie ce simţea pentru Grey? 
Străduindu-se să reacționeze cumpătat, ca să poată nega, 
puse la loc ceaşca pe farfurioară, însă mâinile tremurânde 
şi clinchetul slab al porţelanului o dădeau de gol. 

— Dar nu-i nimic mai mult, draga mea, o asigură 
mama ei cu fermitate, şi totuşi cu afecţiune. Doar o 
privelişte fermecătoare, atâta tot. lar o lady trebuie să-şi 
amintească mereu să privească dincolo de uniformă, la 
omul din spatele ei. 

Obrajii lui Emily se înroşiră. O, văzuse cu siguranţă 
omul din spatele uniformei! Puse ceaiul deoparte înainte să 
mai verse din el. 

— Mamă, maiorul Grey e un bărbat de ispravă, îl 
apără ea. 

Nu avea rost să încerce să îşi ascundă simţămintele. 

— Da, judecând după aparenţe, maiorul Grey e un 
bărbat de încredere. O umbră de tristeţe îi întunecă faţa în 
timp ce adăugă: Reputația pe care o are cu femeile lasă 
mult de dorit, iar eu mi-aş fi dorit ca fiul meu să se fi 
întovărăşit cu alt gen de oameni. 

Se uită în ochii mamei sale, iar Emily o privi lung fără 
să scoată o vorbă. Era un soi de compliment, bine camuflat, 
ce e drept, dar totuşi un compliment... la adresa lui Grey. 
Doamne, nu ar fi fost mai surprinsă nici dacă mama ei i-ar fi 
spus că porcii pot zbura! 

— Şi, din ce am văzut cu ochii mei, continuă mama ei 
fără tragere de inimă, pronunţând cu grijă fiecare cuvânt de 
parcă o durea să recunoască, îi este devotat lui Thomas, iar 
loialitatea pentru această familie şi pentru patrie este 
neîndoielnică. 

Acesta chiar era un compliment! Însă faptul că era 
rostit de mama ei nu îi alina nesiguranța pe care o simţea. 


Nu când ştia cât de puţin îl plăceau părinţii pe Grey şi cât 
de fericiţi l-ar alunga de la reşedinţa Chatham dacă nu le-ar 
fi teamă că astfel l-ar putea pierde pe Thomas. 

Mama ei duse ceaşca la buze. 

— Însă... 

lată! Se aştepta să existe şi obiecţii. Emily se pregăti 
pentru o ploaie de insulte la adresa lui Grey. 

— E şi ofiţer de armată, şi agent al Ministerului de 
Război. 

Emily se strădui să îşi ţină furia sub control. 

— Ştiu foarte bine ce e, replică ea cu blândeţe. 

Şi ce a fost... a fost minunat. Bun şi grijuliu, protector 
şi curajos, hotărât să-şi facă o viaţă mai bună... Era tot ce 
şi-ar putea dori de la un bărbat pe care-l strângea în 
braţe... şi de la un soţ, dacă îndrăznea să spere. 

— Sunt însă conştientă şi de defecte. „Şi dispusă să le 
trec cu vederea”. Aşa că te rog să nu încerci să mă întorci 
împotriva lui. 

Mama ei se îmblânzi, iar pe chip i se citea vina. 

— Nu asta vreau, dar nu trebuie să uiţi cine e. Lăsă 
ceaşca pe farfuria pusă într-un echilibru precar pe 
genunchiul ei. Nu îşi ridică ochii din ceai în timp ce spuse: 
Indiferent ce rang va avea, nu va fi niciodată un gentleman. 

Frustrarea şi furia mocneau în Emily pentru că mama 
ei îl denigra pe bărbatul care le salvase viaţa atât ei, cât şi 
copilului din pântece. Acelaşi bărbat bun şi grijuliu care o 
făcuse să se simtă iubită şi specială. 

— De aceea nu-l puteţi suferi tu şi cu tata, pentru că 
asta credeţi despre el? o întrebă făţiş. Nu e decât fiul unui 
fierar care a îndrăznit să vă sărute fiica? 

— Da, nu-l suferim, recunoscu mama ei cu glas 
scăzut, însă cu sinceritate, iar ochii i se îmblânziră în timp 
ce se uita la ea. Dar nu pentru motivul la care te gândeşti 
tu. 

— Pentru că l-aţi prins sărutându-mă în grădină, o 


acuză Emily cu răceală. Îşi aminti ce îi spusese Grey la 
Snowden. N-a fost de-ajuns că m-aţi pedepsit şi m-aţi trimis 
la şcoală? Pe el de ce-l mai pedepsiţi? 

Pe faţa mamei sale se citea uluiala, şi scutură din cap. 

— Nu te-am trimis la şcoală ca să te pedepsim. În 
voce i se simţea tristeţea. Am încercat să te salvăm cum 
ştiam noi mai bine. 

— Să mă salvaţi? Întrebarea fu rostită pe un ton 
neîncrezător, iar Emily stătea cu gura căscată, surprinsă. 
Anii de singurătate şi izolare, în care fusese tratată ca o 
străină de celelalte tinere domnişoare alături de care nu se 
simţea în largul ei, ducând dorul fratelui şi casei atât de 
mult că plângea în fiecare noapte înainte să adoarmă... 
Dacă asta era salvare, Doamne, atunci... De ce anume 
credeaţi că mă salvaţi? 

Mama ei îşi lăsă umerii să se prăbuşească, de parcă s- 
ar fi declarat învinsă. 

— De bărbaţi tineri şi arătoşi în uniforme stacojii, îi 
răspunse cu tristeţe. Se întinse după ceainic să îşi umple 
ceaşca, deşi nu o golise, de parcă trebuia să facă ceva cu 
mâinile şi se agăța de alinarea de a-şi turna ceai. Ştii, tatăl 
meu a fost locotenent în India, şi am văzut cu ochii mei cât 
de grea e viaţa în armată, atât pentru bărbaţi, cât şi pentru 
femeile care se căsătoresc cu ei. Banii nu sunt niciodată de- 
ajuns, bărbaţii sunt trimişi Dumnezeu ştie unde şi nevoiţi să 
ducă traiul indigenilor, iar teama că vor fi atacați şi ucişi 
planează necontenit asupra lor... Mai târziu, când m-am 
căsătorit cu tatăl tău, am trecut prin aceleaşi suferinţe. ŞI 
nu am vrut asta pentru fiica mea. 

— Dar... dar a fost doar un sărut! se răsti Emily, 
nevenindu-i să creadă. 

— Şi aş fi făcut orice ca să nu devină mai mult pentru 
oricare bărbat care nu era un gentleman. Nu ne făceam 
griji neapărat în privinţa lui Nathaniel Grey, ci a oricărui 
bărbat care te vedea ca pe un prilej de a avansa în 


societate. Scutură din cap şi puse ceainicul jos, ţinându-l cu 
mâna, cuprinsă de tristeţe, de parcă îşi amintea propria 
copilărie vitregită din India şi începuturile căsniciei. Voiam 
mai multe pentru tine decât viaţa pe care am avut-o ca 
soţie a unui ofiţer de armată care depinde de bunătatea 
rudelor pentru o rentă decentă. 

— A fost o viaţă bună, protestă Emily, ridicându-se. 
Aveam o casă minunată la Ivy Glen. 

— Mulțumită doar fratelui tatălui tău şi nepotului, 
interveni ea pe un ton plin de amărăciune. Dacă nu erau 
buni la suflet şi nu ne lăsau să stăm aici, ne-am fi înghesuit 
într-o cameră închiriată pe undeva şi abia am fi avut bani 
să mâncăm sau să ne îmbrăcăm. Aproape toţi banii au 
venit de la ei. Chiar şi atunci îmi făceam mereu griji despre 
cum să plătesc datoria şi mă simţeam ruşinată ori de câte 
ori ceream bani şi profund stânjenită să mă ştiu mereu 
îndatorată. 

Emily se uită uluită la ea. Dar nu era... nu era posibil! 
Îşi aminti cât de minunată fusese copilăria la Ivy Glen... Dar 
îşi aminti şi vizitele făcute de unchiul şi de vărul ei, 
tensiunea care se aşternea la casa de la ţară şi cât de 
agitată devenea mama ei. Insă nu avusese nici cea mai 
vagă idee despre acele împrejurări sau despre neliniştile 
mamei sale. Părinţii ei avuseseră mereu grijă să păstreze 
aparențele, conştienţi în fiecare clipă de rang şi de relaţii. 
Presupusese că şi ei voiau să avanseze în societate, să 
obţină poziţii mai înalte decât cele în care se născuseră. 
Nici nu se gândise la vreo alternativă. 

— Emily, am vrut să ai parte de o viaţă mai bună şi, 
când am dat cu tatăl tău peste voi doi în grădină atunci... 
Mama ei o privi implorator. Ei bine, era limpede pentru 
mine că se putea să nu ai niciodată parte de acea viaţă. 
Aşa că l-am rugat pe vărul tău să ne dea bani ca să te 
trimitem la şcoală. Mama ei trase adânc aer în piept şi 
recunoscu: Aveai nevoie de o educaţie mai bună decât 


eram în stare să-ţi oferim la Ivy Glen, o instruire potrivită 
pentru a deveni soţia unui gentilom. Am sperat şi că o să-ți 
faci prietene şi că vei avea aceleaşi gusturi şi standarde ca 
ele. Se opri. Mai ales în ceea ce priveşte peţitorii. 

„Andrew”. Înţelese deodată şi se simţi de parcă o 
plesnise cineva. De aceea insistaseră ca acea căsătorie să 
aibă loc, pentru că avuseseră convingerea că el urma să-i 
ofere o viaţă îndestulată. Un gentilom cu o rentă decentă şi 
cu o proprietate mică la ţară, cu rude dintr-o familie 
respectabilă, ba chiar şi o legătură îndepărtată cu cineva cu 
rang... Crezuseră că norocul le surâsese când îi ceruse 
mâna. Nu era de mirare că nu luaseră bănuielile lui Thomas 
în serios... Andrew fusese tot ce visaseră vreodată pentru 
fiica lor. 

Emily ştia că nu le putea spune niciodată cât de 
nefericită fusese căsnicia ei, că bărbatul pe care Îi 
consideraseră salvarea ei se dovedise a fi fix genul de 
vânător de averi de care încercaseră ei cu disperare să o 
apere. Grija şi dragostea lor conduseseră spre ceva greşit, 
teribil de greşit! Dar o iubeau în felul lor. 

— lar acum e posibil să porţi un marchiz în pântece, şi 
toţi bărbaţii tineri şi arătoşi vor încerca din nou să-ţi intre în 
graţii. Mama ei puse ceaiul deoparte, de parcă şi ea îşi 
pierduse pofta de mâncare. Adăugă încetişor: S-ar putea să 
te îndrăgosteşti din nou. 

Nu era o posibilitate, se gândea Emily, ducându-şi 
mâna la piept. Ci deja se întâmplase. Era îndrăgostită. De 
fapt, îşi pierduse inima cu cinci ani în urmă, şi acum, că ÎI 
găsise pe Grey, îşi găsise şi inima. 

— Grey nu e ca acei bărbaţi, mamă. Nu vânează 
averi. 

— Nici eu nu cred asta, zise mama ei încruntată. 

Emily se simţea nedumerită. 

— Atunci de ce... 

— Ştie că eşti îndrăgostită de el? o întrebă din nou cu 


o blândeţe şi o grijă neaşteptate, ce o lăsară cu răsuflarea 
tăiată. 

Se îmbujoră la faţă şi se uită în altă parte în timp ce 
mama ei o privea cu atenţie, aşteptând un răspuns. 

— Nu, recunoscu ea şoptit. Nu i-am spus încă. 

Glasul mamei se înmuie. 

— Şi te iubeşte? 

Emily simţi un junghi în piept. Nu avea puterea - şi 
era şi prea mândră - să admită că mama ei nu trebuia să îşi 
facă griji, că lui Grey nu îi păsa de ea, cel puţin nu aşa cum 
îşi dorea ea. Aşa că evită întrebarea. 

— M-aş considera norocoasă dacă m-ar iubi. E erou de 
război şi patriot, un bărbat care şi-a croit un trai decent în 
ciuda sorții potrivnice. Mi-a salvat viaţa, adăugă ea, 
accentuând cuvintele. 

Mama ei clătină tristă din cap. 

— Emily, ştii ce reputaţie are. 

— De crai, la asta te referi, i-o tăie ea iritată. 

De ce trebuia mama ei să îl discrediteze aşa? 

— Nu, nu asta, o corectă mama ei cu blândeţe. E 
cunoscut drept un bărbat care tânjeşte după aventură şi 
acţiune, care adoră să vâneze. Se opri, de parcă îşi căuta 
cuvintele. Îl cunosc bine pe maiorul Grey, dată fiind 
prietenia cu fratele tău, îi spuse ea cu duioşie, şi nu eşti 
prima femeie care a fost captivată de farmecul lui şi nici 
prima care a vrut să se căsătorească cu el. 

Emily simţi o gelozie fierbinte. Desigur, era adevărat - 
dacă ea îl iubea pe Grey cu atâta înflăcărare, atunci cu 
siguranţă şi alte femei se îndrăgostiseră de el aşa cum o 
făcuse şi ea. Nici măcar nu îşi putea închipui că exista vreo 
fată căreia să nu i se pară fermecător. Insă faptul că 
remarca asta venise de la mama ei îi frângea inima. 

În ochii mamei ei se citi compasiunea. 

— Şi e greşit să-ţi doreşti să te căsătoreşti cu un 
bărbat ca el. 


— Grey ar fi un soţ şi un tată minunat, protestă Emily, 
înfrânându-şi lacrimile care îi înţepau ochii. De ce o chinuia 
mama ei în asemenea hal? Nu cred că pot spera la cineva 
mai bun. 

— Sunt convinsă că ar fi, aprobă mama ei, fapt ce o 
surprinse pe Emily şi o făcu să-şi privească mama mută de 
uimire. Însă în ochii mamei se citea un amestec de regret şi 
tristeţe. Dar, scumpa mea fiică, ce te face să crezi că ai fi 
soţia potrivită pentru el? 

Emily clipi mirată. Din toate lucrurile pe care i le 
putea spune, nu se aşteptase la asta! Inima încetă să-i mai 
bată, şi scoase aerul rămas în plămâni într-o răsuflare 
îndurerată. „Pentru că îl iubesc. Pentru că i-am aflat 
secretele şi el le-a aflat pe ale mele şi tot ţinem unul la 
altul. Pentru că ne potrivim de minune...” Dar nu zise nimic, 
căci, cu fiecare bătaie agitată a inimii sale, simţea că mama 
ei ar putea avea dreptate. 

— Vă ştiu pe amândoi, poate chiar mai bine decât vă 
cunoaşteţi voi. Chiar dacă ai reuşi să-i schimbi năravul şi l- 
ai convinge să vă căsătoriţi, chiar dacă ar fi acceptat de 
înalta societate... Mama ei se opri şi se întunecă la faţă. Un 
bărbat ca el nu s-ar mulţumi niciodată să ducă o viaţă 
respectabilă în societatea engleză, şi tu n-ai fi fericită cu 
nimic altceva. 

— Nu-i adevărat, zise Emily în şoaptă, dar, în timp ce 
vorbea, lacrimile îi înţepau ochii. 

Uitându-se cu milă la ea, mama ei îşi împreună 
mâinile în poală şi clătină uşor din cap. 

— Ţi l-ai închipui să renunţe la libertate, să lase în 
urmă aventura, bătăliile şi urmărirea duşmanilor ca să ducă 
o viaţă aşezată, să aibă copii, să iasă la serate şi să stea 
într-un conac la ţară? Ar lua-o razna în două săptămâni. 

Emily îşi cobori privirea şi începu să tremure. „Nu”. 
Grey nu era aşa. Poate se considera un vânător aflat la 
graniţa dintre două lumi, dar cunoştea lumea bună, 


avantajele ei şi s-ar integra la fel de bine ca oricare 
gentilom. O ştia cu certitudine! Îşi făcuse singur rău în 
trecut cultivându-şi această reputaţie de crai şi de străin, 
dar cu siguranţă putea lăsa astea în urmă. Sau nu? 

— Am cunoscut în India bărbaţi ca el, cu apetit pentru 
aventură, continuă mama ei încetişor. Nu le plăcea să ducă 
o viaţă aşezată, iar maiorul Grey e la fel. Văd asta de câte 
ori mă uit la el. 

Emily îţi mută privirea, în timp ce nesiguranța o 
copleşi amestecându-se cu durerea cruntă din vintre. Şi ea 
remarcase asta la el. 

— Pentru un bărbat ca el, zise mama ei cu blândeţe, 
în timp ce se ridică şi se apropia încet de ea, chiar şi cea 
mai bună căsnicie ar fi... ei bine, ca atunci când pui un leu 
în cuşcă. 

„Un leu în cuşcă”. Emily simţi o durere sfâşietoare în 
piept în timp ce închise ochii şi se chinui să ignore durerea 
provocată de cuvintele mamei ei. Pentru că avea dreptate. 
Grey preţuia libertatea mai mult decât orice pe lume. 
Doamne, chiar aşa îi şi spusese! Libertatea de a-şi făuri 
propria viaţa, de a intra şi de a ieşi din cele două lumi după 
bunul-plac... de a accepta un post nou în Spania. 

— Cu timpul, o asigură mama ei, punându-şi mâna pe 
braţul lui Emily şi strângându-i-l uşor, va regreta că a aleso 
soţie în locul Ministerului de Război, şi, indiferent cât te 
iubeşte acum, dragostea se va transforma în dispreţ. 

— Niciodată n-ar... 

Însă Emily se îndoia de propriile vorbe chiar în timp ce 
le rostea. În ochii mamei se citea mila. Întinse mâna să îi 
dea o buclă rebelă pe după ureche - acelaşi gest matern pe 
care-l făcea şi când erau la Ivy Glen, iar Emily era o fetiţă 
cu părul prins în cosiţe. 

— Te rog să înţelegi. Nu-ţi spun lucrurile astea ca să 
te rănesc, draga mea, ci ca să nu te alegi cu inima frântă. 

Aerul îi ieşi zbuciumat din plămâni. O, era prea târziu 


pentru asta! Deja o copleşeau durerea şi sentimentul de 
pierdere. 

Se auzi un scârţăit la uşă, şi Jensen intră. 

— Excelenţă... Făcu o plecăciune înspre ducesă, apoi 
se întoarse spre Emily şi încuviinţă din cap. A venit maiorul 
Grey, pentru Lady Emily, doamnă. 

Ducându-şi mâna la piept ca să încetinească bătăile 
violente ale inimii, Emily inspiră profund în încercarea de-a 
găsi puterea şi hotărârea de a da ochii cu el. Se tot 
plimbase prin cameră şi sperase că avea să vină la ea, dar 
acum, că el era aici, simţi fiori reci de groază. 

Majordomul se opri, aşteptând un răspuns. Cum 
femeia nu zise nimic, el o întrebă cu blândeţe? 

— Ce să-i spun, doamnă? 

Ezită pentru prima oară când venea vorba despre 
Grey. Apoi trase adânc aer în piept şi răspunse agitată: 

— Îl conduci, te rog, sus pe maior? 

— Da, doamnă. 

Jensen încuviinţă din cap şi se retrase. 

— Vă las să vorbiţi, zise mama ei cu seriozitate. Dar 
nu uita ce ţi-am zis. Mi s-ar frânge inima să te văd rănită. 

Mama ei o sărută uşor pe obraz, apoi se retrase în 
linişte. 

Odată ce mama ei plecă, Emily se uită tăcută la 
mâinile sale pe care nu le putea opri din tremurat. 

Se întoarse şi începu iar să se plimbe prin încăpere, 
de data aceasta disperată să se adune înainte ca Grey să-i 
vadă tulburarea întipărită pe chip şi durerea din inima-i 
frântă. Mama ei avea dreptate. Nu era genul de bărbat care 
să tolereze o căsătorie normală, lucru de care era 
conştientă. De aceea el nu îi făcuse nicio promisiune de 
viitor sau orice alt fel de angajament în afară de a o aduce 
la Londra, de aceea nici măcar nu adusese vorba despre 
căsnicie. O, ce prostuţă fusese! In timp ce ea se 
îndrăgostea, el îşi făcea planuri să se mute în Spania. 


Chiar dacă se răzgândea şi decidea că o voia... „Un 
leu în cuşcă”. Închise ochii, căci nu putea îndura adevărul 
dureros. Mama ei avea dreptate; lui Grey îi plăcea să 
acţioneze şi să se bucure de o viaţă plină de aventuri şi de 
posibilitatea unui viitor mai bun. lar ea nu ar fi făcut decât 
să îi răpească şansa. 

Şi ce s-ar alege de ea dacă el ar ajunge să o 
dispreţuiască pentru asta? Ştia ce groaznic era să fie 
căsătorită cu un bărbat care îşi detesta soţia, care o 
învinovăţea pentru că îi transformase viaţa în ceva ce nu îşi 
dorise niciodată... Care avea să o părăsească. O, Doamne, 
nu ar mai fi suportat să treacă din nou prin aşa ceva! Şi nu 
cu Grey, dintre toţi bărbaţii. Singurul bărbat pe care îl 
iubise şi pe care avea să-l iubească de-a pururi. 

— Emily! 

Vocea lui profundă o făcu să se înfioare. Deschise 
ochii şi îl observă intrând cu paşi măsuraţi. Când îl văzu, i 
se tăie răsuflarea. Era îmbrăcat la patru ace în acea după- 
amiază, cu o jiletcă maronie din mătase, pantaloni arămii şi 
cu un sacou negru extrem de fin, făcându-i de râs pe tipii 
spilcuiţi de teapa lui Beau Brummel, întrecându-i categoric 
pe toţi, cu părul lui auriu şi cu chipul arătos. Majordomul se 
chinuise ore întregi cu eşarfa, cu bărbieritul şi cu lustruitul 
cizmelor. O mai fermecase şi în trecut, chiar şi pe jumătate 
gol şi cu barbă de două zile. Dar acum... Doamne, nu era 
pregătită! Părea un adevărat gentilom, nu un orfan, aşa 
cum îi hărăzise soarta. 

Însă, când îi zâmbi, în privire i se citi o afecţiune 
profundă, ce-i făcu inima s-o ia la goană, spunându-i că 
trecutul lui nu însemna nimic. Conta doar viitorul. Şi ea 
avea să facă orice era necesar pentru a se asigura că 
lucrurile aveau să stea întocmai aşa. 

Chiar dacă însemna un viitor fără ea. 


* 


Grey se holbă la ea, nereuşind să îşi dezlipească 
privirea. Toată noaptea se foise prin cameră, tot gândindu- 
se şi exersând ce să-i spună. Acum, că sosise clipa, nu îşi 
mai amintea niciun afurisit de cuvânt. Agitaţia îi era sporită 
de inima care îi duduia în piept, de palmele ce îi 
transpiraseră atât de tare, că nici nu îndrăznise să îşi dea 
jos mănuşile, precum şi de greutatea cutiei cu inelul din 
buzunarul de la piept, care îi amintea că viaţa lui urma să 
se schimbe pentru totdeauna. Şi nu îl ajuta nici că Emily 
stătea pur şi simplu în capătul îndepărtat al încăperii, fără a 
schiţa vreun gest care să îi dea de înţeles că ar fi vrut să 
vină într-un suflet la el aşa cum sperase. Se încruntă, 
simțind o vagă urmă de nesiguranţă. 

— Emily! Păşi înainte. Eşti bine? 

— Da. 

Dar, în loc să vină în braţele lui, aşa cum îşi dorea, se 
îndepărtă. 

El încremeni. Îl copleşi panica. Nu, nu era bine. Deloc. 

Ea îşi feri privirea în timp ce mai făcea un pas îndărăt, 
şi Grey văzu că îi tremurau mâinile, înainte să şi le ascundă 
în poalele rochiei. Era agitată, temătoare... „Fir-ar să fie!” 
Îşi încleştă furios maxilarul. Dacă Thomas îi spusese despre 
intenţia lui de a-i cere mâna, avea să îl bată măr, în ciuda 
rănii. 

Cum ea se dădu iar în spate în clipa când el mai făcu 
un pas, Grey se opri. Se uită lung la ea. Uimirea înlocui 
imediat furia. Oare o judecase greşit? După cum se agăţase 
cu o zi în urmă de el când fusese nevoit să plece, de parcă 
acea despărţire i-ar fi frânt inima, fusese sigur că ţinea la 
el. Însă nu îndrăznea să spere că îl iubea. Ar fi prea uşor 
acum, iar soarta nu fusese niciodată de partea sa. Dar 
atitudinea ei, de parcă ar fi vrut să fugă din încăpere - şi de 
el - dacă ar fi reuşit să se apropie de uşă... 

— A vorbit Thomas cu tine? o întrebă cu jumătate de 


gură, căci nu ştia dacă să fie mânios pe Thomas sau 
îngrijorat în privinţa ei. 

Ea clătină din cap. 

— Nu i-am zis nimic despre căsnicie, răspunse cu glas 
stins şi cu privirea aţintită în jos. De parcă nu avea curajul 
să se uite la el. Am zis că mai bine aştept câteva zile, dat 
fiind că a trecut prin multe. 

El strânse din dinţi. 

— Nu la asta mă refeream. 

— Ah, începu ea, tot neavând curajul să îl privească. 
Te referi la... 

Da. Grey simţea cum îi creştea furia în piept, chiar 
sub cutia cu inelul. 

— Sigur că nu, zise ea repezit, roşind ruşinată. Dar 
cred că bănuieşte ce s-a întâmplat între noi. 

Grey se uită cu gura căscată la ea. Credea că se 
referea la drumul de la Yorkshire. Nu ştia nimic despre 
cererea în căsătorie, nu-i spusese Thomas nimic... Aşa că 
de ce naiba se purta atât de ciudat? 

Apoi îşi ridică încet privirea, şi Grey o auzi icnind 
înfundat când îi văzu vânătaia urâtă de la ochi. Rămase cu 
gura căscată în timp ce zise pe nerăsuflate: 

— Dar tu ai discutat cu el. 

— Da. 

Îşi muşcă buza de jos, iar grija ei pentru el îi încălzi 
sufletul. 

— Te-a lovit. 

— O, da! 

Ridică trist dintr-o sprânceană. 

— Îmi pare tare rău. 

Cu îngrijorarea întunecându-i chipul, întinse o mână 
tremurătoare ca să îi atingă vânătaia de pe chip, apoi se 
opri deodată şi se trase înapoi. De parcă se pierduse cu 
firea. Sau îi era frică să nu se ardă. Ea îşi drese glasul şi îşi 
cobori din nou privirea, dar nu înainte ca el să-i vadă 


durerea din ochi. Şi vinovăția. Vocea sâcâitoare din cap 
care îi spunea că se comporta ciudat deveni mai puternică. 

— L-ai văzut azi? Îşi tot mişca mâna prin fustă ca să 
nu o mai întindă spre el. Sunt sigură că îşi va cere iertare. 

El trase adânc aer în piept, decis să ignore ce o 
supăra - momentan - şi să o ceară de soţie. Şi, odată ce se 
asigura că avea un loc în viaţa ei, urma să o ducă departe 
de locul acesta şi de orice o neliniştea atât de mult... 
departe de suferinţă. 

— Nu am venit ca să mă văd cu Thomas. Stomacul i 
se făcuse ghem de atâta tensiune. Doamne sfinte... era pe 
cale să îi ceară mâna, ceva ce nu crezuse că avea să facă 
vreodată. Am venit la tine. 

— A, da? Se strădui să aibă un ton relaxat, dar nu 
prea îi ieşea la cum stătea aşa agitată, tremurătoare şi 
palidă. Sunt bine. Am dormit, am mâncat din bucatele 
delicioase ale bucătăresei şi m-am înzdrăvenit. 

El îşi miji ochii, iar uimirea şi agitația i se prefăcură în 
iritaţie. Minţea. Din nou. 

— Ai avut dreptate. Se chinui să zâmbească. Locul 
meu e aici, acasă, cu familia. 

Măiculiţă, dar ce mai minţea! Dar de ce? 

Făcu încet un pas spre ea, ostoindu-şi frustrarea din 
ce în ce mai mare. 

— leri am luat o hotărâre, îi zise el cu calm, în ciuda 
pulsului rapid, şi am vrut să vorbesc cu tine. 

Ea se retrase în spatele unui scaun, punând piesa de 
mobilier între ei de parcă îi era teamă că s-ar putea năpusti 
asupra ei. Grey zâmbi, ştiind că exista această posibilitate. 

— Mă bucur că ai venit. Însă în vocea ei tremurătoare 
nu se simţea nicio urmă de fericire că îl vedea. N-am avut 
până acum prilejul să îţi mulţumesc cum se cuvine pentru... 

— Emily, o întrerupse el pe un ton scăzut. Nu ne mai 
jucăm. Căsătoreşte-te cu mine! 

Ea se uită cu ochii mari la el, iar în adâncimile 


albastre se ghicea o emoție pură care îi tăie răsuflarea. Preţ 
de o clipă, nu făcu altceva decât să îl privească, cu buzele 
puţin depărtate, nevenindu-i să creadă, respirând sacadat... 
Apoi începu să tremure atât de tare, că Grey se temu ca nu 
care cumva să se prăbuşească la podea. 

— Draga mea, stai jos! Reuşi dintr-un singur pas să 
vină lângă ea şi să o ia de braţ ca să o ajute să se aşeze pe 
scaun. Apoi îngenunche lângă ea şi îi luă ambele mâini într- 
ale lui. Doamne, cum mai tremura. Îi zâmbi larg, îi duse 
mâinile tremurătoare la buze şi le sărută. Te-am surprins, 
nu-i aşa? 

— Mai mult decât crezi, îi zise ea atât de încet, încât 
abia o auzi. 

E| chicoti. Ochii ei străluceau, iar el simţi o strângere 
de inimă când îi văzu lacrimile. Măcar de data aceasta erau 
lacrimi de fericire. Se uita neîncrezătoare la el. 

— De ce? rosti cuvintele aproape fără suflare, din 
cauza surprizei. De ce ai vrea să te însori cu mine? 

El se căută în buzunarul sacoului - Doamne, acum lui 
îi tremurau mâinile! — şi scoase cutia cu inelul. 

— Am jurat să vă apăr pe tine şi pe copil, şi exact asta 
vreau să fac. 

Rămase complet nemişcată şi tăcută în timp ce el 
deschise cutia şi îi puse pe deget inelul cu safire şi 
diamante pe care îl cumpărase pentru că piatra avea 
aceeaşi culoare ca a ochilor ei. Mâna ei tremura şi mai mult 
în timp ce se uita la inel, de parcă nu îi venea să creadă că 
era aievea. 

— Căsătoreşte-te cu mine, puştoaico, repetă el, 
rostind cuvintele cu greu în timp ce i se punea un nod în 
gât. Fă un bărbat cinstit din mine. 

In loc să râdă la aşa o tachinare, cum se aşteptase el, 
ea clătină din cap foarte serioasă. 

— Dar... dar plecai în Spania... promovarea... 

— O să refuz. Chiar şi acum îl sfâşia această decizie. 


La asta aspirase de când fugise de la orfelinat, la zece ani, 
şi se chinuise şi îndurase atâtea ca să aibă o viaţă mai 
bună. Dar ştia că făcea o alegere bună. Pentru că acum o 
avea pe Emily. Ai avut dreptate, puştoaico. Nu te pot apăra 
din Spania. 

Ce naiba, nu putea să o apere nici din partea cealaltă 
a zonei Mayfair. Şi de aceea trebuia să se însoare cu ea, ca 
să o aibă aproape, cu tot cu copil. 

— Acesta e motivul? şopti ea, tot uitându-se la inelul 
de pe deget. Vrei să te însori cu mine doar ca să mă aperi? 

Zâmbetul lui păli. 

— Cred că-i un motiv al naibii de bun. Oare chiar se 
aşteptase la dragoste? Cu o noapte în urmă nu exersase şi 
discursul prin care îi spunea că o iubea. Abia se obişnuise 
cu ideea de însurătoare. Dacă mai punea şi dragostea la 
socoteală... Doamne sfinte! Însă trase aer adânc în piept, îl 
tinu acolo şi recunoscu: 

— Emily, te... 

— Nu! Clătină din cap şi îşi scoase inelul de pe mână 
cu degetele tremurându-i atât de tare, încât el se întreba 
dacă nu cumva avea să-l scape pe jos. l-l dădu înapoi. Nu 
pot, Grey. Nu mă căsătoresc cu tine! 

Grey simţi un cuţit în inimă auzind cuvintele ei. Se 
uită lung la ea fără răsuflare, complet uluit. Cât timp 
fuseseră împreună, văzuse cât de mult ţinea la el... Era 
sigur! Nicio femeie nu putea să mimeze afecțiunea cu care 
îl atingea, vulnerabilitatea când i se dăruise atât de deschis 
sau pasiunea când obținuse plăcere de la el. Cu două zile în 
urmă, în vreme ce stătea în patul cald după repriza lor de 
amor, micuța obraznică îşi dorise să se mărite cu el, fusese 
sigur. 

Dar acum... 

In numele ei rostit în şoaptă se ghiceau o durere şi o 
nesiguranţă fără margini. 


Îşi puse mâna peste a ei în timp ce îi lipea inelul de 
piept, ca să îi ţină degetele înfăşurate în jurul lui. Pentru că, 
dacă i-l dădea înapoi... Doamne! Fiecare bătaie a inimii 
părea un dangăt de clopot funebru. Refuzul îl uluise la fel 
de mult cum o uluise pe ea propunerea lui. Şi îl nedumerea. 
Lumea se cutremura în jurul lui şi nu mai ştia nimic. 

Clătină din cap, căci nu voia să creadă... 

— Nu vrei să fii cu mine? 

Ea încremeni, însă minţi în ciuda durerii covârşitoare 
din ochii ei şi spuse: 

— Nu, Grey... nu, nu vreau. 

— De ce naiba nu? mârâi el. Era mânios... furios la 
culme... Cum să îl mintă tocmai acum? lar furia mocnită se 
împletea cu durerea respingerii. Emily, ţin la tine mai mult 
decât ştii. Sunt dispus să-mi risc viaţa ca să vă apăr pe tine 
şi pe copil. 

Ea clătină din cap. 

— Nue... 

— Atunci ce? vru el să ştie. 

Cum ea nu răspunse, el îi luă faţa în mâna liberă. 
Închise ochii de parcă atingerea lui îi provoca suferinţă. Fu 
din nou copleşit de sentimentul îngrozitor că îi ţinea ceva 
secret, ceva ce l-ar putea distruge. 

— Puştoaico, ne simţim atât de bine împreună, 
murmură el, atingându-i buzele cu ale lui şi simţind-o cum 
trage tremurător aer în piept. Atât, atât de bine... Şi nu 
doar în dormitor, o ştii foarte bine. O sărută din nou. Dacă 
nu mărturisea adevărul de bunăvoie, atunci avea să o 
seducă până când o să fie nevoită să spună tot, asediată de 
o ploaie de sărutări chinuitoare. O muşcă uşor de colţul 
gurii, iar cu limba trecu peste buzele ei strânse, pentru a o 
convinge să le depărteze. N-am mai întâlnit o femeie ca 
tine. 

Când ea deschise şovăielnic gura, cedând în faţa 
insistențelor lui Grey, îşi vâri cu blândeţe limba înăuntru, 


crescând intimitatea sărutului până când ea se cutremură, 
până când mâna de pe piept nu îl mai respingea, ci se 
agăța de el. ÎI copleşi un fior victorios urmat de un val 
imens de uşurare. Oftă lung. Era a lui... în cele din urmă. 

— Dacă ştiam acum cinci ani ce femeie vei deveni, îi 
şopti el în timp ce îşi trecea gura de-a lungul maxilarului ei 
până la ureche, nu te-aş fi lăsat să-mi scapi. Nici măcar 
atunci. Îi zâmbi în timp ce ea se cutremura, iar el îi lingea 
lobul urechii. Deşi cariera ar fi avut cu siguranţă de suferit. 
Râse în sinea lui în timp ce îi luă lobul urechii între dinţi şi îl 
dezmierdă cu blândeţe. Când ea tremură drept răspuns, 
Grey simţi cum i se încălzeşte inima. Era căldura posesiei. 
N-aş mai fi devenit maior, pentru că mi-ai fi distras atenţia. 

Ea încremeni, iar trupul îi îngheţă în timp ce îşi trăgea 
sufletul. Apoi se îndepărtă. El se întinse, urmând-o ca atras 
de un magnet, dar ea întoarse capul şi îl împinse. Suficient 
de tare de data asta încât reuşi să se retragă şi să se ridice 
de pe scaun, mărind distanţa dintre ei înainte ca el să 
întindă mâna uluit după ea. 

Se uită la palmă, complet surprins. Simţi o nouă rană 
în suflet şi tresări de durere. Îi lăsase inelul în mână. 

— Grey, te înşeli în privinţa noastră, îi zise ea, 
clătinând din cap cu putere. A fost minunat tot ce am trăit 
împreună. M-ai făcut să mă simt femeie, dorită... recunoscu 
ea în şoaptă. M-ai făcut să mă simt specială. 

Îşi miji ochii furios în timp ce vocea supărătoare din 
cap i se prefăcu într-un urlet. Nu erau motivele pentru care 
îl dorea, ci un raţionament prin care îşi motiva refuzul. 

— Dar nu mai suntem aceiaşi de acum cinci ani. Ai o 
carieră, planuri de viitor... Se înecă, şi lui i se păru că aude 
un suspin în vocea ei. Facem parte din lumi diferite. 

Inima ei se opri şi, în acea scurtă clipă când crezu că 
moare, îşi dori cu ardoare să nu fi auzit bine. Cu siguranţă 
nu voia să zică... Dar o făcuse. Nu era atât de prost să se 
mintă. Şi, când inima începu să îi bată din nou, durerea 


resimţită îi tăie răsuflarea. 

O cunoştea pe femeia asta mai bine ca oricine, însă 
nu o crezuse atât de crudă încât să îi spună aşa ceva în 
faţă... Căldura dinăuntru dispăru imediat, fiind înlocuită de 
o rece amărăciune. 

— Te rog să înţelegi că trebuie să mă gândesc la 
copilul meu acum. Işi puse mâinile pe abdomen, însă nu îşi 
ridică privirea ca să o întâlnească pe a lui. Şi, oricât de mult 
am ţine unul la altul, indiferent dacă ne iubim... Simţi un 
nou nod în gât în timp ce cuvintele se împotmoliră, alt 
suspin. Trase aer şi să grăbi să isprăvească: Dacă ne 
căsătorim, nu ne poţi apăra nici pe mine, nici pe copil de 
înalta societate. Nu mi se va oferi nicio oportunitate, 
oamenii vor şuşoti şi mă vor bârfi în faţă, nu voi mai fi bine 
primită nicăieri în Mayfair... Li s-a întâmplat multor femei 
pentru lucruri mult mai insignifiante decât în... apropierea 
dintre noi. 

„lubirea”. Voise să spună iubirea. Pieptul îi ardea din 
cauza trădării şi se simţea de parcă l-ar fi pălmuit. 

Emily clătină din cap. 

— Nu pot permite una ca asta, nu când viitorul 
copilului meu e atât de important. 

Se uită cu asprime la ea. 

— Aşadar, asta e tot? întrebă cu ranchiună, cu pumnii 
încleştaţi pe lângă trup, ca să nu o zgâlţăie. Vrei să cred că 
refuzi să te măriţi ca să valsezi la baluri? 

Faţa ei palidă se împurpură. 

— Nu e ceva atât de neimportant cum faci să pară. 

— Să te ia naiba! îi zise el încetişor. 

Ea icni uluită. 

— Grey! 

— Să te ia naiba că mă minţi din nou! O văzu 
tresărind la auzul cuvintelor lui... Ce bine! Merita să simtă 
durerea şfichiuitoare care îl copleşea. Chiar şi acum, după 
toate prin câte am trecut împreună... 


Ea înghiţi în sec, iar el putu vedea chiar şi de la 
depărtare mişcarea din gâtul ei. 

— Nu, nu e cazul... 

— Te cunosc foarte bine, puştoaico. Se îndreptă spre 
ea încet, mai degrabă ca să îşi ţină furia în frâu decât de 
teamă că o va face să fugă din nou. Nu-ţi pasă deloc de ce 
crede lumea bună. 

Se uită la el tăcută, cu ochii împăienjeniţi de lacrimi şi 
cu gura deschisă... Era atât de limpede că minciuna îi 
fusese descoperită, dar ea tot se agăța cu disperare de ea. 
Însă lacrimile erau aievea şi la fel şi durerea ce se ascundea 
în spatele lor. Venise aici cu inelul de logodnă pentru că 
voia să o apere şi să o facă să nu mai plângă, dar reuşise să 
o facă el însuşi să izbucnească în lacrimi. Dar nu voia să o 
lase fără apărare, chiar dacă trebuia să o ia pe sus şi să 
meargă cu ea călare până la Gretna Green. 

— De ce mă respingi... care e motivul adevărat? 
insistă el. Îi cuprinse faţa în mâini ca să nu se poată trage. 
Ce vrei? Spune-mi şi îţi voi îndeplini orice dorinţă. 

— Vreau să faci ce ai plănuit de multă vreme, zise ea 
printre buzele tremurânde, ce mi-ai zis că vei face din 
prima zi petrecută împreună în trăsură... Că mă vei iubi şi 
mă vei părăsi. 

Lui Grey i se frânse inima când văzu durerea de pe 
chipul ei. Când îi spusese acele lucruri, le crezuse. Dar ea îl 
schimbase, şi acum el nu îşi mai dorea acea viaţă. Acum o 
voia pe ea. 

— Nu te părăsesc, nu înţelegi? Nici acum, şi niciodată! 

— Vreau să te duci în Spania. 

— Nu plec... 

— Pleacă! exclamă ea cu lacrimile şiroindu-i pe faţă. 
Te rog să pleci! 

Se simţi copleşit de un val de durere amestecată cu 
furie şi trădare. lar îl minţea crunt, şi să găsească o 
asemenea scuză... 


— Nu plec nicăieri, îi zise el printre dinţii încleştaţi. 

Işi ridică mâna să îşi şteargă lacrimile în timp ce şopti: 
— Atunci, o voi face eu. 

Fără să se uite în urmă, ieşi grăbită din încăpere. 


* 


Grey trânti cu furie uşa din față a casei sale închiriate 
de la oraş, ceea ce îl făcu pe Hulston, omul lui, să se 
oprească brusc în hol în timp ce se chinuia să îi deschidă 
uşa. 

— Domnule maior, v-aţi întors, zise Hulston surprins şi 
roşu la faţă, ştiind ce intenţiona să facă Grey în acea după- 
amiază, căci făcuse eforturi să îl îmbrace. Şi aşa repede. 

Bălmăjind mai multe înjurături, Grey îşi scoase haina, 
pălăria şi mănuşile pe care le trânti în braţele lui Hulston. 
Apoi puse şi cutia cu inelul în vârf. 

— Să te descotoroseşti de asta! 

— Domnule? făcu Hulston uimit, neîndrăznind să 
ceară mai multe lămuriri. 

— Şi spune-i doamnei Smith să-şi ia liber la noapte, îi 
porunci Grey, păşind furios spre scări. O să iau cina în oraş. 

— Domnule, dar... 

— Şi apoi plănuiesc să-mi petrec restul nopţii la club. 

— La care club? Hulston se înroşi şi mai mult la faţă în 
timp ce ţinea cutia cu inelul departe, într-o zadarnică 
încercare de a i-o înapoia. 

— Oricare mă primeşte, mormăi el, iar adevărul era 
prea crud ca să fie amuzant. 

— Domnule, dar... 

Mai scoase o înjurătură care se referea de data asta la 
rudele lui Hulston. 

— Nu-mi pasă ce faci cu inelul. Lasă-l naibii zălog şi dă 
banii pe băutură şi curve... 

— Domnule maior, aveţi un musafir care vă aşteaptă, 


apucă Hulston să zică înainte ca Grey să îl întrerupă. l-am 
spus că vă întoarceţi peste câteva ore, dar a insistat. 

„La naiba!” Ultimul lucru pe care voia să îl facă acum 
era să discute cu vreun musafir, mai ales dacă era de sex 
feminin. După ce se întâmplase în după-amiaza aceasta, nu 
avea deloc chef să aibă de-a face cu femei şi nu voia decât 
să se îmbete până nu mai ştia de el. 

— Nu am timp de musafiri. Se îndreptă spre scări. Şi 
poţi să-i spui cui aşteaptă că poate să-şi ia umbrela şi să şi- 
o bage în... 

— Nathaniel. 

Vocea de femeie matură îl opri în timp ce făcea primul 
pas, iar piciorul plana acum deasupra treptei. Ştia cine era 
înainte să se întoarcă. 

— Lady Henley, zise el repezit, dar politicos, 
întorcându-se spre femeia care rămăsese în pragul 
salonului. 

Ultima persoană pe care voia să o vadă acum era 
bătrâna severă din tinereţe. Emily îl trimisese în iad cu 
refuzul ei, iar diavolul apăruse acum în carne şi oase. 

Neavând de ales, îşi înghiţi furia şi cobori scările. Făcu 
o plecăciune băţoasă. 

— Vicontesă. 

Ea încuviinţă din cap ca o regină. 

— Maior Grey. 

El făcu semn spre salon. Fusese mereu inexplicabil de 
generoasă cu el, deşi văduva severă era rareori generoasă 
cu cineva care nu făcea parte din familie. Nu avea să îi 
insulte generozitatea şi să îi ceară să plece, deşi în acel 
moment ar fi preferat să se împuşte decât să stea la taclale 
cu un musafir. 

— Să-i spun lui Hulston să pună de un ceai... 

— N-o să stau până vine ceaiul. 

Îl scrută cu ochii ei bătrâni, dar ageri, şi Grey avu 
impresia ciudată că îl măsura cu privirea. Ca pe un 


adversar înaintea unei lupte. Prea bine. Ar simţi nevoia unei 
lupte, căci furia provocată de refuzul lui Emily îl ardea cu 
puterea unui fier înroşit. 

Se întoarse cu ajutorul bastonului pe care el bănuia că 
bătrâna îl folosea mai mult ca armă decât la mers şi se 
duse glonţ în salon. 

O urmă scrâşnind din dinţi. Era ultima persoană pe 
care voia să o vadă acum... când nu îşi dorea decât să bea 
pe nerăsuflate o sticlă cu whisky. 

Nu se aşeză - se pare că nu voia să stea mult. Se opri 
în mijlocul încăperii, cu faţa la el, lovind ritmic podeaua cu 
bastonul. 

— Cărui prilej îi datorez această onoare, doamnă? 
întrebă el, deşi vocea nu îi trăda niciun fel de plăcere în 
timp ce se chinuia să pună întrebarea, trecând direct la 
subiect. 

Nu avea nimic de câştigat dacă încerca să facă acum 
conversaţie de complezenţă cu ea. 

Ridică din sprâncene cu trufie. Vicontesa avusese 
mereu un aer intimidant, chiar şi când o întâlnise prima 
oară, cu douăzeci de ani în urmă. Aerul ei imperial ursuz îi 
plăcuse cel mai mult, şi foarte puţini oameni aveau 
aroganţa - sau curajul - să o sfideze. 

— Numele ţi-a fost menţionat la petrecerea lui Lady 
Agnes Sinclair. 

Ei bine, era o minciună sfruntată. Lady Agnes Sinclair 
era o fată bătrână, sora răposatului conte St. James, 
mătuşa contelui de acum, şi, dacă se putea da crezare 
zvonurilor, favorită a lui Wellington. Niciunul nu s-ar fi 
gândit de două ori la unul ca Grey. Deşi îşi putea închipui 
anumite prilejuri cu care să apară numele lui în cadrul unei 
întâlniri între femeile din lumea bună, cu siguranţă nu era 
cazul la petrecerea lui Lady Agnes. Şi cu siguranţă nu într-o 
împrejurare în care să fie implicată Lady Henley. 

— Da? Încercă să nu trădeze niciun fel de emoție, căci 


nu-l interesa ce spuseseră hoaştele alea la un ceai, dar se 
simţi dator să întrebe, pentru că ea se aştepta să o facă: în 
ce împrejurare? 

— O, doar bârfe. 

Îşi flutură mâna înmănuşată cu nonşalanţă, ceea ce 
confirma minciuna şi îl irita şi mai tare. 

Îşi încrucişă braţele la piept. Dumnezeu îi era martor 
că, dată fiind starea lui de spirit de acum, avea să sară la 
gâtul ei dacă nu afla curând motivul vizitei. 

— Şi? 

— Îmi amintesc că ai muncit la grajduri în Henley 
Park. Voiam să te mai întâlnesc o dată, să văd cu ochii mei 
ce bărbat ai ajuns. 

Altă minciună. Aflase, prin oamenii de la Ministerul de 
Război că bătrâna fusese cu ochii pe el de când plecase la 
Henley Park ca să ajungă în peninsulă. Tare ciudat! De ce 
ar veni Lady Henley la el acasă, ca apoi să ascundă 
motivul? Îi dăduse o slujbă când murise de foame şi nu 
avea un acoperiş deasupra capului şi mai târziu îl ajutase 
să intre la Primii Dragoni. Avea să-i fie mereu îndatorat. Dar 
asta nu însemna că avea încredere în ea. Sau că îi permitea 
să îşi bage nasul în viaţa lui. 

Se cam săturase de femeile mincinoase din lumea 
bună. Buzele i se răsfrânseră într-un surâs sardonic în timp 
ce îşi întindea mâinile, delectându-i privirile. 

— Milady, v-aţi satisfăcut curiozitatea? 

Ignorând sarcasmul lui, ea îi cercetă chipul cu luare- 
aminte. 

— Te-a lovit cineva. 

Grey îşi duse din reflex mâna la ochiul vânăt, care nu 
îl mai durea. 

— Da. 

— Sper că ai meritat-o. 

El făcu o grimasă. 

— Chiar da. 


— Şi ai întors favorul? vru ea să ştie. 

— Nu. 

Pufni dezamăgită. El înclină capul, răbdarea 
ajungându-i cam la limită. 

— Pe viitor, doamnă, vă voi încânta pocnind cu orice 
prilej un bărbat care nu e de acord cu mine. 

— Ce impertinent eşti, îl certă, însă simţea în chip 
ciudat că era de acord cu mânia lui. Işi ridică bărbia, trase 
de mânecile rochiei de modă veche şi schimbă repede 
subiectul: M-am bucurat să aud că ai fost făcut maior. 
Măcar atât putea să facă Arthur pentru tine. 

— Arthur? 

Doamne, ce enervantă era! 

— Wellesley. Clipi, vizibil nedumerită că nu ştia la cine 
se referea. Cine altcineva? 

— Desigur, făcu el sec, de parcă toată lumea folosea 
numele de botez al lui Wellington. 

— Şi acum eşti la Ministerul de Război. 

Pe chip i se citea un amestec de mândrie amuzată 
care îl ului. 

— Da, răspunse el precaut. „Pentru moment”. Dacă 
Bathurst auzise de planul de a se însura cu Emily şi de a nu 
mai pleca în Spania, probabil nu avea să mai stea acolo 
multă vreme. N-ar fi fost cireaşa de pe tort? Fără soţie şi; 
fără carieră. 

— Ţi-ai croit o viaţă bună pentru un grăjdar. 

— Mulţumesc. „Cred...” Nu ştia dacă să considere 
remarca ei un compliment sau o insultă. Şi era prea frustrat 
ca să îi pese. Oftă enervat, nereuşind să îşi mai înfrâneze 
nerăbdarea. Milady, de ce aţi... 

— Maior Grey. Îl pironi cu privirea ei glacială. Am 
înţeles că ai tot întrebat prin satul Trovesbury de familia 
dumitale. 

El se îndreptă de spate. Deci acesta era motivul 
pentru care văduva îi făcuse o vizită. 


Dar de ce îi păsa dacă le scrisese sergentului şi 
bătrânului vicar de la parohie, cerându-le informaţii despre 
o femeie necăsătorită şi însărcinată din urmă cu treizeci de 
ani? Sau că se obosise să se uite prin arhivele bisericii când 
fusese în Surrey, iarna trecută. Umblase după cai verzi pe 
pereţi. Şi nu era treaba ei. Fusese curios, atâta tot, apoi o 
lăsase baltă şi nu îşi mai bătuse capul. 

Până acum. Acum era mirat. 

— De ce v-ar păsa... 

— Nathaniel, trebuie să încetezi! Era un ordin? O 
rugăminte? Sau un avertisment? Nu îşi dădea seama din 
tonul sever şi ciudat al vocii sau din hotărârea de pe faţa ei 
ridată. N-ai ce să găseşti. 

El îşi miji ochii. Se săturase de femeile din lumea bună 
care îi dictau cum trebuia să fie viaţa lui. 

— N-aveţi de unde şti, izbucni el. 

— Ba da. Am pus oameni să afle tot despre tine când 
ai venit prima oară la Henley Park, la fel cum am procedat 
cu toţi servitorii. Una din sprâncenele cenușii i se înălţă 
uşor. Tatăl tău n-a fost fierar. Ai fost lăsat pe pragul unei 
case parohiale când aveai doar câteva zile, iar vicarul te-a 
dat la orfelinat. Nimeni nu ştie cum o cheamă pe mama ta 
şi aşa va rămâne. 

Incercă să rămână impasibil, dar nu reuşea să nu îşi 
încleşteze discret maxilarul şi să nu încordeze pieptul în 
timp ce furia creştea în el. Ştia... îi ştia trecutul. Şi bănuia 
că îi ascundea ceva. 

— Lady Henley, se răsti el, dacă ştiţi... 

— Dă trecutul uitării, Nathaniel! Lasă lucrurile cum 
sunt. Îşi sprijini braţul în baston. Ţi-ai croit o viaţă bună, mai 
bună decât speram. N-are rost să scoţi la iveală durere şi 
suferinţă. 

„Mai bună decât speram...” Era complet nedumerit. 

— De ce v-ar păsa, fir-ar să fie? 

Femeia nici măcar nu clipi la auzul înjurăturii. În 


schimb, îşi ridică privirea indignată şi, preţ de o clipă, Grey 
văzu femeia puternică din tinereţe, femeia care se ocupase 
de Henley Park fără ajutorul soţului ei afemeiat şi al fiului. 

Femeia care îl făcea şi pe cel mai impunător gentilom 
să tremure şi probabil i-ar fi zis prinţului regent „micuțul 
Georgie” dacă Maiestatea Sa ar fi intrat cumva în discuţie. 
Rareori întâlnise un adversar mai redutabil. 

Dar pierduse deja o bătălie pe ziua de azi cu o femeie 
puternică şi nu mai voia să piardă încă una. 

— Pentru că Henley Park este satul Trovesbury, îl 
anunţă. Toţi cei care locuiesc aici fie lucrează în casa mare, 
fie sunt arendaşi. Dacă pui întrebări, o să dai naştere la 
speculaţii, şi nu voi tolera tot felul de zvonuri despre copii 
nelegitimi legate de Henley. 

„Copii nelegitimi?” Se simţi năpădit de furie. După 
minciuna lui Emily din această după-amiază cum că nu era 
îndeajuns de bun pentru ea, nu mai accepta cu îngăduinţă 
să audă că îşi depăşise condiţia. Îşi miji ochii cu răceală. 

— Niciodată n-am acordat... 

— Permite-mi să fiu foarte explicită. Îşi ridică bărbia, 
iar în ochi i se citea severitatea. Nathaniel, mereu am ţinut 
la tine şi mereu am vrut ce e mai bine pentru tine, inclusiv 
să-mi folosesc influenţa ca să-ţi fac viaţa mai uşoară. 

Se uită urât la ea, neştiind ce să spună. Nu avea idee 
dacă trebuia să îi mulţumească sau să îi dea pe uşă afară 
fundul ei osos de aristocrată. 

— Dar nu o să las pe nimeni să îmi terfelească numele 
familiei şi reputaţia împrăştiind zvonuri. Nici măcar pe tine, 
Nathaniel. 

— Dar nu împrăştii... dădu el să rostească, printre 
dinţii încleştaţi. 

Ea lovi cu bastonul în podea. 

— Numele de Henley este nepătat şi intenţionez să 
rămân aşa până îmi dau ultima suflare! Se întoarse şi ieşi 
valvârtej din încăpere, oprindu-se în prag ca să-i arunce o 


ultimă privire şi să îl avertizeze pentru ultima oară. Lasă 
trecutul în urmă şi bucură-te de ce ai. 

El o privi cu ură, auzind zgomotul făcut de baston în 
hol înspre uşa din faţă, pe care Hulston se grăbea să o 
deschidă. 

Despre ce naiba fusese vorba? Lăsă să îi scape o 
înjurătură care ar fi făcut-o pe văduvă să o ia cu călduri. 
Una care îl făcu pe Hulston să icnească în hol. 

leşi vijelios din salon şi urcă iute câte trei trepte 
deodată. La naiba cu aristocrații şi cu aerele lor de sclifosiţi! 
La naiba cu aroganţa lor! Şi de ce erau aşa speciali, cu 
excepţia faptului că erau scoşi din pântecele mamei 
potrivite în ordinea corectă? Bogăţii şi rang nemeritate. 
Complet nemeritate. Insă credeau că aveau dreptul de a 
trona deasupra altora, de a-i forţa să facă numai ce vor ei. 
Desfăcu nasturii de la jiletcă, rupând doi în timp ce şi-o 
dădea repede jos şi apoi începu să se dezbrace de cămaşă. 
Vicontesa fusese mereu generoasă cu el. Dar să fie al naibii 
dacă avea să permită el cuiva să deţină controlul asupra 
vieţii lui, să îi spună ce putea sau nu putea face. Lucru 
valabil şi pentru Emily. 

Urma să se căsătorească cu el, iar el avea s-o apere. 
Nu îl interesa ce trebuia să facă pentru a o convinge, nici 
cât va dura; nu avea de gând să se dea bătut prea uşor. 


Capitolul 12 

Iunie 1816 

Trei luni mai târziu 

Reynard Crenshaw duse ceaşca la buze. 


— Să ştiţi că m-au mirat evenimentele recente. 
„Şi pe mine”, se gândi Emily cu răceală, ţinându-şi 


ceaşca pe genunchi din care nu gustase, în timp ce stătea 
în faţa lui în salonul de la reşedinţa Chatham. Deşi, ca să fie 
sinceră, era mai degrabă şocată şi îngrozită. Chiar şi acum, 
când era însărcinată în opt luni, nu se obişnuise cu ideea că 
ar putea fi mama unui marchiz. 

De parcă îi citise gândurile fiicei sale îngrijorate, 
mama ei întinse mâna de-a lungul canapelei şi o strânse de 
braţ în chip de consolare. 

Emily nu dorise să stea la ceai cu domnul Crenshaw, 
vărul de gradul doi al lui Andrew şi acum presupusul 
moştenitor al marchizului de Dunwich. Ultimul lucru pe care 
voia să îl facă era să rememoreze din nou de clipele 
îngrozitoare petrecute la Snowden Hall sau să îşi aducă 
aminte în ce mare pericol erau ea şi copilul, deşi nu mai 
avuseseră loc atacuri de când sosise la Londra. Dar mama 
ei insistase, amintindu-i că avea nevoie de tot ajutorul şi 
sprijinul familiei Crenshaw odată ce se năştea copilul, mai 
ales dacă era băiat. 

Şi totuşi, bărbatul i se părea surprinzător de plăcut 
date fiind circumstanţele jenante. 

— Sunt doar bancher, îi lămuri cu modestie, iar pe 
buze îi înflori un surâs autoironic. Totul mi se pare un pic 
copleşitor. 

Emily nu se putu abţine şi zâmbi, pentru că şi ea 
fusese oarecum copleşită. Şi cu siguranţă şi el dusese un 
trai liniştit până când fusese înştiinţat, cu şapte luni în 
urmă, că Andrew Crenshaw murise şi că întreaga sa viaţă 
urma să se schimbe pentru totdeauna, numai ca să i se 
spună apoi că un copil nenăscut stătea între el şi 
moştenire. 

— Aşadar, reluă, sper să mă scuzaţi dacă mă arăt 
nedumerit sau nu pricep totul cum trebuie. 

Mama ei zâmbi. 

— Doar dacă ne iertaţi şi dumneavoastră pe noi. 

El râse pe înfundate la auzul vorbelor, iar Emily îşi 


dădu seama că îi plăcea de acest bărbat distins de aproape 
cincizeci de ani, cu păr alb la tâmple şi cu un aer umil. 

— Mă îndoiesc că va trebui să fac una ca asta, 
Excelenţă. 

În ciuda unui viitor la fel de nesigur ca al lui Emily, nu 
îi lăsa impresia că era invidios pe ea şi nici ea nu vedea 
nimic care să îi dea de bănuit că se făcea vinovat de 
moartea lui Andrew sau de atacul asupra ei şi asupra lui 
Grey. 

Insă pe Harold, fiul lui, nu îl putea citi la fel de uşor. 
Tânărul stătea tăcut într-un colţ al încăperii şi îşi petrecea 
timpul uitându-se pe fereastră. Plictisit. 

Fiind singurul fiu, în ultimul an la Cambridge, Harold 
nu se hotărâse pe ce drum să o apuce. După ce mama ei Îi 
pusese câteva întrebări la începutul ceaiului, ca să se simtă 
bine-venit, aflaseră că nu era interesat să intre în armată 
sau în rândurile preoţimii. Şi nici nu părea încântat să 
devină bancher ca tatăl lui, deşi aceasta părea singura 
alegere care îi mai rămânea dacă Reynard nu moştenea 
nimic. 

Părea ursuz, distant şi deloc încântat că trebuia să 
stea la ceai în loc să îşi petreacă ziua cu prietenii pe St. 
James Street, iar Emily se simţi uşurată când se retrase 
într-o parte a camerei. 

— lar acum, Lady Emily... Reynard îi zâmbi cald şi 
prietenos, făcând-o atentă la el şi nu la fiul lui. Aşteptăm să 
sosească copilul dumitale pe lume. Intre timp, mă voi 
bucura să vă cunosc atât pe dumneavoastră, cât şi pe 
familia dumneavoastră. 

— Da,  încuviinţă mama ei oftând uşurată şi 
relaxându-se puţin la auzul acestor cuvinte. Până la urmă, 
nu avem motive să nu ne purtăm frumos, indiferent de ce 
va urma. 

„Indiferent de ce va urma...” Mama ei se referea la 
contestarea moştenirii dacă Emily năştea un băiat. Chiar şi 


acum îşi făcea griji în privinţa asigurării unui viitor fiicei 
sale. Emily se uită ruşinată în altă parte... 

Şi îl văzu cu coada ochiului pe Harold, care o privea 
cu răceală. Apoi tânărul se uită iarăşi pe fereastră, plictisit 
de conversaţie. 

— Sunt de acord, excelenţă. Reynard puse ceaşca 
deoparte. Lady Emily, vreau să vă asigur că nu voi depune 
la Comisia pentru Privilegii o petiție pentru rang dacă veţi 
avea un fiu. Nu ar ieşi nimic bun din asta. 

— Cât de amabil din partea dumneavoastră. Mama ei 
se relaxă, vizibil încântată că nu avea să fie nevoită să ducă 
o bătălie. Nu-i aşa, Emily? 

— Da, încuviinţă fata, deşi fu mai degrabă uşurată să 
afle că era măcar un lucru legat de naşterea copilului ei 
pentru care nu trebuia să-şi facă griji; rangul şi averea erau 
chestiuni care o interesau prea puţin. Sunteţi foarte amabil. 

Simţi o furnicătură la ceafă. Ridică privirea şi îl văzu 
pe Harold uitându-se la ea cu răceală. Şi de data aceasta 
nu îşi întoarse privirea. 

— Pe deasupra, Lady Emily, continuă Reynard, 
atrăgându-i din nou atenţia, dacă veţi naşte o fetiţă şi 
moştenirea îmi va reveni mie, copila va avea parte deo 
rentă frumoasă, ca să ducă o viaţă îndestulată, voi plăti 
pentru a-i asigura o educaţie aleasă şi în cele din urmă o 
zestre. 

Emily clipi, mirată de bunătatea neaşteptată a 
bărbatului. 

— Ce generos sunteţi, domnule Crenshaw! 

— Într-adevăr, interveni mama ei, aproape la fel de 
surprinsă ca Emily. 

— Dar... Emily se încruntă, observând de această dată 
cum privirea de gheaţă a lui Harold se fixase asupra tatălui 
său. De ce aţi face una ca asta? Nu aveţi nicio obligaţie. 

— Dumneata şi copilul sunteţi familia noastră. li zâmbi 
cu blândeţe. Acum, că a murit Andrew, familia dumitale ar 


trebui să te ajute şi mai mult. 

— vă mulţumesc, şopti ea, simțind cum i se pune un 
nod în gât de emoție. 

Bărbatul se ridică. 

— A sosit clipa ca eu şi Harold să plecăm. Excelenţă, 
vă mulţumim pentru ceaiul minunat. 

Reynard făcu o plecăciune către mama ei, apoi către 
Emily. La semnul făcut de tatăl lui, Harold se ridică şi schiţă 
o singură plecăciune scurtă în direcţia ei, care i se păru lui 
Emily mai mult o batjocură decât un semn de politeţe. Şi 
dumneavoastră, Lady Emily, pentru o după-amiază 
încântătoare. Sper să ne vedem cât de curând. 

Ridicându-se cu burta înainte, încercând să fie şi 
graţioasă în acelaşi timp, Emily zâmbi sincer. 

— De abia aştept. 

— Să vă conduc, domnule Crenshaw? îl întrebă mama 
ei. 

— Vă mulţumesc, Excelenţă, zise şi îi oferi braţul. 

Când cei doi bărbaţi şi mama ei părăsiră salonul, 
Emily răsuflă uşurată că totul decursese bine şi întinse 
mâna după clopoțel ca să îl cheme pe Jensen să strângă 
ceştile de ceai. Apoi începu să se plimbe agitată, cum făcea 
în ultima vreme, ducându-şi mâna la burta rotundă. Se 
rotunjise tare mult în ultimele trei luni, după sosirea la 
Londra. Mica umflătură care abia se vedea la cinci luni chiar 
şi când era goală înflorise acum. Nu... a înflori însemna 
ceva delicat, ca o floare. Ea era... 

Doamne, se simţea mare cât casa! 

Dar nu era, desigur, iar Yardley, care ajunsese în 
Londra la două zile după ea, remarca adesea că ar fi trebuit 
să fie de fapt mai mare. Că avea o burtă mică. Dar pentru 
Emily schimbările prin care trecea corpul, agitația şi 
modificările bruşte de dispoziţie amplificau totul de o sută 
de ori pe măsură ce se apropia de naştere şi pur şi simplu 
nu se închipuia mai mare. 


Oprindu-se din mers, se chinui să respire, încercând 
să îşi încetinească bătăile nebuneşti ale inimii. Se simţea 
sufocată. Probabil de aceea simţea dorinţa nebunească de 
a se mişca, pentru că măcar în acele clipe nu se simţea atât 
de copleşită de vestea naşterii, care se răspândise prin 
Londra ca un incendiu, şi de o liotă de musafiri care voiau 
să vadă cu ochii lor dacă zvonurile erau adevărate. Doamne 
respectabile din înalta societate, filfizoni bătrâni şi curioşi, 
cârduri chicotitoare de fete tinere se năpustiseră asupra ei 
ca un roi de lăcuste. Cele mai groaznice erau cunoştinţele 
pe care nu le mai văzuse de ani buni care deodată voiau să 
lege noi prietenii strânse, dar în care ea nu avea deloc 
încredere. La urma urmei, Andrew îl cunoscuse pe cel care 
îl ucisese. Ucigaşul putea fi în Londra acum cu ea, cineva 
care fusese invitat în casa ei. Nici nu îi plăcea să plece din 
casă în ultima vreme, iar asta nu făcea decât să-i sporească 
senzaţia de apăsare. Cu cât îi creştea burta, cu atât mai 
conştientă devenea de atenţia pe care i-o acordau oamenii. 
Şi se simţea mult mai vulnerabilă. Chiar şi în timpul unei 
plimbări prin Hyde Park nu se simţea în siguranţă dacă nu îl 
avea pe Thomas lângă ea, pentru că era în continuare 
îngrijorată că ar putea cineva încerca să îi facă rău 
copilului. 

Apoi veniseră cei de la Comitetul pentru Privilegii 
pentru a analiza ei înşişi situaţia, aşa că o duseseră în 
bibliotecă şi o asaltaseră cu tot soiul de întrebări incomode 
şi intime legate de copil, căsnicie, relaţii maritale... până 
când ruşinea o copleşise. Thomas mai că îi dăduse afară din 
casă. 

Slavă cerului că îl avea pe Thomas acolo. Ce s-ar fi 
făcut fără el? Deşi se întreba adesea cine ajuta pe cine să 
îşi revină din chinurile îndurate în ultimele luni. 

— Doamnă. 

Jensen făcu o plecăciune în timp ce intră în cameră. 
Emily trase adânc aer în piept, îşi reveni repede şi se forţă 


să zâmbească de parcă nu avea nicio grijă pe lume. 

— Da, Jensen. _ 

— A venit poşta de după-amiază. li întinse o tavă de 
argint pe care era altă scrisoare, cu scrisul cunoscut al lui 
Grey. Simţi un junghi de frustrare în inimă. De ce nu o lăsa 
afurisitul acela în pace? Nu se dusese în Spania, aşa cum îi 
ceruse. O, nu... rămăsese aici în Londra, să-l ia naiba! Şi 
refuzase să o lase în plata Domnului. Aproape în fiecare zi 
din ultimele trei luni îi trimisese flori şi cadouri pe care ea i 
le înapoiase şi scrisori la care nu voia să răspundă. Ba, mai 
rău, venea de câteva ori pe săptămână la reşedinţa 
Chatham nu pentru Thomas, ci ca să întrebe de ea, doar ca 
să o constrângă să refuze să îl vadă. Era o dulce tortură, de 
parcă o putea face să se răzgândească insistând în 
asemenea hal. Singura concesie făcută era să păstreze un 
trandafir din fiecare buchet înainte de a-l înapoia, ştiind că 
nu avea să observe mica amintire care lipsea din duzinile 
pe care i le trimitea. 

Dar nu putea să îl vadă. Dacă îl vedea, l-ar fi implorat 
să o ţină în braţe, şi, dacă făcea asta... 

Îşi atinse pieptul cu podul palmei. Doamne, cât mai 
suferea! 

Chiar şi în timpul călătoriei de la Yorkshire, în vreme 
ce stătea în braţele lui în acea primă noapte, ştiuse că 
trebuia să renunţe la el când ajungeau în Londra. Dar nu se 
gândise niciodată că durerea avea să fie cu adevărat 
îngrozitoare. Sau că avea să fie nevoită să îl alunge cu 
scuza aceea detestabilă cum că nu îl considera îndeajuns 
de bun pentru ea. Cât de departe de adevăr! Insă l-ar lăsa 
din toată inima să creadă ce era mai rău legat de ea şi să 
îşi reverse furia asupra ei dacă asta însemna să îi asigure 
viitorul la care el visase. 

Şi, dată fiind alegerea, ar prefera ca Grey să o urască 
acum decât mai târziu, când şi-ar fi dat seama că pierduse 
totul însurându-se cu ea. 


— Doamnă? repetă Jensen cu blândeţe. 

Îngrijorarea îi întuneca faţa. 

— Mulţumesc, şopti ea. Trase cu hotărâre aer în piept, 
luă scrisoarea şi o puse pe măsuţa de ceai, căci nu avea 
puterea să o citească acum. Mai târziu, când se putea 
încuia în cameră unde putea plânge, aşa cum făcuse şi 
când le citise pe celelalte... Umerii i se lăsară de epuizare. 
Îşi frecă fruntea în timp ce o durere ascuţită îi pulsa în 
spatele ochilor. 

— Sunteţi bine, doamnă? întrebă Jensen încruntat. Să 
trimit după Yardley? 

Ea zâmbi slab, emoţionată de grija lui Jensen. 

— Nu-i nevoie. Sunt doar puţin obosită. 

Pe chipul lui se citea îngrijorarea, dar nu mai insistă. 

— Aveţi şi un musafir, doamnă. 

— Un musafir. 

„Grey”. Din nou. Simţi un gol în stomac, iar oboseala i 
se amplifică până când că îi veni să plângă. Doamne, cât să 
mai suporte? Nu ştia care din ei avea să reziste cel mai 
mult în această încleştare a voinţelor în care se avântaseră. 
Oftă şi dădu acelaşi ordin ca în fiecare zi în ultimele trei 
luni. 

— Te rog să-i spui maiorului Grey că nu primesc 
oaspeţi. 

— Mă scuzaţi, doamnă, dar este Excelenţa Sa ducesa 
de Strathmore. 

„Kate!” Emily zâmbi. Pentru prima oară se învioră şi 
nu mai simţi aşa o apăsare pe umeri. 

— Te rog să o conduci aici. 

Slujitorul încuviinţă din cap şi părăsi încăperea. 

Katherine Westover, ducesă de Strathmore, fusese 
prima care venise la reşedinţa Chatham după ce Emily se 
întorsese la Londra. Deşi Kate şi Edward, soţul ei, veniseră 
pentru Thomas, ducesa roşcată cu zâmbet cuceritor şi ochi 
verzi  strălucitori o  salutase călduros, iar ele două 


deveniseră prietene foarte bune. Evident că fusese de folos 
şi faptul că ambele erau însărcinate. Kate era cu trei luni în 
urma lui Emily, dar se împrieteniseră datorită sarcinilor, şi 
lui Emily i se păreau un dar de la Dumnezeu sfaturile legate 
de copii, prietenia şi loialitatea ei. Şi ajunsese să îl admire şi 
pe duce. Din ziua când se îndrăgostise de soţia lui, Edward 
o iubea nespus, iar Emily nu îşi putea înfrâna sentimentul 
supărător de invidie ori de câte ori îi vedea împreună. Işi 
dorise acelaşi gen de căsnicie plină de iubire cu Grey, dar 
nu putea avea parte de aşa ceva. 

— Emily! Kate Westover intră în încăpere, fluturând 
din mână când îl văzu pe Jensen că încerca să o anunţe. O 
luă pe Emily de mâini şi i le strânse cu căldură în timp ce se 
întindea să o sărute pe obraz, însă, când Emily se trase 
îndărăt, tânăra ducesă se încruntă. Te simţi bine? 

— Sunt bine, o asigură ea. Doar puţin obosită, atâta 
tot. 

Dar, în ciuda asigurărilor, Kate tot era îngrijorată. 

— Ar trebui să plec şi să te las să te odihneşti... 

— Nu! Te rog să rămâi! Îi strânse mâinile lui Kate mai 
tare în timp ce o conducea spre canapea, de parcă voia să 
o împiedice astfel să plece. Kate nu avea idee cât de mult 
conta pentru Emily vizita ei. O discuţie cu tine mă va bine 
dispune mai mult ca orice. 

— n regulă, fu de acord Kate, însă privirea 
nedumerită de pe chip îi spunea lui Emily că nu era 
convinsă. O să stau doar puţin. 

— Da. Uşurată că o avea pe Kate să îi distragă atenţia 
de la Grey, Emily îi oferi un zâmbet strălucitor. L-ai văzut pe 
Thomas în după amiaza asta? S-a recuperat aproape 
complet. Viaţa o să-i intre pe făgaşul normal, sunt sigură. 

Kate ezită, de parcă nu prea era de acord cu 
previziunea optimistă a lui Emily, dar încuviinţă. 

El şi Edward s-au dus la călărit prin parc şi ne-au lăsat 
pe noi aici să clevetim. Scoase un borcan mic din poşetă. L- 


am adus pentru tine. E o cremă pe bază de ierburi. Să te 
dai pe burtă de două ori pe zi, şi o să ai pielea moale şi 
fermă. 

Mulţumesc. Emily se uită la burta lui Kate, care 
începea să i se rotunjească, fiind de aproape două ori mai 
mare decât a ei la şase luni. Tu cum eşti? 

— Mă simt umflată şi balonată, din cauza greţii stau în 
cameră în fiecare dimineaţă până după prânz şi sunt de 
două ori mai mare decât acum o lună. Un zâmbet 
strălucitor i se întinse pe chip în timp ce întinse mâna ca să 
se frece cu drag pe burtă. Şi nu am fost niciodată mai 
fericită! 

Emily o îmbrăţişă, în ciuda sentimentului puternic de 
invidie din inimă. Kate îl avea pe Edward cu care să împartă 
fericirea acestui moment minunat din viaţa ei, dar Emily îl 
pierduse pe singurul bărbatul cu care voia să împartă 
momentul. 

— Îi tot spun lui Edward că sigur am gemeni... fete! 
râse Kate, iar în priviri îi licărea o doză de răutate. Ar merita 
colonelul să fie înconjurat de o casă plină cu femei cărora 
să nu li se spună ce să facă. 

Emily se chinui să zâmbească, deşi era mâhnită în 
sufletul ei. Edward urma să fie un tată minunat, era sigură 
de asta. Dar copilul ei nu avea niciun tată, iar acest gând o 
întrista şi o îngrijora peste măsură. 

— Emily, îmi fac griji în privinţa ta! 

Kate se încruntă îngrijorată, îi luă ambele mâini şi i le 
aşeză pe perna dintre ele. Emily clătină din cap, încercând 
din răsputeri să îi alunge grijile lui Kate. 

— Chiar sunt bine, sincer. Ştiu că n-am burta mare, 
dar promit să mănânc mai mult. Bucătăreasa şi Yardley se 
vor asigura de asta. 

Şi o să mă pot odihni mai mult, pentru că refuz toate 
invitaţiile în societate. Se forţă să zâmbească. Cu excepţia 
unei plimbări prin parc, nu intenţionez să fac altceva decât 


să mă odihnesc, să citesc şi să înfulec biscuiţi. 

Însă Kate se încruntă şi mai tare. 

— Mă refeream la faptul că pari atât de... tristă. 

La auzul acelor cuvinte, Emily îşi feri privirea. Ce 
prostuţă era! Cât de stupid din partea ei să creadă că putea 
să o amăgească pe Kate să creadă că era fericită când în 
sufletul ei se simţea copleşită de durere. 

Kate ezită, apoi spuse pe un ton scăzut: 

— E din cauza maiorului Grey, nu? 

Emily se uită cu ochii plini de lacrimi la Kate în timp ce 
mima îi bătea dureros de tare. 

— Ce ştii de Grey? 

— Edward şi Thomas vorbesc, o lămuri ea cu 
blândeţe. Nu-i lăsa să te amăgească... bărbaţii ăştia sunt 
mai ceva ca nişte caţe bârfitoare când se întâlnesc. In timp 
ce Emily făcea ochii mari de jenă, Kate îi strânse mâna într- 
un gest consolator. Doar îşi fac griji în privinţa ta şi a lui 
Grey. Nu ştiu totul şi chiar nu e treaba mea, dar... se pare 
că maiorul este extrem de deznădăjduit în ce te priveşte. 
Edward susţine că nu l-a mai văzut niciodată pe Grey atât 
de aprins după o femeie. O privi cu blândeţe. Şi nu cred că 
e singurul care suferă. 

Emily se uită la mâinile sale în timp ce o lacrimă i se 
prelingea pe obraz. 

— O, Emily! Cu faţa marcată de compasiune, Kate 
scoase o batistă din poşetă şi i-o dădu. Dacă eşti aşa 
nefericită, de ce i-ai refuzat cererea în căsătorie? 

Emily îşi tamponă ochii cu batista şi se lansă în 
acelaşi discurs exersat pe care i-l oferise şi lui Thomas. 

— Pentru că de-abia acum îmi găsesc drumul în înalta 
societate, şi, dacă mă căsătoresc cu el, totul ar fi zădărnicit. 
Nu vreau asta nici pentru mine, nici pentru copilul meu, mai 
ales dacă se va naşte marchiz. Viaţa îi va fi îndeajuns de 
grea oricum. N-are nevoie şi de alte probleme. 

Ochii i se luminară de veselie, iar Kate îi zâmbi radios 


şi se uită la burta ei. 

— Crezi că o să ai băiat? 

— Sunt sigură. Emily oftă îndurerată în timp ce 
bebeluşul se mişca şi simţi o lovitură ascuţită în coaste. 
Doar un bărbat îi putea face atâtea probleme fără să se fi 
născut încă. 

— Grey n-ar face nimic care să-ţi provoace suferinţă, 
Emily, ştii foarte bine. Ţi-ar apăra copilul... 

— Ştiu, şopti ea, ferindu-şi din nou privirea. Nu îi era 
deloc mai uşor să o mintă pe Kate decât îi fusese în cazul 
lui Grey şi al lui Thomas. Dar îl am pe Thomas acum. Nu 
mai am nevoie de protecţia lui. 

— Poate nu e doar protecţie. Poate că... Grey te 
iubeşte. 

Emily clătină din cap în timp ce simţea din nou o 
durere în piept din pricina suferinţei. Grey îşi dorise să se 
însoare cu ea pentru că voia să o protejeze, datorită 
prieteniei cu Thomas, datorită momentelor intime din 
timpul călătoriei... Avea foarte multe motive, dar dragostea 
nu era unul dintre ele. 

— Emily, trebuie să vorbeşti cu el, o îndemnă Kate. 
Mai dă-i o şansă. 

Dar ce mai era de spus? Cunoştea sentimentul de 
pustiire şi suferinţă care se făcea simţit când bărbatul după 
a cărui iubire tânjea ajungea să o deteste şi nu mai voia să 
treacă niciodată prin aşa ceva. Desigur, Grey ar pretinde că 
nu ar face niciodată una ca asta. Chiar credea că ar putea 
să renunţe la acea slujbă... Dar ea ştia adevărul. Ce viitor 
puteau avea împreună odată ce Grey devenea conştient de 
cât de mult îi lipsea viaţa de burlac? 

— Nu, zise ea cu fermitate, ştergându-şi ultimele 
lacrimi. L-am refuzat. Nu mă mai răzgândesc. 

Kate clătină din cap. 

— Nu puteţi continua aşa. Nu e bine nici pentru el, dar 
nici pentru tine sau copil. 


— De aia i-am zis să plece în Spania şi să-şi vadă de 
planurile lui. Dar enervantul ăla nu se urnise, lua-l-ar naiba! 
Şi, atâta vreme cât stătea prin Londra, rana din inima ei era 
proaspătă şi sensibilă. Pentru că îl iubea. Şi asta nu avea să 
se schimbe. 

Kate o strânse de mână. 

— Hai să-l rog pe Edward să discute cu Grey... 

— Nu, te rog! Kate încerca să ajute, iar Emily aprecia 
acest lucru, dar intervenţiile ei ar înrăutăţi lucrurile. Dacă 
Grey ar şti că te amesteci... Nu, Kate, nu vreau să te bag la 
mijloc. 

— Bine, nu mă amestec, îi promise Kate fără tragere 
de inimă, deşi, atunci când îşi muşcă buza, Emily ar fi putut 
să jure că părea... vinovată. Insă nici nu poţi sta aşa 
amărâtă. Vino cu mine la cumpărături în după-amiaza asta, 
o imploră ea cu un entuziasm exagerat, iar Emily ştia că nu 
urmărea decât să-i facă ei pe plac. O să ne prindă bine o 
ieşire. Hai să mergem pe Bond Street să ne luăm o pălărie 
sau două. Sau şase! 

Emily şovăi. 

— Nu cred... 

— Te rog! De ce să iroseşti o după-amiază splendidă 
stând înăuntru? Kate îi strânse mâinile cu îngrijorare. De 
dragul meu... 

Emily încuviinţă cu un oftat. 

O oră mai târziu, cele două femei mergeau braţ la 
braţ pe Bond Street, uitându-se la obiectele expuse în 
vitrină şi admirând toate priveliştea şi zgomotul de pe 
strada înţesată de lume. Emily trebuia să admită că era o 
idee minunată. Cu siguranţă îi prindea bine să îşi mai 
dezmorţească picioarele, chiar dacă mergea mai mult 
legănat, iar aerul proaspăt şi soarele o înveseliră. 

În cei doi ani cât lipsise, uitase cât de amuzant era 
doar să te plimbi pe stradă şi să arunci o privire prin vitrine 
ca să vezi noile materiale şi moda, pantofii şi cizmele din 


magazinul cizmarului, chiar şi înşiruirea de borcane de la 
tutungerie. Şi nimic din ce se vedea în vitrine nu se putea 
compara cu parada de filfizoni care se plimbau ţanţoş cu 
hainele lor scumpe, cu jiletcile în culori vii şi cu aroganta cu 
care zâmbeau superior lumii prin monoclurile lor. 

Îşi înăbuşi un chicot. Slavă cerului că Grey nu era ca 
ei! 

— O, uită-te la asta! Kate îi arătă o bonetă din vitrina 
unei modiste. Penele de struţ de un roşu-aprins şi 
portocaliu se înălţau asemenea unor limbi de flăcări peste 
marginea purpurie a pălăriei decorate cu paiete aurii. Nu e 
interesantă? 

— Ba da. Se uită şmechereşte cu coada ochiului la 
draga ei prietenă. Dar te cunosc, Kate Westover, şi nu-ţi 
pasă deloc de pălării. 

Kate îi zâmbi radioasă şi o luă de braţ, apoi începură 
să meargă din nou pe stradă. 

— Aşa e, o recunoscu ea, dar aşa o pălărie... nu e 
doar o pălărie, ci o forţă a naturii! 

Emily râse. Aprecia tare mult încercările ei de a-i 
distrage atenţia scoţând-o la cumpărături, pentru că 
funcţionase până atunci. Astăzi se simţea mai bine decât în 
ultimele trei luni. 

— Ar trebui să cumperi pălăria aia, o îndemnă Kate. 

— Cine, eu? făcu ea şocată. Pălăria asta cu burta 
mea? Doamne, aş arăta ca un ou de struţ sub penele din 
cuib! 

— Emily, eşti superbă, o certă Kate. Apoi adăugă cu 
blândeţe: Şi Grey te iubeşte aşa cum eşti. 

Emily clătină cu tristeţe din cap. 

— Nu mi-a zis niciodată asta. 

— Poate că nu. Însă, când l-am strâns cu uşa, nu a 
negat. 

— Kate! Emily se opri icnind, umilită. N-ai făcut una ca 
asta! 


— Am promis că nu mă amestec, recunoscu ducesa. 
Dar n-am zis că nu îl confrunt direct. 

Emily oftă, dar se uită drept înainte, în ciuda durerii 
din piept provocată de dezamăgire ce creştea cu fiecare 
bătaie a inimii. 

— De asta trebuie să mă agăţ, că nu a negat că mă 
iubeşte? 

Kate o strânse de braţ. 

— Emily, cu bărbaţii ăştia ai noştri... e ca şi cum ar fi 
spus-o. Apoi adăugă mai blând: Pentru moment. 

Mai merseră, iar Kate îi arătă diferite obiecte în 
vitrine, şi Emily se prefăcea interesată, însă era tulburată, 
gândindu-se din nou la Grey. 

— Uite! Kate îi arătă o vitrină, fiind pentru prima oară 
entuziasmată cu adevărat. Librăria. Hai să intrăm un pic, ce 
zici? 

— Ţi-am găsit slăbiciunea. Emily zâmbi 
atotcunoscătoare şi o lăsă pe Kate să o ia înainte spre 
vitrina cu cărţi. 

— Sunt dependentă, oftă ea adânc. Un şoarece de 
bibliotecă, mai ales când vine vorba despre cărţi de ştiinţe. 
Am devorat biblioteca de la Hartsfield Park iarna trecută. Se 
încruntă la cumpărătorii care treceau pe lângă ei şi spuse 
încet: Sigur că Grey nu ar alege un asemenea magazin. 

Emily se  încruntă, simțind o  furnicătură de 
avertisment în dosul genunchilor. 

— Ce vrei să spui cu asta? 

— Am promis că nu mă amestec, repetă ea, cu un 
surâs de încântare pe buze. N-am promis că nu pun la cale 
întâlniri care să vă constrângă să vorbiti. 

— Nu cred! 

Emily se uită la ea cu groază, căci îşi dădu seama de 
ce stăruise atâta Kate să meargă la cumpărături în această 
după-amiază. 

Kate o privi cu severitate. 


— Tot nu vrei să-l primeşti la reşedinţa Chatham? 

Emily dădu să răspundă, apoi închise gura. Nu putea 
să mintă. 

— Aşadar, n-am avut de ales, pentru binele 
amândurora. Şi doar vorbiţi, atâta tot. Orice s-ar întâmpla 
rămâne doar între voi doi. Kate vorbea pe un ton scăzut şi 
secretos, de parcă era într-o misiune de spionaj pentru 
Ministerul de Război. Ne prefacem că ne uităm să 
cumpărăm, apoi dăm nas în nas cu Grey în faţa unui 
magazin. Din moment ce e prieten bun cu Edward, va găsi 
o scuză să ne oprească să stăm de vorbă. Oricine se uită nu 
va da importanţă întâlnirii. La momentul potrivit, o să 
observ o pălărie în vitrină, pantofi, funde - o carte, dacă am 
noroc - şi o să mă îndepărtez să mă uit, suficient de 
departe ca voi doi să discutaţi fără să aud nimic. Oftă ca un 
romantic dezamăgit. Nu e ideal, dar e mai bine decât să te 
duc pe sus la reşedinţa Strathmore şi să risc să clevetească 
servitorii, aşa că e cel mai bun aranjament pe care l-am 
putut pune la cale într-un timp atât de scurt. 

— Pentru cineva care a promis că nu se amestecă, 
mormăi Emily sec, ştiind că nu avea de ales dacă nu cumva 
voia să o ia la sănătoasa până la trăsură şi nu credea că 
putea să meargă îndeajuns de repede cât să scape, te 
pricepi destul de bine. 

Kate nu râse, după cum se aştepta Emily, şi nici nu-i 
aruncă o căutătură duşmănoasă, ci afişă o expresie plină 
de blândeţe şi de compasiune. 

— Eşti nefericită fără bărbatul ăla, Emily. Şi cunosc 
sentimentul. Pentru că şi eu sunt deznădăjduită fără 
Edward. Vreau doar să fii la fel de fericită ca mine. 

Emily simţi cum i se umezeau ochii datorită grijii pe 
care i-o purta prietena ei, aşa că îi strânse mâna lui Kate. 
Incuviinţă din cap, nereuşind să mai spună ceva din cauza 
nodului din gât, şi se uită în altă parte... iar inima i se opri. 

Pe cealaltă parte a străzii, Grey venea relaxat spre 


ele. Era îmbrăcat neprotocolar, de parcă nu voia decât să 
călărească prin parc cu cizmele sale prăfuite şi cu 
pantalonii din piele de căprioară, vesta cafenie şi haina de 
călărie maro, însă ieşea în evidenţă printre filfizonii spilcuiţi. 
Un şoim printre păuni. Trase de mănuşile de călărie, 
singurul semn că era la fel de agitat ca Emily de întâlnirea 
aranjată. 

Şi nu arătase niciodată mai fermecător. 

Emily îi dădu drumul braţului lui Kate şi se apropie de 
stradă ca să îl vadă mai bine, deşi era conştientă că, de 
fapt, ar fi trebuit să o ia la sănătoasa. li tremurau mâinile 
din cauza neliniştii care o copleşi şi care se intensifica pe 
măsură ce el se apropia. Doamne, ce avea să-i spună? Dar 
el ei? Inima îi duduia în timp ce se chinui să respire. Oare 
putea să depăşească momentul fără să i se arunce în braţe 
ca o disperată? 

Zâmbind nesigur, mai fericită să îl vadă din nou decât 
voia să recunoască, Emily se opri la marginea străzii şi 
aşteptă ca el să ridice ochii şi să o vadă. Il fixă cu privirea. 
Nu dădea niciun semn din care să reiasă că ştia că era 
acolo, însă iuți pasul, aproape imperceptibil. 

Sunetul asurzitor al copitelor care tropăiau se 
dezlănţui în spatele ei. Strigăte furioase de bărbaţi şi ţipete 
speriate de femei despicau aerul. Se întoarse... 

O trăsură venea în goană spre ei pe stradă. Cocoţat 
pe scaunul de sus, vizitiul pocnea din bici fără milă, 
trimițând caii direct spre ea. 

— Fereşte-te, strigă. O împinse cu putere pe Kate din 
drum în timp ce trăsura se năpusti asupra lor. Ducesa se 
duse în spate împleticindu-se, evitând impactul cu doar 
câţiva centimetri. 

Dar Emily era prea aproape. Roata îi prinse fustele în 
timp ce caii treceau pe lângă ea, învârtindu-i rochia în jurul 
osiei, făcând-o să-şi piardă echilibrul. Se învârti, trasă spre 
roata care strivea totul în cale. Auzi urletul ieşindu-i din 


gâtlej în timp ce cădea, văzu pământul cum se apropia de 
ea şi simţi o durere ascuţită în timp ce se izbea de pavaj... 

Apoi deodată se făcu linişte deplină. 

Inchise ochii. Se auziră ţipete înăbuşite şi urlete prin 
ceața din mintea ei, iar durerea îi radia din corpul lovit. Apoi 
simţi cum era mângâiată pe faţă şi cum două braţe 
puternice o ridicară... îşi auzi numele prin întuneric. 

Deschise ochii o clipă cât să vadă expresia îngrozită a 
lui Grey. 

Apoi leşină. 


Capitolul 13 


Nicio oră mai târziu, Grey urca într-un suflet treptele 
din faţă ale reşedinţei Chatham şi ajungea în hol. 

— Unde-i Lady Emily? îl întrebă pe Jensen, uitându-se 
peste umărul majordomului. 

Jensen privi în sus pe scări. 

— Domnule maior, dacă aşteptaţi în salon, o să întreb 
dacă e... 

— Pe naiba, i-o tăie, iar Jensen se făcu alb ca varul la 
faţă. 

Emily era acolo, o ştia bine. O pusese chiar el în 
trăsura Strathmore şi dăduse ordine vizitiului să le aducă 
pe ea şi pe ducesă direct aici, apoi îl trimisese pe paj să îl 
cheme pe doctorul Brandon. Nu intenţiona să stea să 
aştepte o oră în salon ca pe urmă să fie expediat. Nu în 
după-amiaza asta. 

Nu... Emily era acolo, Thomas, la fel. Şi nu pleca până 
nu vorbea cu amândoi. 

— Grey! Thomas cobora grăbit scările, apoi ridică 
dintr-o sprânceană auzind zgomotul pe care îl făcea Grey. 
Te rog să nu-l înspăimânţi de moarte pe majordom! 


— Unde-i Emily? stărui Grey îngrijorat. Cum se simte? 

Thomas îl lăsă pe Jensen să plece încuviinţând din 
cap, iar majordomul fu recunoscător să se facă nevăzut cât 
mai repede. 

— Acum e sus cu Kate Westover şi cu doctorul 
Brandon. Când Grey se duse spre trepte, Thomas îl înşfăcă 
de braţ şi îl opri. E bine. Hai să bem ceva amândoi! 

— Nu vreau să beau nimic, ce naiba? zise el cu 
agresivitate, trăgându-şi braţul. 

Voia să o vadă pe Emily şi să se asigure că era bine, 
să vadă dacă avea cumva nevoie de el. „Doamne!” Inima îi 
bubuia de îngrijorare, astfel că fiecare bătaie era ca o 
lovitură de ciocan. 

— Prea bine. Imperturbabil, Thomas îl împinse spre 
salon. Atunci beau eu mai mult. 

În ciuda dorinţei disperate de a o vedea pe Emily, 
Grey îl urmă fără tragere de inimă, ştiind că nu avea să fie 
primit sus dacă Thomas nu voia şi că acesta se 
înzdrăvenise îndeajuns încât să se opună cu forţa dacă 
încerca să se ducă sus fără acordul lui. 

Thomas turnă whisky în două pahare şi îi dădu unul, 
apoi se trânti pe canapea şi îşi rezemă picioarele de măsuţa 
de ceai. Grey se puse pe scaunul din faţa lui. 

— Emily e bine. E un pic zguduită şi are vânătăi, dar 
atât, îl asigură Thomas pe un ton înţelegător. Trebuie să se 
odihnească, dar îi spun că ai trecut pe aici. 

Grey luă o gură de whisky. Era bucuros că nu refuzase 
să bea până la urmă, mai ales acum, că era limpede că lui 
Thomas nici nu îi trecea prin minte să îl lase să se apropie 
de sora lui în după-amiaza asta. 

— Ţi-a spus ce s-a întâmplat? 

— Ducesa mi-a zis că a avut loc un accident în timp ce 
mergeau la cumpărături. A fost o trăsură scăpată de sub 
control, iar Emily a căzut şi a leşinat. Îl pironi pe Grey cu 
privirea peste buza paharului. Însă n-a fost un accident, nu? 


— Nu, răspunse el grav, simțind că i se pune un nod 
în gât. Cineva a încercat să o ucidă. 

Thomas nu schiţă niciun gest, însă Grey simţi că 
încremenise. Stătuse - şi aproape murise - cu omul acesta 
şi îl cunoştea mai bine decât oricine pe lume, cu excepţia 
lui Emily, aşa că ştia ce era în inima lui, deşi se străduia să- 
şi ascundă sentimentele. Şi îl simţea deopotrivă 
neîncrezător şi furios la culme. Grey ştia pentru că şi el 
simţise la fel. Momentul când văzuse trăsura năpustindu-se 
asupra ei şi apoi clipa în care roata o atinsese şi ea căzuse 
la pământ, ţipătul ei sfredelindu-i timpanele... Şi nu putuse 
face altceva decât să se uite neajutorat... Nu se mai simţise 
atât de neputincios în viaţa lui. 

Se uită în jos la mâinile sale, care-i tremurau acum 
de-a dreptul violent, făcând băutura să se clatine în pahar. 

— Ai avut dreptate în privinţa lui Andrew Crenshaw, îi 
zise Grey fără tragere de inimă. Emily ar fi trebuit să fie cea 
care-i spunea lui Thomas, însă vremea secretelor luase 
sfârşit. Individul era un ticălos, care a părăsit-o la o lună 
după nuntă, ca să îi risipească zestrea pe jocuri de noroc şi 
pe târfe. Emily te-a minţit - pe noi toţi - prefăcându-se că 
totul mergea bine în căsnicia ei. 

Thomas se uită cu asprime la Grey. Faţa i se întunecă 
în timp ce încerca să înţeleagă tot ce îi spunea Grey, toate 
secretele pe care Emily nu i le împărtăşise. Cu toată 
stăpânirea de sine, Thomas nu reuşea să nu pară trădat şi 
rănit şi să nu îşi frece agitat încheieturile, un obicei pe care 
îl avea de când fusese împuşcat. 

— Şi tu crezi că poate Crenshaw a intrat într-o situaţie 
fără ieşire, că datora prea mulţi bani sau că a trişat la cărţi? 
îl întrebă Thomas pe un ton scăzut, cu maxilarul încleştat. 
Nu zise nimic despre lipsa de încredere a lui Emily faţă de 
el, dar Grey nici nu se aştepta să o facă. Nu înainte de-a 
vorbi cu Emily. Crezi că persoana vinovată vrea bani? 

Grey clătină din cap. 


— De ce să o atace pe Emily? Se uită în paharul cu 
whisky. Ea crede că ucigaşul lui Crenshaw vrea să îi omoare 
copilul. 

— Mi-a zis de incendiu, de împrejurările morţii lui 
Andrew... Thomas scoase o  înjurătură feroce, 
învinovăţindu-se. Credeam că e cineva din gospodăria de la 
Snowden Hall. Credeam că va fi în siguranţă la Londra. 

— Şi eu la fel. Se încruntă în timp ce se uita în 
continuare în pahar. Dar Yardley era singura care ştia de 
copil, iar Emily are încredere deplină în ea. Chiar se oferise 
să o ajute pe Emily să fugă în Glasgow. 

— Crezi că Reynard Crenshaw e de vină? 

Se uită cu îndârjire la Thomas. 

— Da. 

Dar Thomas se încruntă. 

— Reynard n-are nimic cu copilul. A spus deja că nu 
va contesta moştenirea dacă Emily naşte un băiat. Se 
aplecă, sprijinindu-şi coatele pe genunchi. Nu ştia nici că 
era însărcinată până nu a ajuns în Londra. 

Grey simţi frustrarea familiară urcându-i prin corp. O 
luaseră de la capăt, fără a avea răspunsuri, iar Emily era în 
continuare în pericol. Se ridică şi începu să se învârtă prin 
încăpere, incapabil să mai stea locului şi să nu facă nimic. 

— Atunci cine? 

Thomas clătină din cap tăcut în timp ce îl urmărea pe 
Grey cum se plimba agitat. 

— Oricine ar fi, o să-l găsesc şi o să-l opresc. L-am pus 
pe Hedley să-l cerceteze pe vizitiu şi sper să primesc ceva 
informaţii de la oamenii mei din Yorkshire. Dar, chiar în 
timp ce spunea asta, se simţi cuprins de o neputinţă 
frustrantă. Îşi petrecuse ultima oră cu Hedley interogând 
martori în legătură cu trăsura, însă toate informaţiile se 
băteau cap în cap. La fel şi toate pistele din Yorkshire. Între 
timp, oamenii mei o să o păzească. Dacă are dreptate, 
atunci tentativele de omor ar trebui să înceteze după ce 


naşte. Dacă naşte o fată, vor înceta întru totul. 

— Dacă e băiat, zise Thomas grav, devine moştenitor. 
Însă ar fi prea evident dacă cineva ar încerca să-l ucidă ca 
să moştenească totul. 

— Şi dacă e cineva care vrea să-şi recupereze banii 
de pe urma datoriilor făcute de Crenshaw - Grey se strădui 
să ridice nonşalant din umeri, încercând din răsputeri să 
ascundă furia pe care o simţea faţă de soţul ei mort -, 
atunci va plăti orice datorează cu ajutorul moştenirii şi nu 
va mai exista niciun motiv să îi ucidă pe amândoi. 
Dumnezeu să îl ajute pe ticălos, pentru că Grey era în stare 
să-l omoare înainte ca Emily sau copilul ei să aibă de 
suferit. Nu vreau să fie singură nicio clipă până naşte. 

Deşi, dacă femeia aia încăpăţânată i-ar fi acceptat 
cererea în căsătorie, n-ar fi singură acum. 

— O să mă asigur că e Yardley cu ea, zise Thomas. 

Yardley, când ar fi trebuit să fie el, nu slujnica. Fu 
copleşit din nou de durerea respingerii. 

— O să mai fac cercetări cu Hedley, îl informă pe 
Thomas în timp ce se duse spre uşă. Spune-i lui Emily că 
am trecut pe aici şi că mă întorc. Se uită cu înverşunare la 
Thomas. Şi de data asta nu va mai putea să mă evite. 

— Să ştii că unul mai slab s-ar fi dat bătut până acum. 

— Emily nu merită un bărbat mai slab. 

Grey se răsuci pe călcâie şi ieşi valvârtej. 


* 


— Draga mea, ai nişte vânătăi urâte pe spate, dar 
nimic mai mult, îi zise doctorul Brandon lui Emily în timp ce 
o bătea liniştitor pe o mână. 

Emily răsuflă uşurată. Se temuse pentru copil când îşi 
recăpătase cunoştinţa în trăsură, în timp ce Kate o ducea în 
goană înapoi la reşedinţa Chatham. Accidentul era acum un 
pic mai mult decât o amintire înceţoşată. Şi o vânătaie pe 


fund care îi pulsa. 

Lângă ea pe pat era Kate Westover, care îşi pusese 
braţul pe umerii lui Emily, strângând-o în chip de consolare. 

— Alte răni nu are? 

— Altceva nu văd. Doctorul ridică din sprâncenele 
albe şi stufoase în timp ce se uita la Emily. Cred că spatele 
a avut cel mai mult de suferit în urma căzăturii. 

Ea se strâmbă de durere şi îşi frecă şoldul. 

— Eu ştiu sigur. 

— Şi copilul? interveni o voce profundă din partea 
cealaltă a încăperii. 

Emily se uită la Thomas, care se sprijinea de perete 
lângă uşa deschisă, cu braţele încrucişate la piept şi cu 
privirea plecată. În ciuda durerii de şold, o cărase pe scări 
din trăsură şi o pusese cu blândeţe pe pat, plecând doar 
când Kate îl alungase ca doctorul să o poată consulta. lar 
acum se întorsese la post, neclintit ca o stâncă. 

Lui Emily i se puse un nod în gât când îi văzu expresia 
de pe chip - un amestec de îngrijorare şi frică. Se uită cu 
luare-aminte la doctor. 

— A fost rănit copilul? 

— Din câte îmi dau seama, nu, îi asigură doctorul 
Brandon în timp ce îşi închidea servieta şi o ridica de pe 
pat. Dar ar trebui să o supravegheați câteva zile. 

— Mulţumim, doctore Brandon. Kate se dădu jos din 
pat zâmbind recunoscătoare şi atinse braţul doctorului. Vă 
conduc. 

Thomas încuviinţă din cap spre doctor, în timp ce Kate 
îl însoțea afară din încăpere, şi închise uşa în urma lor, tot 
uitându-se la sora lui cum stătea pe pat sprijinită de perne. 

— Emily, chiar eşti bine? 

Deşi ar fi trebuit să se simtă mişcată de grija lui, 
acum se simţea pur şi simplu nelalocul ei. Simţi cum i se 
ridică părul de pe braţe şi cum un val de tensiune 
crescândă se insinua între ei. Ceva se schimbase în cele 


câteva minute de absenţă. 

— Da. 

Se forţă să încuviinţeze din cap. El se opri o clipă 
înainte de a o informa solemn: 

— Grey a trecut pe aici. 

— Da? Işi muşcă buza, în aşteptare. Ce a vrut? 

— Să te vadă, desigur. 

Simţi cum inima îi bate mai tare. Faptul că îl văzuse 
azi o tulburase mai mult decât accidentul. 

— Mai e aici? 

— Nu. Thomas se dezlipi de lângă uşă şi veni încetişor 
spre ea. S-a dus să-l găsească pe vizitiu. 

Simţi că rămâne fără aer în timp ce emoția se 
transforma în frică. 

— N-a fost un accident, nu? 

— Nu, îi răspunse el repede. 

O, Doamne, se întâmpla din nou! În timp ce îşi 
atingea fruntea cu podul palmei, simţi teama cunoscută în 
piept, aceeaşi pe care Grey i-o spulberase când o ţinuse în 
braţe. 

— Cine l-a ucis pe Andrew şi a dat foc casei... Crede... 
crede că vine după mine aici? 

— Nu ştim asta sigur, încercă el să o liniştească, dar 
expresia întunecată de pe chip îi spunea altceva. O să 
aflăm mai multe mai târziu. Nu trebuie să te îngrijorezi. 

„Nu trebuie să te îngrijorezi?” Îşi înăbuşi un hohot de 
râs. O, dar avea multe motive să se îngrijoreze. Însă încercă 
să pară curajoasă în faţa fratelui ei, la fel cum făcea şi el, şi 
încuviinţă din cap. 

El se aşeză pe pat lângă ea, la fel cum făcuse şi în 
copilărie, iar în ochi i se putu citi o emoție puternică. 

— Dar Grey mi-a zis şi ce s-a întâmplat cu căsnicia ta. 

Emily se simţi năpădită de un val de furie. 

— Nu avea niciun drept să-ţi spună... 

— Puştoaico... şopti el implorator, nereuşind să îşi 


găsească vocea, în vreme ce trădarea şi durerea i se citeau 
pe chip. 

Complet devastată de durerea lui pentru amândoi, 
ochii i se umplură de lacrimi de regret. 

— Îmi pare atât de rău, Thomas, zise ea cu voce 
gâtuită şi aproape în şoaptă în timp ce emoţiile o 
copleşeau. Te rog... te rog să mă ierţi! 

Cu un suspin i se aruncă în braţe şi se agăţă de el în 
timp ce plângea, dând frâu liber durerii, vinii şi regretelor 
pe care le ţinuse încătuşate. li fusese frică de acel moment, 
întrebându-se temătoare ce urma să creadă despre ea când 
avea în final să-i spună adevărul, cât de ruşinată avea să fie 
să admită că se înşelase atât de mult în privinţa lui 
Andrew... dar nu simţea nicio urmă de reproş şi niciun fel 
de învinovăţire venind din partea lui. Ci doar iertare. O 
ţinea strâns, legănând-o în braţe până când nu mai suspina, 
ci doar îşi trăgea uşor nasul. Când se opri cu totul din plâns, 
se retrase şi o privi. 

— Emily, te iubesc. Îi cuprinse faţa în mâini. Aş face 
orice ca să te ajut, şi o ştii bine. 

Ea încuviinţă, nereuşind să vorbească din cauza 
emoţiilor ce se învălmăşeau în fiinţa ei. 

— Te poţi baza mereu pe mine pentru ajutor, 
puştoaico, indiferent de ce se întâmplă. Se uită încruntat la 
ea şi îi şterse ultimele lacrimi cu degetele mari. Să nu te 
mai ascunzi niciodată de mine. Nu aş rezista să te pierd de 
două ori. Se forţă să zâmbească larg în timp ce se uita la 
burta ei mare. Sau să fiu ţinut departe de o asemenea 
proeminenţă. 

Ea îi zâmbi, şi toate îndoielile se risipiră. Thomas era 
un frate minunat şi avea să fie un unchi pe cinste. 

— Vrei să simţi copilul? 

În priviri i se citea deodată panica. 

— Nu... nu... eu... Adică vorbeşti serios? 

Emily râse. Fratele ei curajos care dăduse bătălii de-a 


lungul peninsulei era reticent în această privinţă! Îi luă 
mâna şi i-o puse pe burtă. 

— ÎI simţi? Îi zâmbi iubitoare. Se mişcă. 

El îşi tinu răsuflarea şi îşi apăsă uşor palma de burta 
ei. Emily se uită la el, aşteptând să simtă... 

„lată!” O mişcare înăuntrul ei, sub mâinile lor. El 
tresări, uitându-se la ea cu ochii mari. Senzaţia apăru din 
nou, şi râse uimit. 

— E minunat, murmură el, cu ochii strălucindu-i. 

— Nu-i aşa? şopti ea, uitându-se zâmbitoare la burtă. 

În cele din urmă, visurile ei se îndeplineau. Avea să fie 
mamă şi să aibă familia pe care şi-o dorise mereu. 
Rezolvase problemele cu Thomas şi cu părinţii ei, 
împăcându-se cu trecutul şi ajungând să îi înţeleagă mai 
bine decât o făcuse vreodată în viaţa ei. Şi îşi reluase 
pasiunea de a desena şi de a picta din nou, creând în 
ultimele săptămâni unele dintre cele mai bune planşe pe 
care le făcuse vreodată. 

Singurul care lipsea era Grey. 

Emily simţi un junghi în inimă. Doamne, cât îi ducea 
dorul! Crezuse că putea trece peste tot şi să îşi oblojească 
rănile sufleteşti, însă până nu îl văzuse, nu îşi dăduse 
seama cât de dor îi era de el. lar Grey nu renunţase, nici 
măcar după trei luni de respingere. Poate... poate o iubea 
cu adevărat? Sau, dacă nu o iubea, cel puţin ţinea la ea 
îndeajuns cât să nu ajungă să regrete însurătoarea dacă ea 
accepta cererea lui în căsătorie? 

— Thomas? îl întrebă ea pe un ton scăzut, simțind 
îndoială. 

Dacă Grey tot insista să o curteze, în ciuda respingerii 
continue... oare înţelesese greşit ce conta pentru el? 

— Da? 

Fratele ei era încă fascinat de mişcările copilului. Ea 
vorbi pe un ton scăzut: 

— Ce ai face dacă ar trebui să renunţi la slujba de la 


Ministerul de Război? Dacă nu ai mai putea spiona? 
El râse în timp ce copilul lovea din nou. 
— Viaţa mea ar lua sfârşit. 


* 


Reynard Crenshaw intră relaxat în salonul casei 
modeste din Holborn şi îl salută pe vizitatorul neaşteptat. 

— Maior Grey, ce plăcere să vă cunosc! 

— Asemenea. 

Grey îi strânse mâna, impresionat imediat de aerul lui 
cordial. Deloc genul de bărbat dispus să comită o crimă. 

— Însă sunt destul de surprins. Se încruntă uluit în 
timp ce îi făcea semn spre scaunele din faţa căminului. 
Care e motivul vizitei dumneavoastră din această după- 
amiază. 

Grey refuză invitaţia de a se aşeza. Nu voia să stea 
mult şi nici nu avea răbdarea de a face conversaţie de 
complezenţă. Nu când încă era agitat în privinţa lui Emily, 
făcându-şi griji şi simțindu-se al naibii de frustrat că nu 
reuşise să o vadă. 

— Azi a avut loc un accident în care a fost implicată 
Lady Emily. 

— Un accident? repetă Crenshaw, ridicând din 
sprâncenele stufoase. A fost rănită? 

— Nu a păţit nimic. Grey îşi miji ochii în timp ce se 
uita cu luare-aminte la reacţia bărbatului, observând că 
părea cu adevărat mirat să audă veştile şi sincer îngrijorat 
în privinţa lui Emily. Nu i se citea nicio urmă de vinovăţie pe 
chip. 

— Şi copilul? îl întrebă el repede. 

— Nici el n-a păţit nimic. Nici de data aceasta nu văzu 
vreo urmă de vinovăţie, vreun licăr agitat în privire sau 
vreun muşchi care să i se încordeze pe faţă. 

— Vă rog! Crenshaw îi arătă din nou scaunul şi se 


aşeză chiar el, părând profund îndurerat. Ce s-a întâmplat? 

Fără tragere de inimă, Grey se supuse şi se aşeză, 
sprijinindu-se cu coatele pe genunchi în timp ce se apleca, 
prea agitat pentru a se relaxa. 

— Cineva a încercat să o calce cu trăsura pe Bond 
Street. S-a dat la o parte în ultimul moment, dar a fost 
doborâtă la pământ. Nu are decât nişte vânătăi, slavă 
cerului. Însă inima îi bătea chiar şi acum de teamă şi de 
grijă pentru ea. Ştia că aşa avea să fie mereu. Grey se uită 
lung la Crenshaw. Dar ar fi putut fi ucisă. 

— ucisă? repetă el nevenindu-i să creadă. 

— La fel ca soţul ei. 

Crenshaw se făcu alb la faţă, iar buzele i se 
răsfrânseră. Părea complet uluit. 

— Andrew. Crezi... crezi că a fost ucis? 

Când Grey încuviinţă scurt din cap, Crenshaw închise 
gura. Dar furia la care se aştepta Grey nu întunecă faţa 
bărbatului. În schimb, se uită la Grey cu o indignare 
solemnă. 

— Şi de asta eşti aici, nu-i aşa? Crezi că sunt vinovat. 

— Aveai un motiv, îl acuză Grey. Andrew Crenshaw a 
fost ucis, şi tu erai următorul care să moştenească 
Dunwich. 

— Lucru de care am aflat abia la o lună după cea 
murit Andrew, îl informă pe un ton iritat în care se ghicea 
surprinderea. Clătină din cap. Domnule maior, sunt 
bancher, nu ghicitor. Şi nici asasin. N-am vrut să-l omor pe 
tânăr. 

— Dar cineva da, mormăi Grey. Îşi încleştă mâinile ca 
să nu tremure în timp ce adăugă: Şi acum o vrea pe Emily 
moartă. 

Crenshaw se făcu şi mai palid la faţă şi se rezemă în 
scaun, copleşit de tot ce îi spusese Grey. judecând după 
reacţia sinceră şi după groaza nedisimulată din priviri la 
gândul că cineva voia să îi facă rău lui Emily, Grey ştia că 


acest bărbat nu era ucigaşul lui Andrew Crenshaw şi nici nu 
era în stare să lovească o femeie însărcinată. Simţi o mare 
uşurare, deşi frustrarea rămase. Ceea ce însemna că 
ajunsese în alt punct mort. „Fir-ar să fie!” 

— Cine ar face ceva aşa îngrozitor? 

Crenshaw clătină uluit din cap. 

— Nu ştiu. Dar, când avea să dea de ticălos, urma să 
îl facă să plătească pentru toată suferinţa pricinuită lui 
Emily, pentru fiecare lacrimă care cursese din ochii ei de 
culoarea safirului. Grey îşi cuprinse degetele şi se aplecă. 
Speram că mă poţi ajuta dumneata. 

Crenshaw clătină uluit din cap. 

— Avea duşmani Andrew Crenshaw - sau familia ta? 
Grey insista, nereuşind să îşi înăbuşe frustrarea crescândă. 
Ar fi vrut cineva să îl omoare pe el şi pe copilul lui, ca să se 
răzbune? 

— N-aş avea de unde să ştiu, răspunse el sincer, 
trecându-şi o mână tremurătoare prin părul albit. Nu l-am 
mai văzut pe Andrew de ani buni, de când era la şcoală în 
Winchester, apoi am avut o singură întâlnire scurtă. li ştiam 
pe ceilalţi veri din familie legaţi de marchizat, dar tata 
făcea parte din altă ramură. Nu eram importanţi... pentru 
rang. Nu înţeleg de ce vreo rudă ar vrea să îi facă rău lui 
Andrew sau lui Lady Emily. 

Grey simţi un ghem în stomac. Dacă Crenshaw nu 
putea să îi dea un indiciu, nu mai avea piste de urmat. Dar 
nici în ruptul capului nu avea de gând să stea şi să aştepte 
o altă tentativă de omor asupra lui Emily. Grey se ridică şi îi 
întinse mâna. 

— Îţi mulţumesc pentru timpul acordat. Dacă-ţi vine în 
minte ceva... ceva ce ar putea să ne aducă informaţii în 
plus... poţi trimite un mesaj la reşedinţa Chatham. Chesney 
ştie cum să dea de mine. ` 

— Desigur, domnule maior. Il conduse pe Grey până 
la holul principal în care abia puteau sta cei doi şi 


majordomul, care venise cu haina şi cu pălăria lui Grey. Te 
rog să-i transmiţi toate cele bune lui Lady Emily. 

— Desigur. Grey se opri, nesigur dacă să îl jignească 
pe Crenshaw aducând vorba despre moştenire, însă Emily 
era convinsă că acesta era motivul pentru uciderea lui 
Andrew şi pentru atacurile asupra ei. E convinsă că va avea 
un băiat. 

Crenshaw se uită cu blândeţe la Grey. 

— Sper doar să se nască sănătos, domnule maior. 

„Şi eu...” Dacă se întâmpla ceva cu copilul, Emily nu 
avea să supravieţuiască. Se cutremură cu gândul la iubirea 
neţărmurită pe care i-o purta ea copilului, deşi nu se 
născuse încă. Şi avea să facă orice îi stătea în putere să se 
asigure că bebeluşul îi ajungea teafăr în braţe. 

— Chesney mi-a spus că nu intenţionezi să conteşti 
moştenirea. 

Bărbatul confirmă încuviinţând din cap şi zâmbind 
vag. 

— N-am fost menit să fiu moştenitorul şi nici nu ar fi 
fost cazul dacă soarta crudă nu ar fi decis altfel. Dacă are 
un băiat, aşa să fie. 

Recunoscător pentru mărinimia bărbatului, ştiind că 
asta îi mai uşura lui Emily din poveri în următoarele 
săptămâni, Grey se îmbrăcă. 

— Lady Emily rămâne acasă până naşte. Sunt sigur că 
i-ar plăcea să o vizitezi. Se opri, adăugând în ciuda nodului 
din gât: Familia înseamnă totul pentru ea. 

— Desigur. Aş fi onorat să trec pe la ea. Crenshaw se 
opri întristat. Mă doare să o ştiu în pericol. Cum ar putea 
cineva să-i facă rău unei femei tinere atât de gingaşe? 

Grey îşi trase mănuşile şi răspunse pe un ton hotărât 
ce părea să nu fie nimic mai mult decât un mormăit scăzut: 

— Intenţionez să mă asigur că nimeni nu o să mai 
aibă prilejul. 


De cealaltă parte a uşii care făcea legătura între 
camera de zi şi salon, Harold Crenshaw îşi lipi urechea de 
gaură şi ascultă discuţia între tatăl lui şi bărbatul care o 
adusese pe femeie din Yorkshire. Îşi strânse pumnii pe 
lângă corp. Aşadar, stricata aia mică era convinsă că urma 
să aibă un băiat, nu? Un ticălos mic care să se pună între 
tatăl lui şi rang, ca să îi fure dreptul la avere. 

Ar fi trebuit să se ocupe de ea în Yorkshire, la fel cum 
făcuse şi cu fanfaronul acela de soţ al ei. Fusese aşa uşor 
să îl omoare... mai că nici nu depusese pic de efort. Nu 
trebuise decât să se apropie de Crenshaw când călărea pe 
un câmp pustiu, să îl convingă să coboare de pe cal sub 
pretextul că al lui nu mai avea o potcoavă - pe care o 
smulsese el însuşi cu câteva minute în urmă - şi apoi, în 
timp ce Crenshaw era aplecat şi cerceta copita, să ia o 
piatră şi să îi sfarme capul. Îl lăsase unde căzuse. 

Două luni mai târziu, aflase că era gravidă ca o căţea 
în călduri. Dar se consolase că urma să dispară din Glasgow 
odată ce burta i se mărea de la plod, că era prea speriată 
să nu fugă ca să îşi salveze viaţa. 

Şi ar fi trebuit să îi fie teamă. Tare teamă. 

Soţul ei era mort, dar veştile despre copil nu 
ajunseseră în Londra. Nu ştia nimeni. Tot ce trebuia să facă 
era să aştepte moartea bătrânului marchiz, pentru ca tatăl 
lui să devină moştenitor, iar iepuroaica speriată cu plodul 
nenăscut s-ar duce repede în Scoţia, unde ar dispărea fără 
urmă. Trebuia doar să pună la cale un accident, două o 
dată la câteva luni, ca să o ţină îndeajuns de speriată 
pentru a rămâne ascunsă, şi, în câţiva ani, chiar dacă făta 
un băiat, nimeni nu ar fi crezut că era copilul soţului ei dacă 
încerca să emită pretenţii la titlu. Ar fi fost considerată o 
curvă pricopsită cu un copil din flori în urma unei relaţii cu 
altul, în timp ce soţul ei trăia la York, departe de ea. 


Tatăl lui ar fi devenit marchiz şi, după moartea 
acestuia, averea şi titlul ar fi fost ale lui. Plănuise totul în 
detaliu... până când hoţul acela afurisit îl împuşcase pe 
Chesney şi maiorul fusese trimis să o aducă la Londra. 
Planul i se destrăma cu repeziciune şi nu avea timp de 
pierdut. Ticăloasa trebuia să fete curând. O fetiţă ar fi 
complet uitată, deşi era mânios pe tatăl lui fiindcă 
promisese o rentă şi zestre din banii care ar trebui să fie 
numai ai lui. Dar un fiu ar strica totul. Una era să omori un 
bebeluş încă în pântece, iar alta să îl ucizi după naştere, în 
condiţiile în care şi tatăl fusese omorât. 

Nu... trebuia să se asigure că acel copil nu se năştea 
şi singura soluţie era să o ucidă pe mamă. Vizitiul pe care îl 
plătise să o calce în această după-amiază îi zădărnicise şi 
ultimul prilej pentru un accident. Acum trebuia să ia situaţia 
în propriile mâini. 

Trebuia să îi curme viaţa cu orice preţ. 


Capitolul 14 


Nereuşind să doarmă în acea noapte, Emily stătea în 
fotoliul din camera ei şi se uita în cămin la focul care se 
stingea şi la cărbunii care răspândeau doar o lumină slabă 
şi chiar şi mai puţină căldură. Casa din jurul ei era 
întunecată şi tăcută, părinţii ei dormeau în apartamente 
separate în cealaltă aripă şi Thomas era în camera lui de la 
capătul holului. În afara casei, oraşul era la fel de cufundat 
în tăcere, întunecat şi nemişcat. 

Se gândi tulburată la Grey. Era pe acolo pe undeva pe 
străzile întunecate luminate de felinare. Oare era şi el 
treaz, prea chinuit pentru a se lăsa în mrejele somnului? 
Sau era uşurat acum că Thomas avea să o protejeze şi nu 
mai trebuia el să se obosească, dormind adânc fără să se 


gândească la ea? Sau, Doamne fereşte, era acum în braţele 
altei femei? Una care nu îi cerea nimic, care nu avea să-i 
fure libertatea sau viitorul... 

La fereastră se zări deodată o umbră. 

Inima i se opri în piept. Ridică privirea în timp ce un 
fior rece de groază îi străbătea şira spinării. „O, Doamne!” 
Era cineva acolo. 

Se ridică din fotoliu cu burta înainte cât putu de 
repede, apucă peria de pe măsuţa de toaletă şi o ţinu ca pe 
un cuţit în timp ce canatul se cutremură şi se deschise cu 
un scârţâit. O siluetă întunecată se strecură în camera ei. In 
timp ce intrusul se întoarse să închidă fereastra, ea ridică 
peria ca să o azvârle... 

— Emily, eu sunt. 

„Grey”. Simţi o durere în inimă pe de o parte fiindcă îl 
crezuse un intrus şi pe de altă parte fiindcă era chiar e/. 
Scutură peria în direcţia lui. 

— Nu trebuie să fii aici, zise ea furioasă, atentă să nu 
ridice tonul în timp ce se apropia de el. Nu ştiu cum ai urcat 
aici, dar... 

El îi zâmbi larg. 

— Am coborât de pe acoperiş cu o frânghie. 

Ea rămase un pic mirată, cu gura întredeschisă, 
uitându-se sceptic la el. Îşi pusese viaţa în pericol ca să 
escaladeze casa şi să se furişeze în camera ei? Acum îi 
bătea inima din cu totul alt motiv. 

Dar, indiferent cât de îndrăzneţ fusese, nu avea niciun 
drept să fie aici. 

— Atunci poţi pleca în acelaşi fel. Se uită urât la el. 
Arogant, egoist, încăpățânat... Să-l ia naiba! oftă iritată, îşi 
puse mâinile în şolduri şi se întoarse spre uşă. Şi repede. 
Înainte să strig după Thomas... 

Grey îi astupă gura, şoptindu-i la ureche: 

— Trebuia să te văd, puştoaico. Când ea ezită, îi 
atinse mâna şi îi strânse uşor degetele. li mângâie uşor 


braţul, şi ei i se făcu pielea de găină. Te rog! 

Vocea lui profundă i se strecură prin spate, ajungând 
la sâni. Sfârcurile i se întăriseră pe sub cămaşa de noapte, 
dând-o de gol, şi nu reuşea să se îndepărteze de căldura 
lui. Încuviinţă din cap, şi el îşi luă mâna de la gura ei. 

— Ce vrei? întrebă pe un ton ce nu suna ameninţător 
în timp ce îl lăsa să îi ia peria din mâini şi să o aşeze pe 
măsuţa de toaletă, cel mai probabil ca să o împiedice să i-o 
mai fluture prin faţa ochilor. 

— Voiam să mă asigur că eşti bine după ce s-a 
întâmplat după-amiază, răspunse el cu blândeţe. Apoi îi 
întoarse faţa către el. Eşti bine? 

Ea înghiţi în sec. 

— Trebuie să pleci... 

— Emily! Îi dădu părul peste umăr, trecându-i cu 
gingăşie o şuviţă rebelă pe după ureche, apoi repetă tare 
îngrijorat: Eşti bine? 

Amândoi ştiau că nu se referea la accident. 

Îi tresăltă inima. Cum să răspundă la aşa o întrebare? 
Dacă i-ar spune adevărul, şi anume că i se frânsese inima 
din cauză că fusese nevoită să respingă cererea lui în 
căsătorie, ar compătimi-o. Nu ar putea să suporte aşa ceva. 
Şi, dacă ar minţi, el ar pleca, şi Dumnezeu îi era martor că 
nu voia să plece. 

— De ce eşti aici, Grey? îl întrebă ea, răsuflând uşor. 
încercă să se dea în spate, dar el făcu un pas în faţă, 
micşorând distanţa dintre ei, apucând-o de umeri cu 
ambele mâini ca să o ţină aproape. Ai fost aici mai 
devreme. Sunt sigură că Thomas ţi-a zis că nu am fost 
rănită. Cât despre celălalt lucru... Ridică braţele ca să îi 
împingă pieptul, dar, în loc să îl îndepărteze, îl apucă de 
reverele hainei cu mâinile ei fragile. Te-am refuzat cât se 
putea de limpede. Nu mai e nimic de zis. 

— Mai sunt multe lucruri nespuse între noi, zise el cu 
glas tărăgănat şi ridicând neîncrezător dintr-o sprânceană. 


— Nu, tu... 

— Fir-ar să fie, puştoaico! Îi cuprinse faţa în mâini, 
trăgând-o spre el în timp ce cu o mână o cuprindea de talie. 
Nu te pot pierde. Nu înţelegi? 

O sărută apăsat şi lacom, ca un om înfometat care 
voia să o devoreze. Ea se cutremură în timp ce îl lua de gât 
şi îi primea sărutarea. 

— Nu te voi pierde, o asigură, frustrat şi înflăcărat în 
timp ce gura i se dezlipea de buzele ei pentru a-i dezmierda 
maxilarul şi gâtul. p 

— Grey, nu vreau să te rănesc. Işi înfipse degetele în 
muşchii lui tari de pe umeri şi spate în timp ce căuta să îl 
tragă mai aproape, deşi ştia că trebuia să îl îndepărteze. Şi 
exact asta se va întâmpla dacă mă căsătoresc cu tine. 

— Emily, cum ai putea să mă răneşti când să fiu cu 
tine îmi aduce atâta bucurie? gemu el în timp ce scoase 
limba ca să îi lingă zona de la baza gâtului unde-i zvâcnea 
pulsul. 

Ea întoarse capul ca el să aibă acces mai uşor la gâtul 
ei, apoi îşi înfrână geamătul de plăcere ce îi înflori pe buze 
când el trase de funda de la decolteul adânc al cămăşii de 
noapte şi dădu materialul la o parte ca să îşi plimbe buzele 
pe umărul ei gol. O potopi un val de căldură şi simţi un fior 
între coapse. 

O excitare de nestăvilit luă naştere în fiinţa ei. Nu îl 
mai sărutase şi nu îl mai atinsese de multă vreme, de prea 
multă vreme... Cum de supravieţuise ultimele săptămâni 
fără el? Doamne, cum avea să reziste după ce el pleca? 

— Grey, şopti ea implorator, nereuşind să găsească 
puterea de a se ţine departe. 

— Doar tu, Emily. Simţi cuvintele gâdilându-i gâtul, 
urechea, obrazul în timp ce îi dezmierda din nou buzele cu 
gura, gemând de plăcere. N-am mai fost cu nicio femeie. O 
sărută atât de tandru şi de iubitor, încât gemu la atingerea 
buzelor lui. Şi nu mai vreau să mai existe altcineva 


vreodată. 

Simţi un suspin delicat şi înţelese că era pierdută. Se 
lipi cu putere de trupul lui, primindu-i mâinile care o 
mângâiau în timp ce se mişcau cu prudenţă prin cameră în 
direcţia patului. Palmele lui pluteau deasupra sânilor şi 
coborau spre şolduri. Căldura îi pulsa pe sub piele oriunde o 
atingea, tânjind după trupul lui care să o posede, după 
inima lui care să o iubească. 

El o luă în braţe şi o lăsă pe pat, apoi îngenunche 
deasupra ei, îi atinse obrazul şi cobori pe gât până la 
scobitura dintre sâni. 

— Oricât de mult aş încerca, nu pot să mi te scot din 
minte, puştoaico. Ea se înfioră, scâncind înfierbântată de 
dorinţă în timp ce el desena cercuri ispititoare în jurul 
sânilor ei. Grey zâmbi când îi văzu reacţia. Şi nici tu nu 
reuşeşti. 

Inima îi bătea deopotrivă de dorinţă şi de o durere 
dulce-amăruie. Ştia că trebuia să îl îndepărteze şi să pună 
capăt la ceea ce se întâmpla, dar simţea o nevoie prea 
mare. Astăzi îl voia - cu totul... râsetul şi zâmbetul, braţele 
lui puternice care să o ţină aproape, trupul care să i se 
mişte încântător în ea. Avea să facă faţă durerii a doua zi. 

Cumva. 

Se aplecă uşor ca să îl descheie la pantaloni şi să îl 
elibereze, ca să îl cerceteze cu privirea şi să îl atingă. Fu 
străbătută de un fior când îl văzu. Era deja întărit pentru ea, 
mare şi fierbinte, iar în noaptea asta era al ei pentru ultima 
dată. Când îl cuprinse cu degetele, din gâtlejul lui ieşi un 
sunet gutural de plăcere pură. 

Fără urmă de ruşine, începu să îl mângâie, cu o mână 
frecându-l de sus în jos, în timp ce îşi rotea cealaltă palmă 
în jurul capului mărit. Se strânseră câteva picături de 
sămânță la vârf. Le întinse cu degetele mari pe piele până 
când deveni lipicios în mâinile ei şi mai uşor de mângâiat, 
mai vârtos, aşa cum ştia că tânjea. li strânse mai tare 


mădularul gros şi mângâie pielea subţire cu palmele până 
când corpul lui deveni mai rigid şi se cutremură. 

Era pregătit şi, cum ea era caldă şi umedă între 
coapsele  încleştate, cu durerea delicată a dorinței 
fremătând în ea, era mai mult decât gata pentru el. 

— Grey, te rog, şopti ea în timp ce îşi trase cămaşa de 
noapte până în dreptul şoldurilor, dezvelindu-şi şoldurile 
tremurânde în aerul răcoros al nopţii. Am nevoie de tine... 

— Copilul... Clătină din cap. Nu vreau să te rănesc. 

Simţi cum inima îi zvâcneşte de emoție. Nu voia să o 
rănească, dar nu avea habar câtă durere i-ar pricinui dacă 
nu i-ar oferi această ultimă noapte împreună. E în regulă, îl 
asigură, mângâindu-i pieptul ca să desfacă repede nasturii 
de la jiletcă şi să i-o dea jos. 

El se uită nesigur la ea. 

— Doar dacă... Degetele i se opriră şi înghiţi cu putere 
ca să scape de nodul din gât şi şopti... Doar dacă nu cumva 
nu mă mai găseşti... atrăgătoare... aşa. 

— O, puştoaico! li cuprinse faţa în mâini şi o sărută 
apăsat şi adânc, de parcă încerca să îi dovedească astfel 
cât de mult o dorea. Am vorbit serios când am zis că eşti 
frumoasă. li dezmierda buzele, obrazul, maxilarul şi gâtul 
cu gura. Eşti cea mai încântătoare femeie pe care am 
cunoscut-o, Emily, atât trupeşte, cât şi sufleteşte. Copilul e 
parte din tine şi te face şi mai frumoasă. 

Ochii o înţepau de la lacrimile fierbinţi. Se îndrăgosti 
din nou de el, dacă era posibil. li împinse cu blândeţe 
umerii şi îl trânti pe spate. Poate că îl dorea cu trupul, dar 
inima avea nevoie de el. 

li găsi din nou bărbăţia cu mâinile şi, de data asta, se 
folosi de gură ca să îi aducă plăcere, aşa cum îşi dorise de 
când merseseră cu trăsura şi el o sărutase cu perversitate 
şi dăruire între coapse. Dacă ea simţise atâta plăcere când 
o sărutase acolo, atunci, dacă îl săruta şi ea aici... îl 
cuprinse cu mâna ca să îl ţină locului în timp ce îi săruta 


delicat vârful. 

Grey scoase un geamăt tăcut, iar asta îi dădu curaj să 
continue, îl cuprinse cu buzele ca să îl atragă în căldura 
umedă a gurii şi începu să îl sugă cu blândeţe. Când el se 
cutremură la atingerea limbii ei, se simţi încântată că lui îi 
plăcea ce făcea ea la fel de mult pe cât o încânta pe ea să-i 
ofere plăcere. Îl strânse mai tare, urcând şi coborând de-a 
lungul mădularului în timp ce gura îl trăgea mai adânc, 
savurând gustul lui dulce-sărat, esenţa vieţii, a iubirii şi a 
masculinităţii. Gustul de Grey. 

— Emily, zise el gâtuit, zâmbind slab şi reţinut. 

Erecţia îi pulsa în gură, iar ea gemea în jurul lui. Drept 
răspuns, se umezise şi toţi muşchii din interiorul faldurilor 
se încleştară într-un spasm ce o făcu să icnească de parcă 
el s-ar fi mişcat înăuntrul ei, stimulând-o cu propriul lui 
corp. 

— Vino aici, iubito! Cu mâini nesigure, încordat şi 
tremurând, o apucă de şolduri şi o puse cu grijă deasupra 
lui. Trebuie să fiu înăuntrul tău. Acum. 

Fără să îşi mai deja jos hainele, cu cămaşa de noapte 
în jurul mijlocului şi cu pantalonii lui coborâţi doar până la 
genunchi, Emily îl încălecă. Îi ghidă şoldurile cu mâinile lui 
puternice în timp ce se lăsa mai jos, intrând în ea încetişor, 
până când fu înghiţit complet de trupul ei. 

Oftă de plăcere şi închise ochii. Cu o mână sub burtă 
pentru sprijin şi cu mâna cealaltă pe pieptul lui ca să îi 
simtă pulsul care gonea nebuneşte, începu să îşi mişte uşor 
şoldurile spre el. Nu era nicio grabă să termine şi să ajungă 
în zori, iar ea voia să savureze acest moment cât mai mult 
posibil. 

Intră cu blândeţe în ea, şi ea se balansă înainte şi 
înapoi de-a lungul mădularului lui pentru a simţi fiecare 
împunsătură, pentru a se retrage uşor înainte ca el să se 
afunde în ea din nou. În timp ce excitarea din ea creştea, îi 
luă cămaşa între degete şi îşi încordă coapsele mai tare. 


Buzele îi erau depărtate într-un icnet slab, iar trupul şi-l 
simţea tensionat în jurul lui... 

Eliberarea crescu în ea nu ca o dorinţă disperată pe 
care o simţise, ci ca o acumulare de căldură ce radia din ea 
pentru a o umple cu putere şi cu înflăcărare. Îşi dădu capul 
pe spate în timp ce sexul îi tremura în jurul lui, numele lui 
fiind o şoaptă domoală pe buze în întuneric. 

— Emily... dulcea mea Emily, gemu el în timp ce se 
elibera, iar ea oftă din nou în vreme ce esenţa vieţii curgea 
în ea, revendicând-o din nou. 

După ce răsuflarea îi reveni la normal, Grey se 
rezemă de perne şi o trase cu posesivitate în braţe în timp 
ce ea se dădea încetişor jos de pe el şi se cuibărea la 
pieptul lui. Trupul lui masiv tremura lângă al ei, iar ea era 
încântată că stârnise o asemenea reacţie, că reuşise să îi 
provoace o asemenea plăcere zguduitoare. 

Inchise ochii în timp ce o mângăia iubitor şi îi atingea 
uşor spatele, şoldul, chiar şi burta. Momentul fusese 
deosebit şi atât de copleşitor, că nu îşi dădu seama că avea 
lacrimi în ochi până când el nu i le sărută. 

— N-ai idee cât de greu a fost să stau departe de tine, 
puştoaico, murmură el lângă buzele ei fierbinţi, când voiam 
doar să dărâm uşa, să intru aici ca o furtună şi... ei bine, să 
fac asta. 

Când el îi zâmbi pervers, ea râse. Se simţea umplută 
de o căldură liniştitoare din vârfurile degetelor până la 
picioare, şi îşi strecură o mână pe sub cămaşa lui pentru a-i 
simţi bătăile inimii. Aşa voia să rămână, să găsească o cale 
de a amâna ivirea zorilor ca să stea aici cu el pentru 
totdeauna. O sărută delicat pe tâmplă. 

— Şi eu voiam să te ţin în braţe şi să-ţi spun că mi-a 
fost dor de tine. Mi-au lipsit râsetul şi zâmbetul tău 
strălucitor. Ţin la tine şi la pruncul din pântecele tale. Apoi 
vocea i se prefăcu într-un murmur tremurător. M-am 
îndrăgostit de tine undeva pe drumul dinspre Yorkshire. 


Inima ei se opri. Grey o iubea? Se uită lung la el cu 
ochii mari, neîndrăznind să creadă... şi, când inima începu 
să îi bată din nou, prostuţa nu ştia dacă să sară de bucurie 
sau să se frângă în o mie de bucăţi. 

— Grey, zise ea gâtuită în timp ce degetele ei 
trădătoare îi trasau cercuri pe piept, iar inima lui o lua la 
goană sub buricele degetelor ei. Nu poţi... 

— Ba da. În fiecare noapte stau treaz şi mă gândesc la 
tine, Emily, şi nu numai la cât de bine e să fiu înăuntrul tău, 
ci îmi imaginez că te însoțesc la operă, că dansăm un vals 
la baluri şi că ne plimbăm prin parc. Îi cuprinse faţa în mâini 
şi o sărută cu atâta blândeţe şi afecţiune, că o lăsă fără 
suflu. Vreau să întemeiem un cămin respectabil, să încep o 
viaţă cu tine şi să facem copii. Inspiră tremurat şi făcu o 
pauză să se adune. Recunosc... sunt tare înspăimântat. Nu 
m-am gândit la însurătoare înainte, însă acum... îi mângâie 
buza de jos cu un deget şi zâmbi slab când aceasta 
tremură. Acum nu pot concepe să nu mă însorcu tine. 

Emily încremeni o clipă în timp ce cuvintele rostite o 
asaltară, făcând-o să tremure de iubire, cu inima 
tresăltându-i de bucurie. Dar durerea sfâşietoare reveni 
câteva momente mai târziu, pentru că nimic nu se 
schimbase cu adevărat. Însă oferta lui era prea 
ademenitoare, şi, dacă nu punea acum distanţă între ei, 
avea să îşi piardă şi puţina voinţă pe care o avea când 
venea vorba de el. Aşa că se retrase din îmbrăţişare şi se 
ridică, mâinile tremurându-i într-atât încât abia reuşea să îşi 
îndrepte cămaşa boţită. 

— Dar n-am ce să-ţi ofer... 

„Doar suferinţă şi regret”. 

— Emily, eşti tot ce îmi doresc, o asigură el. 

Ea clătină din cap în timp ce suferinţa creştea în fiinţa 
ei. Dacă ar fi aşa simplu, ar porni numaidecât la drum, de 
data aceasta spre Scoţia. Nunta ar fi uşoară, dar căsnicia - 
o corvoadă. 


— Însoară-te cu mine, Emily, o ademeni el. 

Cât de mult ar fi vrut să o facă! Voia să se mărite cu 
el, să îi ofere o familie şi un cămin, să îmbătrânească 
împreună înconjurați de copii şi de nepoti... Dar cu ce preţ 
pentru viitorul pe care îl merita Grey? Şi cu ce preţ pentru 
inima ei? Supravieţuise după ce o părăsise primul soţ, care 
ajunsese să o urască, însă n-ar rezista dacă s-ar întâmpla la 
fel cu Grey. 

— Nu pot, zise ea, apăsându-şi pieptul cu mâna, de 
parcă ar fi putut să îşi împiedice inima să se frângă. 

— Pentru că nu sunt suficient de bun pentru tine, zise 
el încetişor, pe un ton egal. 

Ea încuviinţă, incapabilă să adauge vreun cuvânt la 
acea minciună. 

— lar vii cu aceeaşi minciună, puştoaico? Oftând 
obosit, se dădu jos din pat şi se apropie încetişor de ea. Nu 
am crezut-o prima oară şi nu o cred nici acum. 

— Dar e adevărat! Suntem diferiţi. Îl împinse ca să îl 
ţină la distanţă, dar afurisitul veni mai aproape, până când 
o ţinea din nou în braţe. Nu te-ai născut în lumea bună... 

El ridică din umeri. 

— Dar am ajuns acolo. 

— Nu întru totul. 

— Sunt pe aproape. 

În ochi îi licărea hotărârea. 

Ea tremura de groază, ştiind că el era pregătit de 
luptă acum. 

— Eşti ofiţer de armată... 

— Sunt maior. 

— Dar toţi din lumea bună cred că eşti un fiu de fierar 
care are îndrăzneala de-a se ridica la acelaşi rang cu ei. 

— Şi tu eşti o văduvă care are îndrăzneala de a face 
ce vrea. Inclusiv să te măriţi cu fiul unui fierar care a 
devenit maior. 

Inima o durea, rănită de argumentele lui. 


— Eşti un aventurier înnăscut. Pentru numele lui 
Dumnezeu! Arătă cu hotărâre spre fereastră. Ai venit pe 
fereastră atârnând de o funie. Orice om normal ar fi venit 
anunţat pe uşa din faţă. 

Zâmbindu-i şmechereşte, îşi plecă uşor capul şi îşi 
plimbă buzele pe gâtul ei. 

— Nu puteam să fac dragoste cu tine dacă veneam 
anunţat pe uşa din faţă. 

Ea scăpă un mormăit frustrat în timp ce Grey trasa un 
cerc deasupra decolteului, apoi trase de material ca să îşi 
plimbe buzele pe sânii ei. 

— Grey, îl imploră ea, ştiind că pierdea bătălia. 

Şi, dacă o mai atingea aşa - icni în timp ce el îşi vâri 
limba pe sub cămaşa de noapte ca să îi lingă sfârcurile -, o, 
Doamne, avea să piardă războiul! 

— Cine vrea să fie normal? toarse el. Mai trase o dată 
de cămaşa ei de noapte şi eliberă un sân complet, ca să îl 
expună privirilor sale lacome şi buzelor cercetătoare, iar cu 
limba îi necăjea sfârcul la fel cum vorbele lui o necăjeau pe 
ea. E plictisitor să fii normal. Normalul e pentru moşierii de 
la ţară şi pentru nătângii din lumea bună care n-au nimic 
mai bun de făcut decât să valseze pe la baluri. 

El încremeni, iar buzele i se opriră din dezmierdat. 

Când îşi ridică privirea pentru a se uita în umbrele 
întunecate din ochii ei, lui Emily i se tăie răsuflarea când 
văzu expresia acuzatoare ce se citea pe chipul lui Grey. 
Acest bărbat îşi dăduse seama care era adevărul, el care 
mereu o citise cu atâta uşurinţă - Dumnezeu îi era martor 
că ştia! 

— Emily? o întrebă, iar în glas i se ghicea un amestec 
de neîncredere şi groază. Spune-mi te rog că mă înşel. 
Spune-mi că refuzul tău nu e ceea ce cred că e. 

Îşi feri ruşinată privirea şi clătină din cap în timp ce se 
retrăgea din braţele lui calde. În ciuda durerii ce-i pârjolea 
sufletul, nu putea să nege. 


— Grey, nu te pot prinde în capcană. 

— În capcană? Căsnicia nu ar fi o capcană pentru 
mine. Te-am cerut de soţie pentru că voiam să mă însor cu 
tine şi atâta tot. Apoi îşi miji bănuitor ochii şi o întrebă 
încetişor: Dar nu la genul acela de capcană te referi, nu? Ci 
la căsnicia însăşi. 

Ea încuviinţă, conştientă de faptul că nu doar se 
îndepărta de el, ci pur şi simplu lăsa să se caşte un hău pe 
care să nu îl poată depăşi vreodată. 

— Vei regreta că te-ai însurat cu mine. Nu în primul 
an, poate nu în al doilea... dar o vei face când îţi vei da 
seama în cele din urmă la ce a trebuit să renunţi. 

Se uită uluit la ea. 

— Dar nu renunţ la nimic ca să mă însor... 

— Va trebui să renunţi la promovarea din Spania şi la 
slujba de la Ministerul de Război. Cuvintele ei nu erau o 
întrebare. Nu poţi fi agent de teren şi să ai şi o soţie, nu? 

El ezită, şi, în acea pauză de o clipă, Emily văzu că 
faţa i se întunecase. 

— Pot să muncesc şi altfel decât pe teren. 

Ea clătină din cap în timp ce tristeţea o cotropea, 
făcând-o să tremure. 

— Chiar dacă nu te dau afară, o să primeşti o funcţie 
administrativă, o să stai să completezi rapoarte şi nu va 
mai fi nimic din ce iubeai la munca ta, tot ce te-ai chinuit să 
realizezi se va nărui. Lacrimile îi înceţoşau privirea, şi nu 
mai vedea amestecul de emoţii de pe chipul lui, iar asta o 
bucura, pentru că nu credea că putea suporta durerea şi 
neîncrederea din ochii lui. Tu însuţi mi-ai zis că libertatea şi 
munca înseamnă totul pentru tine. Şi, dacă ţi le iau... O, 
Doamne, Grey, o să mă urăşti! 

— Puştoaico, cum să te urăsc? ripostă el cu hotărâre 
şi îndârjire. Te iubesc. 

Ea inspiră iute şi tremurat ca reacţie la declaraţia lui 
îndrăzneață. Durerea era orbitoare. Ar fi trebuit să fie cel 


mai fericit moment din viaţa ei, cuvintele pe care aşteptase 
să le audă de la şaisprezece ani, când îl sărutase prima 
oară. În schimb, acum îi sfâşiau inima şi aşa însângerată. 
Clătină din cap. 

— O să mă urăşti, şi n-aş mai suporta să trec încă o 
dată prin aşa ceva. 

— Încă o dată? Îşi miji ochii, iar o acuzaţie zdrobitoare 
i se citea în privire. De asta mă refuzi? Crezi că o să fiu la 
fel ca Crenshaw? 

Ea închise ochii şi clătină din cap. 

— Grey, te rog... 

O apucă de umeri. 

— Nu sunt Andrew Crenshaw! Nu sunt ticălosul ăla, 
zise el printre dinţii încleştaţi şi cu maxilarul atât de strâns, 
încât muşchii gâtului îi zvâcniră. Nu te-aş folosi niciodată 
cum a făcut-o el şi nu te voi părăsi niciodată. 

Ea clătină din cap scoțând un strigăt înăbuşit de 
durere. 

— Nu-mi poţi promite aşa ceva... Nu ai de unde şti... 

— Emily, iubita mea... rosti el cu durere. li cuprinse 
faţa în mâini şi îi dădu capul într-o parte ca să o poată 
săruta, iar atingerea înţelegătoare a buzelor lui o lăsă 
îndurerată şi chinuită. Îi şopti promisiunea aproape de gură: 
Nu te-aş răni şi nici nu te-aş abandona... Mi-aş da viaţa 
pentru tine. 

Trupul ei încremeni din cauza valului de durere şi 
suferinţă care o copleşi. 

— Atunci, dăţi-o, şopti ea atât de uşor, că buzele nici 
nu i se mişcară. Dar ştia că o auzise după cum i se 
încordase trupul, iar cuvintele îi reverberară până în suflet. 
Renunţă la viaţa pe care am fi avut-o împreună şi du-te în 
Spania! O singură lacrimă îi brăzdă obrazul. Grey, dacă mă 
iubeşti, vei renunţa la mine. 


Capitolul 15 


— Încă unul, îi ceru Grey bufetierului pe un ton 
poruncitor, referindu-se la încă un pahar de whisky. 

Nu era îndeajuns de beat cât să uite complet de 
Emily, însă exact asta intenţiona. Şi repede. 

Ce femeie îngrozitor de încăpăţânată! Nu mai 
întâlnise în viaţa lui aşa o femeie frustrantă şi 
provocatoare, însă atât de atrăgătoare, atât de 
încântătoare - putea să se considere nebun de legat pentru 
că se ţinea după ea de atâtea săptămâni, când ar fi putut 
să renunţe, să îi creadă minciuna şi să plece în Spania. 
Poate chiar ar fi făcut-o dacă nu şi-ar fi dat seama, după 
primele două săptămâni când o curtase de la distanţă, că, 
oricând îi trimitea doisprezece trandafiri, se întorceau doar 
unsprezece. 

Apoi, cu două nopţi în urmă, după ce făcuseră 
dragoste, înţelesese adevăratul motiv pentru care îl 
minţise... Vulpiţa chiar îl iubea... atât de mult că era 
convinsă că i-ar fi mai bine fără ea. 

Ea ajunsese să creadă în mod stupid că voia mai mult 
o aventură şi să lucreze la Ministerul de Război decât o 
dorea pe ea. 

Se apucă de tejghea ca să îşi înăbuşe sentimentul de 
frustrare ce creştea în el. La naiba! Nu ar răni-o niciodată şi 
nu ar folosi-o, nici nu ar dispreţui-o cum o făcuse 
nenorocitul de Crenshaw. Şi, dacă ar fi constrâns să ia o 
decizie, ar renunţa fericit la carieră dacă asta însemna să 
se bucure de o viaţă alături de Emily. Cum de nu îşi dăduse 
seama fetişcana aia enervantă? Doamne, nu ar părăsi-o 
niciodată. J 

Dar nu voia să asculte, nu voia să îl creadă. Il iubea, 
era clar... îl iubea şi voia să ajungă în infern. 

lar acum era într-o tavernă împuţită de lângă Drury 


Lane, cu mult înainte de prânz, încercând să bea până uita 
de toate şi întrebându-se ce putea face pentru ca ea să îl 
creadă. 

Bufetierul puse paharul cu whisky în faţa lui, iar el îl 
dădu pe gât dintr-o înghiţitură. În timp ce arsura îi cobora 
pe gâtlej, îi făcu semn bărbatului şi îi zise pe un ton răguşit: 

— Din nou. 

— Două, se auzi o voce gravă din spatele lui. 

„Doamne”. Dintre toţi oamenii... 

— Domnule colonel, plecaţi, mormăi el. 

— Nu după ce am stat toată noaptea să te caut. 

Se uită pieziş la Edward Westover. Chiar şi aici, într-un 
iad plin de fum, înconjurat de hoţi, beţivi şi târfe, avea un 
aer distins, un duce în toată puterea cuvântului - până şi 
disprețul iritat care i se citea pe chipu-i maiestuos. Nimeni 
nu ar fi crezut că nu avea sânge albastru sau că nu era un 
ofiţer de armată care purtase multe bătălii. 

— Atunci spuneţi ce aveţi de spus şi plecaţi. 

— In regulă. Kate m-a trimis după tine cu un mesaj. 

— Ducesa? Informaţia neaşteptată îi străpunse mintea 
înceţoşată de băutură. Ce mesaj să aibă ducesa... 

Edward îl plesni peste ceafă. 

— Ce naiba? 

Se uită urât la fostul lui colonel care stătea acolo 
uitându-se la el cu mâinile încrucişate la piept. 

— A vrut să fiu delicat când transmit mesajul, îi 
mărturisi Edward sec. 

Grey se frecă la ceafă. 

— Şi asta a fost ceva delicat? 

— Am interpretat cum am vrut. 

Edward se aşeză lângă el şi murmură o mulţumire în 
timp ce bufetierul puse două pahare cu whisky în faţa lor. 

— Ce am făcut ca să o jignesc pe ducesă? mormăi el. 

Doamne sfinte, nu era de ajuns că o femeie era 
supărată pe el? 


— Nu ştiu foarte bine. Că eşti prea nătâng să îţi dai 
seama de adevăr sau cam aşa ceva. Dar soţia mea e 
îngrijorată, Grey, şi eu la rândul meu. Sorbi din poşirca de 
whisky, dar era antrenat, aşa că nu se strâmbă simțind 
gustul dezgustător. Se opri, vorbind pe un ton scăzut şi 
înverşunat. Îşi face griji în privinţa lui Lady Emily. 

Şi el la fel. Dar Grey nu scoase o vorbă, ci dădu pe gât 
jumătate de whisky fără suflare. 

— Plânge de două zile. 

| se strânse stomacul la gândul că Emily plângea. 
Fiecare lacrimă din ochii ei era ca un cuţit în inima lui. Dar 
nu reuşi să îşi înfrâneze furia şi frustrarea care îl făcură să 
spună: 

— Spune-i soţiei tale să discute cu Emily. Ea nu vrea 
să se mărite cu mine. Ridică paharul într-un toast ironic. Mi- 
a spus că Ministerul de Război e mai important pentru mine 
decât ea. 

— Nu-i adevărat, zise Edward încetişor. Am văzut cât 
ţii la ea. 

— Ştiu. Strânse degetele în jurul paharului în timp ce 
se întinse peste bar. Dar nu pot să o fac să mă creadă. 

— Emily nu mai vrea să vadă pe nimeni, nici măcar pe 
Kate. Cred că de asta m-a prevenit să fiu delicat în 
transmiterea mesajului. Şi asta pentru că nu poate să 
coboare pe o funie în camera lui Emily, bombăni el. 

Grey făcu o grimasă. Cum de naiba aflase ducesa? 

— Ministerul de Război îşi iroseşte timpul cu Thomas 
şi cu mine. Se uită încruntat la pahar. Whisky-ul ieftin era 
prea diluat ca să se îmbete atât de rapid şi de zdravăn cum 
voia. Ar fi trebuit s-o angajeze pe ducesă. 

— Te rog să nu-i dai idei. Edward se strâmbă în timp 
ce dădu în lături paharul nedorit de whisky. Trebuie să 
existe o cale prin care să o convingi pe Emily să se 
căsătorească cu tine. 

Clătină din cap din cauza zădărniciei încercării. 


Analizase toate posibilităţile în mintea lui din clipa când 
cuvintele îi ieşiseră de pe buze, de când ea îl implorase să o 
părăsească şi să se ducă în Spania. Se tot chinuise căutând 
o cale de a-i dovedi că se înşela în privinţa lui. Dar nu avea 
cum să îşi demonstreze dragostea sau că era dispus să 
renunţe la tot ca să fie cu ea... Nu exista niciun răspuns cu 
excepţia unor zeci de ani de căsnicie fericită. 

lar ea refuza să se mărite cu el. 

— Emily te iubeşte, zise el încetişor. 

Credea că aşa era, dar... 

— N-a zis-o niciodată, recunoscu el fără tragere de 
inimă, uitându-se în paharul cu whisky. 

Nici măcar ultima oară când făcuseră dragoste, nici 
după ce el recunoscuse că o iubea. 

— Te iubeşte, repetă Edward la fel de sigur ca mai 
înainte. Dar anii petrecuţi cu ticălosul ăla faţă de câteva 
luni cu tine... Clătină din cap. N-a avut suficient timp la 
dispoziţie ca să vadă adevărul. Crede-mă, ştiu ce spun. 

Grey era convins că aşa stăteau lucrurile, dat fiind 
prin ce trecuse ducele ca să se însoare cu Kate. 

Dar timpul nu era deloc de partea lui. Bathurst îl 
ameninţase deja că avea să revoce postul din Spania dacă 
Grey nu îşi făcea rapid apariţia în Sevilla. Dacă aştepta ca 
Emily să îşi dea seama cât de mult o iubea, şi nu avea să se 
întâmple aşa ceva niciodată, urma să îşi rateze cariera şi să 
rămână şi cu inima frântă. Şi atunci ce s-ar alege de el? 

— Dar, dacă îi las timp, dacă nu mă crede niciodată... 
„Dacă o pierd”... Scutură din capul zăpăcit de whisky. 
Vocea aproape i se pierdu în zarva din jurul lor în timp ce 
zise printre dinţii încleştaţi: Atunci ce rost are dragostea? 

— Dacă mă întrebi pe mine, îi răspunse Edward pe un 
ton scăzut, totul. 

Îşi puse mâna scurt pe umărul lui Grey, apoi plecă. 

Bufetierul luă moneda pe care Edward o lăsase pe 
bar, apoi arătă întrebător spre paharul gol. Grey îi făcu 


semn să plece. Nu era de-ajuns whisky în lume pentru a-i 
ostoi durerea. 


— Doriţi ceai, milady? Yardley duse o tavă în camera 
lui Emily şi o puse pe masa de lângă scaunul de citit. Mă 
gândeam că aţi vrea o gustare. 

— Mulţumesc, bâigui Emily amorţită, nedezlipindu-şi 
privirea de la fereastră. 

Stătea în faţa ferestrei şi se uita la grădina de jos în 
timp ce soarele după-amiezii arunca umbre întinse de-a 
lungul tufelor de trandafiri şi a copacilor sculptați care 
mărgineau zidurile şi potecile, de parcă Grey ar fi putut 
apărea ca prin miracol. Dar nu venea. Şi, după cum se 
despărţiseră ultima oară, se îndoia că avea să-l mai vadă 
vreodată. 

Îndurerată, lăsă umerii să îi cadă. Nu mai avea 
lacrimi, căci plânsese până la epuizare după ce Grey 
plecase, în timp ce stătea singură în patul care încă îi purta 
mirosul. Simţea un gol în piept. Nu mai avea nimic ce să îi 
ofere cu excepţia dragostei pe care avea să o poarte mereu 
în suflet în timp ce căuta o cale de a merge mai departe 
fără el. 

Şi trebuia să o facă. Nu putea altfel, mai ales când 
urma să aducă pe lume un prunc de care să aibă grijă. 
Chiar şi acum simţea cum o lovea cu un picioruş în coaste - 
astăzi era la fel de agitat ca ea. Dar copilul era viaţa ei 
acum şi urma să facă orice ca să îl apere şi să aibă grijă de 
el. Trebuia să iubească pruncul şi avea să fie răsplătită cu 
dragostea lui, iar ea se baza pe asta pentru a găsi puterea 
în zilele ce stăteau să vină. Acele zile lungi şi pline de 
singurătate fără Grey. 

Yardley îi turnă ceai, adăugând cantitatea potrivită de 
lapte şi zahăr, după cum îi plăcea lui Emily, apoi o luă de 


braţ şi o ajută cu blândeţe să se aşeze în fotoliu. Îi dădu 
ceaşca, zâmbindu-i afectuos. 

— Plimbarea de dimineaţă a fost plăcută? 

Ea încuviinţă cu un aer pierdut şi sorbi din ceai la 
îndemnul lui Yardley. 

Deşi nu voise să se dea jos din pat în acea dimineaţă, 
Thomas insistase să se îmbrace şi să îl însoţească la o 
plimbare prin parc. Era frumos şi însorit afară, vântul adia 
blând şi plăcut, dar ea nu observase nimic. Avea privirea 
plecată, iar gândul la Grey nu îi dădea pace. In timp ce 
mergeau, Thomas o întrebase ce planuri avea pentru copil, 
dar acum nu îşi mai amintea nimic din ce spusese. Nici 
măcar nu mai era sigură cum de reuşise să meargă pas 
după pas pentru a înainta. 

Îşi duse mâna la frunte. „O, Doamne!” Cum o să se 
mişte, să respire şi să trăiască fără el? Avea să găsească o 
cale... sigur că urma să găsească, dar se îndoia că tristeţea 
o s-o părăsească vreodată. 

— Este totul în regulă cu ceaiul? îi întrerupse Yardley 
şirul gândurilor. 

— Poftim? Se pare că zăpăceala i se citea pe chip, 
pentru că Yardley se încruntă. 0... e bun, mulţumesc. 

— Mai beţi. Ceaiul face bine copilului. 

— Serios? 

Se chinui să zâmbească slab în timp ce Yardley îi făcu 
semn să bea repede jumătate de ceaşcă pe care o umplu 
imediat. Slavă cerului că avea grijă Yardley de ea. Ce s-ar fi 
făcut fără ajutorul femeii în ultimii doi ani? 

Slujnica încuviinţă, făcându-i şmechereşte cu ochiul. 

— ÎI face englez, milady. 

Emily luă o gură zdravănă de ceai. Era diferit la gust 
şi avea o aromă vagă de lemn dulce. Dar tot era plăcut şi 
cald şi nu ar fi îndrăznit să refuze şi să rişte să fie certată că 
trebuia să mănânce mai mult. Yardley îi zâmbi încurajator, 
aşteptând-o să bea ceaiul şi să ronţăie un biscuit, deşi i se 


părea că avea gust de rumeguş. 

— Casa e liniştită în după-amiaza asta, remarcă ea în 
timp ce Yardley se tot agita prin camera de zi, îndreptând 
pernele şi, straniu, ducând la loc teancurile de cărţi şi setul 
de culori pe care Grey i le trimisese cu câteva săptămâni în 
urmă ca să încerce să îi topească rezistenţa şi să îi câştige 
inima. Fusese singurul dar pe care îl ţinea cu egoism doar 
pentru ea. 

— A plecat toată lumea. Yardley nu ridică privirea 
spre Emily, căci aranja cerneala, penele şi hârtiile de pe 
măsuţa de scris. 

Ducele este la Camera Lorzilor, iar ducesa e în vizită 
la Lady St. James şi Lady Agnes Sinclair. 

Mai sorbi un pic din ceai. 

— Şi fratele meu? 

— Lord Thomas a primit un mesaj de la Excelenţa Sa 
ca să viziteze reşedinţa Strathmore. 

Hmm... cam ciudat! Thomas se întorcea de la casa 
familiei Westover când fusese împuşcat, iar Edward şi Kate 
păreau foarte înţelegători în ceea ce privea reținerea 
fratelui ei de a-i vizita după-amiaza, pentru că ar fi 
însemnat să fie pe drumul spre casă la lăsarea serii, atunci 
când îl atacase hoţul. Poate îi ceruseră să îi viziteze pentru 
că erau încredinţaţi că se vindecase - şi nu doar fizic. Sau 
poate că... poate că însemna... 

Doamne, nu era sigură ce însemna! Dintr-odată se 
simţi moleşită, fiindu-i greu să înţeleagă. 

Somn. Avea nevoie să tragă un pui de somn, cum 
făcea după-amiaza. Avea să-şi termine ceaiul şi să se 
întindă. Dar mâna îi tremura în timp ce ducea ceaşca la 
buze şi clipi de multe ori ca să nu i se închidă ochii. In timp 
ce zăpăceala şi somnolenţa se pogorâră asupra ei ca un 
nor, Emily se uită cum Yardley se aşeză la măsuţă, băgă 
pana în cerneală şi scrise un bilet pe o bucată de hârtie în 
susul căreia erau în relief literele EMC gravate cu aur. 


Emily se uită lung la ea, nereuşind să se concentreze 
din cauza minţii înceţoşate. De ce stătea Yardley la măsuţa 
ei şi folosea hârtia ei? 

— Ce sunt... îşi simţea buzele grele, abia reuşind să 
pronunţe cuvintele. Ce faci... 

Yardley făcu o pată de cerneală şi clătină din cap, 
plină de regret. 

— De ce n-ai vrut să mergi la Glasgow cum am 
plănuit? Aş fi luat banii, şi nimeni n-ar fi fost rănit. Îşi trecu 
dosul palmei peste ochi, împături hârtia cu grijă şi se ridică. 
Ai fi fost în siguranţă. N-ar mai fi fost nevoie să fac nimic 
acum. Puse biletul pe policioara de deasupra căminului. 
Când se uită în sfârşit peste umăr la Emily, lacrimile îi 
brăzdau obrajii femeii mai în vârstă. Aş fi avut grijă de tine 
ca de propria fiică. Dar, vezi tu, am nevoie de bani. Pentru 
sora mea. E grav bolnavă, şi nu-mi permit să plătesc 
doctori, nu pot să ţin magazinul de rochii pe picioare... Am 
fi putut să o ajutăm amândouă dacă m-ai fi ascultat. 

Emily clătină din cap în timp ce pământul se învârtea 
cu ea. Ceva nu era bine, nu era bine deloc. 

— Ceaiul, zise ea cu buzele tremurătoare în timp ce 
încerca să vorbească. Tu... ceaiul... 

Îşi simţi trupul împietrit. Avea respiraţia întretăiată în 
timp ce se chinuia să îşi ţină ochii deschişi. Ceaşca de ceai 
îi căzu din mâinile amorţite şi se vărsă pe podea. 

— Dar a trebuit să-l laşi pe bărbatul ăla în casa 
noastră, o certă furioasă Yardley. Când a venit, ai şi uitat de 
plecare, nu? Acum n-avem de ales, şi trebuie să procedăm 
aşa. 

Lui Emily i se învârtea atât de rău capul, că stomacul 
îi bolborosea şi i se făcuse greață. Preţ de clipă, se gândi că 
ar putea să verse ceaiul otrăvit. Întinse mâinile amorţite 
după scaun în timp ce în faţa ochilor îi apăreau puncte 
negre în ritm cu inima care îi bubuia în piept, iar vederea 
începea să îi slăbească. 


Făcu un efort suprem şi se ridică din scaun, 
deschizând gura ca să ţipe. Dar nu se auzi nimic... Se lăsă 
în jos înspre covorul pătat de ceai. 

Yardley o prinse. 

— Nu-ţi face griji, milady! Îşi petrecu braţul lipsit de 
vlagă al lui Emily peste umeri şi o duse spre uşă. Totul o să 
se termine repede, şi-ţi făgăduiesc că n-o să simţi deloc 
durere. 


Emily clipi rapid. Camera din jur i se limpezea în faţa 
ochilor în timp ce ceața i se ridica de pe ochi. Capul îi pulsa 
de durere în vreme ce încerca să îşi aducă aminte cine era, 
unde era, ce se întâmplase... 

— Se trezeşte. O voce cunoscută răzbătu prin 
învălmăşeala din capul ei, iar Emily reuşi să distingă faţa 
îngrijorată a lui Yardley în lumina slabă a lumânării. 

— În sfârşit. Se auzi o voce de bărbat în întunericul 
din spate, pe care însă nu o recunoscu. Ai pus prea mult din 
praful ăla afurisit în ceai. 

— Trebuia să mă asigur că adormea. Nu voiam să ţipe 
după ajutor în timp ce o scoteam din casă, nu? 

Mintea ei înceţoşată percepea cu încetineală ce 
spuneau. Îi puseseră un somnifer... de aia ceaiul avea gust 
de lemn dulce, de aceea se simţise deodată atât de 
obosită. 

lar făptaşa fusese Yardley. 

— Tu... Cuvântul îi amorţi pe limbă în timp ce se 
chinuia să îşi limpezească mintea şi să articuleze cuvinte. 
Tu... 

Ceaţa i se ridicase acum complet de pe ochi, dar nu 
avea idee unde se afla. Încăperea era aproape goală, cu 
excepția câtorva gunoaie şi resturi înşirate pe podea - se 
aflau probabil într-o clădire abandonată, un depozit vechi 


sau un birou din oraşul zgomotos. Şi lângă fluviu, după cum 
duhnea a peşte putrezit. Ultimele raze roşietice ale apusului 
se strecurară prin găurile din acoperiş, iar zgomotul infernal 
făcut de căruţe şi de cai venea de jos prin ferestrele sparte. 
Un şobolan fugea într-un colţ îndepărtat. 

Emily era aşezată pe un scaun de lemn din mijlocul 
încăperii, cu încheieturile prinse de picioarele scaunului. 
Avea picioarele libere, dar membrele îi erau prea slăbite de 
la somnifer ca să poată merge. Chiar dacă s-ar fi putut 
ridica, s-ar fi prăbuşit pe dată. 

— Yardley. Buzele o furnicau în timp ce începea să le 
simtă, şi se concentră asupra femeii din faţa ei, străduindu- 
se să gândească limpede şi să îşi recâştige controlul asupra 
trupului. Ce... ce se întâmplă? 

Slujnica clătină din cap, iar durerea i se citi limpede 
pe faţă. 

— Am încercat să te ajut când eram la Snowden Hall. 
Am încercat să te fac să înţelegi că trebuia să-i convingi pe 
bărbaţii ăia să plece, îi zise Yardley pe un ton scăzut, dar n- 
ai vrut să mă asculţi. 

Simţi un sloi de gheaţă în suflet, iar groaza îi tăie 
răsuflarea. 

— Incendiul... Tu ai dat foc casei? 

— N-am avut de ales. Aveau să afle în curând de copil 
ŞI... 

— Taci din gură! 

Bărbatul care era cu ea o împinse pe Yardley şi se uită 
cu răutate în ochii lui Emily. Aceasta făcu ochii mari când îl 
recunoscu - era Harold Crenshaw, tânărul plictisit care 
venise cu tatăl lui la ea acasă pentru a lua ceaiul. 

— Tu... tu ai fost de la început, şopti Emily înfricoşată, 
ştiind că se uita în ochii unui ucigaş. Tu l-ai omorât pe 
Andrew. 

— Desigur, recunoscu el cu trufie, iar un zâmbet 
batjocoritor îi înflori pe buzele subţiri. Credeai că o să las pe 


cineva să stea între mine şi averea cuvenită? După ce o să 
scap de tine şi de bastard, tata o să devină marchiz, şi, 
când o să moară, totul o să-mi revină mie... proprietăţile, 
rangul, fiecare liră şi centimă. Mie. 

Ochii îi străluceau reci în lumina lumânării. Emily îşi 
dădu seama cu o groază infinită că nu exista pic de milă 
sau de empatie în el. Il ucisese pe Andrew fără milă şi 
încercase să facă la fel cu ea - şi încă plănuia să îi omoare 
pe ea şi pe copil. Dacă nu găsea o cale de a scăpa. 

— N-am reuşit să fac să pară un accident, ca atunci, 
cu soţul tău, deşi Dumnezeu ne e martor că am încercat, 
nu, Yardley? 

Incendiul, trăsura... 

Slujnica îşi tot muta tăcută greutatea de pe un picior 
pe altul, simțindu-se stânjenită sub privirea lui scrutătoare, 
de parcă nu era întru totul convinsă că nu avea s-o ucidă şi 
pe ea. 

— Din fericire, murmură în timp ce îşi trecu degetele 
peste obrazul lui Emily, iar ea tremură scârbită, sunt şi alte 
metode. 

Emily înghiţi în sec, teama crescândă făcând-o să 
tremure. 

— Nu trebuie să mă omori. Se ruga să îl poată 
convinge cu vorba bună sau să tragă de timp îndeajuns cât 
să poată fugi. Dacă o să am fată... 

— Atunci, o să-mi ia o parte din moştenire cu alocaţia 

şi zestrea pe care i le-a promis tata. Râse amar. Dar nu pot 
să risc, iar tu să naşti un băiat şi să pierd tot. Oricum, dacă 
se naşte şi păţeşte ceva, atunci o să fiu învinovăţit şi o să 
atârn în ştreang. E mai bine să înăbuşim totul din faşă. 
_ — Nu cred că vrei să răneşti un copil nevinovat. 
Incercă din nou să îl convingă să fie rezonabil. Dacă ai fi 
vrut să mă omori, ai fi făcut-o până acum, cât eram 
inconştientă. 

Un zâmbet malefic se lăţi pe faţa bărbatului. El clătină 


din cap şi plescăi. 

— Şi unde mai era distracţia? 

O cuprinse panica, iar gustul metalic al fricii îi umplu 
gura, îngreţoşând-o. Distracţia... O cuprinse un fior de 
groază. Îi făcea plăcere ticălosului. 

El îi atinse încheieturile legate şi îi lipi braţele şi mai 
mult de scaun, până când ea icni de durere, şi se apropie 
chicotind uşor. 

— Normal că vreau să te omor, ticăloaso. Dar, dacă aş 
fi făcut-o când erai la reşedinţa Chatham, cineva ne-ar fi 
întrerupt. lar în trăsură n-ar fi părut un accident. 

Lui Emily i se uscă gura. 

— De ce trebuie să fie un accident? 

Nu îi păsa - Doamne sfinte, cum să o intereseze în ce 
mod voia să o omoare -, dar, dacă putea să tragă un pic 
mai mult de timp, până când îşi dezmorţea muşchii 
picioarelor, poate ar putea să aibă o şansă de a fugi. 
Uitându-se fix la el, încercă să mişte din degete... şi se 
mişcară. „S-au mişcat!” 

Acum, dacă ar fi reuşit să desfacă legăturile şi să se 
ridice de pe scaun... Nu ar trebui să alerge prea mult ca să 
scape, doar atât cât să ajungă pe stradă în aglomeraţie, 
strigând după ajutor, atrăgând atenţia... 

Ridică din umeri. 

— Accident, sinucidere... nu contează atâta timp cât 
eşti moartă, şi nimeni nu mă bănuieşte pe mine. 

Bătăile inimii îi bubuiau în ureche. 

— Nimeni n-o să creadă că m-am omorât. 

— Ai fost foarte nefericită în ultima vreme, toată 
lumea a văzut asta. Yardley va mărturisi şi ea, nu? 

Yardley îşi încrucişă agitată braţele la piept şi 
încuviinţă rigid din cap, uitându-se în jos şi evitând să o 
privească pe Emily în ochi din cauza vinovăţiei. 

— De fapt, a scris deja biletul pe care l-ai lăsat înainte 
să-ţi iei viaţa şi l-a pus în dormitor, ca să-l găsească familia 


ta. Scutură din cap prefăcându-se îndurerat. Sărmana de 
tine... erai îndurerată după moartea soţului, pe care l-ai 
iubit enorm, iar gândul că va trebui să creşti copilul de una 
singură te-a copleşit. Nu puteai să trăieşti şi să îţi vezi 
mereu soţul mort în ochii copilului. 

— N-o să creadă nimeni aşa ceva. Nici Thomas şi cu 
atât mai puţin Grey. În ciuda groazei care creştea în ea, se 
consola cu acest gând - Grey nu avea să creadă ce scria în 
bilet şi nu urma să aibă linişte până nu îl găsea pe Harold şi 
îl ducea la spânzurătoare. 

— Ce netoată eşti! oftă el iritat, dându-şi ochii peste 
cap. Nu trebuie să creadă, ci e de ajuns un plan foarte bun 
ca să nu fiu învinuit. 

— Cum? vru ea să ştie, simțind cum furia înlocuia 
teama din ea. El credea despre ea că era slabă şi 
neputincioasă, că o putea controla şi manipula. Insă refuza 
să moară fără a se împotrivi. Cum o să mă omori? 

— Erai atât de deznădăjduită, că ai luat un cuţit de la 
bucătărie, ai plătit o birjă să te ducă până aici şi ţi-ai tăiat 
venele. 

„O, Doamne...” 

— Dimineaţa, un vânzător de vechituri o să intre în 
clădirea asta să caute gunoaie pe care să le vândă şi o să-ţi 
găsească cadavrul. Râse sinistru. Să sperăm că se pricepe 
mai bine să raporteze că a găsit un cadavru decât la 
condus trăsuri. 

Îşi dorea să o sperie, dar reuşise, în schimb, să o 
înfurie. 

— Vrei să îi tai venele unei femei legate, repetă ea, 
strângând pumnii fără să vrea, deşi era legată de scaun. Ce 
ticălos laş! 

Strigând şi dezvelindu-şi dinţii, el dădu mâna în lături 
ca să o lovească - apoi se opri în ultima clipă, înainte să o 
lovească peste faţă. 

înfuriat, încercă să lase mâna pe lângă corp. 


— Aproape ai reuşit să mă întărâţi. Dacă te-aş lovi, ți- 
aş lăsa o vânătaie, un semn că te-a forţat cineva să faci 
asta. Se aplecă spre ea ameninţător şi îi spuse pe un ton 
glacial: Asta e singurul lucru care mă împiedică să te bat 
aşa cum mi-am dorit de când am aflat că eşti borţoasă şi ai 
stricat tot. Vreau să te pocnesc peste faţă, să-ţi trag şuturi 
în burtă... Se opri să îşi lingă buzele, iar ea îşi dădu 
dezgustată seama că se excita la gândul că ar putea să îi 
facă rău. Pariez că ai cerşi îndurare, nu? Suspine tăcute şi 
rugăminţi fierbinţi... 

— Incetează! îl certă Yardley furioasă... Nu te mai 
juca! A sosit momentul. Întinse mâna tremurândă. Dă-mi 
banii pe care mi i-ai promis! 

Uitându-se la ea cu o privire însetată de sânge, Harold 
luă un săculeţ din haină. Banii din aur scoteau un clinchet 
când se atingeau. 

— Dacă sufli o vorbă, o avertiză în timp ce îi trânti 
săculeţul în palmă, o să-ţi pescuiască numaidecât careva 
cadavrul din Tamisa. 

Yardley îşi vâri încetişor săculeţul în buzunarul de la 
fustă şi îi dădu cuțitul. Chiar şi în lumina difuză a lumânării, 
Emily văzu monograma gravată pe mâner din care reieşea 
că aparţine ducelui de Chatham. Un cuţit luat de la 
bucătărie, aşa cum îi spusese. 

Harold îi desfăcu atent funia din jurul încheieturilor ca 
să nu lase nicio urmă suspectă pe piele. Nicio vânătaie din 
care să reiasă că fusese ucisă, constată ea îngrozită. 

Inghiţi în sec, iar inima îi duduia în piept. Avea o 
singură şansă de a scăpa, o singură şansă... 

Ultima legătură căzu. Emily îl lovi cu genunchiul între 
picioare cât putu de tare. El urlă de durere şi se încolăci pe 
jos. 

Ea se ridică nesigură, îl împinse în lături şi alergă spre 
uşă cât putu de repede, ţinându-se disperată cu mâinile de 
burtă. Strada! Trebuia doar să ajungă pe stradă şi avea să 


fie în siguranţă. Ajunse la uşă, o deschise larg... 

O mână o apucă de umăr şi o trase înapoi. O trânti cu 
spatele de perete atât de tare, încât simţi prin tot corpul o 
durere arzătoare şi găfâia după aer. 

li puse antebraţul la gât, zdrobindu-i traheea. Ea îşi 
înfipse unghiile în muşchiul de sub mâneca de la haină ca 
să se elibereze, într-o ultimă încercare de a-şi salva viaţa. 
Dar faţa lui Harold plana ameninţător deasupra ei cu o 
expresie sălbatică şi cu dinţii dezveliţi că ai unui leu care se 
pregăteşte de atac. Văzu cu colţul ochiului cum saltă cuțitul 
peste umăr ca să o înjunghie... 

Un foc de armă străbătu clădirea, iar glonţul îi intră 
bărbatului în braţ în timp ce scăpa cuțitul din mână. Emily 
strigă şi se trase în spate, împleticindu-se. Făcându-se 
mică, ridică privirea şi îi văzu pe Thomas în prag, cu un 
pistol din care ieşea o dâră de fum, şi pe Grey, care se 
năpusti furios cu trupul lui uriaş spre Harold. 

Grey îl lovi cu atâta forţă, încât cei doi se răsturnară 
spre scaunul din lemn, strivindu-l în timp ce se prăbuşeau 
la pământ. Îi trase lui Harold câţiva pumni în faţă şi în 
stomac cu atâta forţă, încât Emily îl auzi gemând la fiecare 
lovitură. Din faţa tăiată şi vânătă a lui Harold se prelingeau 
sânge şi scuipat după fiecare pumn furios al lui Grey. 

— Grey! 

Emily se duse spre el, însă fu cuprinsă de două braţe 
puternice şi trasă înapoi. 

— Nu încă, îi zise Edward Westover cu calm din spate, 
uitându-se cum Grey continua să îl bată pe Harold. 

Trecură secunde lungi şi chinuitoare până când forţa 
pumnilor slăbi, până când fiecare pumn era dat cu un mare 
efort ce părea să îl secătuiască. Când nu îşi mai putu ridica 
pumnul ca să îi mai croiască una, se dădu în spate şi trase 
de câteva ori aer în piept, căci furia i se ostoise. 

Edward îi dădu drumul lui Emily, care se duse într-un 
suflet şi îl strânse pe Grey în braţe, îngropându-şi faţa în 


scobitura gâtului. Tremura după încleştarea cu Harold, care 
gemea acum lângă el într-o baltă de sânge, însă îşi ridică 
mâinile ca să o îmbrăţişeze. 

Emily închise ochii şi îl strânse tare. Era aşa 
concentrată să îi simtă bătăile inimii şi respiraţia, să se 
asigure că erau amândoi în viaţă şi teferi, că nu îl observă 
încuviinţând peste umărul ei sau că Hedley şi un alt om de- 
al lui Grey îl luaseră pe Harold din încăpere. 

— Puştoaico, şopti el răguşit, schimbându-şi poziţia ca 
să stea jos şi să o pună în poala lui. Eşti bine? 

Ea încuviinţă sprijinită de umărul lui. 

— Dacă te-a rănit ticălosul ăla... 

— Nu. Îi cuprinse faţa în mâini iar se întinse să îl 
sărute, nepăsându-i că Thomas şi Edward erau în încăpere 
şi se uitau la ei. Tot ce conta era că o îmbrăţişa, iar 
coşmarul se încheiase. Datorită ţie. 

O strânse mai tare în braţe, iar ea nu mai voia să îi 
dea drumul. 

— Cum m-ati găsit? Îşi plimbă degetele peste buzele 
lui. Nu se putea abţine să nu îl atingă ca să se asigure că 
era cu ea şi că erau amândoi teferi. _ 

— Oamenii mei te ţineau sub supraveghere. Işi 
întoarse capul să îi sărute palma. Hedley a văzut-o pe 
Yardley că te scoate din casă. Te-a urmărit şi a trimis după 
mine. 

Privirea i se înceţoşă din cauza furiei că fusese 
trădată. 

— Yardley m-a drogat. N-am putut s-o opresc... 

— Ştiu, iubito. Îi zâmbi încurajator. Dar ţi-am zis că te 
voi apăra mereu, acum şi pentru restul vieţii mele. Şi am 
vorbit serios. 

Ştia că nu se referea doar la faptul că avea să o apere 
de Harold şi de Yardley. 

— Dar munca ta... zise ea cu glas gâtuit. Este 
importantă pentru tine. 


— Da, o aprobă cu un aer solemn. Dar tu eşti şi mai 
importantă pentru mine, Emily. Voi găsi o modalitate de a- 
mi vedea de carieră odată ce ne căsătorim, astfel încât să 
mă asigur că familia noastră o să fie în siguranţă. 

„Familia noastră”. Ea simţi un fior de încântare auzind 
această posibilitate. 

— Dar nu voi trăi fără tine, puştoaico! Simţi puterea 
hotărârii şi a iubirii lui strecurându-i-se în inimă. Pur şi 
simplu n-o s-o fac. 

Ea  încuviinţă printre lacrimi, conştientă de 
profunzimea iubirii pentru ea şi de hotărârea lui de a nu o 
părăsi. lar inima îi înflori. 

— Te iubesc, Grey, îi şopti ea şi se întinse să îl sărute 
din nou. Te-am iubit de la primul sărut... 

O străbătu o durere sfâşietoare şi urlă. Muşchii burii i 
se contractară, iar crampele bruşte şi dureroase erau atât 
de intense, că îi tăiară răsuflarea. 

El o prinse de umeri ca să o împiedice să se 
prăbuşească. 

— Emily! Pe chip i se citea îngrijorarea. Eşti rănită? 

— Cred... Era albă ca varul când îşi atinse burta. Cred 
că nasc. 

El făcu ochii mari. 

— Acum? 

— O, Doamne, şopti ea în timp ce o cuprinse groaza. 
Copilul ar trebui să se nască peste o lună. E prea devreme! 

— O să fie bine, o consolă în timp ce se ridică şi o luă 
în braţe. Te duc acasă, şi totul va fi bine. 

Dar, în timp ce o scotea din clădire, iar ea îşi îngropă 
faţa în umărul lui, Emily nu putea găsi alinare în asigurările 
lui. Pentru că era ceva în neregulă. Tare în neregulă. 


Capitolul 16 


— Dacă te mai mişti atâta încoace şi încolo, o să 
trebuiască să înlocuieşti covorul, îi zise Thomas pe un ton 
tărăgănat în timp ce se uita la Grey cum se fâţâia în susul şi 
în josul sălii de biliard. 

Grey se uită urât la el, dar nu îşi încetini paşii, ci pur şi 
simplu continuă să meargă. 

— Lasă-l în pace, îl certă Edward pe un ton scăzut, în 
timp ce luă sticla din cristal cu coniac pe care o adusese 
Thomas din biroul tatălui său cu două ore în urmă şi umplu 
paharul fiecăruia. 

Oprindu-se brusc, Grey se întoarse spre fostul colonel 
şi încuviinţă recunoscător. Thomas îl tachinase fără milă 
toată noaptea, şi se simţea bine că îi luase cineva apărarea. 

— Mulţumesc... 

— Până la urmă, continuă Edward pe un ton sarcastic 
şi lipsit de expresie, e pe cale să devină tată. 

— Du-te naibii, mormăi el la auzul şicanelor, 
aruncându-le o privire urâcioasă, şi începu să se agite din 
nou. 

În seara aceasta nu avea chef de glumiţele lor. 

Cinci ore. Trecuseră cinci ore de când o salvaseră pe 
Emily şi o aduseseră la reşedinţa Chatham. Cinci ore de 
când mama ei şi Kate Westover o duseseră într-un suflet 
într-o cameră de oaspeţi care urma să devină sală de 
naşteri şi trimiseseră după o moaşă, iar Thomas şi Edward îl 
duseseră în sala de biliard ca să aştepte. Şi să aştepte. 

Şi să tot aştepte. 

În timp ce Grey îşi petrecea fiecare clipă plimbându- 
se agitat încoace şi încolo, iar Thomas şi Edward îl şicanau 
fără milă ca doi fraţi, ca să îi distragă atenţia, Emily era în 
cealaltă aripă a casei. Kate Westover venea din când în 
când ca să îi asigure pe cei trei bărbaţi că totul mergea 
bine, iar asta îl mai liniştea. Aşteptarea era înnebunitoare. 

La un moment dat în timpul serii - pierduse noţiunea 


timpului -, venise doctorul Brandon, la solicitarea lui 
Edward. Dezgustul bătrânului doctor fiindcă fusese chemat 
pentru o problemă femeiască era evident, dar nici măcar 
strălucitul doctor Brandon nu putea refuza când prezenţa îi 
era solicitată de către ducele de Strathmore, aşa că îşi 
petrecu seara discutând despre vânătoare şi politică 
împreună cu tatăl lui Emily jos în biroul acestuia, în timp ce 
moaşa şi ducesa se îngrijeau de Emily. 

Mama ei se plimba şi ea agitată, stând de veghe pe 
hol. 

Hedley trimisese veşti că Harold Crenshaw fusese 
cusut de un chirurg şi apoi dus la Newgate în aşteptarea 
procesului. Yardley reuşise să scape, însă oamenii o 
găsiseră fugind spre nord, în Scoţia, şi o aduseră înapoi la 
Londra, aruncând-o în aceeaşi închisoare cu Crenshaw. 

Emily şi copilul ei erau în sfârşit în siguranţă. 

Dacă naşterea decurgea bine. In ciuda optimismului 
ducesei, Grey îi văzuse îngrijorarea din privire în timp ce le 
dădea veşti, pe ultima în urmă cu două ore. Copilul era 
prematur, iar Emily era atât de slabă, avea burta mică... 

Se opri din mers ca să închidă ochii pentru scurtă 
vreme. „Nu copilul... te rog, Doamne, nu copilul!” Dacă s-ar 
întâmpla ceva cu copilul, nu ştia cum ar reuşi Emily să 
suporte. 

— Coniac. Edward îi întinse un pahar. Nu era o 
întrebare. Doar colonelul era în stare să facă un ordin din 
oferirea unei băuturi. 

Mormăi o mulţumire, luă paharul şi văzu cum Thomas 
se ducea spre capătul îndepărtat al mesei de biliard ca să 
tragă. El şi Edward jucaseră biliard toată noaptea, pe lângă 
faptul că îl şicanau pe Grey. Dar se părea că, în ciuda 
răutăţilor şi bravurii lor aparente, erau la fel de îngrijoraţi în 
privinţa lui Emily, pentru că Grey putea număra pe 
degetele de la o mână numărul bilelor pe care reuşiseră să 
le bage în gaură toată seara. 


A 


— Eşti îngrijorat? îl întrebă Edward, întrerupându-i 
şirul gândurilor. 

— Nu. Se încruntă cu ochii în paharul cu coniac. 
Îngrozit. 

— Ai şi de ce. Nu era vreo urmă de şicanare sau de 
sarcasm în vocea fostului colonel. Eşti pe cale să te alegi cu 
o familie. 

În timp ce se uita la Thomas cum se apleca peste 
masa de biliard ca să mai tragă o dată, Grey simţi cum i se 
pune un nod în gât de emoție. Visase la acest lucru de când 
era mic, dar nu crezuse niciodată că s-ar putea adeveri. Să 
aibă o familie cu o soţie, frate, copil - deşi nu era tatăl 
pruncului, simţea de parcă era copilul lui, iubindu-l la fel de 
mult ca orice tată. Doamne, tremura de măreţia acelui 
gând. 

— Dacă-ţi faci griji în legătură cu Chatham şi ducesa, 
ar trebui să ştii că se dau pe brazdă, îi zise Edward pe un 
ton atât de scăzut, ca să nu audă Thomas că vorbeau 
despre părinţii lui. 

Grey se uită la el peste buza paharului. 

— Da? 

Edward încuviinţă. 

— Tatăl ei nu mai vrea să te omoare. 

— E bine. Mai luă o gură şi răspunse sec: Bănuiesc că 
e ceva. 

— Însă va fi mai puţin interesant la cinele de familie. 
Edward îl atinse pe umăr. N-o să-ţi mai stea în cale. 

Nimic nu-i mai stătea în cale acum. Urma să se 
asigure el de asta. Avea să se însoare cu Emily şi să aibă o 
familie cu ea. 

Şi totuşi... 

— Ştiu că minţea înainte în ceea ce priveşte motivul 
pentru care mi-a respins cererea, dar fir-ar să fie! Edward, 
nu era departe de adevăr, recunoscu el cu glas scăzut, 
uitându-se în pahar. Trecutul meu poate cauza probleme 


pentru ea şi copil. 

— Nu-i adevărat. 

— E fiica unui duce... 

— E văduvă, îi reaminti Edward. 

— Care s-ar putea să-l nască pe viitorul marchiz de 
Dunwich chiar acum, i-o întoarse Grey supărat. Şi eu sunt 
un fost ofiţer de armată, fără vreun nume însemnat, şi am o 
reputaţie bine cimentată de crai. 

— Eşti maior. Contează foarte mult. 

Grey făcu o grimasă. 

— Nu e de-ajuns când asta e tot ce sunt. Dacă aş 
avea un nume de familie care să meargă cu rangul, dacă 
eram al doilea sau al treilea fiu al unui duce ori al unui 
gentilom care posedă pământ... 

Îşi trecu frustrat mâna prin păr. Nu avea rost să se 
gândească la ceva ce nu urma să fie niciodată. Vicontesa 
Henley avea dreptate - îşi croise o viaţă bună, una mult 
mai bună decât ar fi fost de aşteptat, şi nu avea dreptul să 
ceară mai mult. Dar ceea ce îşi dorea cel mai mult era să o 
facă fericită pe Emily şi voia să îi arate că o merita. In toate 
felurile. 

însă îl durea sufletul că nu avea cum să facă aşa 
ceva. Un om nu îşi putea schimba trecutul. Dumnezeu îi era 
martor că îşi petrecuse întreaga viaţă încercând să 
înfăptuiască asta. 

— Însemni mai mult decât crezi. Eşti maior, cu 
suficienţi bani cât să îi asiguri confort, eşti eroul care i-a 
salvat viaţa... 

— Un orfan, recunoscu fără tragere de inimă. Am 
minţit că sunt fiu de fierar. 

Pe faţa lui Edward apăru o lumină întunecată, căci era 
uluit. Doar o clipă, însă în acea secundă Grey văzu 
mâhnirea provocată de trădare în ochii prietenului său. 

— N-am avut de ales. Se uită la Thomas, aflat în colţul 
îndepărtat al camerei, evitând expresia acuzatoare care se 


întipărise, cel mai probabil, pe chipul lui Edward. A trebuit 
să vă mint şi pe tine, pe Thomas... pe toată lumea, pentru 
că era singura cale prin care să-mi fac o viaţă bună. N-aş fi 
intrat niciodată în rândul Primilor Dragoni dacă 
recunoşteam că sunt orfan. 

— Pentru mine n-ar fi contat, să ştii. Sau pentru 
prietenia noastră. 

Grey clătină din cap. 

— N-aş fi ajuns în Spania dacă aş fi spus adevărul. Ar 
fi rămas să ţesale cai la grajdurile familiei Henley. Nu... ar fi 
murit pe străzi până să împlinească cincisprezece ani. 
Thomas nu ştie. 

— Emily ştie? 

El încuviinţă scurt, şi un zâmbet slab îi înflori pe buze 
fără voia lui. 

— Ştie exact cine sunt, dar puştoaica mă iubeşte 
oricum. Îţi vine să crezi? 

Şi de asta o iubea mai mult decât orice. 

— Atunci, nici nu-ţi trebuie altceva. 

Edward se uită sugestiv la el şi ciocni paharul de al lui 
Grey. Thomas veni cu paşi repezi prin cameră. 

— Despre ce vorbiţi acolo? 

— Mă pregăteam să-l fac pe Grey mincinos afurisit, îl 
informă Edward pe un ton nonşalant. 

— Inţeleg. Sprijinindu-şi tacul de coapsă, Thomas se 
rezemă de braţul unuia din fotoliile roşii de la perete şi îşi 
flutură impunător mâna. Atunci vă rog să continuaţi. 

Mormăind, Grey îşi dădu ochii peste cap. 

— Dacă nu vă opriţi... 

Casa fu zguduită de un strigăt. Un țipăt de femeie 
ascuţit şi plin de durere. Lui Grey îi îngheţă sângele în vene 
şi o porni spre uşă. 

Thomas întinse tacul şi îi blocă drumul. 

— Nu, zise el încetişor, dar cu fermitate. 

Dădu tacul în lături furios. 


— Dă-te din... 

— Nu. Thomas se ridică pentru a fi la aceeaşi înălţime, 
iar Grey îşi aminti de ofiţerul de cavalerie încăpățânat şi 
nesăbuit pe care îl ştia din Spania. Inainte să se ia la ceartă 
într-un bar. Nu te mişti de aici. 

Privirea întunecată a lui Grey oscila între cei doi 
bărbaţi, observând cum Edward se mutase ca să stea între 
el şi uşă. De aceea insistaseră să li se alăture în sala de 
biliard cu cinci ore în urmă. Nu doar ca să îi ţină mintea 
ocupată, ci şi ca să nu năvălească în încăperea unde năştea 
Emily. L-ar fi ţinut şi cu forţa dacă era nevoie. 

— Grey, îi zise Edward cu un calm imperturbabil, 
dându-i lui Grey paharul lui plin cu coniac şi luându-l pe cel 
gol al lui, de ce nu te mai plimbi prin cameră? 

Tresări când se auzi un alt strigăt, apoi încuviinţă în 
timp ce se făcea alb ca hârtia la faţă. Dar picioarele îi 
tremurau cu fiecare pas, iar afurisita aia de încăpere nu era 
îndeajuns de mare pentru a merge cum trebuia, fiind forţat 
să încetinească frustrat ori de câte ori se întorcea. 

În timp ce minutele chinuitoare se scurgeau lent, îşi 
trecu o mână prin păr şi se gândi să dea totuşi buzna pe 
uşă. Dar Thomas şi Edward stăteau de fiecare parte a uşii, 
şi, cu ei doi stând de pază, nu avea nicio şansă să ajungă la 
Emily. 

Cum naiba de suportau femeile să treacă prin aşa 
ceva? Nu îşi putea aminti un singur moment din bătălie 
când fusese aşa tensionat, îngrozit, cu inima bătându-i 
nebuneşte în piept. 

„Niciodată”. Nu voia să mai treacă vreodată prin aşa 
ceva. Nu credea că ar mai putea supravieţui. 

Apoi liniştea se pogori asupra casei. Se opri, 
încremenind în timp ce mergea, iar tăcerea îngrozitoare şi 
liniştea care urmară se dovediră mai înfricoşătoare decât 
ţipetele ei. Îşi tinu răsuflarea, forţându-se să audă fiecare 
sunet, să simtă fiecare mişcare din casă... 


Şi apoi se făcu auzit un sunet aşa blând şi slab, că mai 
că îi fu greu să priceapă ce auzea... „Un copil”. Ţipetele 
crescură în volum şi-n intensitate până când nu mai era 
niciun dubiu că pruncul venise pe lume. 

Thomas îl bătu pe spate şi zâmbi larg. 

— Felicitări, Grey, îi zise el cu afecţiune. Eşti tată. 

Grey se trânti pe un fotoliu din apropiere, trase adânc 
aer în piept şi se uită la mâinile lui, doar ca să îşi dea 
seama că tremura mai tare decât atunci când auzise pentru 
prima oară ţipetele. „Doamne sfinte!” Un prunc. Pruncul lui 
Emily. 

Chiar era tată. 

Kate Westover apăru în prag, obosită şi trasă la faţă. 
Se uită prin încăpere şi îşi văzu soţul, iar schimbul iubitor 
de priviri îl făcu pe Grey să tresară. Era acelaşi gen de 
privire pe care i-o aruncase Emily în clipele liniştite când 
credea că nimeni nu o vedea. Fără să scoată o vorbă, 
Edward se duse la ea şi o strânse iubitor de mână. 

Apoi istovirea de pe chipul ducesei se prefăcu într-un 
zâmbet slab în timp ce se uita la soţul ei. 

— Băieţelul e mic, dar sănătos, le spuse. Va fi bine. 

„Băieţelul...” Emily născuse un fiu până la urmă. Dar 
abia înţelese semnificaţia celor auzite, că îl şi năpădiră 
grijile. Sări ca ars din fotoliu şi veni într-un suflet spre ea. 

— Cum e Emily? o întrebă. 

— Istovită. Kate se uită un pic îngrijorată la el, iar 
Edward îi strânse mâna într-a lui. Au fost nişte complicaţii. 

„O, Doamne!” Dacă se întâmpla ceva cu Emily... 

— Ce fel de complicaţii? stărui Grey. 

Nu îi dădu drumul mâinii lui Edward, dar îl apucă pe 
Grey de braţ cu mâna liberă. 

— Emily e mică, şi a fost primul copil, îi zise cu 
blândeţe pe un ton calm. A fost o naştere dificilă pentru ea, 
dar va fi bine. 

Grey răsuflă cu putere, iar umerii i se lăsară de 


uşurare. Emily urma să fie bine... Emily şi copilul aveau să 
fie bine. „Slavă Domnului!” 

Inima i se umplu de iubire, şi tânjea să o ţină în braţe. 
Trecu pe lângă Kate ca să ajungă în hol, dar ea îşi înteţi 
strânsoarea pe braţul lui şi îl opri. _ 

— Las-o pe Emily să se odihnească. li zâmbi 
încurajator. Când e pregătită, sunt sigură că va cere să te 
vadă. 

Grey ezită, uitându-se pe hol. Nu mai voia să aştepte, 
nu când aştepta deja de cinci ore. 

— Să staţi aici, cu toții, zise ea şi ridică ameninţător 
dintr-o sprânceană, arătând că îi cunoştea foarte bine pe 
cei trei bărbaţi strânşi în jurul ei şi ştia cât de multe 
probleme ar putea aceştia să creeze. Mai ales când erau 
împreună. O să vin să te iau când e pregătită. 

Strângându-l iubitoare de braţ, Kate se întoarse la 
Emily. Edward puse mâna pe umărul lui Grey şi îl duse 
înapoi în cameră. 

— Zic că e cazul să sărbătorim puţin. Scoase nişte 
trabucuri din buzunarul de la piept al hainei şi le dădu lui 
Thomas şi lui Grey. 

Thomas luă cuțitul de pe policioară şi tăie capătul 
trabucului. 

— Colonele, în curând va veni rândul tău să fii un tată 
agitat care să se plimbe neliniştit prin cameră. 

Îi aruncă cuțitul. Edward îl prinse cu o singură mână. 

— Cu siguranţă o să mă descurc mai bine decât Grey. 

Abătut, Grey nu făcu niciun comentariu. Aveau să 
continue să îl şicaneze toată noaptea, era sigur. La fel cum 
era convins că merita fiecare ironie pentru cât se fălise în 
trecut cu refuzul de-a se aşeza la casa lui, pentru cât îl 
şicanase pe Edward când se îndrăgostise de Kate şi apoi 
când aflase că aşteptau primul copil. Dar acum se gândea 
la Emily. 

Îşi aprinse absent trabucul de la flacăra lumânării şi 


văzu cum vârful se face de un roşu rubiniu. Naşterea luase 
sfârşit, iar Emily născuse un marchiz. Nimic nu avea să mai 
fie la fel pentru ea. Viaţa ei nu mai putea fi doar a ei. Acum 
nu mai era responsabilă doar pentru titlul ei, ci şi pentru 
rang, proprietăţi, avere... şi pentru toţi cei trei sute de ani 
de istorie de familie şi aşteptări care însoțeau totul. Şi nu 
merita ca această responsabilitate să fie îngreunată de 
umbrele trecutului lui. 

— Ai de gând să fumezi trabucul, Grey sau doar o să 
stai acolo să vezi cum se face scrum? 

Îşi ridică privirea şi îl văzu pe Thomas zâmbind larg, 
aşa că puse trabucul între dinţi. | se încălzi pieptul la gândul 
că Thomas urma să fie fratele lui cu adevărat, odată ce se 
însura cu Emily. 

— Nu pot să pricep cum de te suportă Emily. 

— În mod ironic, să ştii că mă gândeam la acelaşi 
lucru în ceea ce te priveşte, i-o întoarse Thomas zâmbind 
ironic în timp ce se rezema de perete. 

Grey muşcă din trabuc. Deşi nu asta fusese intenţia, 
remarca lui Thomas îl duruse nespus. Ce putea să îi ofere 
un fost ofiţer de cavalerie şi agent la Ministerul de Război 
care să-i fie ei necesar acum? Emily pretindea că îl iubea 
aşa cum e, dar merita mai mult. 

Şi, la naiba, avea de gând să îi ofere mai mult. 
Aruncând trabucul în cămin, porni spre uşă cu paşi repezi. 

Thomas se îndreptă de spate, nedumerit. 

— Unde te duci? 

— Afară, îi răspunse scurt. Trebuie să mă văd cu 
cineva. 

— În seara asta şi la o asemenea oră? 

— Da. Se uită în urmă la cei mai buni prieteni ai lui, în 
timp ce ieşea valvârtej din încăpere. Şi spune-i lui Emily că 
nu plec nicăieri. 


Grey bătu furios în uşa din faţă a casei întunecate de 
la oraş. 

— Ce maniere grosolane! Majordomul în vârstă 
deschise uşa şi se uită urât la el în lumina lumânării. 
Neaşteptându-se la oaspeţi, bărbatul încercase să îşi pună 
partea de sus a uniformei, dar încă avea pe el pijamaua şi 
papucii în picioare. Aţi trezit toţi morţii, ce naiba!? 

— Trebuie să vorbesc cu vicontesa, îi ceru Grey. 

— E trecut de miezul nopţii. Bărbatul ridică din 
sprâncenele sale albe şi stufoase, supărat că fusese trezit, 
şi începu să închidă uşa. Reveniţi dimineaţă, la o oră 
decentă! 

— Trebuie s-o văd acum. Punând mâna pe uşă ca să o 
ţină deschisă, Grey îi aruncă o privire întunecată 
majordomului. Spune-i că maiorul Nathaniel Grey este aici. 
Sunt sigur că va dori să mă vadă. 

Majordomul şovăi. Grey ştia că bărbatul se gândea 
dacă să îl alunge până dimineaţă, temându-se însă că 
venise totuşi pentru ceva important, sau să se ducă sus şi 
să o trezească pe văduvă. Niciuna din alegeri nu era 
potrivită la o asemenea oră din noapte. 

— Doamna e în pat, protestă majordomul. Dacă poate 
aştepta până dimineaţă... 

— Nu este posibil. Trecu pe lângă majordomul bătrân 
în antreul pardosit cu marmură. Trimite-o pe slujnică să o 
trezească. Aştept aici. 

— Domnule, insist! Trebuie să vă întoarceţi dimineaţă. 

— Grimsby, cine e? se auzi o voce de femeie de pe 
palier. 

Grey se întoarse să se uite la scara uşor spiralată în 
capătul căreia apăruse Lady Henley. Chiar şi în toiul nopţii, 
cu un halat pe ea, văduva avea un aer regal care ar fi uluit 
jumătate din lumea bună. Şi asta sigur se întâmplase în cei 
optzeci de ani de viaţă. 


Ce ciudat că Grey era probabil unul dintre puţinii din 
Londra pe care bătrâna nu îl putea intimida. 

— Trebuie să vorbesc cu dumneata. 

— Suntem în toiul nopţii. Îşi strânse mai tare cordonul 
în jurul taliei. Chiar trebuie acum? 

— Da. 

Ridică elegant dintr-o sprânceană. 

— Un domn adevărat ar veni la o oră rezonabilă. 

— Păi, eu nu sunt un domn adevărat, nu-i aşa? O 
străpunse cu o privire de oţel. Asta dacă nu cumva sunt 
totuşi, până la urmă. 

Şovăind şi înțelegând insinuarea din vorbele lui, 
femeia îşi ţuguie buzele şi încuviinţă scurt din cap. 

— Poţi aştepta în salon. Cobor imediat. 

Dispăru iar în întunericul de la primul etaj, probabil să 
se îmbrace cum trebuia înainte de a porni bătălia care o 
aştepta, era de părere Grey. 

— Pe aici, domnule. 

Îl urmă pe Grimsby în salon şi aşteptă în timp ce 
bătrânul majordom aprinse lumânările şi aţâţă focul. Era 
limpede după fiecare mişcare anevoioasă că nu îi plăcea să 
fie trezit în toiul nopţii. 

— Mulţumesc, zise Grey încetişor în timp ce 
majordomul se îndepărtă de cămin şi apoi ieşi din cameră 
târşâindu-şi picioare, grăbindu-se probabil spre camera lui 
înainte ca doamna să îl trimită după ceai şi biscuiţi. 

Dar pe măsuţa din colţ era o sticlă cu scotch, şi avea 
să fie mult mai potrivită decât ceaiul, după ceea ce avea să 
îi spună. Fără să aştepte o invitaţie, îşi turnă în pahar. 

— Toarnă-mi şi mie, îi porunci vicontesa în timp ce 
intra cu un aer regal în cameră. 

Nu îi luase mult să îmbrace o rochie de dimineaţă şi 
să îşi strângă părul cărunt. Grey făcu întocmai şi turnă 
scotch în al doilea pahar, apoi i-l întinse. 

— Ştii de ce sunt aici, nu? 


— Altfel de ce ai bate la uşa mea la miezul nopţii, 
Nathaniel? Se uită cu prudenţă la el peste buza paharului. 
Am aflat ce ai făcut astă seară, cum i-ai salvat viaţa lui 
Emily Matteson. Umblă deja vorba prin Mayfair. 

Nu îl mira, ştiind cât de mult le plăcea gâştelor din 
lumea bună să bârfească. 

— A născut. Zâmbind slab, învârti paharul cu scotch. 
Un băiat. 

— Ei bine, să bem pentru noul marchiz. Ridică paharul 
în semn de toast, apoi luă o sorbitură mare. Bătrâna 
puternică tolera mai bine băutura decât mulţi bărbaţi pe 
care îi ştia. Să înţeleg că Lady Emily se simte bine, nu? 

— Da. 

— Aha. Se uită lung şi cu luare-aminte la el, apoi se 
duse să se aşeze pe unul din fotoliile din faţa focului, 
făcându-i semn să ia loc pe celălalt. Să ştii că o să te 
promoveze. Pentru că i-ai salvat viaţa atât ei, cât şi a celui 
mai mic marchiz. Apoi accentuă: Co/onele Grey. 

— Ba nu. Plec de la Ministerul de Război, o informă. 

— O vor face, îl corectă ea cu convingere. Şi vei avea 
un post nou la Londra. 

Îl irita modul cum o spusese şi scrâşni din dinţi. 

— Din cauză că te-ai amestecat. 

— Nu fi prostuţ, băiete! Eşti prea deştept pentru 
asemenea prostii. Îi arătă poruncitor fotoliul fără să scoată 
o vorbă şi se încruntă când el nu se conformă. Normal că 
m-am amestecat. Imediat ce am aflat ce ai făcut, l-am 
contactat pe Lord Bathurst ca să mă asigur că ştie ce agent 
valoros eşti. 

— Şi ce-ai mai făcut de-a lungul anilor? Strânse din 
dinţi. Oferta de a lucra în Spania, rangul în cavalerie, 
intrarea în rândul Primilor Dragoni... Sau a început mai 
înainte, când am avut prima slujbă de grăjdar? 

— Te-ai priceput mereu la cai şi ai fost un soldat 
desăvârşit. Pur şi simplu am pus o vorbă bună pentru tine 


de-a lungul timpului. Nu e nicio nenorocire. 

— Asta nu, o provocă el. Se aşeză în cele din urmă, şi 
cei doi se uitară fix unul la altul ca doi duşmani care se 
studiază înaintea bătăliei. Dar a fost o nenorocire înainte, 
nu? 

Femeia nu scoase o vorbă, dar el îi văzu mâinile cum 
tremurau când duse paharul la buze. 

Grey se aplecă. 

— Spune-mi, îi porunci. 

— Ţi-ai croit un drum extraordinar în viaţă, remarcă 
ea, şi el observă că ea nu nega acuzaţia. De ce mai 
contează trecutul acum? 

— Nu fi prostuţă, repetă cuvintele ei. Eşti prea 
inteligentă pentru asemenea prostii. 

Îi străluciră ochii la auzul cuvintelor lui, ceea ce îl făcu 
să creadă că era încântată de modul în care o provocase. 
Dar acea expresie îi dispăru imediat de pe chip. 

— In toţi aceşti ani, te-am ţinut sub observaţie, şi n-ai 
încercat să afli vreodată adevărul de la mine. Singura 
persoană care ar fi ştiut, singura care ştia tot ce s-a 
întâmplat în Trovesbury Village... nici vicarul, nici sergentul. 

Se căută în buzunarul mantalei îmblănite şi scoase 
două scrisori, apoi le aruncă pe podea între ei. Elo urmă cu 
privirea - scrisorile pe care el le trimisese către vicarul de la 
parohie şi către sergentul din ţinut, în care îi întreba despre 
naşterea lui. | se ridică părul pe ceafă. 

— Puteai să vii oricând la mine, Nathaniel, dar n-ai 
făcut-o niciodată. Până în seara asta. 

— N-a contat până acum, îi răspunse el sincer. 

Buzele i se răsfrânseră încetişor într-un zâmbet 
atotcunoscător. 

— Aşadar, ţi-a căzut cu tronc Lady Emily, nu? 

In ciuda golului din stomac, se uită cu stoicism la ea, 
căci, după anii în care pariase şi spionase, învățase cum să 
îşi ascundă emoţiile faţă de adversar. 


— N-o să-mi spui că îmi depăşesc condiţia, că sunt 
prea ambițios pentru un fost grăjdar care-ţi rânea prin 
grajduri? Pentru un soldat care îndrăzneşte să aspire la fiica 
unui duce? 

Ea pufhni. 

— Sigur că nu. 

— De ce nu? Ar face-o oricine din cercul tău. Se 
aplecă înainte, cu coatele sprijinite pe genunchi şi aţintind- 
o cu privirea. Însă ştii că sunt mai rău de atât, nu? Ştii că 
sunt orfan. Ai ştiut de când am ajuns la Henley Park. 

— Da. 

Nu îşi luă ochii de la el. 

— Insă tu, o femeie care n-ar fi trebuit să dea doi bani 
pe mine, ai o părere atât de bună despre mine. Ochii îi 
străluceau în timp ce o studiau. Nu am priceput niciodată 
de ce te-ai preocupa de soarta mea... un copilandru căruia 
i-ai asigurat aceeaşi educaţie ca nepoților tăi, pe care l-ai 
ajutat să intre în rândul Primilor Dragoni. 

— Nathaniel, ai reuşit prin forţe proprii. Doar m-am 
asigurat că observă oamenii care trebuie. 

— Însă n-am însemnat nimic pentru tine. Se opri în 
mod deliberat. Sau poate că da. Poate ştiai ceva şi te 
simţeai îndatorată. Se rezemă în fotoliu şi învârti paharul cu 
scotch în mână. O să-mi spui acum sau să încep să 
ghicesc? 

— Ceva-mi zice că vei nimeri din prima, murmură ea. 

Păstrând tăcerea şi încercând să ignore bătăile 
asurzitoare ale inimii, se uită fix la ea şi aşteptă. „Ştia”. 
Ştiuse de ani buni în sinea lui, dar negase, ştiuse, dar nu 
insistase niciodată să afle adevărul. Pentru că faptul că ştia 
adevărul nu ar fi schimbat nimic. 

Până la Emily. 

— Veneau mereu băieţi la Henley să ceară de lucru în 
grajduri sau în grădină. Se uită în pahar, vorbind pe un ton 
îndepărtat şi răscolind prin amintiri. Dar a fost unul... Când 


l-am văzut prima oară, am ştiut cine era. L-am recunoscut 
în el pe Charles, fiul meu, la fel de limpede de parcă mi-aş fi 
avut fiul din nou în faţa ochilor, copil fiind. Aşa că m-am 
asigurat că băiatul va primi de lucru în grajd, va avea parte 
de educaţie şi mai târziu avea să fie înrolat în armată. Ar fi 
avut aceeaşi carieră şi dacă ar fi fost recunoscut oficial ca 
nepot al meu. 

Grey simţi cuvintele învolburându-i-se de-a lungul 
şirei spinării, de parcă le-ar fi strigat în gura mare... 
Vicontele Henley era tatăl lui. 

— Dar acum, reluă vicontesa în timp ce se uita la el, 
băiatul vrea să se însoare cu fiica unui duce, iar tot ce a 
realizat nu este de-ajuns, nu? 

— Nu, recunoscu el cu glas scăzut, punând deoparte 
paharul nedorit cu scotch. Discuţia asta cu văduva ar fi 
trebuie să aibă loc cu multă vreme în urmă şi mai era mult 
până să se termine. Ştii de ce am nevoie de la tine, îi zise 
încetişor. De ce am venit aici. 

— i-am zis şi înainte, Nathaniel. Voi face orice e 
necesar ca să-ţi uşurez calea în viaţă - îţi sunt datoare. Dar 
nu voi permite nimănui - nici ţie, nici altcuiva - să păteze 
numele de Henley. Clătină din cap. Legitimitatea ta ar 
întina iremediabil reputaţia familiei mele, şi nu pot permite 
aşa ceva. g 

— Dar mi-ai oferit de bunăvoie orice altceva. In tonul 
lui se ghicea o ameninţare ascunsă. Chiar vrei să obţin cu 
forţa ce e al meu de drept? 

Ea strânse din buze. 

— N-ai nicio dovadă. 

— Nu am nevoie de vreo dovadă. Sunt de ajuns un 
zvon Şi faptul că semăn destul de bine cu Charles Henley ca 
să aţâţ bârfele. Ridică din umeri, sperând că ea înţelegea 
că nu mergea la cacealma. Deja am reputaţie de crai. N-am 
nimic de pierdut. 

Dar ea avea. Reputația familiei sale putea fi distrusă 


de scandal, şi, după cât părea de încruntată, era şi ea 
conştientă de acest fapt. 

Se uită lung la el, de parcă încerca să aprecieze dacă 
chiar i-ar distruge familia în caz că refuza, dacă chiar ar dori 
să fie recunoscut ca un Henley prin orice mijloace. 

Însă el ar fi putut să o scutească de dileme: avea să o 
facă, dacă se ajungea la asta. Recunoaşterea legitimităţii 
era singurul lucru care stătea între el şi fericirea deplină 
alături de Emily şi refuza să se dea bătut cu una, cu două. 

— Nu vreau să-ţi compromit familia, Lady Henley, dar 
îţi jur că o voi face dacă voi fi nevoit. Mă cunoşti doar. O 
fixă cu privirea. Ştii că o voi face dacă n-am de ales. 

Preţ de o clipă, femeia nu se clinti. Apoi o văzu cum 
lasă umerii să îi cadă şi înţelese că a câştigat. 

Încuviinţând încetişor în timp ce răsufla îndurerată, se 
ridică încet. Grey făcu la fel, acordându-i respectul pe care 
îl merita ca lady. Şi ca bunică a lui. Trupul ei bătrân era 
încordat tot, şi se mişca greoi în timp ce traversa încăperea 
până la biroul mic de sub fereastră, însă femeia era 
formidabilă în ciuda vârstei şi inspira îndeajuns de multă 
teamă încât puţini aveau curajul să o sfideze. 

Stătea cu o graţie care aducea aminte de frumuseţea 
delicată pe care o avusese în tinereţe. Deschise sertarul ca 
să ia stiloul şi hârtia. 

— N-am idee cine a fost mama ta şi sunt sigură că nici 
Charles nu avea habar că femeia născuse. Incercă pana pe 
hârtie, oprindu-se în timp ce scria misiva ca să se uite cu 
asprime la el. Poate că fiul meu nu e fidel, dar măcar e 
atent. Bănuiesc că va fi la fel şi în ceea ce te priveşte. Să fii 
şi tu grijuliu cu el, Nathaniel! 

— Aşa voi face. Ţinu cont de avertisment, gândindu- 
se că vicontele nu va primi prea bine vestea că era forţat să 
îşi recunoască bastardul după treizeci de ani. Dar era 
nevoit să accepte şi să îşi vadă de viaţă. 

— Cred c-am amânat momentul atât de mult pentru 


că înainte n-ar fi contat deloc, recunoscu ea fără tragere de 
inimă, ci doar mi-ar fi rănit familia. Va ieşi scandal şi se va 
cleveti mult, să fii sigur. Nu pot decât să limitez pagubele. 

— Să fii încredinţată că intenţia mea nu a fost de a-ţi 
răni familia. 

Văduva se mulţumi să încuviinţeze scurt din cap şi să 
strângă din buze. Urma să se işte un scandal în familia 
Henley, însă copiii din flori erau la ordinea zilei în lumea 
bună. Veştile urmau a fi înlocuite de alte bârfe suculente 
până la sfârşitul anului, şi nimănui nu avea să-i mai pese de 
înrudirea lor. 

Şi, cu ajutorul lui Dumnezeu, Emily avea să îi fie soţie. 

Vicontesa semnă cu multă grijă, apoi împături 
scrisoarea şi i-o întinse. 

— lată declaraţia de legitimitate prin care te recunosc 
oficial ca nepot. 

Din respect pentru femeie, o puse în buzunarul de la 
haină fără să o citească. 

— Iţi mulţumesc. 

În ochii ei obosiţi se citea inevitabilul, de parcă 
aşteptase acest moment foarte multă vreme. Şi observase 
că nu ezitase când scrisese declaraţia, căci probabil 
repetase totul în sinea ei vreme de ani buni. 

— Vom prelua noi iniţiativa, ca să evităm un tărăboi 
prea mare, îl lămuri. Charles te va recunoaşte ca fiu în 
următoarele două săptămâni. 

— Cum poţi fi sigură de asta? 

— Mă voi asigura. Dacă vrea să devină moştenitor 
după moartea mea, nu va avea de ales. Se uită la el 
circumspectă, de parcă era nebun să suspecteze că avea 
să poată obţine exact ce voia ea. In viaţa asta şi în 
următoarea. Regret situaţia din seara asta şi-mi doresc să fi 
existat o altă cale. Dar nu regret că te-am ajutat să devii 
cine eşti. Te-ai descurcat foarte bine, Nathaniel, de parcă ai 
fi fost recunoscut de la bun început. Mai bine chiar decât fiii 


lui. Se opri şi, în lumina difuză, lui i se păru că îi vede în 
ochi strălucirea lacrimilor. Vă doresc tot binele din lume ţie 
şi lui Lady Emily. 

Vicontesa se ridică cu un aer regal şi se întinse să îl ia 
de mână, iar el nu se opuse. Era un mic prim pas spre 
împăcare şi iertare pentru amândoi. 


* 


Emily stătea în pat, rezemată de şase perne, şi îşi 
ţinea fiul adormit în braţe. Dragostea şi fericirea din sufletul 
ei aproape o copleşiseră. 

Un copil... avea un copil acum, şi nu îi venea să 
creadă. O mogâldeaţă mică şi agitată cu piele trandafirie şi 
un smoc de păr negru, un nas în vânt şi buze pline sub ochii 
închişi, cu gene lungi. 

Ochi albaştri că ai ei. Zece degete la mâini, zece 
degete la picioare - ştia pentru că le numărase de cel puţin 
douăsprezece ori de când i-l pusese moaşa prima oară în 
braţe. Era un mic miracol, şi se aplecă pentru a-l săruta cu 
blândeţe pe frunte şi a inhala parfumul lui dulce. Bănuia că 
trebuia să îl pună la loc în coşul de lângă pat ca să doarmă 
amândoi câteva ore, dar nu putea să îl lase. Nu încă. 
Trecuseră prin prea multe ca să se despartă aşa repede, 
chiar dacă nu îl lăsa din braţe decât ca să doarmă. 

Soarele răsărea peste oraş dincolo de ferestrele 
dormitorului, iar noaptea întunecată se topea în irizaţii 
albastre şi trandafirii de la soarele ce se înălța pe cer. Se 
simţea de parcă toată lumea îşi ţinea răsuflarea, aşteptând 
să se ivească zorii, şi ca şi cum o nouă parte din viaţa ei 
începea odată cu venirea dimineţii. 

Se auzi o bătaie uşoară în uşă, dar nu îşi dezlipi 
privirea de la faţa adormită a fiului ei. Zâmbi în timp ce 
micuțul se mişcă în somn, ducându-şi pumnul la gură ca să 
îşi sugă un deget. 


— Emily. Simţi un val de căldură din cap până în 
picioare la auzul numelui său rostit cu atâta profunzime şi 
respect. 

Işi ridică privirea şi îl văzu pe Grey în prag, cu ochii săi 
ciocolatii calzi în timP ce îi privea pe ea şi pe copil în lumina 
dimineţii. 

— Doamne sfinte, răsuflă el cu glas răguşit, iar pe 
chipul lui superb se ghicea iubirea, eşti aşa încântătoare! 

Ştia că arăta groaznic, avea doar halatul pe ea şi o 
cămaşă de noapte curată pe care şi-o pusese după baie, cu 
părul strâns într-un coc mai răsfirat ca să nu îi cadă pe faţă. 
Şi era sigură că părea la fel de obosită cum se şi simţea. 

— Sunt o ruină, îl corectă ea, roşind ruşinată. 

— Nu şi pentru mine. Eşti cea mai frumoasă femeie 
din lume! Simti un nod în gât din cauza emoţiei. Zâmbindu-i 
cu ochii strălucindu-i, ridică mogâldeaţa adormită din braţe. 

— Uite ce am, îl tachină ea, iar uimirea i se simţi în 
voce. 

E un copil. 

El schiţă un zâmbet. 

— Am auzit. 

— Ai vrea să-l cunoşti? 

El se uită cu afecţiune la copil. 

— Foarte mult. 

Grey veni încetişor în faţă şi se aşeză pe marginea 
patului. Ea se întoarse un pic ca să îşi pună fiul între ei. li 
dădu cu grijă cu degetul arătător pătura moale deoparte şi 
se uită uimit la el. 

— E aşa mic şi perfect, şopti el. 

Işi plimbă degetul pe bărbia bebeluşului. Când îi 
atinse buzele trandafirii, pruncul deschise gura şi dădu să îi 
sugă degetul. 

Emily îl auzi ţinându-şi răsuflarea şi-i văzu amestecul 
de dragoste, mândrie şi uimire de pe chip. Inima i se topi 
de o dragoste covârşitoare provocată de gândul că ceva 


aşa mic, neajutorat şi vulnerabil putea stârni atâta emoție 
în el. 

Clipi cu putere şi îşi drese glasul. 

— l-ai dat un nume? 

— Stephen. 

— Stephen, repetă el încetişor. Edward Westover a 
avut un frate mai mare pe nume Stephen. 

— Mi-a zis Kate. Crezi c-o să se supere Edward? 

— Deloc. Stephen a fost un bărbat de ispravă şi 
merită să îi fie cinstită amintirea. E un nume foarte 
nimerit... Salut, Stephen. 

Mânuţa copilului îi cuprinse degetul lui Grey, iar 
pruncul scoase un gângurit în somn. 

Grey chicoti. 

— Cred că-i place. 

— Bun. Incuviinţă din cap, aranjându-i copilului o 
şosetă tricotată. Familia e importantă. 

— Da, este, aprobă el murmurând uşor, iar Emily îi 
simţi în voce ceva ciudat, ce ea nu putea desluşi. 

— Thomas e unchiul lui, şi aş vrea ca Edward şi Kate 
Westover să îi fie naşi. 

— Vor fi onorati, o asigură el. 

Se opri din aranjarea şosetei ca să se uite la el un pic 
înainte de a se întoarce spre fiul ei. 

— Când am spus că va fi înconjurat de familie, nu m- 
am referit neapărat la părinţii mei. 

El râse şi se mişcă pentru a o cuprinde, găsind o cale 
de a-i ţine pe amândoi în braţe. O sărută cu blândeţe pe 
tâmplă. 

— Cât despre botez, sunt sigură că mama o să insiste 
să îl facem la catedrala St. Paul's, dar ştiu că nu va înţelege 
când episcopul îi va rosti numele lui Stephen. Familia este 
importantă, repetă ea pentru efect, aşa că va primi numele 
după familie. Şopti, ridicându-şi în sfârşit privirea la el: 
Stephen Nathaniel Crenshaw. 


Grey fu luat prin surprindere, iar gura i se deschise 
involuntar. 

— Emily... 

— M-am gândit că pot renunţa la tine, că era cea mai 
bună soluţie pentru tine să pleci în Spania, zise ea repede, 
dar m-am înşelat. Când am întrebat de tine noaptea 
trecută, după ce am născut, şi mi s-a spus că erai plecat, 
mi-a fost tare greu, Grey. Se întinse după mâna lui, 
trecându-şi degetele tremurătoare printre ale lui. Am 
nevoie de tine, Stephen are nevoie de tine... Şi tu ai nevoie 
de noi. 

Se aplecă pentru a-i atinge buzele, închizând ochii în 
timp ce îşi dorea din toată inima ca el să simtă cât de mult 
îl iubea şi câtă nevoie aveau de el ea şi fiul ei. Nici nu putea 
să suporte gândul că soarele ar putea răsări a doua zi şi el 
să fie departe. 

Preţ de o clipă, el rămase încremenit, iar apoi începu 
să îşi atingă buzele cu blândeţe de ale ei. Îşi trecu gura 
peste maxilarul ei până la ureche, înainte să se retragă 
Uşor. 

— N-am vrut să te supăr noaptea trecută. Se uită la 
copil şi îi atinse capul fin. Voiam să fiu aici, dar trebuia să 
găsesc o femeie. 

— Aha. 

„O femeie”. Simţi un gol în inimă. Îşi trase nasul, 
încercând să ascundă gelozia care mocnea în ea. 

El zâmbi larg. 

— Pe bunica mea. 

Inima lui Emily îi bătea tare în piept, dar nu putea 
înţelege. 

— Bunica? 

El încuviinţă şi scoase din buzunarul hainei o hârtie 
împăturită, pe care i-o întinse. Ea se uită lung la bilet, abia 
reuşind să respire din cauza uluielii care o copleşea. 

— Ce-i asta? şopti ea. 


— Un cadou pentru tine şi Stephen. Se uită adânc în 
ochii ei. Citeşte! 

Cu degete  tremurătoare, simțind importanţa 
momentului, Emily luă biletul şi citi scrisul elegant. O 
singură propoziţie cu o semnătură dedesubt... îi ieşi un 
icnet din gâtlej. Era imposibil! 

Se uită la el, strângând scrisoarea atât de tare, că 
mototoli hârtia. Apoi îl privi cu luare-aminte, încercând să 
pună lucrurile cap la cap. 

— Viconte Henley? bâigui ea. 

— Nu cred. Clătinând din cap, îi dădu scrisoarea 
înapoi. Grey, te iubesc. Nu mă interesează cine e familia ta 
şi cine nu n-are importanţă. N-am nevoie de acea declaraţie 
pentru a clădi un viitor alături de tine... 

— Ştiu, îi zise el cu blândeţe, dar vom avea un viitor 
mai lin, dacă mă mai vrei. 

Avea lacrimi în ochi în timp ce recunoştea. 

— Te-am vrut de la şaisprezece ani, de prima oară 
când te-am văzut. 

Grey căută din nou în buzunar şi de această dată 
scoase inelul de logodnă pe care i-l oferise cu trei luni în 
urmă. Diamantele şi safirele străluciră în lumina soarelui în 
timp ce i-l puse cu blândeţe pe mâna stângă, pe care o 
duse la buze pentru a o sărută. 

— Te iubesc, îi şopti ea în ciuda nodului din gât. 

— Ai face bine! zâmbind şmechereşte, murmură: 
Acum eşti a mea, şi nu-ţi mai dau drumul niciodată. 

Zâmbind printre lacrimi, Emily ridică pruncul spre el. 

— Ține-ţi fiul, Nathaniel! 

În timp ce ea i-l punea pe Stephen în braţe, ochii lui 
ciocolatii îi găsiră pe ai ei. În adâncimile calde văzu viitorul 
cum se întinde pe ani întregi. Împreună. 

— Te iubesc, Emily! 

— Ai face bine, toarse ea şi se întinse să îl sărute 
peste fiul lor adormit. Pentru că nu-ţi mai dau drumul 


niciodată. 
Sfârşit 


